Datasets:

NorHsangPha

/

shan-news-ssppssa_org

like 0

2023-12-28T11:45:00

https://ssppssa.org/2023/12/%e1%80%99%e1%80%af%e1%81%b5%e1%80%ba%e1%82%89%e1%81%b8%e1%80%af%e1%80%99%e1%80%ba%e1%80%b8%e1%81%bc%e1%81%a2%e1%80%84%e1%80%ba%e1%80%b8%e1%80%9a%e1%80%ad%e1%80%84%e1%80%ba%e1%80%b8-%e1%80%84-2/

မုၵ်ႉၸုမ်းၼၢင်းယိင်း ငဝ်ႈငုၼ်း SSPP/SSA ႁူပ်ႉထူပ်းပၼ်ႁႅင်းၸႂ် ၸွႆႈထႅမ်ငိုၼ်း တီႈၵူၼ်းပၢႆႈၽေး ပၢင်တိုၵ်း ၼႂ်းပိုၼ်ႉတီႈ ၸေႈဝဵင်းၼမ်ႉၶမ်း

မုၵ်ႉၸုမ်းၼၢင်းယိင်း ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA လူင်းပိုၼ်ႉတီႈ ႁူပ်ႉထူပ်း ပေႃႈမႄႈၵူၼ်းမိူင်း လႄႈ ၸွႆႈထႅမ် ငိုၼ်း တႃႇၵူၼ်း ပၢႆႈ ၽေးပၢင်တိုၵ်း ၼႂ်းၸေႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ၼႆယူႇယဝ်ႉ ။မိူဝ်ႈဝၼ်းထီႉ 27/12/2023 ၼၼ်ႉ ယူႇတီႈမုၵ်ႉၸုမ်းၼၢင်းယိင်း တီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်း ၸိုင်ႈတႆး SSPP/SSA လႆႈလူင်းႁူပ်ႉထူပ်း ပၼ်ႁႅင်းၸႂ် ပေႃႈမႄႈၵူၼ်းမိူင်း ၸိူဝ်းဢၼ်ပၢႆႈၽေးပၢင်တိုၵ်း ၼႂ်း ၸေႈဝဵင်းၼမ်ႉၶမ်း သေ လႆႈၸွႆႈထႅမ်ငိုၼ်း (50) သႅၼ် (ႁႃႈသိပ်းသႅၼ်) ၵျၢပ်ႈ ၼႆႉယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-12-28T09:16:33

https://ssppssa.org/2023/12/%e1%81%be%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-%e1%81%b8%e1%80%bd%e1%82%86%e1%82%88%e1%80%91%e1%82%85-2/

ၾၢႆႇဢုပ်ႉပိူင်ႇ SSPP ၸွႆႈထႅမ်ၶဝ်ႈသၢၼ် လႄႈလွင်ႈၵိၼ်ယမ်ႉ တီႈၵူၼ်းပၢႆႈၽေးပၢင်တိုၵ်း ၼႂ်းထုင်ႉမိူင်းယဵၼ် ၸေႈဝဵင်းၼမ်ႉတူႈ

ၽူႈမီးပုၼ်ႈၽွၼ်းၾၢႆႇဢုပ်ႉပိူင်ႇ SSPP ၼႂ်းၼႃႈတီႈဢုပ်ႉပိူင်ႇ ၸေႈဝဵင်းမၢႆ(17) ထုင်ႉမိူင်းယဵၼ် ၸေႈဝဵင်းၼမ်ႉတူႈ ၸေႈတွၼ်ႈမၢႆ(8) ၼၼ်ႉ လူင်းႁူပ်ႉထူပ်း ၵူၼ်းမိူင်းၸိူဝ်းပၢႆႈၽေးပၢင်တိုၵ်း လႄႈ ၸွႆႈထႅမ်ပၼ် ၶဝ်ႈသၢၼ် ၊ ၶိူင်ႈ ၵိၼ်ယမ်ႉ ၸဵမ်ၸိူဝ်းၼႆႉယူႇယဝ်။ မိူဝ်ႈဝၼ်းထီႉ 27/12/2023 ၶၢဝ်းယၢမ်း ၵၢင်ၼႂ် 10 မူင်း ၼၼ်ႉ ယူႇတီႈၽူႈမီးပုၼ်ႈၽွၼ်း ၾၢႆႇဢုပ်ႉပိူင်ႇ SSPP ၼႂ်းၼႃႈတီႈဢုပ်ႉပိူင်ႇ ၸေႈတွၼ်ႈမၢႆ(8) ၸေႈဝဵင်းမၢႆ(17) ထုင်ႉမိူင်းယဵၼ် ၸေႈဝဵင်းၼမ်ႉတူႈ လႆႈလူင်းႁူပ်ႉထူပ်း ပေႃႈမႄႈၵူၼ်းမိူင်း ၸိူဝ်းလုၵ်ႉတီႈ ဝၢၼ်ႈၼႃးလိၼ်း ၊ ဝၢၼ်ႈႁေႃၼႃး ဢိူင်ႇဝၢၼ်ႈသႃႇလူင် ၸေႈဝဵင်းၼမ်ႉတူႈ သေ ပၢႆႈၽေးပၢင်တိုၵ်း မႃးသွၼ်ႈသဝ်းဝႆႉ တီႈဝတ်ႉၵျွင်း မုၼ်ၸဝ်ႈ ဝၢၼ်ႈပၢင်ႇ ၊ ဝၢၼ်ႈၶူဝ်မႃႉ ဢိူင်ႇမိူင်းယဵၼ် လႄႈ လႆႈၸွႆႈထႅမ်ပၼ် တႃႇၵူၼ်းပၢႆႈၽေး တီႈဝတ်ႉၵျွင်းဝၢၼ်ႈၶူဝ်မ ၶဝ်ႈသၢၼ်(3)ထူင်၊ ၼမ်ႉမၼ်းၵိၼ်(2) တဝ်ႈ ၊ ၽၵ်းၵၢတ်ႇ (1)ထူင် ၊ တႃႇၵူၼ်းပၢႆႈၽေးတီႈဝတ်ႉၵျွင်းဝၢၼ်ႈပၢင်ႇ လႆႈၸွႆႈထႅမ် ၶဝ်ႈသၢၼ် (2) တၢင်ပၢႆ ၼိုင်ႈၶိုင်ႈထူင် ၊ ၼမ်ႉမၼ်း(2) တဝ်ႈ ၊ ၽၵ်းၵၢတ်ႇ (1) ထူင် ၸဵမ် ၸိူဝ်းၼႆႉယူႇယဝ်ႉ။ ၵူၼ်းပၢႆႈၽေးပၢင်တိုၵ်း ဢၼ်မႃးသွၼ်ႈသဝ်းဝႆႉ တီႈဝတ်ႉ ၵျွင်း ဝၢၼ်ႈပၢင်ႇ ၊ ဝတ်ႉၵျွင်းဝၢၼ်ႈၶူဝ်မႃႉၼႆႉ ႁူမ်ႈသဵင်ႈမီး (160) ၵေႃႉ လႄႈ ယွၼ်ႉၶွင်ႇသီႇသိုၵ်းမၢၼ်ႈ ၵႆႉယူႇတီႈ တပ်ႉ ၶမယ 324 ဝဵင်းၼမ်ႉတူႈ သေ ၸႂ်ႉၵွင်ႈလူင် 120 MM ယိုဝ်းၶဝ်ႈ ၼႂ်းဝၢၼ်ႈလႄႈ ၸင်ႇလႆႈဢွၼ်ၵၼ် ပၢႆႈႁႃတီႈလွတ်ႈၽေး ၼႆယူႇယဝ်ႉ။

['ၵၢၼ်သိုၵ်း']

2023-12-27T05:32:28

https://ssppssa.org/2023/12/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%90%e1%80%84-9/

ၶွင်ႇသီႇသိုၵ်းမၢၼ်ႈ တင်းတပ်ႉသိုၵ်းတဢၢင်း TNLA သိုပ်ႇ ပဵၼ်ပၢင်တိုၵ်းၵၼ်ထႅင်ႈ ၼႂ်းၸေႈဝဵင်းၼမ်ႉတူႈ

ၶွင်ႇသီႇသိုၵ်းမၢၼ်ႈ တင်း တပ်ႉသိုၵ်းတဢၢင်း TNLA ပဵၼ်ပၢင်တိုၵ်းၵၼ်ထႅင်ႈ ႁၢဝ်ႈႁႅင်း ၼႂ်းၸေႈဝဵင်းၼမ်ႉတူႈ ၸိုင်ႈ တႆးပွတ်းႁွင်ႇ။ မိူဝ်ႈၼႆႉ ဝၼ်းထီႉ 27/12/2023 ၶၢဝ်းယၢမ်းၵၢင်ၼႂ် 3:25 မူင်း ၼၼ်ႉ ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တိုၵ်း (3) လမ်း တိုၵ်းယိုဝ်း ပွႆႇမၢၵ်ႇသႂ်ႇ တပ်ႉသိုၵ်းတဢၢင်း TNLA တီႈႁိမ်း ဝၢၼ်ႈၶူဝ်ၽိူၵ်ႇ ဢၼ်မီးၾၢႆႇၸၢၼ်းတပ်ႉ ၶမယ (324) လႄႈ ၾၢႆႇဢွၵ်ႇ တပ်ႉၶမယ(324) မွၵ်ႈ (10) လုၵ်ႈပၢႆ ပွၵ်ႈၼိုင်ႈ ၊ မိူဝ်ႈၶၢဝ်းယၢမ်း ၵၢင်ၼႂ် 6:15 မူင်းၼၼ်ႉ ႁိူဝ်းမိၼ်တိုၵ်း (3) လမ်း ပွႆႇမၢၵ်ႇတိုၵ်းယိုဝ်းထႅင်ႈပွၵ်ႈၼိုင်ႈ သေ ဝၢႆးႁိူဝ်းမိၼ် ပွႆႇမၢၵ်ႇ တိုၵ်းယိုဝ်းယဝ်ႉ မိူဝ်ႈၶၢဝ်းယၢမ်းၵၢင်ၼႂ် 8:40 မူင်း သွင်ၾၢႆႇၶိုၼ်းတေႇပဵၼ်ပၢင်တိုၵ်း ၵၼ် တီႈတပ်ႉ ၶမယ(324) ဝဵင်းၼမ်ႉတူႈထႅင်ႈႁၢဝ်ႈႁၢဝ်ႈႁႅင်းႁႅင်း တေႃႇထိုင် ၶၢဝ်းယၢမ်းၵၢင်ၼႂ် 10:30 မူင်းၼႆႉ သဵင် ၵွင်ႈ သဵင်မၢၵ်ႇ တိုၵ်ႉမေႃးဝႆႉယူႇ ၼႆယဝ်ႉ။ မိူဝ်ႈဝၼ်းထီႉ 26/12/2023 ၼၼ်ႉ‌ၵေႃႈ တပ်ႉသိုၵ်းတ ဢၢင်း TNLA တင်းၶွင်ႇသီႇသိုၵ်းမၢၼ်ႈ ပဵၼ်ပၢင်တိုၵ်း ၵၼ်ႁၢဝ်ႈႁႅင်း တီႈႁိမ်းတပ်ႉ ၶမယ (324) ဝဵင်းၼမ်ႉတူႈ ၼၼ်ႉသေ ယွၼ်ႉသွင်ၾၢႆႇပိုတ်းယိုဝ်းၵၼ်လႄႈ မၢၵ်ႇလူင်တူၵ်း တိူဝ်ႉၺႃး ႁိူၼ်းၵူၼ်းမိူင်း တီႈတၢင်းၶဝ်ႈဝဵင်းၼမ်ႉတူႈ ႁိမ်းဝတ်ႉၵျွင်းမုၼ်ၸဝ်ႈ မျုဝ်ႉဢူး ၼၼ်ႉၼိုင်ႈလင် ၊ တူၵ်း တိူဝ်ႉၺႃး ႁူင်းႁဵၼ်းထိင်းလုၵ်ႈဢွၼ်ႇ(မူကြိုကျောင်း) ဢၼ်မီးၼႂ်းဝၢင်းႁူင်းႁဵၼ်းၸၼ်ႉသုင် ဢထၵ (1) ၼၼ်ႉ ၼိုင်ႈလင်သေ ၾႆးမႆႈလူႉၵွႆၵႂႃႇၼႆ ယူႇယဝ်ႉ။ ယွၼ်ႉပၢင်တိုၵ်းသေ ၵူၼ်းမိူင်းၼႂ်းၸေႈဝဵင်းၼမ်ႉတူႈ မွၵ်ႈ ႁူဝ်ပၢၵ်ႇ 90% ဢွၼ်ၵၼ်ငိူင်ႉပၢႆႈ ၵႂႃႇသွၼ်ႈသဝ်းဝႆႉတၢင်းဢိူင်ႇဝၢၼ်ႈၸၢမ် ၊ ဢိူင်ႇမိူင်းယဵၼ် ၸေႈဝဵင်းၼမ်ႉတူႈ ၼၼ်ႉလႄႈ ၵမ်ႈၽွင်ႈပၢႆႈၵႂႃႇသွၼ်ႈသဝ်းထိုင် ၼႂ်းၸေႈဝဵင်းလႃႈသဵဝ်ႈ သေ ၵူၼ်းၸိူဝ်းဢၼ်တိုၵ်ႉၵိုတ်းဝႆႉ ၼႂ်းဝဵင်း ၼမ်ႉတူႈၼၼ်ႉၵေႃႈ ယူႇတီႈၸုမ်းၾၢႆႇၸွႆႈထႅမ်ၶဝ် တိုၵ့် ၶတ်းၸႂ်ႁႃင်ႈႁႅၼ်း ႁႃသဵၼ်ႈတၢင်း ၸွႆႈဢဝ်ဢွၵ်ႇပူၼ်ႉ ၼႂ်းဝဵင်းၼၼ်ႉယူႇ ၼႆယဝ်ႉ။

['ၵၢၼ်သိုၵ်း']

2023-12-26T02:19:19

https://ssppssa.org/2023/12/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%90%e1%80%a2%e1%81%a2%e1%80%84%e1%80%ba%e1%80%b8-tnla-%e1%81%b6%e1%80%ad%e1%80%af%e1%81%bc%e1%80%ba/

တပ်ႉသိုၵ်းတဢၢင်း TNLA ၶိုၼ်ႈလေႃႇတိုၵ်းတပ်ႉသိုၵ်းမၢၼ်ႈ ၼႂ်းၸေႈဝဵင်းၼမ်ႉတူႈ

တပ်ႉသိုၵ်းတဢၢင်း TNLA ၶွၼ်ႈႁႅင်း ၶိုၼ်ႈလေႃႇတိုၵ်း တပ်ႉသိုၵ်း ၶွင်ႇသီႇသိုၵ်းမၢၼ်ႈ တပ်ႉၶမယ(324) ၼႂ်းၸေႈဝဵင်းၼမ်ႉတူႈလႄႈ သွင်ၾၢႆႇလႆႈပဵၼ်ပၢင်တိုၵ်းၵၼ်ဝႆႉ ၼႆယူႇယဝ်ႉ။ မိူဝ်ႈၼႆႉဝၼ်းထီႉ 26/12/2023 ၶၢဝ်းယၢမ်း ၵၢင်ၼႂ် 7:29 ၼၼ်ႉ တပ်ႉသိုၵ်းတဢၢင်း TNLA ၶွၼ်ႈႁႅင်းသိုၵ်း မွၵ်ႈ 200 ၵေႃႉ ၶိုၼ်ႈလေႃႇတိုၵ်းတပ်ႉသိုၵ်းမၢၼ်ႈ ၶမယ(324) ဝဵင်းၼမ်ႉတူႈသေ တေႃႇထိုင်ၶၢဝ်းယၢမ်း 8:30 မူင်း ၼႆႉ သွင်ၾၢႆႇတိုၵ်ႉပဵၼ်ပၢင်တိုၵ်းၵၼ်ဝႆႉ ၼႆယူႇယဝ်ႉ။ ယွၼ်ႉတပ်ႉသိုၵ်းတဢၢင်း TNLA တင်းၶွင်ႇသီႇသိုၵ်းမၢၼ်ႈ ၶဵင်ႈၶႅင်ၼႃႈသိုၵ်းတေႃႇၵၼ် ၊ ၵႆႉၸႂ်ႉၵွင်ႈ လူင် ၊ ႁိူဝ်းမိၼ်တိုၵ်း လၢမ်းယိုဝ်း ၼႂ်းၸေႈဝဵင်းၼမ်ႉတူႈသေ ႁဵတ်း ႁႂ်ႈမၢၵ်ႇလူင် တူၵ်းတိူဝ်ႉၺႃးႁိူၼ်းယေး ပေႃႈမႄႈၵူၼ်း မိူင်းလႆႈလူႉၵွႆ ၊ တိူဝ်ႉၺႃးၵူၼ်းမိူင်း လႆႈလူႉသဵင်ႈသၢႆၸႂ် လႄႈ ၵူၼ်းမိူင်းပိုၼ်ႉတီႈ ၼႂ်းၸေႈဝဵင်းၼမ်ႉတူႈ (2000) ၵေႃႉပၢႆ လႆႈဢွၼ်ၵၼ်ပၢႆႈ ၵႂႃႇႁႃသွၼ်ႈသဝ်းဝႆႉတီႈလွတ်ႈ ၽေး ၼႆယူႇယဝ်ႉ။

['ၵၢၼ်သိုၵ်း']

2023-12-26T02:12:25

https://ssppssa.org/2023/12/%e1%81%be%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-%e1%80%9c%e1%80%b0%e1%80%84%e1%80%ba%e1%80%b8%e1%82%81-2/

ၾၢႆႇဢုပ်ႉပိူင်ႇ SSPP လူင်းႁူပ်ႉထူပ်းပၼ်ႁႅင်းၸႂ်လႄႈ ၸွႆႈထႅမ်ၶဝ်ႈသၢၼ် ၊ ငိုၼ်း တီႈၵူၼ်းပၢႆႈၽေးပၢင်တိုၵ်း ၼႂ်း ၸေႈဝဵင်းၼမ်ႉတူႈ

ၽူႈမီးပုၼ်ႈၽွၼ်းၾၢႆႇဢုပ်ႉပိူင်ႇ SSPP ၼႂ်းၼႃႈတီႈဢုပ်ႉပိူင်ႇ ၸေႈဝဵင်းမၢႆ(18) ၸေႈဝဵင်းၼမ်ႉတူႈ ၸေႈတွၼ်ႈမၢႆ(8) ၼၼ်ႉ လူင်းႁူပ်ႉထူပ်း ပၼ်ႁႅင်းၸႂ် ၵူၼ်းမိူင်းၸိူဝ်းပၢႆႈၽေးပၢင်တိုၵ်း လႄႈ ၸွႆႈထႅမ်ပၼ် ၶဝ်ႈသၢၼ် ၊ ငိုၼ်း ၸဵမ်ၸိူဝ်းၼႆႉယူႇယဝ်။ မိူဝ်ႈဝၼ်းထီႉ 25/12/2023 ၼၼ်ႉ ယူႇတီႈၾၢႆႇ ဢုပ်ႉပိူင်ႇ SSPP ၼႂ်းၼႃႈတီႈဢုပ်ႉပိူင်ႇ ၸေႈတွၼ်ႈမၢႆ(8) ၸေႈဝဵင်းမၢႆ(18) ၼမ်ႉတူႈ လႆႈလူင်းႁူပ်ႉထူပ်း ပၼ်ႁႅင်းၸႂ် ပေႃႈမႄႈၵူၼ်းမိူင်း ၸိူဝ်းလုၵ်ႉတီႈဝဵင်းၼမ်ႉတူႈ ပၢႆႈၽေးပၢင်တိုၵ်းသေ မႃးသွၼ်ႈသဝ်းဝႆႉ တီႈဝတ်ႉၵျွင်း မုၼ်ၸဝ်ႈ ဝၢၼ်ႈ ၸၢမ် ၊ ႁူင်းႁဵၼ်းဝၢၼ်ႈၸၢမ် ဢိူင်ႇဝၢၼ်ႈၸၢမ် ၼႂ်းၼႃႈတီႈဢုပ်ႉပိူင်ႇ SSPP ၸေႈတွၼ်ႈမၢႆ(8) ၸေႈဝဵင်းမၢႆ(18) လႄႈ လႆႈၸွႆႈထႅမ်ပၼ် ၶဝ်ႈသၢၼ်(16)ထူင်၊ ၵျႃႇသၢၼ်ႇ ထူင်လူင် (1)ထူင်၊ ၼမ်ႉမၼ်း ပုင်းယႂ်ႇ (1)ပုင်း၊ ထူဝ်ႇလိူင် (10)ၸွႆႉ၊ ၽၵ်းၵၢတ်ႇမၢၵ်ႇ ထူင်လူင် (1)ထူင် ၸဵမ်ၸိူဝ်းၼႆႉယူႇယဝ်ႉ။ ၵူၼ်းပၢႆႈၽေးပၢင်တိုၵ်း ဢၼ်မႃးသွၼ်ႈသဝ်းဝႆႉ တီႈဝတ်ႉ ၵျွင်း ဝၢၼ်ႈၸၢမ် ၊ ႁူင်းႁဵၼ်းဝၢၼ်ႈၸၢမ်ၼႆႉ ႁူမ်ႈသဵင်ႈမီး (400) ၵေႃႉပၢႆ ပဵၼ်ပေႃႈမႄႈၵူၼ်းမိူင်း ၼႂ်းဢိူင်ႇသၢႆး ၶၢဝ် ၊ ၼႂ်းဝဵင်းၼမ်ႉတူႈ သေ ယွၼ်ႉၶွင်ႇသီႇသိုၵ်းမၢၼ်ႈ တင်း တပ်ႉသိုၵ်းတဢၢင်း TNLA ၶဝ် ၵႆႉပဵၼ်ပၢင်တိုၵ်း ပိုတ်းယိုဝ်း ၵၼ် ၸွမ်းႁိမ်းဝၢၼ်ႈႁိမ်းသူၼ် ၊ ၸွမ်းၼႂ်းဝဵင်း လႄႈ ၸင်ႇလႆႈဢွၼ်ၵၼ်ပၢႆႈႁႃတီႈလွတ်ႈၽေး ၼႆယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-12-25T14:34:07

https://ssppssa.org/2023/12/%e1%82%81%e1%80%ad%e1%80%b0%e1%80%9d%e1%80%ba%e1%80%b8%e1%80%99%e1%80%ad%e1%81%bc%e1%80%ba%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%95/

ႁိူဝ်းမိၼ်သိုၵ်းမၢၼ်ႈ ပွႆႇမၢၵ်ႇတိုၵ်းယိုဝ်း ၼႂ်းဝဵင်းၼမ်ႉတူႈ တိူဝ်ႉၺႃးၵူၼ်းမိူင်းလူႉတၢႆထင်တီႈ(2) ၵေႃႉ

မိူဝ်ႈၽွင်းၶွင်ႇသီႇသိုၵ်းမၢၼ်ႈ တင်း တပ်ႉသိုၵ်း တဢၢင်း TNLA ၸႂ်ႉၵွင်ႈလူင် ပိုတ်းယိုဝ်း ၸူးၵၼ်ၼၼ်ႉ ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တိုၵ်း ၶဝ်ႈယိုဝ်းၼႂ်းဝဵင်းၼမ်ႉတူႈ ယိုဝ်းၺႃး ၵူၼ်းမိူင်းလူႉတၢႆ ထင်တီႈ (2) ၵေႃႉၼႆယူႇယဝ်ႉ။ မိူဝ်ႈၼႆႉ ဝၼ်းထီႉ 25/12/2023 ၶၢဝ်းယၢမ်း 11:52 မူင်း ၼၼ်ႉ ၶွင်ႇသီႇသိုၵ်းမၢၼ်ႈ လုၵ်ႉတီႈတပ်ႉ ၶမယ (324) ဝဵင်းၼမ်ႉတူႈသေ ယိုဝ်းၵွင်ႈလူင်ၸူး တပ်ႉသိုၵ်းတဢၢင်း TNLA ဢၼ်ပၵ်းသဝ်း တီႈဝတ်ႉၵျွင်းဝေႇယႃႇဝိၵ်ႉၸ ၼႂ်းဝဵင်းၼမ်ႉတူႈ လႄႈ ဝတ်ႉၵျွင်းတူၼ်ႈႁုင်းၶမ်း ၼႂ်းဢိူင်ႇသၢႆးၶၢဝ် ၸေႈဝဵင်းၼမ်ႉတူႈ မၢၵ်ႇလူင်တူၵ်းၺႃး ၼႂ်းဝၢင်းၵျွင်းမုၼ်ၸဝ်ႈတူၼ်ႈႁုင်းၶမ်း (4) လုၵ်ႈ တူၵ်းၺႃး ၼႂ်းဝၢင်းႁိူၼ်း လုင်းၸၢႆးၶမ်းမၼ်ႈ ဝၢၼ်ႈၵွင်းသႃႇ ဢိူင်ႇသၢႆး ၶၢဝ် ၸေႈဝဵင်းၼမ်ႉတူႈ(1) လုၵ်ႈ ၊ တူၵ်းၺႃးၼႂ်းဝၢၼ်ႈပဵင်းလွင်း ဢိူင်ႇသၢႆးၶၢဝ် (1) လုၵ်ႈ ၊ ၾၢႆႇတပ်ႉသိုၵ်း တဢၢင်း TNLA ၵေႃႈ လႆႈၸႂ်ႉၵွင်ႈလူင် ယိုဝ်းတွပ်ႇၶိုၼ်း ၊ သွင် ၾၢႆႇလႆႈပဵၼ်ပၢင်တိုၵ်း ၸႂ်ႉၵွင်ႈလူင်ပိုတ်းယိုဝ်းၵၼ် ယူႇၼႆယဝ်ႉ။ မိူဝ်ႈသွင်ၾၢႆႇ ယူႇယူႇတိုၵ်ႉၸႂ်ႉၵွင်ႈလူင်ပိုတ်းယိုဝ်းတေႃႇ ၵၼ် မိူဝ်ႈၶၢဝ်းယၢမ်း 16:46 မူင်း ၼၼ်ႉ ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်ပွႆႇမၢၵ်ႇ တိုၵ်းယိုဝ်းၸွမ်း ၼႂ်းဝဵင်းၼမ်ႉတူႈ လႄႈ ယိုဝ်းတိူဝ်ႉၺႃး ၵူၼ်းမိူင်း ၽူႈၸၢႆး ၼႂ်းဝဵင်း ၼမ်ႉတူႈ လႆႈလူႉသဵင်ႈသၢႆၸႂ် ထင်တီႈ(2) ၵေႃႉၼႆယူႇယဝ်ႉ။ ၽူႈၸၢႆးဢၼ်ထုၵ်ႇၺႃးႁိူဝ်းမိၼ် ယိုဝ်းတိူဝ်ႉၺႃးသေ လႆႈလူႉသဵင်ႈသၢႆၸႂ်ၵႂႃႇထင်တီႈ ၼႂ်းဝဵင်းၼမ်ႉတူႈ ၼၼ်ႉ ၵေႃႉၼိုင်ႈ မီးၸိုဝ်ႈဝႃႈ တႅတ်ႉထုၼ်းလိၼ်း(ႁွင်ႉ) ဢငႄး ဢႃႇယု မွၵ်ႈ(40) ပီႊ ယူႇပွၵ်ႉမၢႆ (3) ဝဵင်းၼမ်ႉတူႈ ၊ ထႅင်ႈ ၵေႃႉၼိုင်ႈၸိုဝ်ႈႁွင်ႉ ဢွင်ႇထႅတ်ႉမူဝ်း ဢႃႇယု (20) ပီႊ ယူႇ ပွၵ်ႉမၢႆ(10) ဝဵင်းၼမ်ႉတူႈ ၼႆယူႇယဝ်ႉ။ တေႃႇထိုင်ၶၢဝ်းယၢမ်း 19:40 မူင်းၼႆႉ သွင်ၾၢႆႇယူႇယူႇတိုၵ်ႉၸႂ်ႉၵွင်ႈလူင် ပိုတ်းယိုဝ်းတေႃႇၵၼ် ၼႂ်းဝဵင်းၼမ်ႉတူႈ သေ ၾႆးၾႃႉဢၼ်ၸႂ်ႉတိုဝ်းၼႂ်းဝဵင်းၼမ်ႉတူႈၼၼ်ႉၵေႃႈ ယူႇတီႈလုမ်းၾႆးၾႃႉ (EPC) ၶဝ် ပိၵ်ႉဢိုတ်းဝႆႉ တၢင်းဝဵင်း ၼႆယူႇယဝ်ႉ။

['ၵၢၼ်သိုၵ်း']

2023-12-25T07:12:48

https://ssppssa.org/2023/12/%e1%82%81%e1%80%b0%e1%80%84%e1%80%ba%e1%80%b8%e1%82%81%e1%80%b5%e1%81%bc%e1%80%ba%e1%80%b8%e1%80%95%e1%80%b0%e1%81%b5%e1%80%ba%e1%80%b8%e1%80%95%e1%80%bd%e1%80%84%e1%80%ba%e1%81%bc%e1%80%99%e1%80%ba/

ႁူင်းႁဵၼ်းပူၵ်းပွင်ၼမ်ႉၵတ်ႉ ၽူႈမီးၸၼ်ႉဢွၼ်ႇ ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁူင်းႁဵၼ်းၽူႈမီးၸၼ်ႉ ​​တေပိုတ်ႇႁပ်ႉ လုၵ်ႈႁဵၼ်း တႃႇမႃးၶိုၼ်ႈပၢင်သွၼ် ၽူႈမီးၸၼ်ႉဢွၼ်ႇ ၸုပ်ႈထီႉ (5)

ၼႂ်းပီႊ 2024 ၼႆၶႃႈ လႄႈ သင်ဝႃႈ ၽူႈလႂ်​​ၵေႃႉလႂ် သူၼ်ၸႂ်ၶႂ်ႈၶိုၼ်ႈႁူင်းႁဵၼ်း ပူၵ်းပွင်ၼမ်ႉၵတ်ႉ ႁႂ်ႈ​​ပေႃးပဵၼ်မႃးလႆႈၽူႈမီးၸၼ်ႉဢွၼ်ႇၼၼ်ႉ ဢဝ်ပိုၼ်းတူဝ် ထႅမ်သႂ်ႇတီႈၽိုၼ်တၢင်ႇ ယွၼ်းပဵၼ်လုၵ်ႈႁဵၼ်းၼၼ်ႉ​​သေ သူင်ႇထိုင်တီႈ ၽူႈမီးပုၼ်ႈၽွၼ်း ၽၢႆႇပွင်ၵၢၼ်ႁူင်းႁဵၼ်း ၽူႈမီးၸၼ်ႉၵႂႃႇလႆႈယူႇၶႃႈ​​ဢေႃႈ ။

['ၵၢၼ်သိုၵ်း']

2023-12-25T02:50:15

https://ssppssa.org/2023/12/%e1%81%be%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-%e1%80%9c%e1%80%b0%e1%80%84%e1%80%ba%e1%80%b8%e1%82%81/

ၾၢႆႇဢုပ်ႉပိူင်ႇ SSPP လူင်းႁူပ်ႉထူပ်းပၼ်ႁႅင်း ၸႂ်လႄႈ ၸွႆႈထႅမ်ၶဝ်ႈသၢၼ် ၊ ငိုၼ်း တီႈၵူၼ်းပၢႆႈၽေးပၢင်တိုၵ်း ၼႂ်း ၸေႈဝဵင်းၵျွၵ်ႉ မႄး

ၽူႈမီးပုၼ်ႈၽွၼ်းၾၢႆႇဢုပ်ႉပိူင်ႇ SSPP ၼႂ်းၸေႈဝဵင်းမၢႆ (24) ၸေႈဝဵင်းၵျွၵ်ႉမႄးၼၼ်ႉ လူင်းႁူပ်ႉထူပ်း ပၼ်ႁႅင်း ၸႂ် ၵူၼ်းမိူင်းၸိူဝ်းပၢႆႈၽေးပၢင်တိုၵ်း လႄႈ ၸွႆႈထႅမ်ပၼ် ၶဝ်ႈသၢၼ် ၊ ငိုၼ်း ၸဵမ်ၸိူဝ်းၼႆႉယူႇယဝ်။ မိူဝ်ႈဝၼ်းထီႉ 23/12/2023 ၼၼ်ႉ ယူႇတီႈၾၢႆႇ ဢုပ်ႉပိူင်ႇ SSPP ၼႂ်း ၸေႈဝဵင်းမၢႆ(24) ၵျွၵ်ႉမႄး လႆႈလူင်းႁူပ်ႉထူပ်း ပၼ်ႁႅင်းၸႂ် ပေႃႈမႄႈၵူၼ်းမိူင်း ၸိူဝ်းပၢႆႈၽေးသိုၵ်းသေ မႃးသွၼ်ႈသဝ်းဝႆႉတီႈ ဝတ်ႉၵျွင်း မုၼ်ၸဝ်ႈ ဝၢၼ်ႈၼႃးပဵင်း ဢိူင်ႇပၢင်ႇလေႃႉ ၸေႈဝဵင်း ၵျွၵ်ႉမႄး လႄႈ လႆႈၸွႆထႅမ်ပၼ် ၶဝ်ႈသၢၼ် (5) ပွတ်း ၊ ငိုၼ်း (200,000) သွင်သႅၼ် ၵျၢပ်ႈ ၼႆယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-12-25T02:47:14

https://ssppssa.org/2023/12/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%90%e1%80%84-8/

ၶွင်ႇသီႇသိုၵ်းမၢၼ်ႈ တင်း TNLA ၸႂ်ႉၵွင်ႈလူင် ၊ ၸႂ်ႉႁိူဝ်းမိၼ် လၢမ်းပွႆႇမၢၵ်ႇၸူးၵၼ် ၼႂ်းၸေႈဝဵင်းၼမ်ႉတူႈ

ၶွင်ႇသီႇသိုၵ်းမၢၼ်ႈ ၸႂ်ႉၵွင်ႈလူင် 120 MM လႄႈ ႁိူဝ်းမိၼ်တိုၵ်း လၢမ်းပွႆႇမၢၵ်ႇသႂ်ႇၼႂ်းၸေႈဝဵင်းၼမ်ႉတူႈ မၢၵ်ႇတူၵ်းတႅၵ်ႇ ၼႂ်းဝၢၼ်ႈၼႂ်းသူၼ် ၸၢၵ်ႇမၢၵ်ႇတိူဝ်ႉပႃး ႁိူၼ်းၵူၼ်းမိူင်း လူႉၵွႆၸွမ်းထႅင်ႈ ၼႆယူႇယဝ်ႉ။ မိူဝ်ႈဝၼ်းထီႉ 23/12/2023 ၶၢဝ်းယၢမ်း 19:00 မူင်းၼၼ်ႉ ၶွင်ႇသီႇသိုၵ်းမၢၼ်ႈ လုၵ်ႉတီႈတပ်ႉ ၶမယ (324) ဝဵင်းၼမ်ႉ တူႈ ယိုဝ်းမၢၵ်ႇလူင် သႅၼ်း 120 MM ၵႂႃႇ ၾၢႆႇဢွၵ်ႇဝဵင်းၼမ်ႉတူႈ ၊ ၾၢႆႇၸဵင်ႇၸၢၼ်းဝၼ်းဢွၵ်ႇဝဵင်းၼမ်ႉတူႈမွၵ်ႈ 10 လုၵ်ႈပၢႆသေ ၾၢႆႇတပ်ႉသိုၵ်းတဢၢင်း TNLA ၵေႃႈ ၸႂ်ႉၵွင်ႈ လူင် ပိုတ်းယိုဝ်းတုမ်ႉတွပ်ႇၶိုၼ်း ဢမ်ႇယွမ်းမွၵ်ႈ (5) လုၵ်ႈ ၊ မၢၵ်ႇဢၼ်သိုၵ်းမၢၼ်ႈယိုဝ်းၵႂႃႇ ၾၢႆႇဢွၵ်ႇဝဵင်းၼမ်ႉတူႈ ၼၼ်ႉ တူၵ်းတႅၵ်ႇႁိမ်းဝၢၼ်ႈၼႃးလိၼ်းၵမ်ႈၽွင်ႈ လႄႈ ၼႂ်းဝၢၼ်ႈႁေႃၼႃး ဢိူင်ႇဝၢၼ်ႈသႃႇလူင် ၸေႈဝဵင်း ၼမ်ႉတူႈ ၸၢၵ်ႇမၢၵ်ႇ သဵၼ်တိူဝ်ႉၺႃး ႁိူၼ်းၵူၼ်းဝၢၼ်ႈ ႁေႃ ၼႃး လူႉၵွႆၸွမ်းၵမ်ႈၽွင်ႈၼႆယူႇယဝ်ႉ။ မိူဝ်ႈၶၢဝ်းယၢမ်း 22:30 မူင်း တေႃႇထိုင်ၶၢဝ်းယၢမ်း 24:00 မူင်းၼၼ်ႉၵေႃႈ ႁိူဝ်းမိၼ်တိုၵ်း ၶွင်ႇသီႇသိုၵ်းမၢၼ်ႈ (1) လမ်း ပွႆႇမၢၵ်ႇတိုၵ်းယိုဝ်းသႂ်ႇ ၾၢႆႇၸဵင်ႇၸၢၼ်းဝၼ်းတူၵ်း ဝဵင်းၼမ်ႉတူႈ လႄႈ ၾၢႆႇႁွင်ႇဝဵင်းၼမ်ႉတူႈ ၊ ၾၢႆႇၸဵင်ႇႁွင်ႇဝၼ်းတူၵ်းဝဵင်းၼမ်ႉတူႈ တီႈဢၼ်သိုၵ်းမၢၼ်ႈထၢင်ႇထိူမ် ဝႃႈတေမီး ၸုမ်းသိုၵ်းလွႆ TNLA ၼၼ်ႉ ယူႇယဝ်ႉ။ ယွၼ်ႉၶွင်ႇသီႇသိုၵ်းမၢၼ်ႈ တင်း တပ်ႉသိုၵ်းတဢၢင်း TNLA ၵႆႉယူႇတီႈၵႆ ၸႂ်ႉၵွင်ႈလူင်ပိုတ်းယိုဝ်းတေႃႇၵၼ် လႄႈ ၵူၼ်းမိူင်းၼႂ်းဝဵင်းၼမ်ႉတူႈ ဢၼ်ပႆႇလႆႈပၢႆႈၽေးၵမ်ႈ ၽွင်ႈၵေႃႈ လႆႈမႆႈၸႂ် ၵူဝ်မၢၵ်ႇတူၵ်းတိူဝ်ႉၺႃးႁိူၼ်းယေး ၊ သင်ဝႃႈတေပၢႆႈမူတ်းၵေႃႈ မီးလွင်ႈမႆႈၸႂ် ၵူဝ်ၸုမ်းယိပ်းၵွင်ႈၵၢင်ႇၶဝ် ၶဝ်ႈယႃႉသွၵ်ႈတဝ် ၶူဝ်းၶွင်ၼႂ်းႁိူၼ်း ၸဵမ်ၸိူဝ်းၼႆႉ ယူႇယဝ်ႉ။

['ၵၢၼ်သိုၵ်း']

2023-12-23T08:44:49

https://ssppssa.org/2023/12/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%81%b8%e1%82%82-5/

ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ် ပွႆႇမၢၵ်ႇသႂ်ႇႁိမ်း တပ်ႉပၢင်သဝ်းသိုၵ်းၶၢင် KIA ၼႂ်းၸေႈဝဵင်းၼမ်ႉတူႈ

ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တိုၵ်း(jet) ၊ၸႂ်ႉၵွင်ႈလူင် သႅၼ်း 120 MM သေ ပွႆႇမၢၵ်ႇသႂ်ႇ ႁိမ်းတပ်ႉပၢင်သဝ်း သိုၵ်းၶၢင် KIA ဢၼ်မီးၾၢႆႇႁွင်ႇဝၢၼ်ႈၼႃးလိၼ်း ဢိူင်ႇဝၢၼ်ႈသႃႇလူင် ၸေႈဝဵင်းၼမ်ႉတူႈ ၵူၼ်းမိူင်းပိုၼ်ႉတီႈ ဢွၼ်ၵၼ် ပိၵ်ႉႁိူၼ်းယေး ပၢႆႈၵႂႃႇလၢႆတီႈလၢႆတၢင်းၼႆယူႇယဝ်ႉ။ မိူဝ်ႈၼႆႉ ဝၼ်းထီႉ 22/11/2023 မိူဝ်ႈၶၢဝ်းယၢမ်း 14:30 မူင်းၼၼ်ႉ ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်(jet) ၼိုင်ႈလမ်း ၵႂႃႇပွႆႇမၢၵ်ႇသႂ်ႇ တီႈႁိမ်းတပ်ႉပၢင်သဝ်း သိုၵ်းၶၢင် KIA ဢၼ်မီးၾၢႆႇႁွင်ႇဝၢၼ်ႈၼႃးလိၼ်း ဢိူင်ႇဝၢၼ်ႈသႃႇလူင် ထုင်ႉမိူင်းယဵၼ် ၸေႈဝဵင်းၼမ်ႉတူႈၼၼ်ႉ လႄႈ မိူဝ်ႈ ၶၢဝ်းယၢမ်း 16:00 မူင်းသမ်ႉ ၶွင်ႇသီႇသိုၵ်းမၢၼ်ႈ လုၵ်ႉတီႈတပ်ႉပၵ်းသဝ်း ၶမယ 324 ယိုဝ်းမၢၵ်ႇလူင် သႅၼ်း 120 MM ၊ ယိုဝ်းၵွင်ႈၸၢၵ်ႈ ၵႂႃႇ ၾၢႆႇဢွၵ်ႇဝဵင်းၼမ်ႉတူႈ ဢမ်ႇယွမ်း မွၵ်ႈ 25 ၵမ်းၼႆယူႇယဝ်ႉယွၼ်ႉသဵင်ၵွင်ႈသဵင်မၢၵ်ႇ ဢွၵ်ႇၼမ် ၵူၼ်းမိူင်းပိုၼ်ႉတီႈ ၼႂ်းဝဵင်းၼမ်ႉတူႈ ဢွၼ်ၵၼ်ဢိုတ်းလၢၼ်ႉ ပိၵ်ႉႁိူၼ်း သေ ၵမ်ႈၽွင်ႈၵေႃႈ ဢွၼ်ၵၼ်ပၢႆႈ ၵႂႃႇသွၼ်ႈသဝ်းဝႆႉတီႈ ဝတ်ႉၵျွင်းမုၼ်ၸဝ်ႈ ဝၢၼ်ႈၸၢမ် ဢိူင်ႇဝၢၼ်ႈၸၢမ် ၸေႈဝဵင်းၼမ်ႉတူႈ ၊ ၵမ်ႈၽွင်ႈပၢႆႈၵႂႃႇတၢင်းၸေႈဝဵင်းလႃႈသဵဝ်ႈ ၊ ၵမ်ႈၽွင်ႈပၢႆႈမူၵ်းၼႂ်းႁႆႈၼႂ်းသူၼ် လႄႈ ထိုင်တီႈၼႂ်းဝဵင်း ၼမ်ႉတူႈဢမ်ႇမီးၵူၼ်းၵႂႃႇမႃး ၼႆယူႇယဝ်။ သဵၼ်ႈမၢႆႁူဝ်ယွႆႈၵူၼ်းပၢႆႈၽေးသိုၵ်းတေႉ မႅၼ်ႈၽွင်းတိုၵ်ႉၵဵပ်းႁွမ်ၶေႃႈမုၼ်းလႄႈ ပႆႇလႆႈႁူႉၸွမ်း ၼႆယူႇယဝ်ႉ။ၶႅပ်းႁၢင်ႈ – ၼႂ်းဝဵင်းၼမ်ႉတူႈ

['ၵၢၼ်သိုၵ်း']

2023-12-23T08:41:01

https://ssppssa.org/2023/12/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%9d%e1%80%b5%e1%80%84%e1%80%ba%e1%80%b8%e1%81%bc%e1%80%99%e1%80%ba%e1%82%89%e1%80%90%e1%80%b0/

ၵူၼ်းမိူင်းဝဵင်းၼမ်ႉတူႈ ဢၼ်ပၢႆႈၽေးၵႂႃႇမူၵ်ႇယူႇဝႆႉ ၸွမ်းၼႂ်းႁႆႈၼႂ်းသူၼ် ဢမ်ႇမီးလွင်ႈႁူမ်ႇလူမ်ႈလႄႈ တေသိုပ်ႇပၢႆႈၵႂႃႇတၢင်းၸေႈဝဵင်းလႃႈသဵဝ်ႈ

ယွၼ်ႉၶွင်ႇသီႇသိုၵ်းမၢၼ်ႈ ယူႇယူႇၵႆႉၸႂ်ႉၵွင်ႈလူင် ၊ ၵွင်ႈ ၸၢၵ်ႈ ပိုတ်းယိုဝ်းၵႂႃႇ ၵူႈၾၢႆႇၾၢႆႇလႄႈ မၢၵ်ႇမၢင်လုၵ်ႈ ၵႂႃႇတူၵ်းၸွမ်း ၼႂ်းႁႆႈၼႂ်းသူၼ်ၵူၼ်းမိူင်း ၊ ၵူၼ်းမိူင်းပိုၼ်ႉတီႈ ၼႂ်းၸေႈဝဵင်းၼမ်ႉတူႈ ဢၼ်ပၢႆႈၽေး သိုၵ်းၵႂႃႇသွၼ်ႈယူႇဝႆႉ ၸွမ်းၼႂ်းႁႆႈ/သူၼ် ၼၼ်ႉ ဢမ်ႇမီးလွင်ႈႁူမ်ႇလူမ်ႈ သေ တေသိုပ်ႇပၢႆႈၵႂႃႇ တၢင်းၸေႈဝဵင်းလႃႈသဵဝ်ႈၼႆယူႇယဝ်ႉ။ မိူဝ်ႈဝၼ်းထီႉ 22-23/12/2023 ၼႂ်းၶၢဝ်းတၢင်း သွင်ဝၼ်း ၼႆႉ သိုၵ်းမၢၼ်ႈ တီႈတပ်ႉ ၶမယ (324) ဝဵင်းၼမ်ႉတူႈ ယိုဝ်းမၢၵ်ႇလူင်ၵႂႃႇ ၵူႈတီႈၵူႈတၢင်း မၢင်လုၵ်ႈယိုဝ်းတူၵ်း ၸွမ်းၼႂ်းႁႆႊၼႂ်းသူၼ် တီႈဢၼ်ဢမ်ႇမီးသိုၵ်းၸုမ်းလႂ် တီႈႁိမ်း ဢၼ်မီးၵူၼ်းၶၢႆႉပၢႆႈၽေးသိုၵ်း ၵႂႃႇႁဵတ်းသုမ်ႉယူႇဝႆႉ ၼႂ်း ႁႆႈၼႂ်းသူၼ် ၼၼ်ႉ လႄႈ ၵူၼ်းမိူင်းပိုၼ်ႉတီႈ ဢၼ်ၶၢႆႉပၢႆႈ ၵႂႃႇသွၼ်ႈသဝ်းယူႇဝႆႉ ၸွမ်းၼႂ်းႁႆႊၼႂ်းသူၼ်ၼၼ်ႉ ဢမ်ႇမီးလွင်ႈႁူမ်ႇလူမ်ႈသေ တေသိုပ်ႇၶၢႆႉပၢႆႈၵႂႃႇ ၼႂ်းၸေႈဝဵင်း လႃႈသဵဝ်ႈ ၼႆယူႇယဝ်ႉ။ တႃႇတေၶၢႆႉပၢႆႈၵႂႃႇ ၼႂ်းၸေႈဝဵင်းလႃႈသဵဝ်ႈၼၼ်ႉ ယွၼ်ႉ ၾၢႆႇၶွင်ႇသီႇသိုၵ်းမၢၼ်ႈ ႁေႉႁၢမ်ႈဢမ်ႇပၼ်ၶဝ်ႈၼႂ်းဝဵင်း လႃႈသဵဝ်ႈလႄႈ ယူႇတီႈၸုမ်းၵူၼ်းၼုမ်ႇတႆးၼႂ်းဝဵင်းလႃႈ သဵဝ်ႈ တေဢဝ်ပုၼ်ႈၽွၼ်းၸွႆႈထႅမ် ႁပ်ႉသူင်ႇၶဝ်ႈ ၼႂ်းဝဵင်း လႃႈသဵဝ်ႈၼႆယူႇယဝ်ႉ။ ၵဵဝ်ႇလူၺ်ႈလွင်ႈၼႆႉသေ ၵူၼ်းမိူၼ်းပိုၼ်ႉတီႈၸေႈဝဵင်းၼမ်ႉတူႈၵေႃႉၼိုင်ႈလၢတ်ႈၼႄဝႃႈ-“ၸႂ်ႈၶႃႈဢေႃႈ ၸုမ်းၵူၼ်း ၼုမ်ႇတႆးၶဝ် ဢဝ်ၵႃးမႃးႁပ်ႉႁဝ်းၶႃႈဢေႃႈ ႁဝ်းၶႃႈတိုၵ်ႉႁၢင်ႈႁႅၼ်းၶူဝ်းပႂ်ႉဝႆႉယူႇၶႃႈ ။ သိုၵ်းမၢၼ်ႈတေႉ တေႃႇမိူဝ်ႈလဵဝ်ယူႇယူႇယိုဝ်းၵွင်ႈလူင်ၵႂႃႇယူႇၶႃႈ ယိုဝ်းၵႂႃႇတၢင်းလႂ်လၢႆလၢႆတေႉဢမ်ႇႁူႉ မိူဝ်ႈပူၼ်ႉမႃးသွင်သၢမ်ဝၼ်းတေႉ တၢင်းႁႆႊတၢင်းသူၼ်ၵေႃႈ မၢၵ်ႇၵႂႃႇတူၵ်းဢေႃႈ ယွၼ်ႉၼၼ် ဢၼ်ႁဝ်းၶႃႈ ယူႇၸွမ်းၼႂ်းႁႆႊ/သူၼ်ၵေႃႈ ဢမ်ႇမီးလွင်ႈႁူမ်ႇလူမ်ႈလႄႈ တေၶိုၼ်းပၢႆႈၵႂႃႇ ၼႂ်းဝဵင်းလႃႈသဵဝ်ႈၶႃႈ ဢေႃႈ” ဝႃႈ ၼႆ။ ၼႂ်းၸေႈဝဵင်းၼမ်ႉတူႈၼႆႉ တေႃႇထိုင်မိူဝ်ႈလဵဝ်ၵေႃႈ ၶွင်ႇသီႇသိုၵ်းမၢၼ်ႈ တိုၵ်ႉၸႂ်ႉၵွင်ႈလူင်ယိုဝ်းၵႂႃႇၵူႈႁူးၵူႈတၢင်း ဢမ်ႇပႆႇမီးသိုၵ်းၸုမ်းလႂ် ယိုဝ်းတုမ်ႉတွပ်ႇၶိုၼ်း ၊ ယွၼ်ႉၵူဝ် မၢၵ်ႇလူင်သိုၵ်းမၢၼ်ႈ တူၵ်းတိူဝ်ႉၺႃးလႄႈ ၵူၼ်းဝဵင်းၼမ်ႉ တူႈၼပ်ႉႁူဝ်ပၢၵ်ႇ ဢွၼ်ၵၼ်ပၢႆႈၵႂႃႇ သွၼ်ႈသဝ်းဝႆႉ တီႈဝတ်ႉၵျွင်းႁွင်ႇဝၢၼ်ႈၸၢမ် ၼႂ်းဢိူင်ႇဝၢၼ်ႈၸၢမ် သေ ၵမ်ႈၽွင်ႈၵေႃႈ တေသိုပ်ႇပၢႆႈၵႂႃႇ ၼႂ်းၸေႈဝဵင်းလႃႈသဵဝ်ႈၼႆယူႇယဝ်ႉ။ #shanstateprogressparty #shanstatearmy #SSPPInfo #ပၢင်တိုၵ်း #ၵူၼ်းပၢႆၽေး

['ၵၢၼ်သိုၵ်း', 'ၶၢဝ်ႇၵူႈလွင်ႈလွင်ႈ']

2023-12-21T11:29:11

https://ssppssa.org/2023/12/6238/

ပႃႇတီႇမႂ်ႇသုင်ၸိုင်ႈတႆး SSPP ပူတ်းပွႆႇပၼ် ၵူၼ်းသိုၵ်း ဢိၵ်ႇၵူၼ်းမိူင်း ဢၼ်ပဵၼ် ၽူႈၵဵဝ်ႇၶွင်ႈၸွမ်း ၶွင်ႇသီႇဢဝ် ၶိုၼ်းၸိုင်ႈတႆး RCSS

ႁႂ်ႈလႆႈပဵၼ် တီႈမၢႆတွင်းဢၼ်လီလီ တႃႇၵၢၼ်ၽွမ်ႉႁူမ်ႈ တပ်ႉသိုၵ်းၸိုင်ႈတႆးသွင်တပ်ႉသိုၵ်းလႄႈသင် ၸွမ်းၼင်ႇ ၽိုၼ်လိၵ်ႈ ၶေႃႈတူၵ်းလူင်း (2) ၾၢႆႇမီးဝႆႉ ၼႂ်းၶေႃႈထိ(2) ဢၼ်ဝႃႈ ပွႆႇပၼ်ၵူၼ်းမိူင်း/သိုၵ်း ဢၼ်ၵဵဝ်ႇၵပ်းတင်း (2) ၾၢႆႇလႆႈတိၺွပ်းဝႆႉ ၼႆလႄႈသင် ယူႇတီႈ ပႃႇတီႇမႂ်ႇသုင်ၸိုင်ႈတႆး SSPP ၸင်ႇလႆႈလူတ်းယွမ်းပၼ်တၢင်းၽိတ်း ၊ ပွႆႇပၼ်ၵူၼ်းသိုၵ်း/ၵူၼ်းမိူင်း ဢၼ်ၵဵဝ်ႇၶွင်ႈၸွမ်း ၶွင်ႇသီႇဢဝ်ၶိုၼ်းၸိုင်ႈတႆး RCSS ဢၼ်လႆႈၵုမ်းၶင်ဝႆႉ မိူဝ်ႈၽွင်း သွင်ၾၢႆႇလႆႈပဵၼ်ပၢင်တိုၵ်းၵၼ် ၼၼ်ႉယူႇယဝ်ႉ။ မိူဝ်ႈၼႆႉ ဝၼ်းထီႉ 21/12/2023 ၶၢဝ်းယၢမ်း ၵၢင်ၼႂ် 9:00 မူင်းၼၼ်ႉ ယူႇတီႈၽူႈၼၢမ်းၼႂ်း (2) ၸဝ်ႈသိုၵ်းလူင် ၸၢႆးသူႉ တၢင်တူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး SSPP သေ လႆႈႁူပ်ႉထူပ်း ၵူၼ်းၵဵဝ်ႇၶွင်ႈ RCSS ၵူၼ်းသိုၵ်း (5) ၵေႃႉ ၊ ၵူၼ်းမိူင်း(14) ၵေႃႉ ဢၼ်လႆႈၵုမ်းၶင်ဝႆႉ ၼၼ်ႉ လႄႈ လႆႈတႅပ်းတတ်း လူတ်းယွမ်းပၼ်တၢင်းၽိတ်း ၊ ပူတ်းပွႆႇပၼ်တူဝ်ၶိုၼ်း ၼႆယူႇယဝ်ႉ။ မိူဝ်ႈၽွင်းႁူပ်ႉထူပ်းၵၼ်ၼၼ်ႉ ယူႇတီႈၸဝ်ႈသိုၵ်းလူင် ၸၢႆးသူႉ ဢၼ်ပဵၼ် ၽူႈၼၢမ်းၼႂ်း (2) ပႃႇတီႇမႂ်ႇသုင်ၸိုင်ႈတႆး လႆႈမွၵ်ႇလၢတ်ႈၶေႃႈၵႂၢမ်း သပ်းလႅင်းၼႄ လွင်ႈ (2) ၾၢႆႇ ၵိုတ်းတိုၵ်းၵၼ် ၊ ၶေႃႈတူၵ်းလူင်း (9) ၶေႃႈ ဢၼ်လႆႈ ၸႂ်ၵိုတ်းတိုၵ်းၵၼ်ၸဵမ်ၸိူဝ်းၼႆႉ လႄႈ လႆႈတွၼ်ႈ မႅင်ႇငိုၼ်း ၵႃႈၸႂ်ႉၸၢႆႇ ၼိုင်ႈၵေႃႉလႂ် (500,000) ႁႃႈသႅၼ်ၵျၢပ်ႈ သေ ပွႆႇပၼ်တူဝ်ၶိုၼ်းၵႂႃႇယူႇယဝ်ႉ။ ၵူၼ်းသိုၵ်း ၶွင်ႇသီႇဢဝ်ၶိုၼ်းၸိုင်ႈတႆး RCSS(5) ၵေႃႉ ဢၼ်လႆႈ ပွႆႇပၼ်ၶိုၼ်းၼႆႉ ၸၢႆးၽိဝ်ႇ ဢႃႇယု (33) ပီႊ ၸိုဝ်ႈဢူႈ/မႄႈ လုင်းပူး+ပႃႈသႃႇ တီႈယူႇ ဝၢၼ်ႈၼွင်ၵႂၢင် ဢိူင်ႇၼွင်ၵႂၢင် ၸေႈဝဵင်းၵျွၵ်ႉမႄး ၊ ၸၢႆးမၢႆ ဢႃႇယု (33) ပီႊ ၸိုဝ်ႈ ဢူႈ/မႄႈ လုင်းမျႃႉ + ပႃႈပေး တီႈယူႇဝၢၼ်ႈသႃးတေႃး ဢိူင်ႇမိူင်းပဵင်း ၸေႈဝဵင်းပၢင်လူင် ၊ ၸၢႆးမိူင်း ဢႃႇယု(32) ပီႊ ၸိုဝ်ႈဢူႈ/မႄႈ လုင်းသေႃးယႃႉ + ပႃႈဢွင်ႇ တီႈယူႇ ဝၢၼ်ႈ ၼွင်ၵုင်း ဢိူင်ႇၼွင်လႅင် ၸေႈဝဵင်းပၢင်လူင် ၊ ၸၢႆးသူႉ ဢႃႇယု(46)ပီႊ ၸိုဝ်ႈဢူႈ/မႄႈ လုင်းၵုၼ+ ပႃႈၶမ်းဢိင်ႇ တီႈယူႇ ဝၢၼ်ႈၼွင်ၵုင်း ဢိူင်ႇၼွင်လႅင် ၸေႈဝဵင်းပၢင်လူင် ၊ ၸၢႆးသႅင်ၾႃႉ ဢႃႇယု (28) ပီႊ ၸိုဝ်ႈဢူႈ/မႄႈ လုင်းထုၼ်း ဢွင်ႇ +ပႃႈၸိင်ႇ တီႈယူႇ ဝၢၼ်ႈယၢင်လူင် ဢိူင်ႇပၢင်လူင် ၸေႈဝဵင်းပၢင်လူင် ၸဵမ်ၸိူဝ်းၼႆႉ လႄႈ ဢိၵ်ႇပႃးၵူၼ်းမိူင်းထႅင်ႈ (14) ၵေႃႉ ႁူမ်ႈသဵင်ႈ (19) ၵေႃႉ ယူႇယဝ်ႉ။

['ၵၢၼ်ပူၵ်းပွင်', 'ေၶႃႈပိုၼ်ၽၢဝ်ႇ', 'ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး', 'ၶၢဝ်ႇၵူႈလွင်ႈလွင်ႈ']

2023-12-20T12:13:34

https://ssppssa.org/2023/12/%e1%80%9e%e1%80%b5%e1%80%84%e1%80%ba%e1%81%b5%e1%80%bd%e1%80%84%e1%80%ba%e1%82%88%e1%80%90%e1%82%85%e1%81%b5%e1%80%ba%e1%82%87-%e1%81%bc%e1%82%82%e1%80%ba%e1%80%b8%e1%81%b8%e1%80%b1%e1%82%88%e1%80%9d/

သဵင်ၵွင်ႈတႅၵ်ႇ ၼႂ်းၸေႈဝဵင်းၼမ်ႉတူႈ ၵူၼ်းမိူင်းမႆႈၸႂ်ၵူဝ်ပဵၼ်ပၢင်တိုၵ်းယႂ်ႇလူင်လႄႈ ဢွၼ်ၵၼ်ငိူင်ႉပၢႆႈ

တပ်ႉသိုၵ်း ၶွင်ႇသီႇသိုၵ်းမၢၼ်ႈ ဢၼ်ပၵ်းသဝ်းတူင်ႉၼိုင် ဢဝ်ႁူမ်ႇလူမ်ႈတပ်ႉ ၶမယ(324) ၼၼ်ႉ ယိုဝ်းၵွင်ႈလူင် ၵွင်ႈဢွၼ်ႇၾၢႆႇလဵဝ် လႄႈ တပ်ႉသိုၵ်း တဢၢင်း TNLA တိူဝ်းၽိူမ်ႉထႅမ်ႁႅင်းသိုၵ်းၼႂ်းၸေႈဝဵင်းၼမ်ႉတူႈ ၵူၼ်းမိူင်းမႆႈၸႂ် ၵူဝ်ပဵၼ်ပၢင်တိုၵ်းႁၢဝ်ႈႁႅင်း ဢွၼ်ၵၼ်ငိူင်ႉပၢႆႈဝႆႉထႃႈ ၼႆယူႇယဝ်ႉ။ မိူဝ်ႈဝၼ်းထီႉ 19/12/2023 ၶၢဝ်းယၢမ်း 22:32 မူင်း ၼၼ်ႉ ၶွင်ႇသီႇသိုၵ်းမၢၼ်ႈ လုၵ်ႉတီႈတပ်ႉ ၶမယ 324 ဝဵင်းၼမ်ႉတူႈသေ ယိုဝ်းၵွင်ႈလူင် မွၵ်ႈ 15 ၵမ်း ၊ ၵွင်ႈ ၸၢၵ်ႈ မွၵ်ႈ 30 ၵမ်း ယိုဝ်းၵႂႃႇ ၾၢႆႇတူၵ်းတပ်ႉၶမယ 324 လႄႈ ၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၼမ်ႉတူႈ ဢွၼ်ၵၼ်တူၵ်း ၸႂ် ထၢင်ႇပဵၼ်ပၢင်တိုၵ်း ၼႆယူႇယဝ်ႉ။ မိူဝ်ႈဝၼ်းထီႉ 20/12/2023 ၼၼ်ႉ ၾၢႆႇတပ်ႉသိုၵ်း TNLA သိုပ်ႇၽိူမ်ႉထႅမ်ႁႅင်းသိုၵ်း ၽိုတ်ႉဢိူမ်ႈၸမ် တပ်ႉၶမယ 324 မႃးထႅင်ႈလႄႈ ၵူၼ်းမိူင်းပိုၼ်ႉတီႈ ဝၢၼ်ႈသႅင်ႇၸႃႇ ၊ ဝၢၼ်ႈၽုၺ်း ၊ ဝၢၼ်ႈၵွင်းသႃႇ ၊ ဝၢၼ်ႈႁၢတ်ႇလႅင် ၊ ဝၢၼ်ႈပဵင်းလွင်း ၊ ဝၢၼ်ႈပၢင်မၢၼ်ႈ ၊ ဝၢၼ်ႈ ၼမ်ႉၵၢၼ်ႇ ၊ ဝၢၼ်ႈသၢႆးၶၢဝ် ၊ ဝၢၼ်ႈၼမ်ႉမႅင်းသေႃႉ ၊ ဝၢၼ်ႈပၢင်ဝူဝ်း ဢိူင်ႇသၢႆးၶၢဝ် ၸေႈဝဵင်းၼမ်ႉတူႈ ၼပ်ႉႁူဝ်ပၢၵ်ႇ လႆႈဢွၼ် ၵၼ် ငိူင်ႉပၢႆႈ ၵႂႃႇသွၼ်ႈသဝ်း ဝႆႉ ၸွမ်းႁိူၼ်းပီႈၼွင်ႉၽႂ်မၼ်း ၊ ၵမ်ႈၽွင်ႈပၢႆႈၵႂႃႇ မူၵ်းဝႆႉ ၸွမ်းၼႂ်းႁႆႈ ၼႂ်းသူၼ် ၼႆယူႇယဝ်ႉ။ ၵူၼ်းမိူင်းပိုၼ်ႉတီႈ ၵေႃႉၼိုင်ႈ လၢတ်ႈၼႄဝႃႈ “ၸႂ်ႈၶ ဢေႃႈ မိူဝ်ႈလဵဝ် ၼႂ်းဝဵင်းၼမ်ႉတူႈ ၊ ၸွမ်းၵျွင်းမုၼ်ၸဝ်ႈ ၼႂ်းဢိူင်ႇသၢႆးၶၢဝ် ၸိူဝ်းၼၼ်ႉ သိုၵ်းလွႆၶဝ်ယူႇဝႆႉလႄႈ ပေႃးပဵၼ်ပၢင်တိုၵ်းမႃး ၵူဝ်မၢၵ်ႇလူင်တူၵ်းၺႃး ၊ ၵူဝ်သိုၵ်းမၢၼ်ႈဢဝ်ႁိူဝ်းမိၼ်မႃးပွႆႇမၢၵ်ႇသႂ်ႇ ၸိူဝ်းဢၼ်သိုၵ်းလွႆယူႇ ၼႆႉဢေႃႈ” ဝႃႈၼႆ။ ၶွင်ႇသီႇသိုၵ်းမၢၼ်ႈ တင်း တပ်ႉသိုၵ်းတဢၢင်း TNLA ၶဵင်ႈၶႅင်ၼႃႈသိုၵ်းတေႃႇၵၼ်ဝႆႉ ၼႂ်းၸေႈဝဵင်းၼမ်ႉတူႈ ၼႆႉ မီးၶၢဝ်းတၢင်းၸမ်ၼိုင်ႈလိူၼ် ၊ တေႇဝၼ်းထီႉ 18/12/2023 မႃးတေႃႇမိူဝ်ႈၼႆႉ တပ်ႉသိုၵ်း တဢၢင်း TNLA တိုၵ်ႉၶိုၼ်ႈလေႃႇတိုၵ်း တပ်ႉသိုၵ်းမၢၼ်ႈ ၶလယ 130 ၼႂ်းၸေႈဝဵင်း ဝၢၼ်ႈတူင်ႈယူႇၼႆယဝ်ႉ။

['ၵၢၼ်သိုၵ်း']

2023-12-19T13:13:51

https://ssppssa.org/2023/12/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8-tnla-%e1%81%b6%e1%80%9d%e1%80%ba%e1%82%88%e1%80%a2%e1%80%9d%e1%80%ba%e1%80%90%e1%80%ae%e1%82%88%e1%80%9a/

တပ်ႉသိုၵ်း TNLA ၶဝ်ႈဢဝ်တီႈယူႇၽႅဝ်ၼႂ်းဝဵင်းၼမ်ႉတူႈ လႄႈ ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တေႃႉဢဝ် လုၵ်ႈမေး ၶၢႆႉဢွၵ်ႇဝဵင်းၼမ်ႉတူႈ

တပ်ႉသိုၵ်းတဢၢင်း TNLA ၽိုတ်ႉဢိူမ်ႈၸမ် ဝဵင်းၼမ်တူႈမႃးလၢႆလၢႆၾၢႆႇလႄႈ ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တေႃႉဢဝ် လုၵ်ႈလၢင်းၼၢင်းမေး ၶၢႆႉဢွၵ်ႇတပ်ႉ/ဝဵင်းၼမ်ႉတူႈ ထိုင်တီႈတပ်ႉသိုၵ်းတဢၢင်း TNLA ၶဝ်ႈဢဝ်တီႈယူႇ ၽႅဝ်ၼႂ်းဝဵင်းၼမ်ႉတူႈ သေ သွင်ၾၢႆႇလႆႈၶဵင်ႈၶႅင် ၼႃႈသိုၵ်းတေႃႇၵၼ်ဝႆႉ ၼႆယူႇယဝ်ႉ။ မိူဝ်ႈဝၼ်းထီႉ 18/12/2023 ၼၼ်ႉ တပ်ႉသိုၵ်းတဢၢင်း TNLA တူင်ႉၼိုင်ဢိူမ်ႈၸမ်ဝဵင်းၼမ်ႉတူႈ ဢိူမ်ႈၸမ်တပ်ႉၶွင်ႇသီႇသိုၵ်းမၢၼ်ႈမႃး လၢႆၾၢႆႇလႄႈ မိူဝ်ႈၶၢဝ်းယၢမ်း ဝၢႆးဝၼ်း 15:00 မူင်းၼၼ်ႉၼိုင်ႈပွၵ်ႈ ၶၢဝ်းယၢမ်း 16:55 မူင်းၼၼ်ႉထႅင်ႈၼိုင်ႈပွၵ်ႈ ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉ ႁိူဝ်းမိၼ် မႃးတေႃႉတၢင်ႇဢဝ် ၸိူဝ်းပဵၼ် လုၵ်ႈလၢင်း ၼၢင်းမေးၶဝ် တီႈတပ်ႉ ၶမယ(324) သေ ဝၢႆႇဢွၵ်ႇမိူဝ်း ၵႂႃႇ တၢင်း ၸေႈဝဵင်းလႃႈသဵဝ်ႈ ၼႆယူႇယဝ်ႉ။ ထိုင်မႃး မိူဝ်ႈၼႆႉ ဝၼ်းထီႉ 19/12/2023 ၶၢဝ်းယၢမ်း ၵၢင်ၼႂ် 7:15 မူင်းၼၼ်ႉ သၢႆသိုၵ်းတဢၢင်း TNLA ႁႅင်း ၵူၼ်းသိုၵ်း မွၵ်ႈ 80 ၵေႃႉ လုၵ်ႉၾၢႆႇႁွင်ႇဝဵင်းၼမ်ႉတူႈသေ ၶဝ်ႈတူင်ႉၼိုင် ဢဝ်တီႈယူႇထိုင် ၼႂ်းဝဵင်းၼမ်ႉတူႈ ၸိူဝ်းပွၵ်ႉမၢႆ (8) ၊ ပွၵ်ႉမၢႆ(1) ၊ ပွၵ်ႉမၢႆ(3) ၊ ပွၵ်ႉမၢႆ(5) ဢၼ်မီးၾၢႆႇႁွင်ႇ ႁွင်ႈၼမ်ႉတူႈၼၼ်ႉသေ ၶဵင်ႈၶႅင်ၼႃႈ သိုၵ်းတေႃႇၵၼ်ဝႆႉ တင်း ၶွင်ႇသီႇသိုၵ်းမၢၼ်ႈ တပ်ႉၶမယ (324) ဢၼ်ပၵ်းသဝ်းဝႆႉ ၾၢႆႇၸၢၼ်းႁွင်ႈၼမ်ႉတူႈ ဝဵင်းၼမ်ႉတူႈ ၼၼ်ႉယူႇယဝ်ႉ။ ယွၼ်ႉသွင်ၾၢႆႇ ဢိူမ်ႈၸမ် ၶဵင်ႈၶႅင်ၼႃႈသိုၵ်းတေႃႇၵၼ်ဝႆႉ ၼႂ်းဝဵင်းၼမ်ႉတူႈၼၼ်ႉသေ ၸိူဝ်းပဵၼ်ႁူင်းႁဵၼ်းသွၼ်လိၵ်ႈ လႄႈ လၢၼ်ႉၶၢႆၶူဝ်းၵုၼ်ႇ ၼႂ်းၵၢတ်ႇ ၊ ၼွၵ်ႈ ၵၢတ်ႇ ၼႂ်းၸေႈဝဵင်းၼမ်ႉတူႈၵမ်ႉၼမ် လႆႈပိၵ်ႉဢိုတ်းဝႆႉ ၊ ၵူၼ်းၵႂႃႇမႃးပႆ ၼႂ်းဝဵင်းၼမ်ႉတူႈၵေႃႈ ဢမ်ႇပေႃးမီး ၼႆယူႇယဝ်ႉ။

['ၵၢၼ်မိူင်း']

2023-12-19T13:11:10

https://ssppssa.org/2023/12/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%90%e1%80%84-7/

ၶွင်ႇသီႇသိုၵ်းမၢၼ်ႈ တင်း တပ်ႉသိုၵ်းတဢၢင်း TNLA ပဵၼ်ပၢင်တိုၵ်းၵၼ် ၼႂ်းၸေႈဝဵင်းဝၢၼ်ႈတူင်ႈ

တပ်ႉသိုၵ်း TNLA တင်း ၶွင်ႇသီႇသိုၵ်းမၢၼ်ႈ တပ်ႉ ၶလယ(130) ပဵၼ်ပၢင်တိုၵ်းၵၼ်ႁၢဝ်ႈႁႅင်း ၼႂ်းၸေႈဝဵင်းဝၢၼ်ႈတူင်ႈ ၸိုင်ႈတႆးပွတ်းႁွင်ႇ ၼႆယူႇယဝ်ႉ။ မိူဝ်ႈဝၼ်းထီႉ 19/12/2023 ၶၢဝ်းယၢမ်း ၵၢင်ၼႂ် 5:30 ဢၼ်ပဵၼ်တပ်ႉမူင်းၼၼ်ႉ တပ်ႉသိုၵ်းတဢၢင်းTNLA တင်း ၶွင်ႇသီႇသိုၵ်းမၢၼ်ႈ ပဵၼ်ပၢင်တိုၵ်းၵၼ်ႁၢဝ်ႈႁႅင်း တီႈတပ်ႉၶွင်ႇသီႇသိုၵ်းမၢၼ်ႈ ၶလယ (130) ၼႂ်းၸေႈဝဵင်း ဝၢၼ်ႈတူင်ႈ ၸိုင်ႈတႆးပွတ်းႁွင်ႇ တေႃႇထိုင်ယၢမ်း ၵၢင်ၼႂ် 10:30 မူင်းၼႆႉၵေႃႈ သဵင်ၵွင်ႈသဵင်မၢၵ်ႇပႆႇယဵၼ် ၼႆယူႇယဝ်ႉ။ “ၸႂ်ႈယဝ်ႉၶႃႈ ၶဝ်ပဵၼ်ပၢင်တိုၵ်းၵၼ် တၢင်းၸေႈဝဵင်း ဝၢၼ်ႈတူင်ႈဢေႃႈ။ သဵင်မၢၵ်ႇမေႃးဝႆႉတၢင်းၼႂ်ယဝ်ႉၶႃႈ ႁိူဝ်းမိၼ်ၵေႃႈ လႆႈႁၼ်ၵႂႃႇတၢင်းဝၢၼ်ႈတူင်ႈယူႇ လမ်း ၼိုင်ႈၶႃႈ သၢႆၵပ်းသိုပ်ႇၼႆ လႅင်းၽူင်းၵေႃႈ မၢၼ်ႈၶဝ်ပိၵ်ႉဝႆႉလႄႈ ပႆႇလႆႈႁူႉႁူဝ်ယွႆႈမၼ်း ထႅင်ႈၶႃႈ သဵင်မၢၵ်ႇတေႉ တိုၵ်ႉငိၼ်းယူႇတေႃႇမိူဝ်ႈလဵဝ် ” ၵူၼ်းပိုၼ်ႉတီႈဢၼ်ယူႇတီႈဝဵင်းၼမ်ႉတူႈ ၵေႃႉၼိုင်ႈ လၢတ်ႈၼင်ႇၼႆ။ ၼႂ်းၶၢဝ်းတၢင်း ပူၼ်ႉမႃး ဝၼ်းသွင်ဝၼ်းၼႆႉ ၼႂ်းၸေႈဝဵင်း ၼမ့်တူႈ ၊ ၸေႈဝဵင်းဝၢၼ်ႈတူင်ႈ လႅင်းၽူင်းလႅင်းၼႅတ်ႇ Internet ဢမ်ႇမီး မၢင်တီႈၵေႃႈ တေႃႉတေႉမီးၵူၺ်း လႄႈ ၶေႃႈမုၼ်းႁူဝ်ယွႆႈ လွင်ႈလူႉတၢႆမၢတ်ႇၸဵပ်းတီႈ ၼႂ်းပၢင်တိုၵ်း ၊ လွင်ႈၵူၼ်းမိူင်းပိုၼ်ႉတီႈလႆႈပၢႆႈၽေးပၢင်တိုၵ်းၸိူဝ်းၼႆႉ ပႆႇလႆႈႁူႉၸွမ်းၼႆယူႇယဝ်ႉ။ Photo -Credit

['ၵၢၼ်သိုၵ်း']

2023-12-15T13:16:39

https://ssppssa.org/2023/12/%e1%81%b8%e1%80%af%e1%80%99%e1%80%ba%e1%80%b8%e1%81%be%e1%81%a2%e1%82%86%e1%82%87%e1%80%95%e1%81%a2%e1%82%86%e1%80%b8%e1%80%9a%e1%80%b0%e1%82%87%e1%80%9c%e1%80%ae-sspp-ssa-%e1%82%81%e1%80%95%e1%80%ba/

ၸုမ်းၾၢႆႇပၢႆးယူႇလီ SSPP/SSA ႁပ်ႉယူတ်းယႃ တူၺ်းထိုင်ပၼ် ၵူၼ်းမိူင်း ၸိူဝ်းဢၼ်ၺႃးၸၢၵ်ႇမၢၵ်ႇ ယွၼ်ႉပၢင်တိုၵ်း ၼႂ်းၸေႈဝဵင်းၼမ်ႉၶမ်း

ၸုမ်းၾၢႆႇပၢႆးယူႇလီ(မေႃယႃ)ၼႂ်းၼႃႈတီႈ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸေႈဝဵင်းၼမ်ႉၶမ်းၼၼ်ႉ ႁပ်ႉၸွႆႈထႅမ်တူၺ်းထိုင် ယူတ်းယႃ ပၼ် ပေႃႈမႄႈၵူၼ်းမိူင်း ဢၼ်လႆႈၺႃးၸၢၵ်ႇမၢၵ်ႇ ယွၼ်ႉတပ်ႉသိုၵ်းတဢၢင်း TNLA တင်း ၶွင်ႇသီႇသိုၵ်းမၢၼ်ႈ တိုၵ်းယိုဝ်းၵၼ် ၼႂ်းၸေႈဝဵင်းၼမ်ႉၶမ်းၼၼ်ႉ ယူႇယဝ်ႉ ။ မိူဝ်ႈဝၼ်းထီႉ13/12/2023 ၼၼ်ႉ တပ်ႉသိုၵ်းတဢၢင်း TNLA တင်းၶွင်ႇသီႇသိုၵ်းမၢၼ်ႈ လႆႈပဵၼ်ပၢင်တိုၵ်းၵၼ် ႁိမ်းဝၢၼ်ႈၼွင်တိူၼ်း ဢိူင်ႇႁူဝ်သၢႆး ၼႂ်းၸေႈဝဵင်းၼမ်ႉၶမ်း ၼၼ်ႉလႄႈ သွင်ႇၾၢႆႇ ၸႂ်ႉၵွင်ႈဢွၼ်ႇ ၊ ၵွင်ႈလူင် ၊ ႁိူဝ်းမိၼ်တိုၵ်း ပွႆႇမၢၵ်ႇပိုတ်းယိုဝ်းၵၼ် ႁဵတ်းႁႂ်ႈမၢၵ်ႇတူၵ်းတႅၵ်ႇ တိူဝ်ႉၺႃး ႁိူၼ်း ၊ ဝတ်ႉၵျွင်း ၊ ၸၢၵ်ႇမၢၵ်ႇ သဵၼ်တိူဝ်ႉ ၺႃး ၵူၼ်းမိူင်းလႆႈတၢင်းမၢတ်ႇၸဵပ်း သေ ၸုမ်းၾၢႆႇပၢႆးယူႇလီ(မေႃယႃ) ၼႂ်းၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႂ်းၸေႈဝဵင်းၼမ်ႉၶမ်း လႆႈႁပ်ႉ ၸွႆႈထႅမ် ယူတ်းယႃပၼ်ဝႆႉ ယူႇယဝ်ႉ။ ပေႃႈမႄႈၵူၼ်းမိူင်းဢၼ်ထုၵ်ႇၺႃးၸၢၵ်ႇမၢၵ်ႇ သဵၼ်တိူဝ်ႉၺႃးသေ လႆႈတၢင်းမၢတ်ႇၸဵပ်းဝႆႉၼၼ်ႉ လုင်းၸၢႆးမွင်ႇယီႊ ဢႃႇယု (52) ပီႊ ၸၢၵ်ႇမၢၵ်ႇတိူဝ်ႉၺႃး ၸွမ်းမိုဝ်းၾၢႆႇသၢႆႉ ၊ ၸွမ်းၼႃႈၶႅင်ႈတင်းသွင်ၾၢႆႇ ၊ ပႃႈၼၢင်း ၵျႃႇ ဢႃႇယု (57) ပီႊ ၸၢၵ်ႇမၢၵ်ႇသဵၼ်တိူဝ်ႉၺႃး တီႈပိၵ်ႇၵႆႇၾၢႆႇသၢႆႉ လႄႈ ၵူၼ်းသွင်ၵေႃႉၼႆႉ ပဵၼ်ၵူၼ်း ဝၢၼ်ႈၼွင်တိူၼ်း ဢိူင်ႇႁူဝ်သၢႆး ၸေႈဝဵင်းၼမ်ႉၶမ်း ၼႆယူႇယဝ်ႉ။ တေႇဢဝ်မိူဝ်ႈဝၼ်းထီႉ 27/10/2023 ၼၼ်ႉမႃး တပ်ႉသိုၵ်းတဢၢင်း TNLA တင်း ၶွင်ႇသီႇသိုၵ်းမၢၼ်ႈ လႆႈပဵၼ်ပၢင်တိုၵ်းၵၼ်ၼႂ်းၸေႈဝဵင်းၼမ်ႉၶမ်းၼႆႉ မီး(40) ပွၵ်ႈပၢႆယဝ်ႉသေ တေႃႇထိုင်မိူဝ်ႈၼႆႉ ဝၼ်းထီႉ 14/12/2023 ၼႆႉၵေႃႈ သွင်ၾၢႆႇတိုၵ်ႉ တိုၵ်းယိုဝ်းပဵၼ် ပၢင်တိုၵ်းၵၼ်ဝႆႉ ႁၢဝ်ႈႁၢဝ်ႈႁႅင်းႁႅင်း တီႈတပ်ႉၶွင်ႇသီႇ သိုၵ်းမၢၼ်ႈ တပ်ႉ(သၶၢၼ်းတိတ်ႉ) ၼၼ်ႉယူႇယဝ်ႉ။ ယွၼ်ႉပၢင်တိုၵ်းသေ ပေႃႈမႄႈၵူၼ်းမိူင်း ၸိူဝ်းဢၼ်လႆႈပၢႆႈၽေး ၼႂ်းၸေႈဝဵင်းၼမ်ႉၶမ်း မီးထိုင်(5000) ၵေႃႉပၢႆ ၵမ်ႈၽွင်းၵေႃႈ လႆႈတၢင်းၸဵပ်းမၢတ်ႇ ၸၢၵ်ႇမၢၵ်ႇတိူဝ်ႉ ၺႃး ၊ ၵမ်ႈၽွင်ႈမီးတၢင်းပဵၼ်ၼၢဝ် ၊ လိူတ်ႈၶိုၼ်ႈ ၊ ႁႅင်းယွမ်း ၊ တၢင်း ပဵၼ်ၵဵဝ်ႇၵပ်းတွင်ႉ ၸိူဝ်းၼႆႉ လႄႈ ယူႇတီႈပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸင်ႇလႆႈ ၵႂႃႇၸွႆႈထႅမ်ယူတ်းယႃ တူၺ်းထိုင်ပၼ်လွင်ႈပၢႆးယူႇလီ တႃႇပေႃႈမႄႈၵူၼ်းမိူင်း ၸိူဝ်းထူပ်းၽေး ပၢႆႈၽေး ၸဵမ်ၸိူဝ်းၼႆႉ ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-12-15T12:56:21

https://ssppssa.org/2023/12/%e1%81%be%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-ssa-%e1%81%b8%e1%80%bd%e1%82%86%e1%82%88%e1%80%91-4/

ၾၢႆႇဢုပ်ႉပိူင်ႇ SSPP/SSA ၸွႆႈထႅမ် ၵူၼ်းပၢႆႈၽေးသိုၵ်း ၼႂ်းဢိူင်ႇဢီႇၼၢႆးလူင် ၸေႈဝဵင်းလႃႈသဵဝ်ႈ

ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၼႂ်းၸေႈဝဵင်းမၢႆ(17) ၸေႈတွၼ်ႈမၢႆ(8) ၼၼ်ႉ ၸွႆႈထႅမ် ၶဝ်ႈသၢၼ်/ၶိူင်ႈၵိၼ်ယမ်ႉ တီႈ‌ပေႃႈမႄႈ ၵူၼ်းမိူင်း ၸိူဝ်းပၢႆႈၽေးပၢင်တိုၵ်း ၼႂ်းဝၢၼ်ႈဢီႇၼၢႆး ဢိူင်ႇဢီႇၼၢႆးလူင် ၸေႈဝဵင်းမၢႆ(17) ၸေႈဝဵင်း လႃႈသဵဝ်ႈ ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ ။ မိူဝ်ႈဝၼ်းထီႉ 14 /12/2023 ၼၼ်ႉ ၽူႈမီးပုၼ်ႈၽွၼ်း ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႂ်းၸေႈဝဵင်းမၢႆ(17) ၸေႈတွၼ်ႈမၢႆ(8) ဢွၼ် ႁူဝ်လုၵ်ႈၼွင်ႉၵေႃႉသိုၵ်းၵေႃႉႁၢၼ် ၵႂႃႇၸွႆႈထႅမ် ၶဝ်ႈသၢၼ်/ၶိူင်ႈၵိၼ်ယမ်ႉ တႃႇၵူၼ်းပၢႆႈၽေးပၢင်တိုၵ်း (267)ၵေႃႉ ဢၼ်လုၵ်ႉတီႈဝၢၼ်ႈဢီႇၼၢႆး ဢိူင်ႇ ဢီႇ ၼၢႆး ၸေႈဝဵင်းလႃႈသဵဝ်ႈသေ ပၢႆႈမႃးသွၼ်ႈသဝ်းဝႆႉတီႈ ဝတ်ႉၵျွင်းၽြႃးဝၢၼ်ႈၼွင်လႅင် ၊ ၵွင်းလွႆၼွင်ႁိူဝ်း ၊ ထမ်ႈၼမ်ႉလႃႈ ၊ ဝတ်ႉၵျွင်းဝၢၼ်ႈၵွင်းၵႄး ၼႂ်းဢိူင်ႇဢီႇ ၼၢႆးလူင် ၸေႈဝဵင်းလႃႈသဵဝ်ႈၼၼ်ႉ ယူႇယဝ်ႉ။ ပေႃႈမႄႈၵူၼ်းမိူင်း ဢၼ်လႆႈပၢႆႈၽေးပၢင်တိုၵ်းၼႆႉ ယွၼ်ႉ ၶွင်ႇသီႇသိုၵ်းမၢၼ်ႈတင်း တပ်ႉသိုၵ်းတဢၢင်း TNLA ပဵၼ်ပၢင်တိုၵ်းၵၼ် ၼႂ်းဝၢၼ်ႈဢီႇၼၢႆး ၼၼ်ႉလႄႈ ၸင်ႇလႆႈ ဢွၼ်ၵၼ်ပၢႆႈဢွၵ်ႇဝၢၼ်ႈ ၸဵမ်မိူဝ်ႈဝၼ်းထီႉ 10-11/12/2023 ၼၼ်ႉၼႆယူႇယဝ်ႉ။ ၶိူင်ႈၶူဝ်းဢၼ် လႆႈၸွႆႈထႅမ်ၵႂႃႇၼၼ်ႉ ၶဝ်ႈသၢၼ် (13) ထူင် ၊ ၵိူဝ် ထူင်လူင် (1)ထူင် ၊ ၽွင်ဝၢၼ်ထူင်လူင် (1) ထူင်လႄႈ ဢိၵ်ႇပႃး ၶိူင်ႈၽၵ်း လွင်ႈၵိၼ်ယမ်ႉ ၵမ်ႈၽွင်ႈ ၸဵမ် ၸိူဝ်းၼႆႉ ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-12-15T02:45:18

https://ssppssa.org/2023/12/%e1%81%bd%e1%80%b0%e1%82%88%e1%81%b5%e1%81%a2%e1%80%99%e1%80%ba%e1%82%87%e1%80%9c%e1%80%ae-%e1%81%bc%e1%82%82%e1%80%ba%e1%80%b8%e1%80%95%e1%81%a2%e1%80%84%e1%80%ba%e1%80%95%e1%80%ad%e1%80%af%e1%80%90/

ၽူႈၵၢမ်ႇလီ ၼႂ်းပၢင်ပိုတ်ႇၽုၺ်ႇ ဝႂ်ၸၢမ်းၵၢမ်ႇ မုၵ်ႉၸုမ်းၼၢင်းယိင်း ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး SSPP/SSA ပွၵ်ႈၵမ်း (1)

​​ဝၼ်းထီႉ 13/12/2023 ၼၼ်ႉ။ၵေႃႉဢၼ်လႆႈသူးထီႉၼိုင်ႈ ပီႈၸၢႆးၶႅင်ႇ ယူႇဝၢၼ်ႈပၢင်ႇ​​လေႃႉ လႆႈသူးထီႉၼိုင်ႈ ၵႃး Revo 4 ၽၵ်းတူ ၼိုင်ႈလမ်းသေ ၸိူဝ်းဢၼ်ယူႇတီႈၵႆ ပဵၼ်ဝႆႉၽူႈၵၢမ်ႇလီပႃးၼႂ်းသူး (45) မဵဝ်းၼၼ်ႉ ဢဝ်ဝႂ်ၵၢမ်ႇလီၼၼ်ႉ​​သေ မႃးထုၵ်ႈဢဝ်သူး တီႈလုမ်းမုၵ်ႉၸုမ်းၼၢင်းယိင်း ဝၢၼ်ႈႁႆး ပွၵ်ႉ (5) ၵႂႃႇသေၵမ်းၼႆ ၸင်ႇလႆႈပိုၼ်ၽၢဝ်ႇ ပၼ်ယူႇၶႃႈ​​ဢေႃႈ ။

['ေၶႃႈပိုၼ်ၽၢဝ်ႇ']

2023-12-13T06:54:33

https://ssppssa.org/2023/12/%e1%81%b6%e1%80%b1%e1%82%83%e1%82%88%e1%80%9c%e1%82%86%e1%82%88%e1%81%b8%e1%82%82%e1%80%ba-%e1%81%b5%e1%80%ad%e1%80%af%e1%80%90%e1%80%ba%e1%80%b8%e1%80%90%e1%80%ad%e1%80%af%e1%81%b5%e1%80%ba%e1%80%b8/

ၶေႃႈလႆႈၸႂ် ၵိုတ်းတိုၵ်း ပႃႇတီႇမႂ်ႇသုင်ၸိုင်ႈတႆး SSPP လႄႈ ၶွင်ႇသီႇဢဝ်ၶိုၼ်းၸိုင်ႈတႆး RCSS

ယိူင်းဢၢၼ်း ပိူဝ်ႈတႃႇ လွင်ႈၽွမ်ႉႁူမ်ႈၸိူဝ်ႉၸၢတ်ႈလႄႈ မိူင်းတႆးသေ ၼင်ႇႁိုဝ်ပေႃႈမႄႈၵူၼ်းမိူင်းႁဝ်း တေလႆႈ ယူႇသဝ်းၵတ်းယဵၼ်ၼၼ်ႉ ယူႇတီႈႁဝ်းၶႃႈ တပ်ႉသိုၵ်းၸိုင်ႈတႆး (2)ၸုမ်း ဢၼ်ပဵၼ် ပႃႇတီႇမႂ်ႇသုင်ၸိုင်ႈတႆး SSPP လႄႈ ၶွင်ႇသီႇဢဝ်ၶိုၼ်းၸိုင်ႈတႆး RCSS လႆႈၸႂ်ၵၼ် လူင်းလၢႆးမိုဝ်းၵိုတ်းယိုတ်းလွင်ႈတိုၵ်းတေႃးၵၼ် ၸွမ်းၼင်ႇႁူဝ်ၶေႃႈ (9) ဢၼ် ပႃးဝႆႉၾၢႆႇတႂ်ႈၼႆႉ ယူႇယဝ်ႉ။ (1) တေလႆႈႁဵတ်းၸွမ်း ၶေႃႈၸီႉသင်ႇၵိုတ်းတိုၵ်း ႁူဝ်ပဝ်ႈလူင် (2) ၾၢႆႇ ၸီႉသင်ႇမိူဝ်ႈပီႊ (2023) လိူၼ် August 9/10 ဝၼ်း တပ်ႉသိုၵ်း (2) ၾၢႆႇ ယူႇဝႆႉတီႈလႂ်ၵေႃႈ ႁႂ်ႈယူႇဝႆႉတီႈၼၼ်ႈသေ တေဢမ်ႇလႆႈ တုမ်ႉတိူဝ်ႉၵၼ် ၊ တပ်ႉသိုၵ်း(2) ၾၢႆႇတေလႆႈထိင်းၵၼ်။ (2) ပွႆႇပၼ်ၵူၼ်းမိူင်း တင်းၵူၼ်းသိုၵ်း ဢၼ်ၵဵဝ်ႇၵပ်းတင်း(2)ၾၢႆႇ လႆႈတီႉၺွပ်းဝႆႉ။ (3) ပၼ်သုၼ်ႇလႆႈၵူၼ်းမိူင်း ၶဝ်ႈ/ဢွၵ်ႇ/ၵႂႃႇ/မႃး ယူႇသဝ်း ၼႂ်းၼႃႈတီႈ(2) ၸုမ်း ၸွမ်းၼင်ႇပၵ်းပိူင်(2) ၾၢႆႇ မီး။ (4) တပ်ႉသိုၵ်း(2) ၾၢႆႇ ယူႇဝႆႉတီႈလႂ်ၵေႃႈ မီးသုၼ်ႇလႆႈ ဢဝ်လွင်ႈၵိၼ်ယႅမ်ႉတီႈၼၼ်ႉ ၊ တေဢမ်ႇလႆႈၶဝ်ႈ ပူၼ်ႉၵဵပ်းယွၼ်း သေၾၢႆႇၾၢႆႇ ၊ လွင်ႈတူင်ႉၼိုင်ၵႂႃႇမႃးပႆၼၼ်ႉ တေလႆႈပွင်ႇလႅင်းၵၼ်သေ လႆႈၸႂ်ၵၼ် ယဝ်ႉ ၸင်ႇၵွႆႈတူင်ႉၼိုင် ၵႂႃႇမႃး။ (5) ၵူၼ်းသိုၵ်းမိူဝ်းၸႂ်းႁိူၼ်း ၼႂ်းၼႃႈတီႈ ၾၢႆႇလႂ်ၵေႃႈ တေဢမ်ႇလႆႈ ပႃးၶိူင်ႈၵွင်ႈၵၢင်ႇၶိူင်ႈယိပ်း ၊ တေလႆႈ လူင်ႈ ၼႃႈပွင်ႇလႅင်းၵၼ် ၊ တေလႆႈပႃးၶႅပ်းဝႂ်ၸႂ်းႁိူၼ်းလႄႈ တေလႆႈယူႇၸွမ်းပၵ်းပိူင် ၾၢႆႇလႂ် ၾၢႆႇ ၼၼ်ႉမီး။ (6) ၽွင်းယၢမ်းမိူဝ်ႈၵိုတ်းတိုၵ်းၵၼ်ၼၼ်ႉ တင်း(2) ၸုမ်း ဢွၼ်ၵၼ်ၶတ်းၸႂ်ၵေႃႇသၢင်ႈ လွင်ႈယုမ်ႇယမ် ၵၼ် ႁႂ်ႈလီၶိုၼ်ႈမႃး ပဵၼ်ၸၼ်ႉဢူၺ်းလီမၼ်ႈၵႅၼ်ႇသေ ၶၵ်ႉတွၼ်ႈ ၵၢၼ်ၽွမ်ႉႁူမ်ႈၼၼ်ႉ (2) လိူၼ် (1) ပွၵ်ႈ ႁႂ်ႈလႆႈသိုပ်ႇဢုပ်ႇဢူဝ်းၵၼ် ႁဵတ်းသၢင်ႈၵႂႃႇ။ (7) တင်း(2) ၸုမ်းဢမ်ႇႁပ်ႉ လွင်ႈၽူႈၶဵၼ်သေႇယူင်း ႁဵတ်းႁႂ်ႈ(2)ၸုမ်း ႁၼ်ၽိတ်းၵၼ်လႄႈ တုမ်ႉတိူဝ်ႉ ၵၼ်ၶိုၼ်း။ (8) ပၼ်ႁႃ တၢင်းတႂ်ႈ(2) ၾၢႆႇ သင်ဝႃႈမီးမႃး ယႃႇႁႂ်ႈယိုင်ႈယႂ်ႇၼၼ်ႉ (2) ၾၢႆႇတေႁူပ်ႉထူပ်း ဢုပ်ႇဢူဝ်းၵႄႈ လိတ်ႈ ၵၼ်ၵႂႃႇ။ (9) (2) ၾၢႆႇ ႁႂ်ႈသိုဝ်ႈယူဝ်းတေႃႇၵၼ် ၊ ၾၢႆႇၼိုင်ႈ တင်း ၾၢႆႇၼိုင်ႈ တေဢမ်ႇလႆႈထုၵ်ႈၼမ်ႉတွၼ်း ၼိူဝ်ၶေႃႈ လႆႈၸႂ်ၵၢၼ်ၵိုတ်းတိုၵ်း ၸဵမ်ၸိူဝ်းၼႆႉယူႇယဝ်ႉ။

['ေၶႃႈပိုၼ်ၽၢဝ်ႇ']

2023-12-12T11:55:19

https://ssppssa.org/2023/12/%e1%80%95%e1%80%b1%e1%82%83%e1%80%b8%e1%80%91%e1%80%ad%e1%80%af%e1%80%84%e1%80%ba%e1%80%99%e1%82%83%e1%80%b8-13-12-2023-%e1%81%b6%e1%81%a2%e1%80%9d%e1%80%ba%e1%80%b8%e1%80%9a%e1%81%a2%e1%80%99/

ပေႃးထိုင်မႃး 13/12/2023 ၶၢဝ်းယၢမ်းၵၢင်ၼႂ် 9:00 AM ၼၼ်ႉ ယူႇတီႈမုၵ်ႉၸုမ်းၼၢင်းယိင်း ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP.SSA ​​

တေၸတ်းပၢင်ပိုတ်ႇၽုၺ်ႇ ဝႂ်ၸၢမ်းၵၢမ်ႇ ပွၵ်ႈၵမ်း (1 ) ၼႆၶႃႈလႄႈ ​​ပေႃးထိုင်မႃး ဝၼ်းထီႉ 13/12/2023 ၼၼ်ႉ ​​တေပိုတ်ႇ Live ​​သေပိုတ်ႇၽုၺ်ႇ ဝႂ်ၸၢမ်းၵၢမ်ႇ ၵႂႃႇယူႇယဝ်ႉ။

['ၵၢၼ်သိုၵ်း']

2023-12-12T11:50:35

https://ssppssa.org/2023/12/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%90%e1%80%84-6/

ၶွင်ႇသီႇသိုၵ်းမၢၼ်ႈ တင်း တပ်ႉသိုၵ်းတဢၢင်း TNLA ၶဵင်ႈၶႅင်ၼႃႈသိုၵ်းတေႃႇၵၼ်ဝႆႉ ၼႂ်းၸေႈဝဵင်းၼမ်ႉတူႈ

ၶွင်ႇသီႇသိုၵ်းမၢၼ်ႈ တင်း တပ်ႉသိုၵ်းတဢၢင်း TNLA ဢဝ်တီႈယူႇ ၸွမ်းဝတ်ႉၵျွင်းမုၼ်ၸဝ်ႈ သေ ၶဵင်ႈၶႅင် ၼႃႈသိုၵ်းတေႃႇၵၼ်ဝႆႉ ၼႂ်းၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ ပေႃႈမႄႈၵူၼ်းမိူင်းၼႂ်းပိုၼ်ႉတီႈ မႆႈၸႂ် ၵူဝ်ပဵၼ်ပၢင်တိုၵ်း ဢမ်ႇႁတ်းပၼ် လုၵ်ႈဢွၼ်ႇၵႂႃႇသွၼ် ႁဵၼ်း လႄႈ ၵမ်ႈၽွင်ႈ လႆႈႁၢင်ႈႁႅၼ်း ၶုတ်းလုၵ်းပႅပ်ႉဝႆႉ ႁင်းၽႂ်မၼ်း ၼႆယူႇယဝ်ႉ။ တင်ႈတေႇဢဝ်မိူဝ်ႈဝၼ်းထီႉ 10/12/2023 ၼၼ်ႉ တပ်ႉသိုၵ်းတဢၢင်း TNLA ႁႅင်းသိုၵ်းမွၵ်ႈ 70 ၵေႃႉ မႃးဢဝ်တီႈယူႇပၵ်းသဝ်းဝႆႉ တီႈဝတ်ႉၵျွင်းမုၼ်ၸဝ်ႈ ဝၢၼ်ႈၼမ်ႉမႅင်းသေႃႉ ဢိူင်ႇသၢႆးၶၢဝ် ၸေႈဝဵင်းၼမ်ႉတူႈ တီႈ ဢၼ်ၸမ် တပ်ႉၶွင်ႇသီႇသိုၵ်းမၢၼ်ႈ တပ်ႉၶမယ (324) မွၵ်ႈ 1 လၵ်းပၢႆၼၼ်ႉသေ ၾၢႆႇၶွင်ႇသီႇသိုၵ်းမၢၼ်ႈ တပ်ႉၶမယ (324) ႁႅင်းသိုၵ်းမွၵ်ႈ 70 ၵေႃႉ ၼၼ်ႉၵေႃႈ ဢဝ်တီႈယူႇပၵ်းသဝ်းဝႆႉ တီႈဝတ်ႉၵျွင်းမုၼ်ၸဝ်ႈ ၵျွင်းတူၼ်ႈႁုင်းၶမ်း ဢိူင်ႇသၢႆးၶၢဝ် ၸေႈဝဵင်းၼမ်ႉတူႈ သေ တင်ႈၵွင်ႈလူင် ဝႆႉၼႂ်းဝၢင်းၵျွင်းမုၼ်ၸဝ်ႈ ဝႆႉယူႇယဝ်ႉ။ ထႅင်ႈၾၢႆႇၼိုင်ႈၵေႃႈ တီႈႁိမ်းဝၢၼ်ႈၵိဝ်ႇသေႃႉ ဢၼ်မီးၾၢႆႇႁွင်ႇဝဵင်းၼမ်ႉတူႈ ဝၢၼ်ႈဢၼ်ၸပ်းဢိူမ်ႈဝဵင်းၼမ်ႉ တူႈၼၼ်ႉ တပ်ႉသိုၵ်းတဢၢင်း TNLA ႁႅင်းသိုၵ်း (150) ၵေႃႉ ႁဵတ်းတပ်ႉ ပၵ်းသဝ်း ဢဝ်တီႈယူႇဝႆႉသေ ၾၢႆႇၶွင်ႇသီႇသိုၵ်းမၢၼ်ႈ ႁႅင်းသိုၵ်းမွၵ်ႈ (50) ၵေႃႉသမ်ႉ ပၵ်းသဝ်း ဢဝ်တီႈယူႇဝႆႉထႅင်ႈ တီႈဝတ်ႉၵျွင်း လွႆၽြႃး ၼႂ်းဝဵင်း ၼမ်ႉတူႈ ၊ သွင်ၾၢႆႇပၵ်းသဝ်း ဢိူမ်ႈၸမ်ၵၼ်ဝႆႉလႄႈ ၶဵင်ႈၶႅင်ၼႃႈသိုၵ်းတေႃႇၵၼ်ဝႆႉ ၼႂ်းၸေႈဝဵင်းၼမ်ႉတူႈ ၼၼ်ႉယူႇယဝ်ႉ။ၵဵဝ်ႇလူၺ်ႈလွင်ႈၼႆႉသေ ၵူၼ်းမိူင်းပိုၼ်ႉတီႈ ၵေႃႉၼိုင်ႈ လၢတ်ႈၼႄဝႃႈ -” ၸႂ်ႈၶႃႈဢေႃႈ ဢိင်ၼိူဝ်ငဝ်းလၢႆးဢၼ်ပဵၼ်ဝႆႉၼႆႉဝႃႈတေႉ ပွင်ႇဝႃႈ ၸုမ်းသိုၵ်းလွႆၶဝ် PDF ၶဝ် ၼႆႉ ဢဝ်တီႈယူႇ လွမ်ႉႁွပ်ႈဝဵင်းဝႆႉယဝ်ႉၶႃႈဢေႃႈ။ သိုၵ်းမၢၼ်ႈ သိုၵ်းလွႆ တၢင်းသွင်ၸုမ်းယဝ်ႉၶႃႈ ပၵ်းသဝ်းဝႆႉ ႁိမ်းဝၢၼ်ႈ လႄႈ ၸွမ်းၵျွင်းမုၼ်ၸဝ်ႈ ၼႂ်းဝၢၼ်ႈ ၊ ၼႂ်းဝဵင်းၼမ်ႉတူႈၼႆႉဢေႃႈ။ ဢၼ်ပဵၼ်ၸဝ်ႈသင်ႇၶႃႇၶဝ် တီႈၵျွင်းမုၼ်ၸဝ်ႈတေႉ ဢွၼ်ၵၼ်ငိူင်ႉဝႄႈဝႆႉ ယဝ်ႉ ၶႃႈ။ မိူဝ်ႈလဵဝ်ၼႆႉ သဵင်ၵွင်ႈသဵင်မၢၵ်ႇတေတႅၵ်ႇၶၢဝ်းလႂ် ၵေႃႈဢမ်ႇ ၸၢင်ႈဝႃႈၶႃႈၼႃႇၼေႃႈ။ ၵူၼ်းမိူင်းတေႉထူပ်းလွင်ႈယၢပ်ႇၽိုတ်ႇဝႆႉ တႃႇၵႂႃႇႁႆႈ/သူၼ်ၵေႃႈ ဢမ်ႇၶႆႈ ႁတ်းၵႂႃႇ မၢၵ်ႇၶဝ်ႈတဝ်ႈၼမ်ႉၵေႃႈ ပႆႇလႆႈဢဝ်ပႆႇလႆႈသိမ်းမူတ်း ၊ လုၵ်ႈ ဢွၼ်ႇ ၶိုၼ်ႈႁူင်းႁဵၼ်းၵေႃႈဢမ်ႇႁတ်းၵႂႃႇၶိုၼ်ႈ ႁဵၼ်း ၊ မၢင်ႁိူၼ်းသမ်ႉ မီးၵူၼ်းထဝ်ႈ ၵူၼ်းပဵၼ် ပေႃးသဵင်ၵွင်ႈတႅၵ်ႇမႃး တႃႇတေပၢႆႈ ၵေႃႈယၢပ်ႇဝႆႉ ဢေႃႈ။ တေႃႈၼင်ႇ တီႈႁူင်းယႃလူင်ၵေႃႈ ပေႃး ဢမ်ႇ ၸႂ်ႈၵူၼ်းပဵၼ်ၵိၼ်းႁႅင်း ၶဝ်ဢမ်ႇႁပ်ႉဢဝ်ၶိုၼ်ႈႁူင်းယႃယဝ်ႉၶႃႈ မိူဝ်ႈလဵဝ် ယွၼ်ႉငဝ်းလၢႆးပဵၼ်ၼႆဝႆႉ ၼၼ်ႉ ၶႃႈ ၼႃႇၼေႃႈ။ တႃႇၵႂႃႇမႃးၸွမ်းတၢင်းၵေႃႈ မၢင်ပွၵ်ႈမႃး ၶဝ်ၵူတ်ႇထတ်းႁႅင်းဝႆႉၶႃႈဢေႃႈ ” ဝႃႈၼႆ။ ယွၼ်ႉတၢင်းသွင်ၾၢႆႇ ပၵ်းသဝ်း ဢဝ်တီႈယူႇဝႆႉ ၸွမ်းဝတ်ႉၵျွင်းမုၼ်ၸဝ်ႈ ၸွမ်းၼႂ်းဝၢၼ်ႈ / ၼႂ်းဝဵင်း သေ ဢိူမ်ႈၸမ်ၶဵင်ႈၶႅင်ၼႃႈသိုၵ်းတေႃႇၵၼ်ဝႆႉလႄႈ ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ လႆႈဢွၼ်ၵၼ် ႁၢင်ႈႁႅၼ်းဝႆႉ တႃႇတေပၢႆႈၽေး ၊ ၵမ်ႈၽွင်ႈၸိူဝ်းမီးလုၵ်ႈဢွၼ်ႇလဵၵ်ႉ ၊ ၵူၼ်းထဝ်ႈ ၊ ၵူၼ်းပဵၼ်ၸိူဝ်းၼၼ်ႉၵေႃႈ ဢွၼ်ၵၼ် ၶုတ်းလုၵ်း ႁဵတ်းလုၵ်းပႅပ်ႉဝႆႉယူႇ ၼႆယဝ်ႉ။ မိူဝ်ႈဝၼ်းထီႉ 11/12/2023 ၼၼ်ႉ ႁွင်ႈၵၢၼ် ၾၢႆႇပိုၼ် ၽၢဝ်ႇၶွင်ႇသီႇသိုၵ်းမၢၼ်ႈ ပိုၼ်ၽၢဝ်ႇဝႃႈ ယူႇတီႈမိူင်း ၶႄႇ ၸွႆႈထႅမ်ပၼ်သေ ၸုမ်းဢူၺ်းလီ (3) ၸုမ်း ဢၼ်ပဵၼ် တပ်ႉသိုၵ်းၵဝ်ႈၵၢင်ႉ MNDAA ၊ တပ်ႉသိုၵ်း တဢၢင်း TNLA ၊ တပ်သိုၵ်ႈရၶႅင်ႇ AA တင်း ၾၢႆႇၶွင်ႇသီႇသိုၵ်းမၢၼ်ႈ လႆႈမီးလွင်ႈ ႁူပ်ႉထူပ်းဢုပ်ႇဢူဝ်းၵၼ် တီႈမိူင်းၶႄႇ ယဝ်ႉပွၵ်ႈၼိုင်ႈၼႆသေတႃႉ တီႈၼႂ်းၸိုင်ႈတႆးပွတ်းႁွင်ႇ သွင်ၾၢႆႇတိုၵ်ႉသိုပ်ႇမီးလွင်ႈၶဵင်ႈၶႅင်ၼႃႈသိုၵ်းတေႃႇၵၼ် လႄႈ တိုၵ်ႉလႆႈသိုပ်ႇပဵၼ်ပၢင်တိုၵ်းၵၼ်လၢႆလၢႆတီႈ ယူႇယဝ်ႉ။ Photo- လုၵ်းပႅပ်ႉဢၼ်ၵူၼ်းဝၢၼ်ႈၶုတ်းတႃႇပၢႆႈၽေး ပၢင်တိုၵ်း

['ၵၢၼ်မိူင်း']

2023-12-12T11:44:14

https://ssppssa.org/2023/12/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%9a%e1%80%ad-4/

ၶွင်ႇသီႇသိုၵ်းမၢၼ်ႈ ယိုဝ်းၵွင်ႈလူင်သႂ်ႇ TNLA တီႈႁူဝ်ၶူဝ် ဝၢၼ်ႈဢီႇၼၢႆး ၸေႈဝဵင်းလႃႈသဵဝ်ႈ

ၶွင်ႇသီႇသိုၵ်းမၢၼ်ႈ တင်း TNLA ၸႂ်ႉၵွင်ႈလူင် ပိုတ်းယိုဝ်းသႂ်ႇၵၼ် ၼႂ်းဢိူင်ႇဢီႇၼၢႆးလူင် ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။ မိူဝ်ႈၼႆႉ ဝၼ်းထီႉ 11/12/2023 ၶၢဝ်းယၢမ်း 16:41 မူင်း ၼၼ်ႉ ၶွင်ႇသီႇသိုၵ်းမၢၼ်ႈ လုၵ်ႉတီႈႁူဝ်လွႆ ၵွင်း (7) လၵ်း ၼႂ်းဢိူင်ႇဢီႇၼၢႆးလူင် ၸေႈဝဵင်းလႃႈသဵဝ်ႈ သေ ၸႂ်ႉၵွင်ႈလူင် သႅၼ်း (60MM) ပိုတ်းယိုဝ်းသႂ်ႇ တပ်ႉသိုၵ်းတဢၢင်း TNLA တီႈႁူဝ်ၶူဝ်ၼမ်ႉယၢဝ် ၼႂ်းဝၢၼ်ႈ ဢီႇၼၢႆးလူင် ဢိူင်ႇဢီႇၼၢႆး ၸေႈဝဵင်းလႃႈသဵဝ်ႈ လႄႈ ၾၢႆႇတပ်ႉသိုၵ်းတဢၢင်း TNLA ၵေႃႈ လုၵ်ႉတီႈႁူဝ်ၶူဝ်ၼမ်ႉယၢဝ် ၼႂ်းဝၢၼ်ႈဢီႇၼၢႆးလူင် ၶိုၼ်းယိုဝ်းမၢၵ်ႇ လူင် ၊ ၵွင်ႈၸၢၵ်ႈ တုမ်ႉတွပ်ႇၶိုၼ်း လႄႈ သွင်ၾၢႆႇ ယူႇယူႇ ယိုဝ်းမၢၵ်ႇလူင် ၸူးၵၼ် တေႃႇထိုင် ၶၢဝ်းယၢမ်း 18:00 မူင်းၼႆႉၵေႃႈ သဵင်မၢၵ်ႇပႆႇယဵၼ် တိုၵ်ႉသိုပ်ႇတိုၵ်းယိုဝ်း ၵၼ်ယူႇ ၼႆယဝ်ႉ။ တိုၵ်ႉမႅၼ်ႈၽွင်း သွင်ၾၢႆႇ တိုၵ်ႉပိုတ်းယိုဝ်းတေႃႇၵၼ် လႄႈ ၶေႃႈမုၼ်းႁူဝ်ယွႆႈ လွင်ႈလူႉတၢႆမၢတ်ႇၸဵပ်း ၼႂ်းပၢင်တိုၵ်းသေ လွင်ႈတုမ်ႉတိူဝ်ႉပေႃႈမႄႈၵူၼ်းမိူင်း ၸိူဝ်း ၼႆႉ ပႆႇလႆႈႁူႉၸွမ်း။ တီႈႁူဝ်ၶူဝ် ၼမ်ႉယၢဝ် ၼႂ်းဝၢၼ်ႈဢီႇၼၢႆးလူင်ၼၼ်ႉ မိူဝ်ႈၵူႈပွၵ်ႈ ပဵၼ်ၾၢႆႇၶွင်ႇသီႇသိုၵ်းမၢၼ်ႈ ပၵ်းသဝ်း ႁဵတ်းၵိၵ်ႉၵူတ်ႇထတ်းဝႆႉသေ မိူဝ်ႈဝႃးဝၼ်းထီႉ 10/12/2023 ၶၢဝ်းယၢမ်း ၵၢင်ၶိုၼ်း 24:15 ၼၼ်ႉ ၾၢႆႇ တပ်ႉသိုၵ်းတဢၢင်း TNLA ၸႂ်ႉ ၶိူင်ႈမိၼ် တရူၼ်း ပွႆႇမၢၵ်ႇတိုၵ်းယိုဝ်းလႄႈ ၶွင်ႇသီႇသိုၵ်းမၢၼ်ႈ ဢၼ်ပၵ်းသဝ်းတီႈၶူဝ်ၼမ်ႉယၢဝ်ၼၼ်ႉ လႆႈဢွၼ်ၵၼ် ပၢႆႈၶဝ်ႈ ၼႂ်းဝဵင်းလႃႈသဵဝ်ႈၵႂႃႇ ၼႆယူႇယဝ်ႉ။ Photo – Credit

['ၵၢၼ်သိုၵ်း']

2023-12-11T08:38:18

https://ssppssa.org/2023/12/tnla-%e1%80%90%e1%80%84%e1%80%ba%e1%80%b8-%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc/

TNLA တင်း ၶွင်ႇသီႇသိုၵ်းမၢၼ်ႈပဵၼ်ပၢင်တိုၵ်းၵၼ်ထႅင်ႈ ၼႂ်း ၸေႈဝဵင်းသီႇပေႃႉ

တပ်ႉသိုၵ်းတဢၢင်း TNLA တင်း ၶွင်ႇသီႇသိုၵ်းမၢၼ်ႈ ပဵၼ်ပၢင်တိုၵ်းၵၼ်ႁၢဝ်ႈႁႅင်း ၼႂ်းၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ မိူဝ်ႈဝၼ်းထီႉ 10/12/2023 ၶၢဝ်းယၢမ်း 23:05 မူင်း ၼၼ်ႉ တပ်ႉသိုၵ်းတဢၢင်း TNLA ဢၼ်ပဵၼ်ၼႂ်း တပ်ႉ ၸုမ်း (2) တပ်ႉၵွင်(256) ႁူမ်ႈၸုမ်း PDF ႁႅင်းၵူၼ်းသိုၵ်း (47) ၵေႃႉ လႆႈပဵၼ်ပၢင်တိုၵ်းၵၼ် တင်း ၶွင်ႇသီႇသိုၵ်းမၢၼ်ႈ တပ်ႉၵွင် (23) တပ်ႉၵွင် (503) တပ်ႉၵွင် (504) တပ်ႉၵွင် (147) ႁူမ်ႈႁႅင်းသိုၵ်း (150) ၵေႃႉ တီႈႁိမ်းဝတ်ႉၵျွင်း ဝၢၼ်ႈလွႆမူပ်ႇ ဢိူင်ႇၸၢမ်ၽိူၵ်ႇ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ တေႃႇထိုင် မိူဝ်ႈၼႆႉ ဝၼ်းထီႉ 11/12/2023 ၶၢဝ်းယၢမ်း ၵၢင်ၼႂ် 06:15 မူင်း သဵင်ၵွင်ႈ သဵင်မၢၵ်ႇၸွင်ႇယဵၼ် ၊ လွင်ႈလူႉတၢႆမၢတ်ႇၸဵပ်း တၢင်းသွင် ၾၢႆႇတေႉ ပႆႇလႆႈႁူႉၸွမ်း ၼႆယူႇယဝ်ႉ။ တေႃႇထိုင်မိူဝ်ႈလဵဝ် သွင်ၾၢႆႇတိုၵ်ႉထႅမ်ႁႅင်းသိုၵ်း ၶဵင်ႈၶႅင်တေႃႇၵၼ်ဝႆႉ တီႈႁိမ်းဢၼ်ပဵၼ်ပၢင်တိုၵ်းၼၼ်ႉလႄႈ ၵူၼ်းမိူင်းပိုၼ်ႉတီႈ ၼႂ်းဢိူင်ႇၸၢမ်ၽိူၵ်ႇ ၸေႈဝဵင်းသီႇပေႃႉ ၸိူဝ်းဢၼ်လႆႈငိူင်ႉပၢႆႈၽေးပၢင်တိုၵ်း ဝႆႉၼၼ်ႉ ၵေႃႈ ပႆႇႁတ်း ပွၵ်ႈၶိုၼ်းႁိူၼ်း ၼႆယူႇယဝ်ႉ။ Photo – Credit

['ၵၢၼ်သိုၵ်း']

2023-12-11T02:14:55

https://ssppssa.org/2023/12/%e1%80%9c%e1%80%b0%e1%80%84%e1%80%ba%e1%80%95%e1%80%bd%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%81%b6%e1%82%84%e1%82%87-%e1%80%95%e1%80%ad%e1%80%af%e1%81%bc%e1%80%ba/

လူင်ပွင်ၸိုင်ႈၶႄႇ ပိုၼ်ၽၢဝ်ႇတိၺွပ်း ၽူႈမီးတၢင်းၽိတ်း ဢၼ်ၵဵဝ်ႇၶွင်ႈ ၵၢၼ်လႅၼ်ငိုၼ်းထႅင်ႈ(10) ၵေႃႉ

ဝၢႆးသေ ၾၢႆႇၶွင်ႇသီႇသိုၵ်းမၢၼ်ႈ တိၺွပ်းၵူၼ်းၵဵဝ်ႇၶွင်ႈ ၵၢၼ်လႅၼ်ငိုၼ်း Online ဢၼ်ပဵၼ် ၵူၼ်းၼႂ်းၼႃႈ ႁိူၼ်း မီႇသျွၵ်ႉၶျၢၼ်းသေ ယိုၼ်ႈမွပ်ႈပၼ် ၼႂ်းမိုဝ်းလူင်ပွင်ၸိုင်ႈမိူင်းၶႄႇယဝ်ႉ ၼၼ်ႉ ၼႂ်းလိူၼ်ၼႆႉ ၾၢႆႇလူင်ပွင်ၸိုင်ႈမိူင်းၶႄႇ ၶိုၼ်းပိုၼ်ၽၢဝ်ႇ တႃႇတေတိၺွပ်းၽူႈ ၵဵဝ်ၶွင်ႈ ၵၢၼ်လႅၼ်ငိုၼ်းထႅင်ႈ တႃႇ(3) မုင်ႉႁေႃ ႁိူၼ်း ႁူဝ်ၼပ်ႉၵူၼ်းတႃႇ(10) ၵေႃႉၼႆယူႇယဝ်ႉ။ ၼႂ်းဢၼ် လူင်ပွင်ၸိုင်ႈမိူင်းၶႄႇ ပိုၼ်ၽၢဝ်ႇတိၺွပ်း ၼႂ်း ဝၼ်းထီႉ 10/12/2023 ၼၼ်ႉပဵၼ် ပဵၼ်ၵူၼ်း ၸၢဝ်းၶိူဝ်း ၵဝ်ႈၵၢင်ႉ ၊ ပဵၼ်ႁူဝ်ၼႃႈၸုမ်း (ပီႇတုၸိတ်ႉ) တပ်ႉပႂ်ႉလႅၼ်လိၼ် ၸိုဝ်ႈႁွင်ႉ ပႄႇသျွၵ်ႉၶျဵင်ႇ လႄႈ ၵေႃႉပဵၼ်လုၵ်ႈၸၢႆး ပႄႇယိၼ်ႉၶျဵင်ႇ ၊ ၵေႃႉပဵၼ်လုၵ်ႈယိင်း ပႄႇယိၼ်ႉလၼ်ႉ ၊ သမ်ႉထႅင်ႈ ၽူႈမၢၵ်ႈမီး ဝူၺ်ႇႁွႆႇရၢၼ်ႇ ၊ ၵေႃႉပဵၼ်လုၵ်ႈၸၢႆး ဝူၺ်ႇၶျိၼ်းသူင်း ၊ ၵေႃႉပဵၼ်လုၵ်ႈယိင်း ဝူၺ်ႇယူင်ႇ ၼႆယူႇယဝ်ႉ။ လိူဝ်သေၼၼ်ႉ ဢၼ်ပဵၼ်ၸဝ်ႈၶွင် ႁူင်းၵၢၼ် ၽူႇလီႇလၢႆႉ ဢၼ်မီးၸိုဝ်ႈဝႃႈ လဵဝ်ႇၸဵင်ႇသျၢၼ်ႇ ၊ လဵဝ်ႇၸိ ၵႂၢၼ်း ၊ လဵဝ်ႇၸဵင်ႇမွၵ်ႇ ၊ သိဝ်ႇၾႃးၸီႉ ၸဵမ်ၸိူဝ်းၼႆႉ ယူႇယဝ်ႉ။ ၵူၼ်းၸိူဝ်းဢၼ်လူင်ပွင်ၸိုင်ႈၶႄႇ ပိုၼ်ၽၢဝ်ႇတိၺွပ်း ၼႆႉ သင်ၸိူဝ်ႉဝႃႈ မီးၽူႈလႂ်ၽႂ်ႁူႉ တီႈယူႇသဝ်းၶဝ်‌ လႄႈ ပွင်ႇ ၶၢဝ်ႇပၼ် ၼႆၸိုင် တေမီးငိုၼ်းသူးပၼ် (100,000) ၼိုင်ႈသႅၼ်ယွၼ်ႇငိုၼ်းၶႄႇ တေႃႇထိုင် (500,000) ႁႃႈသႅၼ်ယွၼ်ႇ ငိုၼ်းၶႄႇ သေ သင်ၸိူဝ်ႉဝႃႈ ၽႂ်ႁဵတ်းလွင်ႈၵႅတ်ႇ ၶႄပၼ် ၸိူဝ်းၽူႈမီးတၢင်းၽိတ်း ၼႆၸိုင် ယူႇတီႈလူင်ပွင်ၸိုင်ႈ ၶႄႇ တေဢဝ်လိူင်ႈတၢင်းၽိတ်းၵႂႃႇ ၸွမ်းၼင်ႇမၢႆမီႈပၵ်းပိူင်မီး သေဢမ်ႇ ၵႃး တေတေႃႇသူႈတုမ်ႉတွပ်ႇတေႃႇၶိုၼ်း ႁၢဝ်ႈႁၢဝ်ႈႁႅင်း ႁႅင်း ၼႆယူႇယဝ်ႉ။

['ေၶႃႈပိုၼ်ၽၢဝ်ႇ']

2023-12-10T04:14:19

https://ssppssa.org/2023/12/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%90%e1%80%84-5/

ၶွင်ႇသီႇသိုၵ်းမၢၼ်ႈ တင်း TNLA ၸႂ်ႉၵွင်ႈလူင် ၊ ၶိူင်ႈမိၼ်တိုၵ်းယိုဝ်း ပဵၼ်ပၢင်တိုၵ်းၵၼ်ထႅင်ႈ ၼႂ်းၸေႈဝဵင်းၼမ်ႉၶမ်း

တပ်ႉသိုၵ်းတဢၢင်း TNLA ၸႂ်ႉၵွင်ႈလူင် ၊ ၸႂ်ႉၶိူင်ႈမိၼ် တရူၼ်း ပွႆႇမၢၵ်ႇတိုၵ်းယိုဝ်းသႂ်ႇ တပ်ႉၶွင်ႇသီႇသိုၵ်းမၢၼ်ႈ တီႈတပ်ႉ(သၶၢၼ်းတိတ်ႉ) ၸေႈဝဵင်းၼမ်ႉၶမ်းထႅင်ႈသေ ၾၢႆႇၶွင်ႇသီႇသိုၵ်းမၢၼ်ႈၵေႃႈ ၸႂ်ႉႁိူဝ်းမိၼ်တိုၵ်း(3) လမ်း ၊ ၸႂ်ႉၵွင်ႈလူင် ပွႆႇမၢၵ်ႇတိုၵ်းယိုဝ်းၶိုၼ်း ၸိူဝ်းတိၼ်တပ်ႉ (သၶၢၼ်းတိတ်ႉ) ၼၼ်ႉၼႆယူႇယဝ်ႉ။ မိူဝ်ႈၼႆႉဝၼ်းထီႉ 09/12/2023 ၶၢဝ်းယၢမ်း 14:15 မူင်း ၼၼ်ႉ တပ်ႉသိုၵ်းတဢၢင်း TNLA ၸႂ်ႉၵွင်ႈလူင် ၊ ၸႂ်ႉၶိူင်ႈမိၼ်တရူၼ်း ပွႆႇမၢၵ်ႇ တိုၵ်းယိုဝ်းသႂ်ႇ တီႈတပ်ႉပၵ်းသဝ်းၶွင်ႇသီႇသိုၵ်းမၢၼ်ႈ ဢၼ်ပဵၼ်တပ်ႉ (သၶၢၼ်းတိတ်ႉ) ၼႂ်း ၸေႈဝဵင်းၼမ်ႉၶမ်းၼၼ်ႉသေ ၾၢႆႇၶွင်ႇသီႇသိုၵ်းမၢၼ်ႈ ၵေႃႈ ၸႂ်ႉၵွင်ႈလူင် ၊ ၸႂ်ႉႁိူဝ်းမိၼ်တိုၵ်း (3) လမ်း ပွႆႇမၢၵ်ႇ တိုၵ်းယိုဝ်းၸူး တပ်သိုၵ်းတဢၢင်း TNLA ၶိုၼ်း (40) လုၵ်ႈပၢႆ ၼႆယူႇယဝ်ႉ။ သွင်ၾၢႆႇလႆႈၸႂ်ႉ ၵွင်ႈလူင် ၊ ၶိူင်ႈမိၼ်တရူၼ်း ၊ ႁိူဝ်းမိၼ်တိုၵ်း သေ တိုၵ်းယိုဝ်းၵၼ် တေႃႇထိုင် ၶၢဝ်းယၢမ်း 15:45 မူင်း သဵင်ၵွင်ႈ သဵင်မၢၵ်ႇၸွင်ႇယဵၼ် ၊ လွင်ႈလူႉတၢႆမၢတ်ႇ ၸဵပ်း တီႈၼႂ်းပၢင်တိုၵ်းတေႉ ပႆႇလႆႈႁူႉၸွမ်း။ တပ်ႉ(သၶၢၼ်းတိတ်ႉ) ဢၼ်ပဵၼ်တပ်ႉ ၶွင်ႇသီႇသိုၵ်းမၢၼ်ႈ ၼႂ်းၸေႈဝဵင်းၼမ်ႉၶမ်းၼႆႉ ယူႇတီႈၸုမ်းဢူၺ်းလီ (3) ၸုမ်း ၶတ်းၸႂ် ၶဝ်ႈလေႃႇတိုၵ်းမႃး မီးၶၢဝ်းတၢင်း ႁိုင် ၼိုင်ႈလိူၼ်ပၢႆ တေႃႇထိုင်ယၢမ်းလဵဝ်ၵေႃႈ ပႆႇတိုၵ်း သိမ်းလႆႈလႄႈ ယူႇယူႇ သွင်ၾၢႆႇတိုၵ်ႉလႆႈပဵၼ်ပၢင်တိုၵ်း ၵၼ်ဝႆႉယူႇ ၼႆယဝ်ႉ။

['ၵၢၼ်သိုၵ်း']

2023-12-08T09:18:16

https://ssppssa.org/2023/12/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-99/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထုၺ်ၶႂၢၵ်ႈတၢင်းပၼ် ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP /SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈဢုပ်ႉပိူင်ႇ ၸေႈဝဵင်းမိူင်းယႆ ၼၼ်ႉ ၸွႆႈထႅမ်မႄး ထုၺ် ၶႂၢၵ်ႈတၢင်းပၼ် ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ။ ယိူင်းဢၢၼ်း တႃႇ‌ပေႃႈမႄႈၵူၼ်းမိူင်း တေၵႂႃႇမႃးငၢႆႈ ၼႆသေ မိူဝ်ႈဝၼ်းထီႉ 30-11-2023 ၼၼ်ႉ ၽူႈမီးပုၼ်ႈ ၽွၼ်း ၾၢႆႇဢုပ်ႉပိူင်ႇ SSPP/SSA ဢၼ်ပၵ်းသဝ်းတူင်ႉ ၼိုင် ၼႂ်းပိုၼ်ႉတီႈ ၸေႈဝဵင်းမိူင်းယႆ လႆႈဢွၼ်ႁူဝ် ၵေႃႉသိုၵ်း ၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ လႄႈ ၸွႆႈမႄး ထုၺ်ၶႂၢၵ်ႈ သဵၼ်ႈတႃႈသၢႆတၢင်း တေႇဢဝ်ဝၢၼ်ႈသႅၼ်တေႃ တေႃႇထိုင်ဝၢၼ်ႈပႃႈလၢင်ႇ ၊ တေႇဢဝ်ၵုင်းမႆႉႁၵ်ႉ တေႃႇထိုင်ၵုင်းၵႃမေႃး ၼႂ်းဢိူင်ႇဝၢၼ်ႈပုင်ႇ ၸေႈဝဵင်းမိူင်းယႆ ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2023-12-07T06:50:07

https://ssppssa.org/2023/12/tnla-%e1%82%81%e1%80%b0%e1%80%99%e1%80%ba%e1%82%88-pdf-%e1%81%b6%e1%80%ad%e1%80%af%e1%81%bc%e1%80%ba%e1%82%88%e1%80%9c%e1%80%b1%e1%82%83%e1%82%87%e1%80%90%e1%80%ad%e1%80%af%e1%81%b5%e1%80%ba%e1%80%b8/

TNLA ႁူမ်ႈ PDF ၶိုၼ်ႈလေႃႇတိုၵ်း တပ်ႉသိုၵ်းမၢၼ်ႈ ၼႂ်းၸေႈဝဵင်းမိူင်းလူင် ၵိင်ႇၽႄ ၸေႈဝဵင်းၵျွၵ်ႉမႄး

တပ်ႉသိုၵ်းတဢၢင်း TNLA ႁူမ်ႈ ၸုမ်း PDF ၶိုၼ်ႈလေႃႇတိုၵ်း တပ်ႉသိုၵ်း ၶွင်ႇသီႇသိုၵ်းမၢၼ်ႈ တီႈတပ်ႉ ၶလယ (71) တီႈႁိမ်းဝဵင်းမိူင်းလူင် ၵိင်ႇၽႄ ၸေႈဝဵင်း ၵျွၵ်ႉမႄး ၊ ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ် ပွႆႇမၢၵ်ႇတိုၵ်းယိုဝ်းၸွႆႈ တီႈဢၼ်ပဵၼ်ပၢင်တိုၵ်းၼၼ်ႉ ၼႆယူႇယဝ်ႉ။ မိူဝ်ႈၼႆႉ ဝၼ်းထီႉ 07/12/2023 ၶၢဝ်းယၢမ်း ၵၢင်ၼႂ် 06:30 မူင်းၼၼ်ႉ တပ်ႉသိုၵ်းတဢၢင်း TNLA ႁူမ်ႈ ၸုမ်း PDF ႁႅင်းသိုၵ်း မွၵ်ႈ 200 ၵေႃႉ ၶိုၼ်ႈလေႃႇတိုၵ်း တပ်ႉသိုၵ်းၶွင်ႇသီႇသိုၵ်းမၢၼ်ႈ တီႈတပ်ႉၶလယ (71) ဢၼ်ပၵ်းသဝ်းဝႆႉႁိမ်းဝဵင်းမိူင်းလူင် ၵိၵ်ႇၽႄၸေႈဝဵင်းၵျွၵ်ႉမႄး ၸေႈတွၼ်ႈၵျွၵ်ႉမႄး ၸိုင်ႈတႆးပွတ်းႁွင်ႇ ၼၼ်ႉသေ သွင် ၾၢႆႇလႆႈပဵၼ်ပၢင်တိုၵ်းၵၼ် ႁၢဝ်ႈႁႅင်း တေႃႇထိုင်ၶၢဝ်း ယၢမ်း ၵၢင်ၼႂ် 10:00 မူင်း ၊ ၾၢႆႇသိုၵ်းမၢၼ်ႈ ၸႂ်ႉႁိူဝ်း မိၼ်တိုၵ်း မႃးယိုဝ်းၸွႆႈတီႈပဵၼ်ပၢင်တိုၵ်းၼၼ်ႉ (2) ပွၵ်ႈလႄႈ သဵင်ၵွင်ႈသဵင်မၢၵ်ႇ ၸင်ႇယဵၼ် ၼႆယူႇယဝ်ႉ။ တေႃႇထိုင်မိူဝ်ႈလဵဝ် သဵင်ၵွင်ႈသဵင်မၢၵ်ႇယဵၼ်ဝႆႉ ၼႆသေတႃႉ သွင်ၾၢႆႇတိုၵ်ႉသိုပ်ႇၶဵင်ႈၶႅင်ၼႃႈသိုၵ်းတေႃႇၵၼ်ဝႆႉ တီႈႁိမ်းဢၼ်ပဵၼ် ပၢင်တိုၵ်းၼၼ်ႉ ၼႆယူႇယဝ်ႉ။

['ၵၢၼ်သိုၵ်း']

2023-12-07T02:05:38

https://ssppssa.org/2023/12/%e1%81%b8%e1%80%af%e1%80%99%e1%80%ba%e1%80%b8%e1%80%a2%e1%80%b0%e1%81%ba%e1%80%ba%e1%80%b8%e1%80%9c%e1%80%ae3-%e1%81%b8%e1%80%af%e1%80%99%e1%80%ba%e1%80%b8-%e1%80%90%e1%80%84%e1%80%ba%e1%80%b8/

ၸုမ်းဢူၺ်းလီ(3) ၸုမ်း တင်း ၶွင်ႇသီႇသိုၵ်းမၢၼ်ႈ ပဵၼ်ပၢင်တိုၵ်းၵၼ်ထႅင်ႈ ၼႂ်းၸေႈဝဵင်းၼမ်ႉၶမ်း ၊ ၸေႈဝဵင်း ၵျွၵ်ႉမႄး ၊ ၸၢၵ်ႇမၢၵ်ႇတိူဝ်ႉၺႃးၵူၼ်းမိူင်း မီးလွင်ႈ မၢတ်ႇၸဵပ်း လူႉတၢႆ

ၶွင်ႇသီႇသိုၵ်းမၢၼ်ႈ တင်း ၸုမ်းဢူၺ်းလီ(3) ၸုမ်း ပဵၼ်ပၢင်တိုၵ်းၵၼ်ထႅင်ႈ ၼႂ်းၸေႈဝဵင်းၼမ်ႉၶမ်း ၊ ၸေႈဝဵင်းမိူင်းလူင် ၵိင်ႇၽႄ ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ယွၼ်ႉပၢင်တိုၵ်းသေ မၢၵ်ႇလူင် တူၵ်းတႅၵ်ႇ ၺႃးႁိူၼ်းပေႃႈမႄႈၵူၼ်းမိူင်းလႆႈလူႉၵွႆသေဢမ်ႇၵႃး ၸၢၵ်ႇမၢၵ်ႇတိူဝ်ႉၺႃး ၵူၼ်းမိူင်း မီးလွင်ႈမၢတ်ႇၸဵပ်း လူႉတၢႆၼႆယူႇယဝ်ႉ ။ မိူဝ်ႈဝႃးဝၼ်းထီႉ 05/12/2023 ၼၼ်ႉ တပ်ႉသိုၵ်းတ ဢၢင်း TNLA ႁူမ်ႈၵၼ်တင်း ၸုမ်း PDF ႁႅင်းၵူၼ်း (100) ၵေႃႉပၢႆ ၶဝ်ႈလေႃႇတိုၵ်း တပ်ႉသိုၵ်းၶွင်ႇသီႇသိုၵ်းမၢၼ်ႈ ဢၼ်ပဵၼ်တပ်ႉ ၶမယ(71) ႁႅင်းၵူၼ်း(60) ပၢႆ တီႈငဝ်ႈတပ်ႉပၵ်းသဝ်း ၼႂ်းဝဵင်းမိူင်းလူင် ၵိင်ႇၽႄ ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ၊ သွင်ၾၢႆႇလႆႈပဵၼ်ပၢင်တိုၵ်းၵၼ် တေႃႇထိုင်ၶၢဝ်းယၢမ်း 22:00 မူင်း ၊ ၾၢႆႇၶွင်ႇသီႇသိုၵ်းမၢၼ်ႈ ထွႆ ဢွၵ်ႇတီႈဢၼ်ပဵၼ်ပၢင်တိုၵ်းၵႂႃႇသေ သဵင်ၵွင်ႈ သဵင်မၢၵ်ႇ ၸင်ႇယဵၼ် ၼႆယူႇယဝ်ႉ။ ယွၼ်ႉသွင်ၾၢႆႇပိုတ်းယိုဝ်းၵၼ်သေ မၢၵ်ႇလူင်လႆႈတူၵ်းတႅၵ်ႇတိူဝ်ႉၺႃးႁိူၼ်းၵူၼ်းမိူင်း ၼႂ်းဝဵင်းမိူင်းလူင် လႆႈလူႉၵွႆၵႂႃႇ(6) လင် ၸၢၵ်ႇမၢၵ်ႇလႆႈတိူဝ်ႉၺႃး ၵူၼ်းမိူင်းမၢတ်ႇၸဵပ်းၸွမ်းႁၢဝ်ႈႁႅင်း(5) ၵေႃႉ ၊ လူႉသဵင်ႈ သၢႆၸႂ် (1) ၵေႃႉၼႆယူႇယဝ်ႉ။ၵူၼ်းဢၼ်လႆႈလူႉသဵင်ႈသၢႆၸႂ်ၵႂႃႇယွၼ်ႉၸၢၵ်ႇမၢၵ်ႇတိူဝ်ႉၺႃးၼၼ်ႉ ၸိုဝ်ႈႁွင်ႉ ပႃႈၼၢင်းၼူႉ ဢႃႇယု(35) ပီႊ ပဵၼ်ၵူၼ်း ဝဵင်းမိူင်းလူင် ၵိင်ႇၽႄ ၸေႈဝဵင်းၵျွၵ်ႉမႄး ၼႆယူႇယဝ်ႉ။ ၼႂ်းဝၼ်းလဵဝ်ၵၼ်ၵူၺ်း မိူဝ်ႈၶၢဝ်းယၢမ်း ၵၢင်ဝၼ်း 12:00 မူင်းၼၼ်ႉ တပ်ႉသိုၵ်းၵဝ်ႈၵၢင်ႉ MNDAA ႁူမ်ႈ တပ်ႉသိုၵ်းတဢၢင်း TNLA ႁႅင်းသိုၵ်း မွၵ်ႈ (200) ပၢႆ ၶိုၼ်ႈလေႃႇတိုၵ်းတပ်ႉသိုၵ်းမၢၼ်ႈ ၸၶၢၼ်းတိတ်ႉ ၼႂ်း ၸေႈဝဵင်းၼမ်ႉၶမ်း သွင်ၾၢႆႇလႆႈပဵၼ်ပၢင်တိုၵ်းၵၼ်ႁၢဝ်ႈႁႅင်း တေႃႇထိုင်ၶၢဝ်းယၢမ်း 19:45 မူင်းသေ မိူဝ်ႈၽွင်း ပဵၼ်ပၢင်တိုၵ်းၵၼ် ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ် ပွႆႇမၢၵ်ႇတိုၵ်းယိုဝ်းၸွႆႈ (11) ပွၵ်ႈၼႆယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၵၢၼ်သိုၵ်း']

2023-12-03T10:43:10

https://ssppssa.org/2023/12/%e1%80%95%e1%80%ae%e1%82%88%e1%81%bc%e1%80%bd%e1%80%84%e1%80%ba%e1%82%89%e1%81%b8%e1%81%a2%e1%80%9d%e1%80%ba%e1%80%b8%e1%81%b6%e1%80%ad%e1%80%b0%e1%80%9d%e1%80%ba%e1%80%b8%e1%81%b6%e1%82%84%e1%82%87/

ပီႈၼွင်ႉၸၢဝ်းၶိူဝ်းၶႄႇ ၼႂ်းၸိုင်ႈတႆး ၸွႆႈထႅမ်ၶဝ်ႈသၢၼ် တႃႇၵူၼ်းပၢႆႈၽေးပၢင်တိုၵ်း ၼႂ်းၸေႈဝဵင်းၼမ်ႉၶမ်း

(ၸုမ်းမႅတ်ႉတႃႇ) ဢၼ်ပဵၼ် ပီႈၼွင်ႉၸၢဝ်းၶိူဝ်းၶႄႇ ဢၼ်ယူႇသဝ်း ၼႂ်းမိူင်းၸိုင်ႈတႆးၼၼ်ႉ ၸွႆႈထႅမ်ၶဝ်ႈသၢၼ် တႃႇၵူၼ်းမိူင်း ၸိူဝ်းပၢႆႈၽေးပၢင်တိုၵ်း ၼႂ်းၸေႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ၼႆယူႇယဝ်ႉ။ မိူဝ်ႈဝၼ်းထီႉ 02/12/2023 မီးၸုမ်းပီႈၼွင်ႉၸၢဝ်း ၶိူဝ်း ၶႄႇ ဢၼ်ယူႇသဝ်းၼႂ်းမိူင်းၸိုင်ႈတႆး ဢၼ်မီးၸိုဝ်ႈ ၸုမ်းဝႃႈ (ၸုမ်းမႅတ်ႉတႃႇ) ၼၼ်ႉ မႃးၵပ်းသိုပ်ႇၸူး ၽူႈမီးပုၼ်ႈၽွၼ်း ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႂ်းၸေႈဝဵင်းၼမ်ႉၶမ်းသေ မီးၼမ်ႉၸႂ် ၸေႇတၼႃႇ မႃးၸွႆႈထႅမ် ၶဝ်ႈသၢၼ် (150) ထူင် တႃႇ ၵူၼ်းပၢႆႈၽေးပၢင်တိုၵ်း ၼႂ်းၸေႈဝဵင်း ၼမ်ႉၶမ်းၼႆလႄႈ မိူဝ်ႈၶၢဝ်းယၢမ်းဝၢႆးဝၼ်း 14:00 မူင်း ၼၼ်ႉ ယူႇတီႈၽူႈမီးပုၼ်ႈၽွၼ်းၾၢႆႇဢုပ်ႉပိူင်ႇ SSPP/SSA လႆႈ ဢွၼ်ဢဝ် ၸဝ်ႈၸေႇတၼႃႇ (ၸုမ်းမႅတ်ႉတႃႇ) သေ ၵႂႃႇ ၸွႆႈထႅမ်ပၼ် ထိုင်တီႈ ၵူၼ်းပၢႆႈၽေးပၢင်တိုၵ်း ဢၼ်မႃးသွၼ်ႈသဝ်းဝႆႉတီႈဝတ်ႉၵျွင်း ဝၢၼ်ႈ ၵုၼ်ႁႆး ၊ ဝတ်ႉၵျွင်း ဝၢၼ်ႈၼွင်ၶမ်း ၊ ဝတ်ႉၵျွင်း ဝၢၼ်ႈၵုၼ် ၊ ဝတ်ႉ ၵျွင်း ဝၢၼ်ႈသွၼ်း ၊ ဝတ်ႉၵျွင်းဝၢၼ်ႈဢၢႆႇတႂ်ႈ ၼႂ်းဢိူင်ႇ ၵုၼ်ႁႆး ၸေႈဝဵင်းၼမ်ႉၶမ်းၼၼ်ႉ ယူႇယဝ်ႉ။ ယွၼ်ႉပၢင်တိုၵ်း ၸုမ်းဢူၺ်းလီ(3) ၸုမ်း တင်း ၶွင်ႇသီႇသိုၵ်းမၢၼ်ႈပဵၼ်ပၢင်တိုၵ်းၵၼ်မႃး ၶၢဝ်းတၢင်း ၼိုင်ႈလိူၼ်ပၢႆၼႆႉသေ ၵူၼ်းမိူင်းပိုၼ်ႉတီႈၼႂ်းၸေႈဝဵင်းၼမ်ႉ ၶမ်း လႆႈဢွၼ်ၵၼ် ပၢႆႈၽေးပၢင်တိုၵ်း မီးထိုင် (4,000) ၵေႃႉပၢႆ ၊ မိူဝ်ႈလဵဝ် မီးလွင်ႈယၢပ်ႇၽိုတ်ႇ လွင်ႈၵိၼ် ယမ်ႉ ၊ လွင်ႈ ၸွႆႈတူၺ်းထိုင်ပၼ် ပၢႆးယူႇလီ ၸဵမ်ၸိူဝ်း ၼႆႉ လႄႈ ယူႇတီႈ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၵေႃႈ ၵႃႈၼင်ႇပွင်ပဵၼ်လႆႈၼၼ်ႉ လႆႈ ၶတ်းၸႂ် ၸွႆႈထႅမ်ပၼ်မႃး လွင်ႈၶဝ်ႈၼမ်ႉတၢင်းၵိၼ် ၊ လႆႈ ၸွႆႈ ယူတ်းယႃ တူၺ်းထိုင်ပၼ်ပႃး လွင်ႈပၢႆးယူႇလီၸဵမ်ၸိူဝ်းၼႆႉ ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-12-02T10:42:13

https://ssppssa.org/2023/12/sspp-ssa-%e1%80%90%e1%80%ad%e1%81%ba%e1%80%bd%e1%80%95%e1%80%ba%e1%80%b8%e1%80%9c%e1%82%86%e1%82%88-%e1%81%b5%e1%80%b0%e1%81%bc%e1%80%ba%e1%80%b8%e1%81%b8%e1%80%b0%e1%81%bc%e1%80%ba-%e1%81%bc%e1%82%82/

SSPP/SSA တိၺွပ်းလႆႈ ၵူၼ်းၸူၼ် ၼႂ်းၸေႈဝဵင်းၼမ်ႉတူႈ

တပ်ႉႁူမ်ႇလူမ်ႈၸေႈဝဵင်း ၾၢႆႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႃႈတီႈဢုပ်ႉပိူင်ႇ ၸေႈတွၼ်ႈမၢႆ(8) ၸေႈဝဵင်းမၢႆ(18) ၼမ်ႉတူႈ ၵူတ်ႇထတ်း တိၺွပ်းလႆႈ ၵူၼ်းၸူၼ် ဢၼ်လႄႇႁႃၸူၼ် ပေႃႈမႄႈၵူၼ်းမိူင်း ၸိူဝ်းၵႂႃႇမႃးၸွမ်းတၢင်း ၼႂ်းၸေႈဝဵင်းၼမ်ႉတူႈၼၼ်ႉ ၼႆယူႇယဝ်ႉ။ မိူဝ်ႈဝၼ်းထီႉ 30/11/2023 ၶၢဝ်းယၢမ်းဝၢႆးဝၼ်း 14:30 မူင်းၼၼ်ႉ မီးၵူၼ်းမိူင်း ၼၢင်းယိင်းၵေႃႉၼိုင်ႈ ဢၼ် ယူႇ ဝၢၼ်ႈပၢင်လူင် ဢိူင်ႇပၢင်လူင် ၸေႈဝဵင်းၼမ်ႉတူႈ ၼၼ်ႉ ထုၵ်ႇၺႃး ၽူႈၸၢႆး (3) ၵေႃႉ ႁပ်ႉႁေႉလူတ်ႉ ၶိူင်ႈ မၼ်း ၼၢင်း တီႈၸွမ်းတၢင်း မိူဝ်ႈၽွင်းတိုၵ်ႉႁေႃႈလူတ်ႉၶိူင်ႈ လုၵ်ႉတီႈႁိူၼ်း ဢွၵ်ႇၵႂႃႇၽႅဝ် ၼႂ်းၵႄႈၵၢင် ဝၢၼ်ႈ မိူင်းမူႉ – ဝၢၼ်ႈၸၢမ်ႈ ၼႂ်းဢိူင်ႇဝၢၼ်ႈၸၢမ် ၸေႈဝဵင်းၼမ်ႉတူႈ ၼၼ်ႉလႄႈ ဢဝ်ၵွင်ႈပွတ်းငႃလွၵ်ႇငိူတ်ႈ ပေႃႉ ထုပ်ႉမၼ်း ၼၢင်းသေ ၸူၼ်ဢဝ် လူတ်ႉၶိူင်ႈ တင်း ၾူင်းမၼ်းၼၢင်း ၵႂႃႇၼႆယူႇယဝ်ႉ။ ၵဵဝ်ႇလူၺ်ႈလွင်ႈ ပေႃႈမႄႈၵူၼ်းမိူင်းထုၵ်ႇၺႃးၸူၼ်ၼႆႉသေ ယူႇတီႈၽူႈမီးပုၼ်ႈၽွၼ်း ၾၢႆႇဢုပ်ႉပိူင်ႇပႃႇတီႇ မႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႂ်းတပ်ႉ ႁူမ်ႇလူမ်ႈ ၸေႈဝဵင်းမၢႆ(18) ၼမ်ႉတူႈ လႆႈၸတ်း ၵူၼ်း ပႂ်ႉၵူတ်ႇထတ်း တၢင်းၶဝ်ႈဢွၵ်ႇၵူႈၾၢႆႇသေ ၵူတ်ႇထတ်းတိၺွပ်းလႆႈ ၽူႈၸၢႆး ၵူၼ်းၸူၼ် (3) ၵေႃႉ လႄႈ သိမ်းလႆႈပႃး ၵွင်ႈပွတ်း(1) လဝ်း ၊ လူတ်ႉၶိူင်ႈသႅၼ်း CZI(125) ၼိုင်ႈလမ်း ၊ IPhone ၼိုင်ႈလုၵ်ႈ ၸဵမ်ၸိူဝ်းၼႆႉ ယူႇယဝ်ႉ။ ၶူဝ်းၶွင်ၸိူဝ်းသိမ်းလႆႈပႃး မိူၼ်ၼင်ႇ လူတ်ႉၶိူင်ႈ ၊ IPhone ၼၼ်ႉ ယွၼ်ႉဝႃႈပဵၼ်ၶူဝ်းၶွင် ပေႃႈမႄႈၵူၼ်းမိူင်း ဢၼ်ထုၵ်ႇၺႃးၸူၼ်ၼၼ်ႉလႄႈ ယူႇတီႈၽူႈမီးပုၼ်ႈၽွၼ်း ၼႂ်းပိုၼ်ႉတီႈ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈ တႆးတပ်ႉသိုၵ်းၸိုင်ႈတႆး SSPP/SSA လႆႈၶိုၼ်းဢၢပ်ႈပၼ် တီႈပေႃႈမႄႈၵူၼ်းမိူင်း တီႈၸဝ်ႈၶူဝ်းၼၼ်ႉၵႂႃႇ ယူႇ ယဝ်ႉ။ ၽူႈၸၢႆးၵူၼ်းၸူၼ်(3) ၵေႃႉၼႆႉ ပဵၼ်ၵူၼ်းသႅၼ်းဢႃႇယု (20) ပီႊ တေႃႇ (23) ပီႊ ပဵၼ်ၵူၼ်းၸၢဝ်းၶိူဝ်းလွႆ (2) ၵေႃႉ ၊ ၸၢဝ်းၶိူဝ်းၶႄႇ (1) ၵေႃႉ ၊ ပဵၼ်ၵူၼ်းဢၼ်ယူႇ ၼႂ်းဝၢၼ်ႈ ၸၢမ်ပွၵ်ႉမၢႆ (7) ပွၵ်ႉမၢႆ(8) ၼႂ်းဢိူင်ႇဝၢၼ်ႈၸၢမ် ၸေႈဝဵင်းၼမ်ႉတူႈ သေ မိူဝ်ႈဢွၼ်တၢင်းယၢမ်ႈၵႂႃႇႁဵတ်းၵၢၼ် တီႈဝဵင်း လၢဝ်ႇၵၢႆႇ ၊ ယွၼ်ႉတီႈဝဵင်းလၢဝ်ႇၵၢႆႇ ပဵၼ် ပၢင်တိုၵ်းလႄႈ လႆႈဢွၼ်ၵၼ်ပၢႆႈ လႆႈလၵ်ႉဢဝ်ပႃး ၵွင်ႈပွတ်းပေႃႈလဵင်ႉမႃးၸွမ်းၼႆယူႇယဝ်ႉ။ ၽူႈမီးတၢင်းၽိတ်း ၵူၼ်းၸူၼ်(3) ၵေႃႉၼႆႉ ယူႇတီႈၽူႈမီးပုၼ်ႈၽွၼ်း ၼႂ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်း ၸိုင်ႈတႆး SSPP/SSA လႆႈဢဝ်ၵုမ်းထိင်းဝႆႉသေ တေသိုပ်ႇၵူတ်ႇထတ်း ပၼ်တၢမ်ႇတၢင်းၽိတ်းၵႂႃႇ ၸွမ်းၼင်ႇ မူႇပိူင် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA မီးၼၼ်ႉယူႇယဝ်ႉ။

['ၶၢဝ်ႇ', 'ၶၢဝ်ႇၵူႈလွင်ႈလွင်ႈ']

2023-12-01T05:49:13

https://ssppssa.org/2023/12/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%90%e1%80%a2%e1%81%a2%e1%80%84%e1%80%ba%e1%80%b8-tnla-%e1%82%81%e1%80%b0%e1%80%99%e1%80%ba%e1%82%88-pd-2/

တပ်ႉသိုၵ်းတဢၢင်း TNLA ႁူမ်ႈ PDF ၶိုၼ်ႈလေႃႇတိုၵ်း တပ်ႉသိုၵ်းမၢၼ်ႈ ၼႂ်းၸေႈဝဵင်းသီႇပေႃႉ

တပ်ႉသိုၵ်းတဢၢင်း TNLA ႁူမ်ႈ PDF ၸႂ်ႉပႃး ၶိူင်ႈဝိၼ် တရူၼ်း လႄႈ ႁႅင်းၵူၼ်းသေ ၶိုၼ်ႈလေႃႇတိုၵ်း တပ်ႉသိုၵ်းမၢၼ်ႈ တီႈႁူဝ်ၶူဝ်ၼမ်ႉဢုၼ်ႇ ႁိမ်းဝၢၼ်ႈၸေႈ ဢႅၼ်ႇဝၢၼ်ႈၼႃးလၢင်း ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ ၼႆယူႇယဝ်ႉ။မိူဝ်ႈၼႆႉဝၼ်းထီႉ 01/12/2023 တေႇၶၢဝ်းယၢမ်း ၵၢင် ၼႂ် 6:30 မူင်းၼၼ်ႉ တပ်ႉသိုၵ်းတဢၢင်း TNLA ႁူမ်ႈ PDF ႁႅင်းၵူၼ်း (100) ၵေႃႉပၢႆ လႆႈၸႂ်ႉတရူၼ်း ၶိုၼ်ႈပွႆႇမၢၵ်ႇသႂ်ႇ တပ်ႉသိုၵ်းမၢၼ်ႈ ဢၼ်မီးဝႆႉ တီႈႁူဝ်ၶူဝ် ၼမ်ႉဢုၼ်ႇ ႁိမ်းဝၢၼ်ႈၸေႈဢႅၼ်ႇ ၊ ၼႃးလၢင်း ၼႂ်းၸေႈဝဵင်းသီႇပေႃႉ ၼၼ်ႉ (10) လုၵ်ႈပၢႆသေ သွင်ၾၢႆႇလႆႈပဵၼ်ပၢင်တိုၵ်းၵၼ် ႁၢဝ်ႈႁႅင်း တေႃႇထိုင် ၶၢဝ်းယၢမ်း ၵၢင်ၼႂ် 09:30 မူင်း ၾၢႆႇတပ်ႉသိုၵ်းတဢၢင်း TNLA ႁူမ်ႈ PDF သိမ်းလႆႈတပ်ႉသိုၵ်းမၢၼ်ႈ လႄႈ သဵင်ၵွင်ႈသဵင်မၢၵ်ႇ ၶိုၼ်းယဵၼ်ၵႂႃႇၼႆယူႇယဝ်ႉ။

['ၵၢၼ်သိုၵ်း']

2023-11-29T07:54:55

https://ssppssa.org/2023/11/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%90%e1%80%a2%e1%81%a2%e1%80%84%e1%80%ba%e1%80%b8-tnla-%e1%82%81%e1%80%b0%e1%80%99%e1%80%ba%e1%82%88-pdf/

တပ်ႉသိုၵ်းတဢၢင်း TNLA ႁူမ်ႈ PDF ၶိုၼ်ႈလေႃႇတိုၵ်းတပ်ႉသိုၵ်း ၶွင်ႇသီႇသိုၵ်းမၢၼ်ႈ ၼႂ်းၸေႈဝဵင်းၵျွၵ်ႉမႄး

တပ်ႉသိုၵ်းတဢၢင်း TNLA ႁူမ်ႈ PDF ၶွၼ်ႈႁႅင်းၵၼ် ၶိုၼ်ႈလေႃႇတိုၵ်းတပ်ႉသိုၵ်းမၢၼ်ႈ တီႈတပ်ႉ ၶမယ(501) ၸေႈဝဵင်းၵျွၵ်ႉမႄး လႄႈ သွင်ၾၢႆႇလႆႈပဵၼ်ပၢင်တိုၵ်းၵၼ်ဝႆႉယူႇယဝ်ႉ။မိူဝ်ႈၼႆႉ ဝၼ်းထီႉ 29/11/2023 ၶၢဝ်းယၢမ်းၵၢင်ၼႂ် 09:30 မူင်း ၼႆႉ တပ်ႉသိုၵ်းတဢၢင်း TNLA ႁူမ်ႈ PDF ႁႅင်း ၵူၼ်းမွၵ်ႈ (80) ၵေႃႉ ၶိုၼ်ႈလေႃႇတိုၵ်း တပ်ႉသိုၵ်း ၶွင်ႇသီႇသိုၵ်းမၢၼ်ႈ တီႈတပ်ႉ ၶမယ (501) တီႈလွႆၸဝ်ႈၶုၼ် ၸေႈဝဵင်း ၵျွၵ်ႉမႄး ၸိုင်ႈတႆးပွတ်းႁွင်ႇသေ မိူဝ်ႈၶၢဝ်းယၢမ်း ၵၢင်ၼႂ် 10 မူင်းၼၼ်ႉ တပ်ႉသိုၵ်းတဢၢင်း TNLA ႁူမ်ႈ PDF ၶိုၼ်းထွႆဢွၵ်ႇ တီႈဢၼ်ပဵၼ်ပၢင်တိုၵ်းၼၼ်ႉ လႄႈ သဵင်ၵွင်ႈသဵင်မၢၵ်ႇၸင်ႇၶိုၼ်းယဵၼ်ၵႂႃႇၼႆယူႇ ယဝ်ႉ။ ယွၼ်ႉတပ်ႉသိုၵ်းတဢၢင်း TNLA ႁူမ်ႈ PDF တင်း ၶွင်ႇသီႇသိုၵ်းမၢၼ်ႈ ၵႆႉၵႆႉပဵၼ်ပၢင်တိုၵ်းၵၼ် ၼႂ်းၸေႈဝဵင်း ၵျွၵ်ႉမႄး သေ ႁဵတ်းႁႂ်ႈမၢၵ်ႇလူင် တူၵ်းတိူဝ်ႉၺႃး ႁိူၼ်း ၵူၼ်းမိူင်း လႆႈလူႉၵွႆ ၊ ၵူၼ်းမိူင်းပိုၼ်ႉတီႈ (400) ၵေႃႉပၢႆ လႄႈ သၢင်ႇၶႃႇၸဝ်ႈ (93) ပႃး လႆႈဢွၼ်ၵၼ် ငိူင်ႉပၢႆႈ ၽေးပၢင်တိုၵ်း ၵႂႃႇသွၼ်ႈသဝ်းဝႆႉၸွမ်းဝတ်ႉၵျွင်း ဝၢၼ်ႈ ၶိူဝ်းၼိမ်း ၊ ဝတ်ႉၵျွင်း ဝၢၼ်ႈၽီတိုတ်ႉ ၊ ဝတ်ႉၵျွင်းဝၢၼ်ႈလုၵ်းပႃ ၊ ဝတ်ႉၵျွင်းဝၢၼ်ႈၵုင်းၺွင်ႇ ၸဵမ်ၸိူဝ်းၼႆႉ ယူႇ ယဝ်ႉ။

['ၵၢၼ်သိုၵ်း']

2023-11-29T07:31:46

https://ssppssa.org/2023/11/%e1%81%b6%e1%80%b1%e1%82%83%e1%82%88%e1%80%95%e1%80%ad%e1%80%af%e1%81%bc%e1%80%ba%e1%81%bd%e1%81%a2%e1%80%9d%e1%80%ba%e1%82%87%e1%81%b5%e1%80%ad%e1%80%af%e1%80%90%e1%80%ba%e1%80%b8%e1%80%90%e1%80%ad/

ၶေႃႈပိုၼ်ၽၢဝ်ႇၵိုတ်းတိုၵ်း ပႃႇတီႇမႂ်ႇသုင်ၸိုင်ႈတႆး SSPP လႄႈ ၶွင်ႇသီႇဢဝ်ၶိုၼ်းၸိုင်ႈတႆး

ၸွမ်းၼင်ႇၵၢင်ၸႂ် သၢင်ႇၶႃႇၸဝ်ႈလႄႈ ပေႃႈမႄႈၵူၼ်းမိူင်း မုင်ႈမွင်းႁႂ်ႈတပ်ႉသိုၵ်း သွင်မူႇသွင်ၸုမ်း ဢၼ်ပဵၼ် ပႃႇတီႇမႂ်ႇသုင်ၸိုင်ႈတႆး SSPP လႄႈ ၶွင်ႇသီႇဢဝ်ၶိုၼ်းၸိုင်ႈတႆး RCSS ၽွမ်ႉႁူမ်ႈၵၼ်မႃး ပီႊယၢဝ်းၶၢဝ်းႁိုင် ၼၼ်ႉ ယူႇတီႈႁူဝ်ပဝ်ႈလူင် သွင်ၸုမ်းမီးၶေႃႈၸိသင်ႇ မိူဝ်ႈဝၼ်းထီႉ 09-10/08/2023 ၼၼ်ႉသေ သွင်ၾၢႆႇ လႆႈၵိုတ်းတိုၵ်းတေႃႇၵၼ် ၊ လႆႈႁၢမ်ႈၵၢၼ်ဢဝ် (Media) သႄႉသွမ်း ဢၼ်ၸၢင်ႈႁဵတ်းႁႂ်ႈ မီးလွင်ႈတုမ်ႉတိူဝ်ႉ ၵၢၼ်ၽွမ်ႉႁူမ်ႈၸိူဝ်ႉၸၢတ်ႈမိူဝ်းၼႃႈၼၼ်ႉ ယူႇတီႈတပ်ႉသိုၵ်း သွင်မူႇသွင်ၸုမ်း လႆႈႁဵတ်းသၢင်ႈၸွမ်းၼင်ႇ ၶေႃႈၸိသင်ႇမႃးတေႃႇထိုင်ဝၼ်းမိူဝ်ႈၼႆႉယူႇယဝ်ႉ။ မိူဝ်ႈဝၼ်းထီႉ 29/11/2023 ၼႆႉ ယူႇတီႈၸုမ်းတၢင်တူဝ် ငဝ်ႈငုၼ်း/ငဝ်ႈၸိုင်ႈ တၢင်းသွင်ၾၢႆႇ လႆႈႁူပ်ႉထူပ်းဢုပ်ႇ ဢူဝ်းၵၼ်သေ တူၵ်းလူင်းလႆႈၸႂ် ၵိုတ်းတိုၵ်းပဵၼ်တၢင်း ၵၢၼ်ၵႂႃႇယူႇယဝ်ႉ။ၼင်ႇႁိုဝ် သင်ႇၶႃႇၸဝ်ႈ ပေႃႈမႄႈၵူၼ်းမိူင်း ၊ ၽူႈၵွၼ်းတပ်ႉလႄႈ လုၵ်ႈတပ်ႉတၢင်းသဵင်ႈ တေလႆႈႁပ်ႉႁူႉၸွမ်း ၵၢၼ်ၵိုတ်းတိုၵ်း (2) ၸုမ်း ပႃႇတီႇမႂ်ႇသုင်ၸိုင်ႈတႆး SSPP လႄႈ ၶွင်ႇသီႇဢဝ်ၶိုၼ်းၸိုင်ႈတႆး RCSS ၼၼ်ႉ ၸွင်ႇလႆႈ ႁူမ်ႈၵၼ်သေ ဢွၵ်ႇၶေႃႈပိုၼ်ၽၢဝ်ႇ ၵိုတ်းတိုၵ်းမႃးၼင်ႇ ၼႆ ယူႇယဝ်ႉ။

['ေၶႃႈပိုၼ်ၽၢဝ်ႇ', 'ၶၢဝ်ႇ']

2023-11-28T08:33:30

https://ssppssa.org/2023/11/%e1%81%be%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-ssa-%e1%81%b8%e1%80%bd%e1%82%86%e1%82%88%e1%80%91-3/

ၾၢႆႇဢုပ်ႉပိူင်ႇ SSPP/SSA ၸွႆႈထႅမ် ၶဝ်ႈၼမ်ႉတၢင်းၵိၼ် ၵူၼ်းပၢႆႈၽေးပၢင်တိုၵ်း ၼႂ်းၸေႈဝဵင်းသီႇ ပေႃႉ

ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸွႆႈထႅမ်ၶဝ်ႈၼမ်ႉတၢင်းၵိၼ် ပၼ် တႃႇၵူၼ်းမိူင်း ၸိူဝ်းပၢႆႈၽေးပၢင်တိုၵ်း ၼႂ်းၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ ။ မိူဝ်ႈဝၼ်းထီႉ 24/10/2023 ၼၼ်ႉ ယူႇတီႈ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႂ်းၼႃႈတီႈ ဢုပ်ႉပိူင်ႇ ၸေႈဝဵင်းမၢႆ(19) သီႇပေႃႉ ၸေႈတွၼ်ႈ မၢႆ(11) တၢင်တူဝ် ၽူႈ ၸတ်းၵၢၼ်ၸေႈဝဵင်းဢွၼ် ႁူဝ်သေ လႆႈၵႂႃႇၸွႆႈထႅမ်ပၼ် ၶဝ်ႈၼမ်ႉတၢင်းၵိၼ် တႃႇ ၵူၼ်းပၢႆႈၽေးပၢင်တိုၵ်း ဢၼ်မႃးသွၼ်ႈသဝ်းဝႆႉတီႈ ဝတ်ႉ ၵျွင်းဝၢၼ်ႈၵၢင်ႉမေႃႇ ဢၼ်မီးၵူၼ်းပၢႆႈၽေး (792) ၵေႃႉ လႆႈၸွႆႈထႅမ် ၶဝ်ႈသၼ် (5) ပွတ်း တူဝ်ငိုၼ်း (300,000) သၢမ်သႅၼ်ၵျၢပ်ႈ ၊ တီႈဝတ်ႉၵျွင်းဝၢၼ်ႈၸၢမ်ၽိူၵ်ႇ ဢၼ်မီးၵူၼ်းပၢႆႈၽေး (201) ၵေႃႉ လႆႈၸွႆႈထႅမ် ၶဝ်ႈသၢၼ်(2) ပွတ်း တူဝ်ငိုၼ်း(150,000) ၼိုင်ႈသႅၼ်ႁႃႈမိုၼ်ႇၵျၢပ်ႈ ၊ ဝတ်ႉၵျွင်းၼွၵ်ႈၵၢတ်ႇ ဢၼ်မီးၵူၼ်းပၢႆႈၽေး (264)ၵေႃႉ လႆႈၸွႆႈထႅမ် ၶဝ်ႈသၢၼ် (3) ပွတ်း တူဝ်ငိုၼ်း (200,000) သွင်သႅၼ်ၵျၢပ်ႈ ၊ ဝတ်ႉၵျွင်းပၢၼ်ႇတႃႇ ဢၼ်ၵူၼ်းပၢႆႈ ၽေး) မီး (205) ၵေႃႉ လႆႈၸွႆႈထႅမ် ၶဝ်ႈသၢၼ်(2)ပွတ်း တူဝ်ငိုၼ်း (150,000) ၼိုင်ႈသႅၼ်ႁႃႈမိုၼ်ႇၵျၢပ်ႈ ၊ ဝၼ်ႉၵျွင်း ၽူဝ်းတေႃႇ ၵူၼ်းပၢႆႈၽေးမီး(207)ၵေႃႉ လႆႈၸွႆႈထႅမ်ၶဝ်ႈသၢၼ် (2) ပွတ်း တူဝ်ငိုၼ်း(150,000) ၼိုင်ႈသႅၼ်ႁႃႈမိုၼ်ႇၵျၢပ်ႈ ၊ ဝတ်ႉၵျွင်းၵၢင်ဝဵင်း ၵူၼ်းပၢႆႈၽေးမီး (105) ၵေႃႉ လႆႈၸွႆႈထႅမ်ၶဝ်ႈသၢၼ် (2) ပွတ်း တူဝ် ငိုၼ်း (150000) ၼိုင်ႈသႅၼ်ႁႃႈမိုၼ်ႇၵျၢပ်ႈ ၵူၼ်းပၢႆႈၽေး ႁူမ်ႈတၢင်းမူတ်းမီး(1569) ၵေႃႉ လႄႈ ႁူမ်ႈ တၢင်းမူတ်း ဢၼ်လႆႈၸွႆႈထႅမ် ၶဝ်ႈသၢၼ်(16)ပွတ်း တူဝ်ငိုၼ်း (1,100,000) သိပ်းဢဵတ်းသႅၼ် ၸဵမ်ၸိူဝ်းၼႆႉ ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-24T11:15:47

https://ssppssa.org/2023/11/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%b8%e1%80%af%e1%80%84%e1%80%ba%e1%81%b5%e1%82%82%e1%81%a2%e1%82%86%e1%80%b8%e1%81%b5%e1%82%82/

ၵူၼ်းမိူင်းၸုင်ၵႂၢႆးၵႂႃႇႁႆႊ ၽႃႇၺႃးမၢၵ်ႇၸွမ်းတၢင်း လႆႈလူႉသဵင်ႈသၢႆၸႂ်

ၵူၼ်းမိူင်း ၼႂ်းၸေႈဝဵင်းၼွင်ၶဵဝ်ၵေႃႉၼိုင်ႈ ၸုင်ပႃးၵႂၢႆး(2) တူဝ် ဢၢၼ်းၵႂႃႇပၢတ်ႇၶဝ်ႈ တီႈၼႂ်းႁႆႊၼႆသေ မိူဝ်ႈ တိုၵ်ႉ ၽႅဝ်ၸွမ်းတၢင်းၼၼ်ႉ လႆႈၵႂႃႇၽႃႇၺႃးမၢၵ်ႇ မၢၵ်ႇတႅၵ်ႇတိူဝ်ႉၺႃး ၵူၼ်းၼိုင်ၵေႃႉ ၵႂၢႆးၼိုင်ႈတူဝ် လႆႈလူႉ တၢႆထင်တီႈ ၵႂၢႆးတူဝ်ၼိုင်ႈ လႆႈတၢင်းမၢတ်ႇၸဵပ်း ႁၢဝ်ႈႁႅင်း ၼႆယူႇ ယဝ်ႉ။ မိူဝ်ႈဝၼ်းထီႉ 22/11/2023 ၶၢဝ်းယၢမ်းဝၢႆးဝၼ်း 15:00 မူင်း ၼၼ်ႉ မီးၽူႈၸၢႆး ၸိုဝ်ႈႁွင်ႉ လုင်းထွၼ်း သႅၼ်း ဢႃႇယု(58) ပီႊ လုၵ်ႉဢဝ်တီႈႁိူၼ်း မၼ်းၸၢႆး တီႈၼႂ်းဝၢၼ်ႈ ၵုင်းသိမ်ႇ ဢိူင်ႇသၢၼ်ႇၽူဝ်ႇ ၸေႈဝဵင်း ၼွင်ၶဵဝ် ၼၼ်ႉသေ ဢၢၼ်းၵႂႃႇပၢတ်ႇၶဝ်ႈ ၼႂ်းႁႆႊ ၸုင်ပႃးၵႂၢႆးမႄႈလုၵ်ႈ ၵႂႃႇ(2) တူဝ် မိူဝ်ႈတိုၵ်ႉ ႁွတ်ႈၽႅဝ်ပွတ်းတၢင်း ၸဵင်ႇၸၢၼ်းဝၼ်းတူၵ်းဝၢၼ်ႈၵုင်းၸူင် ၼၼ်ႉ လႆႈၵႂႃႇၽႃႇၺႃးမၢၵ်ႇ ဢၼ်ႁၢင်ႈၵၢင်ဝႆႉၸွမ်းတၢင်း လုၵ်ႈၼိုင်ႈ မၢၵ်ႇတႅၵ်ႇတိူဝ်ႉ ၺႃး ၵူၼ်းတင်းၵႂၢႆးဢွၼ်ႇ လႆႈလူႉသဵင်ႈသၢႆၸႂ် ၵႂႃႇထင်တီႈ ၊ ၵႂၢႆးမႄႈလူင် ၺႃးၸၢၵ်ႇမၢၵ်ႇ တိူဝ်ႉ ၸပ်းၶႃ လႄႈ လႆႈ တၢင်းမၢတ်ႇၸဵပ်းဝႆႉ ၼႆယူႇယဝ်ႉ။ မၢၵ်ႇဢၼ်မႃးႁၢင်ႈၵၢင်ဝႆႉသေ တႅၵ်ႇတိူဝ်ႉၺႃးၵူၼ်းမိူင်းပိုၼ်ႉတီႈၼၼ်ႉ ပဵၼ်မၢၵ်ႇၽႂ် ၸုမ်းလႂ်မႃးႁၢင်ႈ ဝႆႉ ဢၼ်ဝႃႈ ၼၼ်ႉတေႉ ပႆႇလႆႈႁူႉၸွမ်း။တီႈၼႂ်းဢိူင်ႇသၢၼ်ႇၽူဝ်ႇ ၸေႈဝဵင်းၼွင်ၶဵဝ်ၼႆႉ လိူဝ်သေ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆးယဝ်ႉ မီး တပ်ႉသိုၵ်း တဢၢင်း TNLA ႁူမ်ႈ PDF လႄႈ တပ်ႉသိုၵ်းၶွင်ႇသီႇသိုၵ်းမၢၼ်ႈၶဝ် တူင်ႉၼိုင်ၵႂႃႇမႃးသေ တပ်ႉ သိုၵ်းတ ဢၢင်း TNLA ႁူမ်ႈ PDF တင်းၶွင်ႇသီႇသိုၵ်းမၢၼ်ႈၵႆႉၵႆႉလႆႈပဵၼ်ပၢင်တိုၵ်းၵၼ် ယူႇယဝ်ႉ။

['ၵၢၼ်သိုၵ်း']

2023-11-23T07:04:59

https://ssppssa.org/2023/11/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%9a%e1%80%ad-3/

ၶွင်ႇသီႇသိုၵ်းမၢၼ်ႈ ယိုဝ်းမၢၵ်ႇလူင် တိူဝ်ႉၺႃးၵူၼ်းမိူင်း ၽွင်းပဵၼ်ပၢင်တိုၵ်းၵၼ် တင်း တပ်ႉသိုၵ်းတဢၢင်း TNLA ၼႂ်းၸေႈဝဵင်းသီႇပေႃႉ

ၶွင်ႇသီႇသိုၵ်းမၢၼ်ႈ တင်း တပ်ႉသိုၵ်းတဢၢင်း TNLA ပဵၼ်ပၢင်တိုၵ်းၵၼ် ၼႂ်းဢိူင်ႇၼမ်ႉသိမ်ႇ ၸေႈဝဵင်းသီႇ ပေႃႉ ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉမၢၵ်ႇလူင်ပိုတ်းယိုဝ်း ၸွႆႈ တီႈပဵၼ်ပၢင်တိုၵ်း မၢၵ်ႇတူၵ်းတႅၵ်ႇတိူဝ်ႉၺႃးၵူၼ်း မိူင်း လႆႈမီးလွင်ႈမၢတ်ႇၸဵပ်း (4) ၵေႃႉ လူႉသဵင်ႈသၢႆၸႂ် (1) ၵေႃႉၼႆယူႇယဝ်ႉ။ မိူဝ်ႈဝၼ်းထီႉ 22/11/2023 တေႇဢဝ်ၶၢဝ်းယၢမ်း ၵၢင်ၼႂ် 06:30 မူင်း တေႃႇပေႃးထိုင် ၵၢင်ဝၼ်း 11:45 မူင်း ၼၼ်ႉ ၶွင်ႇသီႇသိုၵ်းမၢၼ်ႈ တင်း တပ်ႉသိုၵ်းတဢၢင်း TNLA လႆႈပဵၼ်ပၢင်တိုၵ်းၵၼ် တီႈၶူဝ်လူင် ပုင်ႇၽၢၼ်း ႁိမ်းသဵၼ်ႈတၢင်းၶဝ်ႈ ဝၢၼ်ႈၼမ်ႉသိမ်ႇ ဢိူင်ႇၼမ်ႉသိမ်ႇ ၸေႈဝဵင်းသီႇပေႃႉၼၼ်ႉသေ မိူဝ်ႈၽွင်းပဵၼ်ပၢင်တိုၵ်း ၼၼ်ႉ ၾၢႆႇ ၶင်ႇသီႇသိုၵ်းမၢၼ်ႈ လုၵ်ႉတီႈတပ်ႉ ၶမယ (503) ယိုဝ်းၵွင်ႈလူင် ၵႂႃႇတူၵ်းသႂ်ႇ ၼႂ်းဝၢၼ်ႈၸၢမ်ၽိူၵ်ႇ ပွၵ်ႉမႂ်ႇ လႄႈ မၢၵ်ႇတူၵ်းတိူဝ်ႉၺႃးႁိူၼ်းၵူၼ်းဝၢၼ်ႈ (3) လင် တိူဝ်ႉၺႃးပႃးၸဝ်ႈႁိူၼ်း ဢၼ်ပဵၼ်ၸၢဝ်းၶိူဝ်း မၢၼ်ႈ လႆႈတၢင်းမၢတ်ႇၸဵပ်းၸွမ်း (4) ၵေႃႉ လူႉတၢႆထင်တီႈ (1) ၵေႃႉၼႆယူႇယဝ်ႉ။

['ၵၢၼ်သိုၵ်း']

2023-11-22T00:39:09

https://ssppssa.org/2023/11/%e1%81%bd%e1%80%bd%e1%80%84%e1%80%ba%e1%80%b8%e1%80%9c%e1%80%b0%e1%80%84%e1%80%ba%e1%81%be%e1%81%a2%e1%82%86%e1%82%87%e1%81%bc%e1%80%bd%e1%81%b5%e1%80%ba%e1%82%88%e1%80%99%e1%80%ad%e1%80%b0%e1%80%84-2/

ၽွင်းလူင်ၾၢႆႇၼွၵ်ႈမိူင်း မိူင်းၶႄႇ တိုၵ်းသူၼ်း တႃႇမိူင်းႁူမ်ႈတုမ်တေလႆႈလွင်ႈငမ်းယဵၼ်

ၽွင်းလူင်ၾၢႆႇၼွၵ်ႈမိူင်း မိူင်းၶႄႇ တိုၵ်းသူၼ်း လၢတ်ႈတီႈၼႂ်းပၢင်သပ်းၸႅင်ႈၶၢဝ်ႇၵႂႃႇဝႃႈ ႁႂ်ႈလႆႈဢွၼ်ၵၼ် ႁူမ်ႈ ႁဵတ်းသၢင်ႈပၼ် ပုၼ်ႈတႃႇမိူင်းႁူမ်ႈတုမ် မျၢၼ်ႇမႃႇ တေလႆႈလွင်ႈငမ်းယဵၼ် ၼၼ်ႉၼႆယူႇယဝ်ႉ။ ၽွင်းလူင်ၾၢႆႇၼွၵ်ႈမိူင်း မိူင်းၶႄႇ လၢတ်ႈတီႈပၢင်သပ်းၸႅင်ႈၶၢဝ်ႇ မိူဝ်ႈဝၼ်းထီႉ 20/11/2023 ၼၼ်ႉဝႃႈ- ယွၼ်ႉပၢင်တိုၵ်း မိူင်းတႆးပွတ်းႁွင်ႇသေ တႃႇတေၸွႆႈထႅမ် ၵူၼ်းပၢႆႈ ၽေး လႄႈ ၵူၼ်းၼွၵ်ႈမိူင်းဢၼ်ၶမ်ဝႆႉ ဢမ်ႇၸၢင်ႈပွၵ်ႈ ၶိုၼ်းမိူင်း ၼၼ်ႉ ယူႇတီႈလူင်ပွင်ၸိုင်ႈမိူင်းၶႄႇ လႆႈၸႂ်ႉႁႅင်းၵူၼ်း ၊ ႁႅင်းငိုၼ်းတၢင်းၼမ် ႁဵတ်းသၢင်ႈၸွႆႈထႅမ်ပၼ် ၵႂႃႇယူႇ ၼႆယဝ်ႉ။ ငဝ်းလၢႆးပၢင်တိုၵ်းဢၼ်ပဵၼ်ယူႇမိူင်းတႆးပွတ်းႁွင်ႇၼၼ်ႉ ၵေႃႈ ယူႇတီႈလူင်ပွင်ၸိုင်ႈမိူင်းၶႄႇ လႆႈပၵ်းတႃ ပႂ်ႉ တူၺ်းဝႆႉ ၸမ်ၸမ်လႄႈ ၼင်ႇႁိုဝ်ပၢင်တိုၵ်းတေၵိုတ်းၵႂႃႇလႆႈ ဝႆးဝႆးၼၼ်ႉ လႆႈႁဵတ်းသၢင်ႈၸွႆႈထႅမ်ၵႂႃႇယူႇ ဝႃႈ ၼင်ႇၼႆ။ လၢတ်ႈပႃးထႅင်ႈဝႃႈ- ၶႆႈႁႂ်ႈ ၸုမ်းယိပ်းၵွင်ႈၵၢင်ႇၸၢဝ်းၶိူဝ်း တင်း ၶွင်ႇသီႇသိုၵ်းမၢၼ်ႈ ၵိုတ်းတိုၵ်းၵၼ် တၢင်းသွင် ၾၢႆႇယဝ်ႉ ႁႂ်ႈမုင်ႈႁၼ် လွင်ႈၽွၼ်းပၢင်ႈပၢႆးမၢၵ်ႈမီး ၵူၼ်းမိူင်းမိူဝ်းၼႃႈလႄႈ ၶဝ်ႈႁႃဢုပ်ႇဢူဝ်းၵၼ် ၼိူဝ်ႁၢၼ်ႉ ၽိူၼ် သေ ႁႃၶေႃႈတွပ်ႇၵႄႈလိတ်ႈပၼ်ႁႃၵႂႃႇ ၊ ၼင်ႇႁိုဝ်မိူင်းႁူမ်ႈတုမ် မျၢၼ်ႇမႃႇ တေလႆႈလွင်ႈငမ်းယဵၼ်ၼၼ်ႉ ၶႆႈတိုၵ်းသူၼ်း ႁႂ်ႈႁူမ်ႈၵၼ်ၸွႆႈထႅမ် ႁဵၼ်းသၢင်ႈၵႂႃႇယူႇ ဝႃႈၼႆ။ ယွၼ်ႉပၢင်တိုၵ်း ၸုမ်းဢူၺ်းလီ(3) ၸုမ်း တင်း ၶွင်ႇသီႇသိုၵ်းမၢၼ်ႈ ဢၼ်ပဵၼ်ယူႇ မိူင်းတႆးပွတ်းႁွင်ႇၼႆႉ သေ ၵူၼ်းမိူင်းပိုၼ်ႉတီႈ လၢႆလၢႆၸေႈဝဵင်း လႆႈဢွၼ်ၵၼ် ပၢႆႈၽေးပၢင်တိုၵ်း ႁူမ်ႈသဵင်ႈတၢင်းမူတ်း ဢမ်ႇယွမ်း (50 ,000) ၵေႃႉ ၊ ယွၼ်ႉသဵၼ်ႈတႃႈသၢႆတၢင်း လူႉလႅဝ်လႄႈ ၶူဝ်းၵုၼ်ႇ လွင်ႈၵိၼ်ယႅမ်ႉ ၼႂ်းပိုၼ်ႉတီႈ ႁႃသိုဝ်ႉယၢပ်ႇ ၊ ၵႃႈ ၶၼ်ၵုၼ်ႇ ၶိုၼ်ႈသုင်မႃး ၵူၼ်းမိူင်းပိုၼ်ႉတီႈ ထူပ်းလွင်ႈယၢပ်ႇၽိုတ်ႇ လွင်ႈၵိၼ်ယမ်ႉ ၊ လွင်ႈၵၢၼ်တူၺ်း ထိုင် ပၢႆးယူႇလီ ၸဵမ်ၸိူဝ်းၼႆႉယူႇယဝ်ႉ။

['ၶၢဝ်ႇၼွၵ်ႈမိူင်း']

2023-11-22T00:35:52

https://ssppssa.org/2023/11/%e1%81%b8%e1%80%af%e1%80%99%e1%80%ba%e1%80%b8%e1%81%be%e1%81%a2%e1%82%86%e1%82%87%e1%80%95%e1%81%a2%e1%82%86%e1%80%b8%e1%80%9a%e1%80%b0%e1%82%87%e1%80%9c%e1%80%ae-sspp-ssa-%e1%80%9c%e1%80%b0%e1%80%84/

ၸုမ်းၾၢႆႇပၢႆးယူႇလီ SSPP/SSA လူင်းတူၺ်းထိုင်ပၼ်ပၢႆးယူႇလီ ၵူၼ်းမိူင်း ပၢႆႈၽေးပၢင်တိုၵ်း ၼႂ်းၸေႈဝဵင်း ၼမ်ႉၶမ်း

ၸုမ်းၾၢႆႇပၢႆးယူႇလီ(မေႃယႃ)ၼႂ်းၼႃႈတီႈ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸေႈဝဵင်းၼမ်ႉၶမ်းၼၼ်ႉ လူင်းၸွႆႈထႅမ်တူၺ်းထိုင်ပၼ် ပၢႆးယူႇလီၵူၼ်းပၢႆးၽေး ပၢင်တိုၵ်း ၼႂ်းၸေႈဝဵင်း ၼမ်ႉၶမ်း ၼႆယူႇယဝ်ႉ ။ မိူဝ်ႈဝၼ်းထီႉ20-11-2023 ၶၢဝ်းယၢမ်းၵၢင်ၼႂ် (09:00)မူင်းတေႃႇထိုင် (16:00) မူင်းယူႇတီႈၸုမ်းၾၢႆႇပၢႆးယူႇလီ (မေႃယႃ) ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၼႂ်း‌ၸေႈဝဵင်းၼမ်ႉၶမ်း လႆႈလူင်းတူၺ်းထိုင် ၵူတ်ႇထတ်းပၼ်တၢင်းပဵၼ် လႄႈ ၸွႆႈယူတ်းယႃပၼ်ၵူၼ်းပဵၼ် တီႈဢွင်ႈပၢင်သဝ်းၵူၼ်းပၢႆႈၽေး ဢွင်ႈတီႈဝတ်ႉၵျွင်းမုၼ်ၸဝ်ႈဝၢၼ်ႈၵုၼ်ႁႆး ၊ ဝၢၼ်ႈၼွင်ၶမ်း လႄႈ ဝၢၼ်ႈၵုၼ် ႁႆးတႂ်ႈ ဢိူင်ႇၵုၼ်ႁႆး ၸေႈဝဵင်းမၢႆ(12) ၼမ်ႉၶမ်း ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ ။ ပေႃႈမႄႈၵူၼ်းမိူင်း ၸိူဝ်းဢၼ်လႆႈပၢႆႈၽေးပၢင်တိုၵ်း ၼႂ်း ၸေႈဝဵင်းၼမ်ႉၶမ်း ၼႆႉ ၵမ်ႈၽွင်းၵေႃႈ လႆႈတၢင်း ၸဵပ်းမၢတ်ႇ ၸၢၵ်ႇမၢၵ်ႇတိူဝ်ႉၺႃးဝႆႉၵေႃႈမီး ၵမ်ႈၽွင်ႈမီးတၢင်းပဵၼ်ၼၢဝ် ၊ လိူတ်ႈၶိုၼ်ႈ ၊ ႁႅင်းယွမ်း ၊ တၢင်း ပဵၼ်ၵဵဝ်ႇၵပ်းတွင်ႉ ၸိူဝ်းၼႆႉ သေ ယွၼ်ႉငဝ်းလၢႆးၼႂ်းပိုၼ်ႉတီႈဢမ်ႇမီးလွင်ႈႁူမ်ႇလူမ်ႈ ၊ ၵူၼ်းပဵၼ် မီးတၢင်းယၢပ်ႇၽိုတ်ႇ ဢမ်ႇ ၸၢင်ႈၵႂႃႇယူတ်းယႃ တၢင်းပဵၼ်တီႈလႂ် လႄႈ ယူႇတီႈပႃႇတီႇမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸင်ႇလႆႈ ၵႂႃႇၸွႆႈယူတ်းယႃ တူၺ်းထိုင်ပၼ်လွင်ႈပၢႆးယူႇလီ ပေႃႈမႄႈၵူၼ်းမိူင်း တီႈဢွင်ႈပၢင်သဝ်းၵူၼ်းပၢႆးၽေး ပၢင်တိုၵ်းၼၼ်ႉယူႇယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-21T07:22:38

https://ssppssa.org/2023/11/%e1%81%be%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-%e1%81%b8%e1%80%bd%e1%82%86%e1%82%88%e1%80%91%e1%82%85/

ၾၢႆႇဢုပ်ႉပိူင်ႇ SSPP ၸွႆႈထႅမ် ပေႃႈမႄႈၵူၼ်းမိူင်း ၸိူဝ်း ဢၼ်ပၢႆႈၽေးသိုၵ်း ၼႂ်းၸေႈဝဵင်းၵျွၵ်ႉမႄး

ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်တူၵ်းပုၼ်ႈၽွၼ်း ၼႂ်းၼႃႈတီႈဢုပ်ႉ ပိူင်ႇ ၸေႈဝဵင်းမၢႆ(24) ၵျွၵ်ႉမႄးၼၼ်ႉ ၸွႆႈထႅမ် ၶဝ်ႈသၢၼ် တီႈ‌ပေႃႈမႄႈၵူၼ်းမိူင်း ၸိူဝ်းပၢႆႈၽေးပၢင်တိုၵ်း ၼႂ်းၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ။ မိူဝ်ႈဝၼ်းထီႉ 17 /11/2023 ၼၼ်ႉ ယူႇတီႈၽူႈမီးပုၼ်ႈ ၽွၼ်းၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်း ၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင်ဝႆႉ ၼႂ်း ၼႃႈတီႈဢုပ်ႉပိူင်ႇ ၸေႈဝဵင်းမၢႆ(24) ၵျွၵ်ႉမႄးၼၼ်ႉ လႆႈ ၵႂႃႇလူႇတၢၼ်း ၸွႆႈထႅမ် ၶဝ်ႈသၢၼ် တႃႇၸဝ်ႈသၢင်ႇၶႃႇ လႄႈ ပေႃႈမႄႈၵူၼ်းမိူင်း ၸိူဝ်းပၢႆႈၽေးပၢင်တိုၵ်း ၼႂ်း ၸေႈဝဵင်းၵျွၵ်ႉမႄး မိူၼ်ၼင်ႇ တီႈဝတ်ႉၵျွင်း ဝၢၼ်ႈၶိူဝ်းၼိမ်း ဢၼ်မီးသၢင်ႇၶႃႇၸဝ်ႈ (20) ပႃး ၵူၼ်းမိူင်းပၢႆႈၽေး (75) ၵေႃႉၼၼ်ႉ လႆႈလူႇတၢၼ်း ၸွႆႈထႅမ် ၶဝ်ႈသၢၼ်(4) ပွတ်း ၊ ၵျွင်းမုၼ်ၸဝ်ႈဝၢၼ်ႈၽီတိုတ်ႉ ဢၼ်မီးသၢင်ႇၶႃႇ ၸဝ်ႈ (41) ပႃး ပေႃႈမႄႈၵူၼ်းမိူင်း (113) ၵေႃႉ လႆႈလူႇတၢၼ်း ၸွႆႈထႅမ်ၶဝ်ႈသၢၼ် (5) ပွတ်း ၊ တီႈဝတ်ၵျွင်း ဝၢၼ်ႈလုၵ်းပႃ ဢၼ်မီးသၢင်ႇၶႃႇၸဝ်ႈ (32) ပႃး ပေႃႈမႄႈ ၵူၼ်းမိူင်း (81) ၵေႃႉ လႆႈလူႇတၢၼ်းၸွႆႈထႅမ် ၶဝ်ႈသၢၼ် (5) ပွတ်း ၊ တီႈဝတ်ႉၵျွင်းမုၼ်ၸဝ်ႈ ဝၢၼ်ႈၵုင်းၺွင်ႇ ဢၼ်မီးၵူၼ်းပၢႆႈၽေး (200) ၵေႃႉ လႆႈၸွႆႈထႅမ် ၶဝ်ႈသၢၼ် (6) ပွတ်း ၸဵမ်ၸိူဝ်းၼႆႉယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၵၢၼ်သႃႇသၼႃႇ']

2023-11-21T07:04:51

https://ssppssa.org/2023/11/%e1%81%b8%e1%80%af%e1%80%99%e1%80%ba%e1%80%b8%e1%81%be%e1%81%a2%e1%82%86%e1%82%87%e1%80%95%e1%81%a2%e1%82%86%e1%80%b8%e1%80%9a%e1%80%b0%e1%82%87%e1%80%9c%e1%80%ae-%e1%81%8a-%e1%81%be%e1%81%a2%e1%82%86/

ၸုမ်းၾၢႆႇပၢႆးယူႇလီ ၊ ၾၢႆႇဢုပ်ႉပိူင်ႇ SSPP/SSA ႁူမ်ႈ ၵၼ် လူင်းတူၺ်းထိုင်ပၼ်ပၢႆးယူႇလီၵူၼ်းပၢႆႈၽေးပၢင် တိုၵ်း ၼႂ်းၸေႈဝဵင်းၼမ်ႉၶမ်း

ၸုမ်းၾၢႆႇပၢႆးယူႇလီ (မေႃယႃ) လႄႈ ၾၢႆႇဢုပ်ႉပိူင်ႇ ၼႂ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ဢၼ်တူင်ႉ ၼိုင်ပၵ်းသဝ်းဝႆႉ ၼႂ်းၸေႈဝဵင်းၼမ်ႉၶမ်း ၼၼ်ႉ ႁူမ်ႈၵၼ်သေ လူင်းၸွႆႈထႅမ်တူၺ်းထိုင်ပၼ် ပၢႆး ယူႇလီ ၵူၼ်းပၢႆႈၽေး ပၢင်တိုၵ်း ၼႂ်းၸေႈဝဵင်းၼမ်ႉၶမ်း ၼႆယူႇယဝ်ႉ။ မိူဝ်ႈၼႆႉ ဝၼ်းထီႉ 16/11/2023 ၶၢဝ်းယၢမ်းၵၢင်ၼႂ် 9:00 မူင်း တေႃႇ 16:00 မူင်း ၼၼ်ႉ ယူႇတီႈၸုမ်းၾၢႆႇပၢႆးယူႇ လီ ၊ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉ သိုၵ်းၸိုင်ႈတႆး SSPP/SSA ၼႂ်းၸေႈဝဵင်းၼမ်ႉၶမ်း ႁူမ်ႈၵၼ် သေ လႆႈလူင်းတူၺ်းထိုင် ၵူတ်ႇထတ်းပၼ်တၢင်းပဵၼ် လႄႈ ၸွႆႈယူတ်းယႃပၼ် ၵူၼ်းပဵၼ် တီႈဢွင်ႈပၢင်သဝ်း ၵူၼ်းပၢႆႈ ၽေး ဢွင်ႈတီႈဝတ်ႉၵျွင်းမုၼ်ၸဝ်ႈ ဝၢၼ်ႈၵုၼ်ႁႆးတႂ်ႈ ၊ ဝတ်ႉၵျွင်းမုၼ်ၸဝ်ႈ ဝၢၼ်ႈၼွင်ၶမ်း ၼႂ်းဢိူင်ႇၵုၼ်ႁႆး ၸေႈဝဵင်းၼမ်ႉၶမ်းၼၼ်ႉယူႇယဝ်ႉ။ ပေႃႈမႄႈၵူၼ်းမိူင်း ၸိူဝ်းဢၼ်လႆႈပၢႆႈၽေးပၢင်တိုၵ်း ၼႂ်း ၸေႈဝဵင်းၼမ်ႉၶမ်း ၼႆႉ ၵမ်ႈၽွင်ႈၵေႃႈ လႆႈတၢင်း ၸဵပ်းမၢတ်ႇ ၸၢၵ်ႇမၢၵ်ႇတိူဝ်ႉၺႃးဝႆႉၵေႃႈမီး ၵမ်ႈၽွင်ႈမီးတၢင်းပဵၼ်ၼၢဝ် ၊ လိူတ်ႈၶိုၼ်ႈ ၊ ႁႅင်းယွမ်း ၊ တၢင်း ပဵၼ်ၵဵဝ်ႇၵပ်းတွင်ႉ ၸိူဝ်းၼႆႉ သေ ယွၼ်ႉငဝ်းလၢႆးၼႂ်းပိုၼ်ႉတီႈဢမ်ႇမီးလွင်ႈႁူမ်ႇလူမ်ႈ ၊ ၵူၼ်းပဵၼ် မီးတၢင်း ယၢပ်ႇၽိုတ်ႇ ဢမ်ႇ ၸၢင်ႈၵႂႃႇယူတ်းယႃ တၢင်းပဵၼ်တီႈလႂ် လႄႈ ယူႇတီႈၸုမ်း ၾၢႆႇပၢႆးယူႇလီ ၊ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸွင်ႇလႆႈႁူမ်ႈၵၼ် ၵႂႃႇ ၸွႆႈယူတ်းယႃ တူၺ်းထိုင်ပၼ် လွင်ႈပၢႆးယူႇလီ ပေႃႈမႄႈ ၵူၼ်းမိူင်း တီႈဢွင်ႈၵူၼ်းပၢႆႈၽေးပၢင်တိုၵ်း ၼၼ်ႉယူႇယဝ်ႉ။ ၵူၼ်းပၢႆႈၽေးပၢင်တိုၵ်း ၼႂ်းၸေႈဝဵင်းၼမ်ႉၶမ်း ၼႆႉ တၢင်းမူတ်းႁူမ်ႈၵၼ် မီးယူႇ(2818) ၵေႃႉသေ မႃးသွၼ်ႈ သဝ်းယူႇဝႆႉတီႈ ဝတ်ႉၵျွင်းမုၼ်ၸဝ်ႈ ဝၢၼ်ႈၼွင်ၶမ်း ၊ ၵျွင်းမုၼ်ၸဝ်ႈ ဝၢၼ်ႈၵုၼ်ႁႆးတႂ်ႈ/ၼိူဝ် ၊ ၵျွင်းမုၼ်ၸဝ်ႈ ဝၢၼ်ႈ ၵုၼ် ၊ ၵျွင်းမုၼ်ၸဝ်ႈ ဝၢၼ်ႈႁူဝ်သၢႆး ၊ ၵျွင်းမုၼ်ၸဝ်ႈဝၢၼ်ႈသွၼ်း ၊ ၵျွင်းမုၼ်ၸဝ်ႈဝၢၼ်ႈဢၢႆႇတႂ်ႈ (ထုင်ႉလွႆႁူဝ်သိူဝ်) ၸဵမ်ၸိူဝ်းၼႆႉ လႄႈ ဢွင်ႈတီႈဢၼ်ပႆႇတၼ်းလႆႈ ၵႂႃႇၸွႆႈတူၺ်းထိုင်ပၼ်ၼၼ်ႉၵေႃႈ ယူႇတီႈ ၸုမ်းၾၢႆႇပၢႆးယူႇလီ ၊ ၾၢႆႇဢုပ်ႉပိူင်ႇ တေႁူမ်ႈၵၼ် သိုပ်ႇၶတ်းၸႂ်ၵႂႃႇ ၸွႆႈတူၺ်းထိုင်ပၼ်ၵူႈဢွင်ႈတီႈ ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ပၢႆးယူႇလီ']

2023-11-17T09:33:18

https://ssppssa.org/2023/11/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%9a%e1%80%ad-2/

ၶွင်ႇသီႇသိုၵ်းမၢၼ်ႈ ယိုဝ်းၵွင်ႈလူင်ၾၢႆႇလဵဝ် တိူဝ်ႉၺႃး ၵူၼ်းမိူင်း မီးလွင်ႈမၢတ်ႇၸဵပ်းလူႉတၢႆ

ၶွင်ႇသီႇသိုၵ်းမၢၼ်ႈ လုၵ်ႉတီႈတပ်ႉၶဝ် ႁိမ်းဝၢၼ်ႈၵျွၵ်ႉမႄး ၸေႈဝဵင်းပၢင်ႇဢူးသေ ယိုဝ်းၵွင်ႈလူင်ၾၢႆႇလဵဝ် တူၵ်းတႅၵ်ႇတိူဝ်ႉၺႃးႁိူၼ်းၵူၼ်းဝၢၼ်ႈ ၸၢၵ်ႇမၢၵ်ႇတိူဝ်ႉပႃး ၸဝ်ႈႁိူၼ်း လႆႈလူႉသဵင်ႈသၢႆၸႂ်ၸွမ်း 2 ၵေႃႉ ၊ မၢတ်ႇၸဵပ်းႁၢဝ်ႈႁႅင်း 2 ၵေႃႉၼႆယူႇယဝ်ႉ။ မိူဝ်ႈဝၼ်းထီႉ 16/11/2023 ၼၼ်ႉ ၾၢႆႇၶွင်ႇသီႇသိုၵ်းမၢၼ်ႈ ယူႇတီႈၵွင်းလွႆ ႁိမ်းဝၢၼ်ႈၵျွၵ်ႉမႄး ဢိူင်ႇၼွင်ပိင်ဢွၼ်ႇ ၸေႈဝဵင်းပၢင်ႇဢူး သေ ယိုဝ်းၵွင်ႈလူင်ၾၢႆႇလဵဝ် မၢၵ်ႇဢၼ်သိုၵ်းမၢၼ်ႈယိုဝ်းၼၼ်ႉ တူၵ်းတႅၵ်ႇ တိူဝ်ႉၺႃးႁိူၼ်းၵူၼ်းဝၢၼ်ႈ ဝၢၼ်ႈၼမ်ႉမၢၵ်ႇၶမ် ဢိူင်ႇသၢၼ်ႇၽူဝ်ႇ ၸေႈဝဵင်းၼွင်ၶဵဝ် လုၵ်ႈၼိုင် လႄႈ ၸၢၵ်ႇမၢၵ်ႇတိူဝ်ႉၺႃးပႃး ၸဝ်ႈႁိူၼ်း ၼၢင်းယိင်း (4) ၵေႃႉ မႄႈလုၵ်ႈ လုၵ်ႈဢွၼ်ႇသႅၼ်းဢႃႇယူႉလဵၵ်ႉ (2) ၵေႃႉလႆႈ လူႉသဵင်ႈသၢႆၸႂ် ၊ ၵေႃႉပဵၼ်မႄႈလႄႈ လုၵ်ႈယိင်းထႅင်ႈ သွင်ၵေႃႉ လႆႈတၢင်းမၢတ်ႇၸဵပ်းၸွမ်းႁၢဝ်ႈႁႅင်း လႆႈဢဝ်သူင်ႇယူတ်းယႃတူဝ်ဝႆႉယူႇ ၼႆယဝ်ႉ။ ၵူၼ်းမိူင်းဢၼ်ထုၵ်ႇၺႃးမၢၵ်ႇတူၵ်းတိူဝ်ႉၺႃးႁိူၼ်း သေ လႆႈမၢတ်ႇၸဵပ်းလူႉတၢႆၼၼ်ႉ ပႃႈငိုၼ်းသႂ် ဢႃႇယု (14) ၶူပ်ႇ ၸၢၵ်ႇမၢၵ်ႇတိူဝ်ႉၺႃးတီႈၶႅၼ် လႆႈမၢတ်ႇၸဵပ်း ႁၢဝ်ႈႁႅင်း လႄႈ လိူဝ်သေ ၼၼ်ႉၵေႃႉပဵၼ်လုၵ်ႈယိင်း ပႃႈငိုၼ်းသႂ် ၼၢင်းသႅင် ဢွၼ်ႇ ဢႃႇယု 11 ၶူပ်ႇ ၸၢၵ်ႇမၢၵ်ႇတိူဝ်ႉၺႃး လႆႈလူႉသဵင်ႈ ၊ ၼၢင်းဢွၼ်ႇၽူၺ်း ဢႃႇယု (3) ၶူပ်ႇ ၸၢၵ်ႇမၢၵ်ႇတိူဝ်ႉၺႃး တီႈၵုမ်ႇ လႆႈတၢင်းမၢတ်ႇၸဵပ်းႁၢဝ်ႈႁႅင်း ၊ ၼၢင်းယုမ်ႉလႅင်း ဢႃႇယု (1) ၶူပ်ႇ ၸၢၵ်ႇမၢၵ်ႇတိူဝ်ႉၺႃး ၸွမ်းတူဝ် ၸွမ်းႁူဝ် လႆႈလူႉသဵင်ႈ ၼႆယူႇယဝ်ႉ။ ၼႂ်းၶၢဝ်း ၸုမ်းဢူၺ်းလီ (3) ၸုမ်း တင်း ၶွင်ႇသီႇသိုၵ်းမၢၼ်ႈ ပဵၼ်ပၢင်တိုၵ်းၵၼ်မႃး ၼႆႉ ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တိုၵ်း ၊ ၸႂ်ႉၵွင်ႈလူင် ယိုဝ်းမၢၵ်ႇလူင်ႇ တိူဝ်ႉ သႂ်ႇႁိူၼ်းၵူၼ်းဝၢၼ်ႈလႆႈလူႉၵွႆၸွမ်း လႄႈ ၸၢၵ်ႇမၢၵ်ႇ တိူဝ်ႉၺႃးပႃး ၵူၼ်းမိူင်းလႆႈမၢတ်ႇၸဵပ်း လူႉတၢႆၸွမ်းၸိူဝ်းၼႆႉ မီးမႃးတၢင်းၼမ်ယူႇယဝ်ႉ။

['ၶၢဝ်ႇ', 'ၵၢၼ်သိုၵ်း']

2023-11-16T14:18:07

https://ssppssa.org/2023/11/6035/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ

မိူဝ်ႈၽွင်း ၵၢၼ်သိုၵ်းၵၢၼ်မိူင်း ၼႂ်းၸိုင်ႈတႆးပွတ်းႁွင်ႇ တိုၵ်ႉသုၵ်ႉယုင်ႈပဵၼ်ပၢင်တိုၵ်း လႄႈ ပေႃႈမႄႈၵူၼ်းမိူင်း လူဝ်ႇၼႅတ်ႈဢဝ်ၼႅတ်ႈသိမ်း ၶူဝ်းၽုၵ်ႇၶူဝ်းသွမ်ႈ မၢၵ်ႇၶဝ်ႈ တဝ်ႈၼမ်ႉၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ႇၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၽႂ်မၼ်းၵေႃႈ ၼႅတ်ႈၸွႆႈထႅမ်ပေႃႈမႄႈ ၵူၼ်းမိူင်း ၼႂ်း ပိုၼ်ႉတီႈ ၼႅတ်ႈဢဝ်ၼႅတ်ႈသိမ်းမၢၵ်ႇၶဝ်ႈတဝ်ႈၼမ်ႉယူႇယဝ်ႉ။ မိူဝ်ႈဝၼ်းထီႉ 15/16-11-2023 ၶၢဝ်းတၢင်း(2) ဝၼ်း ၼၼ်ႉ ၵေႃႉသိုၵ်းႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈ ဢွၼ် ၵၼ် ၸွႆႈထႅမ် ၵၢၼ်ပေႃႈမႄႈၵူၼ်းမိူင်း တႃႇႁႅင်း ၵူၼ်းသိုၵ်း(31) ၵေႃႉ ၸွႆႈပၢတ်ႇၶဝ်ႈၼႃးပၼ် လုင်းယီႈ + ပႃႈၵျႃႇ ပွၵ်ႉမၢႆ(4) ၸေႈဝဵင်းမိူင်းၵိုင် ၊ ႁႅင်း ၵူၼ်းသိုၵ်းထႅင်ႈ (10) ၵေႃႉ လႆႈၵႂႃႇ ၸွႆႈပုမ်ႇၶဝ်ႈၼႃးပၼ် လုင်းသၢင်ႇသိုဝ်ႉ + ပႃႈၼၢင်း ၊ လုင်းသၢင်ႇၵေႃႇ + ပႃႈၸိင်ႇ ဝၢၼ်ႈၵုင်းမူင်ႈ ဢိူင်ႇဝၢၼ်ႈသႃႇလူင် ထုင်ႉမိူင်း ယဵၼ် ၸေႈဝဵင်းၼမ်ႉတူႈ ၊ ႁႅင်းၵူၼ်းသိုၵ်း (4) ၵေႃႉ လႆႈၵႂႃႇ ၸွႆႈ ပၢတ်ႇၶဝ်ႈပၼ် ပႃႈလႅင် ဝၢၼ်ႈပဵင်းၺွင်ႇ ဢိူင်ႇပုင်ႇလႅၼ်း ၸေႈဝဵင်းသီႇပေႃႉ ၊ ႁႅင်းၵူၼ်းသိုၵ်း (22) ၵေႃႉ ၸွႆႈပၢတ်ႇၶဝ်ႈၼႃးပၼ် လုင်းသေႃး + ပႃႈပေး ဝၢၼ်ႈပႃႇၵၢင်း ဢိူင်ႇပၢင်သၢင်း ၸေႈဝဵင်းလၢႆးၶႃႈ ၸဵမ်ၸိူဝ်းၼႆႉယူႇယဝ်ႉ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-16T13:36:31

https://ssppssa.org/2023/11/%e1%80%99%e1%80%af%e1%81%b5%e1%80%ba%e1%82%89%e1%81%b8%e1%80%af%e1%80%99%e1%80%ba%e1%80%b8-%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba%e1%82%87-%e1%80%84%e1%80%9d/

မုၵ်ႉၸုမ်း ၵူၼ်းၼုမ်ႇ ငဝ်ႈငုၼ်း SSPP/SSA ၸွႆႈထႅမ် ၵူၼ်းပၢႆႈၽေးသိုၵ်း ၼႂ်းၸေႈဝဵင်း ၼမ်ႉၶမ်း

မုၵ်ႉၸုမ်း ၵူၼ်းၼုမ်ႇ ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸွႆႈထႅမ် ၶဝ်ႈသၢၼ်/ၶိူင်ႈၵိၼ်ယမ်ႉလႄႈ ငိုၼ်း တီႈ‌ပေႃႈမႄႈၵူၼ်းမိူင်း ၸိူဝ်းပၢႆႈ ၽေးပၢင်တိုၵ်း ၼႂ်းၸေႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ။ မိူဝ်ႈဝၼ်းထီႉ 15 /11/2023 ၼၼ်ႉ ယူႇတီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA လႆႈ ၵႂႃႇၸွႆႈထႅမ် ၶဝ်ႈသၢၼ်/ငိုၼ်း /ၶိူင်ႈၵိၼ်ယမ်ႉ တႃႇ ၵူၼ်းပၢႆႈၽေးပၢင်တိုၵ်း (2878) ၵေႃႉ ဢၼ်မႃးသွၼ်ႈသဝ်းယူႇဝႆႉတီႈဝတ်ႉၵျွင်း ဝၢၼ်ႈၵုၼ်ႁႆး ၊ ဝတ်ႉ ၵျွင်း ဝၢၼ်ႈသွၼ်း ၊ ဝတ်ႉၵျွင်း ဝၢၼ်ႈၼွင်ၶမ်း ၊ဝတ်ႉၵျွင်း ဝၢၼ်ႈၵုၼ်တႂ်ႈ ၊ဝတ်ႉၵျွင်း ဝၢၼ်ႈႁူဝ်သၢႆး ၊ဝတ်ႉၵျွင်း ဝၢၼ်ႈဢၢႆႇတႂ်ႈ ၼႂ်း ၸေႈဝဵင်းၼမ်ႉၶမ်း ၼႆႉယူႇယဝ်ႉ။ ၶိူင်ႈၶူဝ်းဢၼ် မုၵ်ႉၸုမ်း ၵူၼ်းၼုမ်ႇငဝ်ႈငုၼ်း SSPP/SSA လႆႈၸွႆႈထႅမ်ၵႂႃႇၼၼ်ႉ ၶဝ်ႈသၢၼ် (100) ထူင် ၊ ငိုၼ်း (5,000,000) ႁႃႈသိပ်းသႅၼ်ၵျၢပ်ႈ လႄႈ ၶိူင်ႈၵိၼ်ယမ်ႉ လၢႆလၢႆလွင်ႈ ၸဵမ်ၸိူဝ်းၼႆႉယူႇယဝ်ႉ။ ၵူၼ်းပၢႆႈၽေးပၢင်တိုၵ်းၼႂ်းၸေႈဝဵင်းၼမ်ႉၶမ်းၼႆႉ လိူဝ်သေဢၼ်မႃးသွၼ်ႈသဝ်းဝႆႉ တီႈဝတ်ႉၵျွင်းမုၼ်ၸဝ်ႈယဝ်ႉ ဢၼ်ပၢႆႈၵႂႃႇယူႇဝႆႉၸွမ််း ႁိူၼ်းပီႈၼွင်ႉၽႂ်မၼ်း ၵေႃႈ တိုၵ်ႉမီးထႅင်ႈတၢင်းၼမ် ပေႃးမႃးႁူမ်ႈၵၼ် တၢင်းသဵင်ႈ ႁူဝ်ၼပ်ႉၵူၼ်းပၢႆႈၽေး ဢမ်ႇယွမ်း (4000) ၵေႃႉ ၼႆ ယူႇယဝ်ႉ။ ယူႇတီႈ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA သေ လႆႈၸွႆႈထႅမ်ၵူၼ်းပၢႆႈၽေးပၢင်တိုၵ်း ၼႂ်း ၸေႈဝဵင်းၼမ်ႉၶမ်း ၊ ၸေႈဝဵင်းလႃႈသဵဝ်ႈ ၊ ၸေႈဝဵင်းသႅၼ်ဝီ ဢၼ်ပဵၼ်ၼႂ်း ၼႃႈတီႈဢုပ်ႉပိူင်ႇ SSPP ၸေႈတွၼ်ႈ မၢႆ(9) ၸေႈတွၼ်ႈမၢႆ(10) တေႇၸဵမ်မိူဝ်ႈ ဝၼ်းထီႉ 3/11/2023 တေႃႇပေႃးထိုင် ဝၼ်းထီႉ 15/11/2023 ၼႆႉ ႁူမ်ႈၵၼ်တၢင်းသဵင်ႈ တူၵ်းမႅၼ်ႈသၢင်ႉငိုၼ်း (81,444,500 ) ပႅတ်ႇပၢၵ်ႇ သိပ်းသီႇသႅၼ် သီႇမိုၼ်ႇ သီႇႁဵင်ႁႃႈပၢၵ်ႇၵျၢပ်ႈ လႄႈ ၵႃႈၼင်ႇပွင်ပဵၼ်လႆႈ ၼၼ်ႉ မိူဝ်း ၼႃႈမႃးၵေႃႈ ယူႇတီႈပႃႇတီႇမႂ်ႇသုင်ၸိုင်ႈတႆးတပ်ႉသိုၵ်း ၸိုင်ႈတႆး SSPP/SSA တေသိုပ်ႇ ၶတ်းၸႂ် ၸွႆႈထႅမ်ၵႂႃႇ ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-16T00:36:42

https://ssppssa.org/2023/11/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%81%b8%e1%82%82-4/

ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တိုၵ်း (Jet Fighter) ပွႆႇမၢၵ်ႇ တူၵ်းတိူဝ်ႉၺႃးႁိူၼ်းၵူၼ်းမိူင်း ၼႂ်းၸေႈဝဵင်းၵျွၵ်ႉ မႄး

ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တိုၵ်း (Jet Fighter) သေ လၢမ်းပွႆႇမၢၵ်ႇသႂ်ႇ ၼႂ်းဢိူင်ႇပၢင်တိုင် ၸေႈဝဵင်း ၵျွၵ်ႉမႄး လႄႈ မၢၵ်ႇတူၵ်းတႅၵ်ႇၺႃး ႁိူၼ်းၵူၼ်းမိူင်း လႆႈလူႉၵွႆ ၸွမ်းတၢင်းၼမ် ၼႆယူႇယဝ်ႉ။ မိူဝ်ႈၼႆႉဝၼ်းထီႉ 15/11/2023 ၶၢဝ်းယၢမ်းၵၢင်ဝၼ်း 12:10 မူင်း ၼၼ်ႉ ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တိုၵ်း သႅၼ်း(Jet Fighter) ၼိုင်ႈလမ်း လုၵ်ႉတၢင်းၸေႈဝဵင်းလႃႈသဵဝ်ႈ ၵႂႃႇပွႆႇမၢၵ်ႇသႂ်ႇ ၼႂ်းဝၢၼ်ႈပၢင်တီး ဢိူင်ႇပၢင် တိုင် ၸေႈဝဵင်းၵျွၵ်ႉမႄး ၊ မၢၵ်ႇတူၵ်းတႅၵ်ႇၺႃးလၢၼ်ႉတၢင်းၵိၼ် (Aden) ၼိုင်ႈလုၵ်ႈ လၢၼ်ႉတၢင်းၵိၼ်လူႉၵွႆ သဵင်ႈ ၵႃႈၶၼ်ဢၼ်လႆႈလူႉသုမ်းၸွမ်း တေတူၵ်းမႅၼ်ႈသၢင်ႉငိုၼ်း မွၵ်ႈ (500) သႅၼ်ၵျၢပ်ႈ လိူဝ်သေၼၼ်ႉ တူၵ်းတႅၵ်ႇ ၼႂ်းဝၢင်းႁိူၼ်း ၼၢင်းလႃႉၵွႆႇ ဝၢၼ်ႈပၢင်တီး ၼိုင်ႈလုၵ်ႈ ၸၢၵ်ႇမၢၵ်ႇတိူဝ်ႉၺႃးႁိူၼ်းယေးလူႉၵွႆ ၵႃႈ ၶၼ်ဢၼ်လႆႈလူႉသုမ်းၸွမ်း တေတူၵ်းမႅၼ်ႈသၢင်ႉငိုၼ်း မွၵ်ႈ(150) သႅၼ်ၵျၢပ်ႈ လႄႈ ထႅင်ႈလုၵ်ႈၼိုင်ႈ တူၵ်း ၺႃးႁိမ်းႁိူၼ်း ၼၢင်းၶိၼ်ႇဢူး ဝၢၼ်ႈပၢင်တီး ႁိူၼ်းယေးလႆႈလူႉၵွႆၵႂႃႇ မွၵ်ႈ 70% ၵႃႈၶၼ်ဢၼ်လႆႈလူႉသုမ်း ၸွမ်း တေတူၵ်းမႅၼ်ႈသၢင်ႉငိုၼ်း မွၵ်ႈ (100) သႅၼ်ၵျၢပ်ႈ ၼႆယူႇယဝ်ႉ။ မိူဝ်ႈၽွင်းႁိူဝ်းမိၼ်တိုၵ်း သိုၵ်းမၢၼ်ႈ မႃးပွႆႇမၢၵ်ႇသႂ်ႇ ၼႂ်းဝၢၼ်ႈပၢင်တီး ဢိူင်ႇပၢင်တိုင်သေ တိူဝ်ႉၺႃး လၢၼ်ႉတၢင်း ၵိၼ် ၊ ႁိူၼ်းၵူၼ်းဝၢၼ်ႈၼၼ်ႉ သမ်ႉမႅၼ်ႈၽွင်းၸဝ်ႈ ႁိူၼ်း ဢမ်ႇယူႇဝႆႉတီႈႁိူၼ်းလႄႈ ဢမ်ႇထိုင်တီႈ လႆႈတိူဝ်ႉၺႃးမၢတ်ႇၸဵပ်းၸွမ်းသေၵေႃႉၼႆယဝ်ႉ။ မိူဝ်ႈပူၼ်ႉမႃး ၼႂ်းဝၼ်းထီႉ 12/11/2023 ၼၼ်ႉၵေႃႈ ၶွင်ႇသီႇသိုၵ်းမၢၼ်ႈ လုၵ်ႉတီႈတပ်ႉ ၶမယ (501) ၵျွၵ်ႉ မႄး သေ လၢမ်းယိုဝ်းမၢၵ်ႇလူင်(120.mm) ၵႂႃႇလၢႆတီႈလၢႆတၢင်းလႄႈ မၢၵ်ႇတူၵ်းတိူဝ်ႉၺႃး ႁိူၼ်းၵူၼ်းဝၢၼ်ႈ ၼမ်ႉသိမ်ႇ ဢိူင်ႇၼမ်ႉသိမ်ႇ ၸေႈဝဵင်းသီႇပေႃႉ လႆႈလူႉၵွႆၵႂႃႇ (3) လင် ယူႇယဝ်ႉ။

['ၵၢၼ်သိုၵ်း']

2023-11-15T00:25:09

https://ssppssa.org/2023/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-98/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ

မိူဝ်ႈၽွင်း ၵၢၼ်သိုၵ်းၵၢၼ်မိူင်း ၼႂ်းၸိုင်ႈတႆးပွတ်းႁွင်ႇ တိုၵ်ႉသုၵ်ႉယုင်ႈပဵၼ်ပၢင်တိုၵ်း လႄႈ ပေႃႈမႄႈၵူၼ်းမိူင်း လူဝ်ႇၼႅတ်ႈဢဝ်ၼႅတ်ႈသိမ်း ၶူဝ်းၽုၵ်ႇၶူဝ်းသွမ်ႈ မၢၵ်ႇၶဝ်ႈ တဝ်ႈၼမ်ႉၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ႇၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၽႂ်မၼ်းၵေႃႈ ၼႅတ်ႈၸွႆႈထႅမ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ၼႅတ်ႈဢဝ်ၼႅတ်ႈသိမ်းမၢၵ်ႇၶဝ်ႈတဝ်ႈၼမ်ႉယူႇယဝ်ႉ။ မိူဝ်ႈဝၼ်းထီႉ 13/14-11-2023 ၶၢဝ်းတၢင်း(2) ဝၼ်း ၼၼ်ႉၵေႃႉသိုၵ်းႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (12) ၵေႃႉ ၸွႆႈထႅမ် ၵၢၼ်ပေႃႈမႄႈၵူၼ်းမိူင်း ၸွႆႈပၢတ်ႇၶဝ်ႈပၼ် လုင်းသူၺ်ႇထွၼ်း + ပႃႈၶိၼ်ႇမေႇ ဝၢၼ်ႈယႃႇသဵတ်ႈ ဢိူင်ႇပၢၼ်ႉပူၺ်း ၶျႅင်း ၸေႈဝဵင်းၵျွၵ်ႉမႄးၸိုင်ႈတႆးပွတ်းႁွင်ႇ လႄႈ ႁႅင်း ၵူၼ်းသိုၵ်း (4) ၵေႃႉ လႆႈၵႂႃႇ ၸွႆႈပုမ်ႇၶဝ်ႈပၼ် လုင်းၸၢႆး + ပႃႈၶွတ်ႇ ဝၢၼ်ႈတူၼ်ႈႁုင်း ဢိူင်ႇမိူင်းပၢတ်ႇ ၸေႈဝဵင်းတၢင်ႉယၢၼ်း ၊ ႁႅင်းၵူၼ်းသိုၵ်း (17) ၵေႃႉ ၸွႆႈၵၢၼ်ႉၶဝ်ၵၢပ်ႇ ပၼ် လုင်းၸၼ်ႇတ ဝၢၼ်ႈပၢင်မူင်ႈ ဢိူင်ႇပၢင်သၢင်း ၸေႈဝဵင်းလၢႆးၶႃႈ သေ ‌ၵေႃႉသိုၵ်း ၵေႃႉႁၢၼ် ၼႂ်းတပ်ႉႁူမ်ႇလူမ်ႈ ႁွင်ႈၵၢၼ်မၢႆ(2) ငဝ်ႈငုၼ်း ႁႅင်းၵူၼ်းသိုၵ်း (6) ၵေႃႉ လႆႈၵႂႃႇ ၸွႆႈထႅမ်ပုမ်ႇၶဝ်ႈပၼ် လုင်းဢုင်း + ပႃႈၶမ်း ဝၢၼ်ႈပၢင်ႇ လေႃႉ ဢိူင်ႇပၢင်ႇလေႃႉ ၸေႈဝဵင်း ဝဵင်းမႂ်ႇ ဝၢၼ်ႈႁႆး ၸိုင်ႈတႆးပွတ်းၸၢၼ်း ၸဵမ်ၸိူဝ်းၼႆႉ ယူႇယဝ်ႉ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-21T07:09:16

https://ssppssa.org/2023/11/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%80%9a%e1%80%ad%e1%80%af%e1%80%9d%e1%80%ba%e1%80%b8%e1%81%b5%e1%80%bd%e1%80%84%e1%80%ba%e1%82%88-2/

သိုၵ်းမၢၼ်ႈယိုဝ်းၵွင်ႈလူင်ၾၢႆႇလဵဝ် တိူဝ်ႉၺႃးႁိူၼ်းၵူၼ်းမိူင်း ၼႂ်းၸေႈဝဵင်းသီႇပေႃႉ ၊ ၵျွၵ်ႉမႄး လႆႈလူႉၵွႆ

ၶွင်ႇသီႇသိုၵ်းမၢၼ်ႈ လုၵ်ႉတီႈတပ်ႉ ၶမယ(501) ၵျွၵ်ႉမႄး သေ ယိုဝ်းၵွင်ႈလူင် ၵႂႃႇလၢႆတီႈ လၢႆတၢင်း ႁဵတ်းႁႂ်ႈတူၵ်းတိူဝ်ႉၺႃး သူၼ် ၊ ႁိူၼ်းၵူၼ်းမိူင်း ၼႂ်းၸေႈဝဵင်းသီႇပေႃႉ ၊ ၸေႈဝဵင်းၵျွၵ်ႉမႄး လႆႈလူႉၵွႆၸွမ်း တၢင်းၼမ် ၼႆယူႇယဝ်ႉ။ မိူဝ်ႈဝၼ်းထီႉ 13/11/2023 ၶၢဝ်းယၢမ်းၵၢင်ၶမ်ႈ 7:30 မူင်း ၼၼ်ႉ ၾၢႆႇၶွင်ႇသီႇသိုၵ်းမၢၼ်ႈ လုၵ်ႉတီႈတပ်ႉ ၶမယ (501) ၸေႈဝဵင်းၵျွၵ်ႉမႄးသေ လၢမ်းယိုဝ်းၵွင်ႈလူင်ႈၵႂႃႇ လၢႆတီႈလၢႆတၢင်း ႁဵတ်းႁႂ်ႈတူၵ်းတႅၵ်ႇ တိူဝ်ႉၺႃး ၼႂ်းၼႃး ၵူၼ်းဝၢၼ်ႈ ဝၢၼ်ႈပဵင်းၶႃး လႄႈ တိူဝ်ႉၺႃး ႁိူၼ်းလုင်း ၸၢႆးလူင် ဝၢၼ်ႈပၢင်မၢၵ်ႇၶေႃ ဢိူင်ႇမိူင်းတၢင်ႈၸေႈဝဵင်း ၵျွၵ်ႉမႄး ၼႆယူႇယဝ်ႉ။ မိူဝ်ႈဝၼ်းထီႉ 12-11-2023 မိူဝ်ႈၶၢဝ်းယၢမ်းၵၢင်ၼႂ် 5:00 မူင်းပၢႆ ၼၼ်ႉၵေႃႈ ၶွင်ႇသီႇသိုၵ်းမၢၼ်ႈ လုၵ်ႉဢဝ်တီႈ တပ်ႉ ၶမယ(501) ၵျွၵ်ႉမႄး ယိုဝ်းၵွင်ႈလူင် (120MM) ၵႂႃႇ ၾၢႆႇၸေႈ ဝဵင်းသီႇပေႃႉ ထႅင်ႈလၢႆလၢႆၵမ်း ယိုဝ်းတိူဝ်ႉ ၺႃး ႁိူၼ်းလုင်းသၢင်ႇၼွင်ႉ+ပႃႈလူႇ ၊ ႁိူၼ်းလုင်းလဵၵ်ႉ + ပႃႈမျႃႉဢိင်ႇ ၊ ႁိူၼ်းလုင်းလၢၼ်း + ပႃႈလီ ဝၢၼ်ႈ ၼမ်ႉသိမ်ႇ ဢိူင်ႇၼမ်ႉသိမ်ႇ ၸေႈဝဵင်းသီႇပေႃႉ လႄႈ ႁိူၼ်းယေး ၶူဝ်းၶွင်ၼႂ်းႁိူၼ်း လႆႈလူႉၵွႆၵႂႃႇၸွမ်း တၢင်းၼမ် ၼႆယူႇယဝ်ႉ။မိူဝ်ႈၼႆႉ ဝၼ်းထီႉ 14/11/2023 တေႇဢဝ်ၶၢဝ်းႁူဝ်ၶမ်ႈ တေႃႇထိုင်ယၢမ်းၵၢင်ၶမ်ႈ 9 မူင်းၼႆႉၵေႃႈ ယူႇယူႇတိုၵ်ႉ လႆႈငိၼ်း သဵင်မၢၵ်ႇမေႃးပၼ်းဝႆႉယူႇ ၵူၼ်းမိူင်းပိုၼ်ႉတီႈ ဢိူင်ႇမိူင်းတၢင်ႈၵေႃႉၼိုင်ႈလၢတ်ႈၼႄၼင်ႇၼႆ။

['ၶၢဝ်ႇ']

2023-11-13T11:06:10

https://ssppssa.org/2023/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-97/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈၸေႈဝဵင်းလၢႆးၶႃႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းလၢႆး ၶႃႈၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ 12/11/2023 ၼၼ်ႉၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(16) ၵေႃႉ လႆႈၵႂႃႇၸွႆႈၵၢၼ် ပေႃႈမႄႈၵူၼ်း မိူင်း ၸွႆႈပၢတ်ႇၶဝ်ပၼ် ၼၢင်းသႅင် ဝၢၼ်ႈၶၢႆးပုင်ႇ ဢိူင်ႇ ပၢင်သၢင်း ၸေႈဝဵင်းလၢႆးၶႃႈ ၸိုင်ႈတႆးပွတ်းၸၢၼ်း ၼၼ်ႉယူႇယဝ်ႉ။ မိူဝ်ႈပူၼ်ႉမႃး ဝၼ်းထီႉ9-11-2023 ၼၼ်ႉၵေႃႈ ၵေႃႉသိုၵ်း ၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်းထႅင်ႈ (20) ၵေႃႉ ၸႅၵ်ႇၵၼ်သေၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇပၼ် လုင်းဢႃႇလေႃးၵ+ပႃႈထေး လႄႈ ၸွႆႈထႅမ်ၵၢၼ်ႉၶဝ်ႈၵၢပ်ႇပၼ် ပႃႈၼၢင်းၶမ်း ဝၢၼ်ႈမႂ်ႇသုင် ဢိူင်ႇပုင်ႇၼိူဝ် ၊ လုင်းသၢင်ႇဢွင်ႇ + ပႃႈၶႆႇ ဝၢၼ်ႈ ႁူဝ်လူမ်း ၊ လုင်းပၼ်ႇတ +ပႃႈမူဝ်ၶမ်း ဝၢၼ်ႈမၢၵ်ႇလၢင်း ၸေႈဝဵင်းလၢႆးၶႃႈ ၸိုင်ႈတႆးပွတ်းၸၢၼ်း ၸဵမ်ၸိူဝ်းၼႆႉ ယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-21T07:12:03

https://ssppssa.org/2023/11/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8sspp-ssa-%e1%81%b8%e1%80%90%e1%80%ba%e1%80%b8%e1%80%95%e1%81%a2%e1%80%84%e1%80%ba%e1%80%9c%e1%80%b0%e1%80%84%e1%80%ba/

ငဝ်ႈငုၼ်းSSPP/SSA ၸတ်းပၢင်လူင်းၵၢၼ်သွၼ်ၵၢၼ်သိုၵ်းၸုပ်ႈထီႉ (48)

မိူဝ်ႈၼႆႉဝၼ်းထီႉ 10-11-2023 လယၢမ်းၵၢင်ၼႂ် 8:00 မူင်း ယူႇတီႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢွၼ်ႁူဝ်သေ ၸတ်းပၢင်လူင်းလိုဝ်ႈပၢင်သွၼ် ငဝ်ႈၶၢမ်ႇပိုၼ်ႉၵၢၼ်သိုၵ်း ၸုပ်ႈထီႉ (48) ဢွင်ႈတီႈႁူင်းႁဵၼ်းသိုၵ်းငဝ်ႈငုၼ်း SSPP/SSA မီးၽူႈယႂ်ႇၵူၼ်းလူင် ၵႅမ်ႁူဝ်ပဝ်ႈ ၊ ၽူႈပွင်ၵၢၼ်သိုၵ်း ၊ ၵႅမ်ၽူႈပွင်ၵၢၼ်သိုၵ်း ၊ ဢိၵ်ႇပႃးၽူႈယႂ်ႇၵူၼ်းလူင်လၢႆလၢႆၸဝ်ႈ လႄႈ ၽူႈမီးၸၼ်ႉလူင် ဢိၵ်ႇပႃးလုၵ်ႈႁဵၼ်းငဝ်ႈၶၢမ်ႇပိုၼ်ႉၵၢၼ်သိုၵ်း ႁူမ်ႈၵၼ်ၶိုၼ်ႈႁွတ်ႈ ႁႅင်းၵူၼ်း 800 ပၢႆယူႇယဝ်ႉ။ ၸွမ်သိုၵ်း ငဝ်းၾႃႉ ၵႅမ်ၽူႈပွင်ၵၢၼ်သိုၵ်း မွၵ်ႇလၢတ်ႈၶေႃႈၵႂၢမ်းဝႃႈ – လုၵ်ႈတပ်ႉတင်းသဵင်ႈ ၼႆႉ တိုၼ်းမီးပုၼ်ႈၽွၼ်းလူင် 3 ဢၼ်ယူႇယဝ်ႉ ႁႂ်ႈၶတ်းၸႂ်ႁဵတ်းၸွမ်းပုၼ်ႈၽွၼ်းလူင် 3 ဢၼ် ၼင်ႇၶေႃႈမူႇပိူင်မုၵ်ႉၸုမ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆးႁဝ်းမီးဝႆႉ – ပုၼ်ႈၽွၼ်း တိုၵ်းတေႃးၽဵဝ်ႈမူၺ်ႉၽူႈၶဵၼ်ၼႆႉ သင်ၸိူဝ်ႉလူဝ်ႇဢဝ်ၵၢၼ်သိုၵ်းတိုၵ်းတေႃးၽူႈၶဵၼ်မႃးၸိုင်၊ ပိင်ႇၺႃႇၵၢၼ်သိုၵ်း လွၵ်းလိင်ႉၵၢၼ်သိုၵ်း တၢင်းလႅတ်းၽၢႆသိုၵ်းၼၼ်ႉ တိုၼ်းလူဝ်ႇထူၵ်းဢွၵ်ႇ မႃးၸႂ်ႉတိုဝ်း ႁႂ်ႈပေႃးဢွင်ႇပေႉၽူႈၶဵၼ်ႇႁဝ်းယူႇယဝ်ႉ၊ ၵူၼ်းသိုၵ်းႁဝ်းၼႆႉ ယူႇတီႈလႂ်ၵေႃႈ တိုၼ်းလူဝ်ႇမေႃႁၵ်ႉႁွမ်ၵူၼ်းမိူင်း လူဝ်ႇမေႃၸွႆႈထႅမ်ၵူၼ်းမိူင်း ၸွႆႈႁႅင်းငိုၼ်းတွင်း ၸွႆႈႁႅင်းတူဝ် ပၼ်ပေႃႈမႄႈၵူၼ်းမိူင်းၼႆႉ ပဵၼ်ၵၢၼ်ႁဝ်းဢၼ်ၼိုင်ႈၼႆႉ တိုၼ်းလူဝ်ႇတူင်ႉတိုၼ်ႇႁဵတ်းသၢင်ႈ ၵႂႃႇတႃႇသေႇယူႇယဝ်ႉ ဝႃႈၼႆ။

['ၶၢဝ်ႇ', 'ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး']

2023-11-10T05:24:54

https://ssppssa.org/2023/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%90%e1%80%95%e1%80%ba-2/

ၵေႃႉသိုၵ်းၵေႃႉႁၢၼ် တပ်ႉႁူမ်ႇလူမ်ႈ ႁွင်ႈၵၢၼ်မၢႆ(2) ငဝ်ႈငုၼ်း SSPP/SSA ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းဝၢၼ်ႈႁႆး

ၵေႃႉသိုၵ်းၵေႃႉႁၢၼ် ၼႂ်းတပ်ႉႁူမ်ႇလူမ်ႈ ႁွင်ႈၵၢၼ် မၢႆ (2) ငဝ်ႈငုၼ်း SSPP/SSA ဢၼ်ငဝ်ႈတပ်ႉ ပၵ်းသဝ်း မီးၼႂ်းၸေႈဝဵင်းဝၢၼ်ႈႁႆးၼၼ်ႉ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းဝၢၼ်ႈႁႆး ၼႆယူႇယဝ်ႉ။ မိူဝ်ႈဝၼ်းထီႉ 09/11/2023 ၼၼ်ႉ ၵေႃႉသိုၵ်းၵေႃႉႁၢၼ် ၼႂ်းတပ်ႉႁူမ်ႇလူမ်ႈ ႁွင်ႈၵၢၼ်မၢႆ(2) ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (6) ၵေႃႉ လႆႈၵႂႃႇၸွႆႈၵၢၼ်ပေႃႈမႄႈ ၵူၼ်းမိူင်း ၸွႆႈပုမ်ႇၶဝ်ႈပၼ် လုင်းပၢၼ်းၸိင်ႇ + ပႃႈၸၢမ်ၼူၼ်း ဝၢၼ်ႈၼွင်ႁိူဝ်း ဢိူင်ႇဝၢၼ်ႈႁႆး ၸေႈဝဵင်း ဝဵင်းမႂ်ႇဝၢၼ်ႈႁႆး ၼႆယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-10T05:14:53

https://ssppssa.org/2023/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-96/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵျွၵ်ႉမႄး

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၵျွၵ်ႉမႄးၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်းဝၼ်းထီႉ9-11-2023ၶၢဝ်းယၢမ်းၵၢင်ၼႂ် 8:30မူင်းတေႃႇထိုင်တၢမ်းၶမ်ႈ4:00မူင်းၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(10)ၵေႃႉ ၸႅၵ်ႇ ၵၼ်သေ တႃႇႁႅင်းၵူၼ်းသိုၵ်း(5) ၵေႃႉ ႁူမ်ႈၵၼ် ၵႂႃႇၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈပေႃႉၶဝ်ႈပၼ် လုင်း ၸၢႆး+ပႃႈထူၺ်း ဝၢၼ်ႈၵုၼ်ၵႅၼ် ဢိူင်ႇမိူင်းငေႃႉ ၊ ထႅင်ႁႅင်း ၵူၼ်းသိုၵ်း (5) ၵေႃႉ လႆႈၵႂႃႇၸွႆႈ ပၢတ်ႇၶဝ်ႈပၼ် လုင်းမွင်ႇ ၵျေႃႇ + ပႃႈၶိၼ်ႇလေးမိၼ်ႉ ဝၢၼ်ႈၼႃးမူၼ်း ဢိူင်ႇမိူင်း တၢင်ႈ ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇၼၼ်ႉယူႇယဝ်ႉ။ ဢိင်ၼိူဝ်ငဝ်းလၢႆးၼႂ်းပိုၼ်ႉတီႈ ၼႃႈမိူင်းပွတ်းႁွင်ႇလၢႆတီႈလၢႆတၢင်းတိုၵ်ႉပဵၼ်ပၢင်တိုၵ်းဝႆႉလႄႈ မႅၼ်ႈမိူဝ်ႈၽွင်းပေႃႈမႄႈၵူၼ်းမိူင်း လူဝ်ႇၼႅတ်ႈသိမ်း ၼႅတ်ႈဢဝ် မၢၵ်ႇၶဝ်ႈတဝ်ႈၼမ်ႉ ၶူဝ်းၽုၵ်ႇၶူဝ်းသွမ်ႈယူႇၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA သေၵႃႈၼင်ႇ ပွင်ပဵၼ်လႆႈ တေသိုပ်ႇၶတ်းၸႂ် ၸွႆႈထႅမ်ပေႃႈမႄႈၵူၼ်းမိူင်း ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-10T04:41:22

https://ssppssa.org/2023/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%90%e1%80%ae%e1%82%88-2/

ၵေႃႉသိုၵ်းၵေႃႉႁၢၼ် တီႈႁူင်းႁဵၼ်းသိုၵ်း ငဝ်ႈငုၼ်း SSPP/SSA ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းၸေႈဝဵင်း ဝၢၼ်ႈႁႆး

ၵေႃႉသိုၵ်းၵေႃႉႁၢၼ် တီႈႁူင်းႁဵၼ်းသိုၵ်း ငဝ်ႈငုၼ်း SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ 01/11/2023 ၼၼ်ႉ ၵေႃႉသိုၵ်းၵေႃႉႁၢၼ် တီႈႁူင်းႁဵၼ်းသိုၵ်း ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း 45 ၵေႃႉ ၸွႆႈၵၢၼ်ပေႃႈမႄႈၵူၼ်းမိူင်း ၸွႆႈ ပၢတ်ႇၶဝ်ႈပၼ် လုင်း ဢုၼ်းပၢၼ်း + ပႃႈဢွင်ႇ ဝၢၼ်ႈပၢင် ၶၢၼ် ဢိူင်ႇပၢင်ၶၢၼ် ၸေႈဝဵင်း ဝဵင်းမႂ်ႇဝၢၼ်ႈႁႆး ၸိုင်ႈတႆး ပွတ်းၸၢၼ်း ၼႆယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႆႉ ဢိင်ၼိူဝ်ငဝ်း လၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈ ပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေ ၶတ်းၸႂ်ၸွႆႈထႅမ်ၵႂႃႇယူႇယဝ်ႉ။ #shanstateprogressparty #shanstatearmy SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-10T02:41:59

https://ssppssa.org/2023/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-95/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းလႃႈသဵဝ်ႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းလႃႈသဵဝ်ႈၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ5 လႄႈ7-11-2023 ၼႂ်းၶၢဝ်း သွင်ဝၼ်း ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (17) ၵေႃႉ ၸႅၵ်ႇၵၼ်သေ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈပၢတ်ႇၶဝ်ႈပၼ် လုင်းဢေႃး ဝၢၼ်ႈလူင်ႁွမ် ဢိူင်ႇဝၢၼ်ႈၸေႈ လႄႈၸွႆႈၵၢၼ်ႉၶဝ်ႈၵၢပ်ႇပၼ် ပႃႈၵီႇ ဝၢၼ်ႈၼႃးယ ဢိူင်ႇၼႃးၸွၵ်ႇ ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ။ ဢိင်ၼိူဝ်ငဝ်းလၢႆး ၼႂ်းပိုၼ်ႉတီႈ ၼႃႈမိူင်းပွတ်းႁွင်ႇ လၢႆတီႈလၢႆတၢင်း တိုၵ်ႉပဵၼ်ပၢင်တိုၵ်းဝႆႉ လႄႈ မႅၼ်ႈမိူဝ်ႈၽွင်း ပေႃႈမႄႈၵူၼ်းမိူင်း လူဝ်ႇၼႅတ်ႈသိမ်း ၼႅတ်ႈဢဝ် မၢၵ်ႇၶဝ်ႈတဝ်ႈၼမ်ႉ ၶူဝ်းၽုၵ်ႇၶူဝ်းသွမ်ႈ ယူႇၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA သေ ၵႃႈၼင်ႇ ပွင်ပဵၼ်လႆႈၼၼ်ႉ တေၶတ်းၸႂ် ၸွႆႈထႅမ်ပေႃႈမႄႈၵူၼ်းမိူင်းၵႂႃႇ ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-08T06:14:27

https://ssppssa.org/2023/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%90%e1%80%95%e1%80%ba%e1%82%89/

ၵေႃႉသိုၵ်းၵေႃႉႁၢၼ် တပ်ႉႁူမ်ႇလူမ်ႈ ႁွင်ႈၵၢၼ်မၢႆ(2) ငဝ်ႈငုၼ်း SSPP/SSA ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းဝၢၼ်ႈႁႆး

ၵေႃႉသိုၵ်းၵေႃႉႁၢၼ် ၼႂ်းတပ်ႉႁူမ်ႇလူမ်ႈ ႁွင်ႈၵၢၼ် မၢႆ (2) ငဝ်ႈငုၼ်း SSPP/SSA ဢၼ်ငဝ်ႈတပ်ႉ ပၵ်းသဝ်း မီးၼႂ်းၸေႈဝဵင်းဝၢၼ်ႈႁႆးၼၼ်ႉ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းဝၢၼ်ႈႁႆး ၼႆယူႇယဝ်ႉ။ မိူဝ်ႈဝၼ်းထီႉ 07/11/2023 ၼၼ်ႉ ၵေႃႉသိုၵ်းၵေႃႉ ႁၢၼ် ၼႂ်းတပ်ႉႁူမ်ႇလူမ်ႈ ႁွင်ႈၵၢၼ်မၢႆ(2) ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (7) ၵေႃႉ လႆႈၵႂႃႇၸွႆႈၵၢၼ်ပေႃႈမႄႈ ၵူၼ်းမိူင်း ၸွႆႈပၢတ်ႇၶဝ်ႈပၼ် ၸၢႆးယွၼ်း + ၼၢင်းၶႅၵ်ႇ ဝၢၼ်ႈၵၢင် ဢိူင်ႇၶုမ်ႇပၢင် ၸေႈဝဵင်း ဝဵင်းမႂ်ႇဝၢၼ်ႈႁႆး ၼႆယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-08T05:09:33

https://ssppssa.org/2023/11/%e1%80%9c%e1%80%af%e1%81%b5%e1%80%ba%e1%82%88%e1%82%81%e1%80%b5%e1%81%bc%e1%80%ba%e1%80%b8-%e1%82%81%e1%80%b0%e1%80%84%e1%80%ba%e1%80%b8%e1%82%81%e1%80%b5%e1%81%bc%e1%80%ba%e1%80%b8%e1%81%bd-2/

လုၵ်ႈႁဵၼ်း ႁူင်းႁဵၼ်းၽူႈမီးၸၼ်ႉ (HRD) ၸုပ်ႈထီႉ (4)လႄႈ လုၵ်ႈႁဵၼ်း ႁူင်းႁဵၼ်းသိုၵ်း ၼႂ်းငဝ်ႈငုၼ်း SSPP/SSA လူင်းၸွႆႈၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းၵေးသီး

လုၵ်ႈႁဵၼ်း ႁူင်းႁဵၼ်းၽူးမီးၸၼ်ႉ ၸုပ်ႈ ထီ (4) လႄႈ လုၵ်ႈႁဵၼ်း ၼႂ်းႁူင်းႁဵၼ်းသိုၵ်း ငဝ်ႈငုၼ်းပႃႇတီႇမႂ်ႇသုင် ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼၼ်ႉ ႁူမ်ႈႁႅင်းၵၼ်သေ လူင်းၸွႆႈၵၢၼ် ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ။ မိူဝ်ႈဝၼ်းထီႉ02/03 -11-2023 ၶၢဝ်းတၢင်း (2) ဝၼ်း ၼၼ်ႉ လုၵ်ႈႁဵၼ်း ၼႂ်းႁူင်းႁဵၼ်း ၽူႈမီးၸၼ်ႉ(HRD) ၸုပ်ႈထီႉ (4) လႄႈ လုၵ်ႈႁဵၼ်းငဝ်ႈၶၢမ်ႇပိုၼ်ႉၵၢၼ်သိုၵ်း ၼႂ်း ႁူင်းႁဵၼ်းသိုၵ်း တီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း ႁူမ်ႈၵၼ် (48 )ၵေႃႉသေ လူင်းၸွႆႈထႅမ်ၵၢၼ် ပေႃႈမႄႈၵူၼ်းမိူင်း ၸွႆႈပၢတ်ႇၶဝ်ႈပၼ် လုင်းဢုင်း+ ပႃႈထူၺ်း ၊ ၸွႆႈၵၢၼ်ႉၶဝ်ႈၵၢပ်ႈပၼ် ၸၢႆးမွၼ်းလၢဝ်၊ ၼၢင်းႁွမ်လိုၼ်း၊ ၸၢႆးၶိူဝ်း၊ ၼၢင်းၸေႃးလႅင်း ဝၢၼ်ႈၼမ်ႉႁူး ဢိူင်ႇဝၢၼ်ႈဝႃႉ ၸေႈဝဵင်းၵေးသီး ၸိုင်ႈတႆးပွတ်းၸၢၼ်းၼႆယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တေသိုပ်ႇ ၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-07T16:53:43

https://ssppssa.org/2023/11/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99%e1%80%ba%e1%81%b5%e1%80%b0%e1%81%bc%e1%80%ba/

ငဝ်ႈငုၼ်း SSPP/SSA ၸွႆႈထႅမ်ၵူၼ်းပၢႆႈၽေးသိုၵ်း ၼႂ်းၸေႈဝဵင်းလႃႈသဵဝ်ႈ

ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸွႆႈထႅမ် ၶဝ်ႈသၢၼ် ၵူၼ်းပၢႆႈၽေးသိုၵ်း လၢႆ လၢႆတီႈ ၼႂ်းၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ ။ မိူဝ်ႈဝၼ်းထီႉ 06/11/2023 ၼၼ်ႉ ယူႇတီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA လႆႈ ၵႂႃႇၸွႆႈထႅမ် ၶဝ်ႈသၢၼ် တႃႇၵူၼ်းပၢႆႈၽေးသိုၵ်း ဢၼ်မီးၼႂ်းပိုၼ်ႉတီႈၸေႈဝဵင်းလႃႈသဵဝ်ႈ လၢႆလၢႆတီႈ မိူၼ် ၼင်ႇ တီႈဝတ်ႉၵျွင်းဝၢၼ်ႈသူႈ (30) ထူင် ၊ ဝတ်ႉၵျွင်းဝၢၼ်ႈဢၢႆႇ (10) ထူင် ၊ ဝတ်ႉၵျွင်းႁူဝ်ပိုၵ်ႉ (10) ထူင် ၊ ဝတ်ႉ ၵျွင်းတႃႈပုင်ႇ (10) ထူင် ၊ ဝတ်ႉၵျွင်းမိူင်းတဵမ် (10) ထူင် ၊ ဝတ်ႉ ၵျွင်းႁူဝ်ၼမ်ႉ (15) ထူင် ၊ ဝတ်ႉၵျွင်းၵွင်းၶၢမ် (10) ထူင် ၊ ဝတ်ႉၵျွင်းပၢင်ၼႃး (25) ထူင် ႁူင်းႁဵၼ်းၸိူဝ်ႉၸၢတ်ႈ ဢိူင်ႇမိူင်းယေႃ (20) ထူင် ၊ ဝတ်ႉၵျွင်းၼမ်ႉမႃႉ (10) ထူင်လႄႈ ၵျွင်းဝေႇလုဝုၼ်ႇ ဢိူင်ႇၼမ်ႉပွင်ႈ (10) ထူင် တၢင်းမူတ်းႁူမ်ႈၵၼ် (160) ထူင်ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-07T07:24:33

https://ssppssa.org/2023/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b6%e1%80%90%e1%80%ba/

ၵေႃႉသိုၵ်းၵေႃႉႁၢၼ် SSPP/SSA ၶတ်းၸႂ် ၸွႆႈၵၢၼ်ပေႃႈမႄႈၵူၼ်းမိူင်း မိူဝ်ႈၽွင်းပေႃႈမႄႈၵူၼ်းမိူင်း ထူပ်းလွင်ႈယၢပ်ႇၽိုတ်ႇ ၼႂ်းၵႄႈပၢင်တိုၵ်း ၼႃႈမိူင်းပွတ်းႁွင်ႇ

ဢိင်ၼိူဝ်ငဝ်းလၢႆး ပၢင်တိုၵ်း ၸုမ်းဢူၺ်းလီ(3) ၸုမ်း တင်းၶွင်ႇသီႇသိုၵ်းမၢၼ်ႈ တိုၵ်းယိုဝ်းပဵၼ်ပၢင်တိုၵ်းၵၼ် ႁၢဝ်ႈ ႁႅင်း ၼႂ်းၸိုင်ႈတႆးပွတ်းႁွင်ႇ သေ ၼင်ႇႁိုဝ်ပေႃႈမႄႈၵူၼ်းမိူင်း ၸိူဝ်းဢၼ်လူဝ်ႇဢဝ် လူဝ်ႇသိမ်းမၢၵ်ႇၶဝ်ႈတဝ်ႈၼမ်ႉ ၼၼ်ႉ ပေႃးတေၼႅတ်ႈ ဢဝ်ၼႅတ်ႈသိမ်းယဝ်ႉတူဝ်ႈ ၼႆလႄႈ ယူႇတီႈၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈဢုပ်ႉပိူင်ႇ ၼႃႈမိူင်းပွတ်းႁွင်ႇ ၼၼ်ႉ လႆႈဢွၼ်ၵၼ် ၶတ်းၸႂ် ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈယူႇယဝ်ႉ ။ တေႇဢဝ် ‌မိူဝ်ႈဝၼ်းထီႉ 28-10-2023 တေႃႇထိုင်ဝၼ်းထီႉ 06/11/2023 ၼႂ်းၶၢဝ်းယၢမ်း ၸုမ်းဢူၺ်းလီ (3) ၸုမ်း ၶိုၼ်ႈလေႃႇတိုၵ်း ၶွင်ႇသီႇသိုၵ်းမၢၼ်ႈ ၼႂ်းၸိုင်ႈတႆးပွတ်းႁွင်ႇၼၼ်ႉမႃး ၵေႃႉသိုၵ်း ၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈၶတ်းၸႂ် ဢဝ်ႁူမ်ႇလူမ်ႈပၼ်ပေႃႈမႄႈၵူၼ်းမိူင်း ၸိူဝ်းလူဝ်ႇၼႅတ်ႈဢဝ် ၼႅတ်ႈသိမ်းမၢၵ်ႇၶဝ်ႈတဝ်ႈၼမ်ႉ လႄႈ ၼႅတ်ႈၶတ်းၸႂ် ၸွႆႈပၢတ်ႇၶဝ်ႈ ၊ ပုမ်ႇၶဝ်ႈ ၊ ပေႃႉၶဝ်ႈ/ၽတ်ႉၶဝ်ႈ ၊ ပိတ်းၶဝ်ႈၵၢပ်ႇ(ၶဝ်ႈၶႄႇ) ပၼ် ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းမၢႆ(1) တၢင်ႉယၢၼ်း ၊ ၸေႈဝဵင်းမၢႆ (17) ထုင်ႉမိူင်းယဵၼ် ဝဵင်းၼမ်ႉတူႈ ၊ ၸေႈဝဵင်းမၢႆ (24) ၵျွၵ်ႉမႄး ၊ ၸေႈဝဵင်းမၢႆ (30) ထုင်ႉမိူင်းပႃး ဝဵင်းသႅၼ်ဝီ ၊ ၸေႈဝဵင်းမၢႆ(11) ထုင်ႉမိူင်းပၢတ်ႇ ၸေႈဝဵင်းတၢင်ႉယၢၼ်း ၊ ၼႂ်းဢိူင်ႇမိူင်းငေႃႉ ၸေႈဝဵင်းမၢႆ(20) ၵျွၵ်ႉမႄး ၸဵမ်ၸိူဝ်းၼႆႉယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-04T09:05:53

https://ssppssa.org/2023/11/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%90%e1%80%ae%e1%82%88%e1%81%bc%e1%80%99%e1%80%ba%e1%82%89%e1%80%95%e1%80%bd%e1%80%84%e1%80%ba/

သိုၵ်းမၢၼ်ႈ တီႈၼမ်ႉပွင်ႈ ယိုဝ်းၺႃးၵူၼ်းမိူင်း ထိုင်တီႈလႆႈလူႉသဵင်ႈသၢႆၸႂ်

ၶွင်ႇသီႇသိုၵ်းမၢၼ်ႈ ဢၼ်ပႂ်ႉၵူတ်ႇထတ်း ၵူၼ်း ၵႂႃႇမႃးတီႈၼႃႈတပ်ႉၶဝ် ၼႂ်းဢိူင်ႇၼမ်ႉပွင်ႈ ၸေႈဝဵင်းလႃႈသဵဝ်ႈ ၼၼ်ႉ ယိုဝ်းၺႃးၵူၼ်းမိူင်းၵေႃႉၼိုင်ႈ ထိုင်တီႈလႆႈလူႉသဵင်ႈသၢႆၸႂ်ယဝ်ႉ ၵၢဝ်ႇၼႄးဝႃႈ တီႈတူဝ်တၢႆၵူၼ်းၼၼ်ႉပႃးမၢၵ်ႇပွမ်း ၼႆယဝ်ႉ။ မိူဝ်ႈဝၼ်းထီႉ 02/11/2023 ၶၢဝ်းယၢမ်း 17:20 မူင်း ၼၼ်ႉၶွင်ႇသီႇသိုၵ်းမၢၼ်ႈ တပ်ႉ ၶလယ ( 291) ဢၼ်ပဵၼ်တပ်ႉပၵ်းသဝ်း ၼႂ်းဢိူင်ႇၼမ်ႉပွင်ႈၸေႈဝဵင်းလႃႈသဵဝ်ႈ ဢၼ် ပႂ်ႉၵူတ်ႇထတ်း လူတ်ႉၵႃး ၵူၼ်းၵႂႃႇမႃး တီႈၼႃႈတပ်ႉၶဝ် ၼႂ်းၼမ်ႉပွင်ႈၼၼ်ႉ ဢဝ်ၵွင်ႈယိုဝ်းၺႃး ၽူႈ ၸၢႆးၵူၼ်းၼုမ်ႇ သႅၼ်းဢႃႇယု 28 ၶူပ်ႇ ထိုင်တီႈ လႆႈလူႉသဵင်ႈသၢႆၸႂ်ၵႂႃႇသေ ၶိုၼ်းၵၢဝ်ႇၼႄးဝႃႈ တီႈတူဝ်တၢႆ ၵေႃႉထုၵ်ႇၺႃးယိုဝ်း ၼၼ်ႉ ပႃးဝႆႉမၢၵ်ႇပွမ်းၼိုင်ႈလုၵ်ႈ ၼႆယူႇယဝ်ႉ။ ၽူႈၸၢႆးၵေႃႉဢၼ်ထုၵ်ႇၺႃးယိုဝ်းၼႆႉ ၸိုဝ်ႈႁွင်ႉ ၸၢႆးၶမ်းပၢင်ႇ ပဵၼ်ၵူၼ်းၶိူဝ်းတႆး ဢႃႇယု 28 ၶူပ်ႇ ပဵၼ်လုၵ်ႈၸၢႆး လုင်းလဵၵ်း+ပႃႈၼၢင်းမၢတ်ႈ ယူႇဝၢၼ်ႈၽၵ်းၵုမ်ႇ ဢိူင်ႇၵုင်းဝႅတ်ႈ ၸေႈဝဵင်းမိူင်းယႆ ၸိုင်ႈတႆးပွတ်း ႁွင်ႇ မၼ်းၸၢႆးလုၵ်ႉတီႈႁိူၼ်းဢူၺ်းၵေႃႉ တီႈၼမ်ႉပွင်ႈသေ ၽွင်းတိုၵ်ႉ ၶီႇလူတ်ႉၶိူင်ႈ ဢၢၼ်းမိူဝ်းၶိုၼ်းႁိူၼ်း တီႈဝဵင်းမိူင်းယႆ မိူဝ်ႈၽႅဝ်တီႈၼႃႈတပ်ႉသိုၵ်းမၢၼ်ႈ တီႈၼမ်ႉပွင်ႈၼၼ်ႉ ထုၵ်ႇ ၺႃးသိုၵ်းမၢၼ်ႈႁပ်ႉယိုဝ်းသေလႆႈလူႉသဵင်ႈသၢႆၸႂ် ၵႂႃႇ ၼႆယူႇယဝ်ႉ။ ၵဵဝ်ႇလူၺ်ႈလွင်ႈၼႆႉသေ ပီႈၼွင်ႉၸမ်ၸႂ်မၼ်းၸၢႆး ၵေႃႉ ၼိုင်ႈလၢတ်ႈၼႄဝႃႈ_ ” ၸၢႆးၶမ်းပၢင်ႇၼႆႉ ဢမ်ႇၸႂ်ႈ ၵူၼ်း ၵဵဝ်ႇၶွင်ႈၵၢၼ်သိုၵ်း မူႇလႂ်ၸုမ်းလႂ် မၼ်းၸၢႆးပဵၼ်ၵူၼ်း ဢၼ်ဢွၼ်ႁူဝ်ၵူၼ်း ၼုမ်ႇၸၢႆးယိင်းႁဝ်း ၼႂ်းဝၢၼ်ႈၵူၺ်း ဢၼ်သိုၵ်းမၢၼ်ႈၵၢဝ်ႇၼႄးဝႃႈ ထူပ်းႁၼ်မၢၵ်ႇပွမ်း တီႈတူဝ်မၼ်းၸၢႆးၼၼ်ႉ ဢမ်ႇပဵၼ်လႆႈၶႃႈ တိုၼ်းပဵၼ် လွင်ႈမၢပ်ႇၼႄးၵူၺ်း တေပဵၼ်ယွၼ်ႉၶဝ်ၵူဝ်လႆႈဢဝ်ပုၼ်ႈ ၽွၼ်းႁိုဝ် ဢမ်ႇၼၼ်ၵေႃႈႁူႉဝႃႈ ယိုဝ်းၺႃးၵူၼ်းမိူင်းယဝ်ႉ ၵူဝ်တူၵ်းတၢင်းၼႄးလႄႈ တင်ႈၸႂ် ၵၢဝ်ႇၼႄးသႂ်ႇၵူၺ်း ၶႃႈ” ဝႃႈၼႆ။ တေႇၸဵမ်မိူဝ်ႈ ၸုမ်းဢူၺ်းလီ (3) ၸုမ်း ၶဝ်ႈလူမ်ႇတိုၵ်း ၶွင်ႇသီႇသိုၵ်းမၢၼ်ႈမႃး ၶၢဝ်းတၢင်းႁိုင် (9) ဝၼ်းၼႆႉ ၾၢႆႇၶွင်ႇသီႇသိုၵ်းမၢၼ်ႈ မီးလွင်ႈလူႉတၢႆ မၢတ်ႇၸဵပ်း သုမ်းတပ်ႉ သုမ်းၶိူင်ႈၵွင်ႈၵၢင်ႇ သုမ်းၵူၼ်း ၼမ်ၼႃႇလႄႈ ပေႃးထူပ်း ႁၼ် ၽူႈၸၢႆးၵႂႃႇမႃးၸွမ်းတၢင်း ၼႂ်းလၢၼ်ႉတၢင်းၵိၼ် ၸိူဝ်းၼႆႉ ထၢင်ႇထိူမ်ဝႃႈ ပဵၼ်ၸုမ်း ဢူၺ်းလီ(3) ၸုမ်း ၼႆသေ ၵႆႉမီးလွင်ႈ တိၺွပ်းၵႂႃႇပေႃႉထုပ်ႉ ၸႅတ်ႈထၢမ် ယူႇယဝ်ႉ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #သိုၵ်းမၢၼ်ႈယိုဝ်းၵူၼ်းမိူင်း #ဢိူင်ႇၼမ်ႉပွင်ႈ

['ၵၢၼ်သိုၵ်း']

2023-11-03T12:56:17

https://ssppssa.org/2023/11/%e1%81%be%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-ssa-%e1%81%b8%e1%80%bd%e1%82%86%e1%82%88%e1%80%91-2/

ၾၢႆႇဢုပ်ႉပိူင်ႇ SSPP/SSA ၸွႆႈထႅမ် ၶဝ်ႈၼမ်ႉတၢင်းၵိၼ် ၵူၼ်းပၢႆႈၽေးပၢင်တိုၵ်း

ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၸွႆႈထႅမ်ၶဝ်ႈၼမ်ႉတၢင်းၵိၼ် ပၼ် တႃႇၵူၼ်းမိူင်း ၸိူဝ်းပၢႆႈၽေးပၢင်တိုၵ်း ၼႂ်းၸိုင်ႈတႆးပွတ်းႁွင်ႇ ။ မိူဝ်ႈဝၼ်းထီႉ 30-31/10/2023 တေႃႇထိုင် ဝၼ်းထီႉ 01/11/2023 ၼၼ်ႉ ယူႇတီႈ ၾၢႆႇဢုပ်ႉပိူင်ႇပႃႇတီႇ မႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႂ်းၼႃႈတီႈ ဢုပ်ႉပိူင်ႇ ၸေႈဝဵင်းမၢႆ(30) ၸေႈတွၼ်ႈ မၢႆ(8) လႆႈၵႂႃႇၸွႆႈ ထႅမ်ပၼ် ၶဝ်ႈၼမ်ႉတၢင်းၵိၼ် တႃႇ ၵူၼ်းပၢႆႈၽေးပၢင်တိုၵ်း တီႈဝတ်ႉၵျွင်းၼွင်ၵႃး ဢိူင်ႇၶမ်းတိူၼ်း ၸေႈဝဵင်းသႅၼ်ႈဝီ တႃႇၶဝ်ႈသၢၼ် (3) ထူင် ၊ တီႈဝတ်ႉၵျွင်းဝၢၼ်ႈၵုင်းၺွင်ႇ ဢိူင်ႇမိူင်း ပႃး ၸေႈဝဵင်း သႅၼ်ႈဝီ ၶဝ်ႈသၢၼ်(3) ထူင် ၊ ဝတ်ႉၵျွင်းလူင် ဝၢၼ်ႈႁူဝ်ပိုၵ်ႉ ဢိူင်ႇႁူဝ်ပိုၵ်ႉ ၸေႈဝဵင်းလႃႈ သဵဝ်ႈ ၶဝ်ႈသၢၼ်(5) ထူင် ၼႆယူႇယဝ်ႉ။ ၼႂ်းဝၼ်းထီႉ 01/11/2023 ၼၼ်ႉၵူၺ်း ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႂ်းၸေႈဝဵင်းမၢႆ (24) ၼၼ်ႉၵေႃႈ ယူႇတီႈၽူႈမီးပုၼ်ႈ ၽွၼ်း ၼႂ်းၸေႈဝဵင်း ၸေႈတွၼ်ႈ ၶဝ် လႆႈၵႂႃႇၸွႆႈထႅမ်ပၼ် ၶဝ်ႈၼမ်ႉတၢင်းၵိၼ် တႃႇၵူၼ်းပၢႆႈၽေး တီႈႁူင်းထမ်ႇမယူင်ႇ ၊ ႁူင်းၵေႃႊလိၵ်ႈ လၢႆးၾိုင်ႈငႄႈတႆး ဢိူင်ႇၼွင်ပိင် ၸေႈဝဵင်းၵျွၵ်ႉမႄး ၸွႆႈထႅမ်ၶဝ်ႈသၢၼ်(20) ပွတ်း ၊ ၼမ်ႉမၼ်း (2) ပုင်း ၸဵမ်ၸိူဝ်းၼႆႉယူႇယဝ်ႉ။ ယွၼ်ႉၸုမ်းဢူၺ်းလီ (3) ၸုမ်း မိူၼ်ၼင်ႇ ၸုမ်းသိုၵ်းတ ဢၢင်း TNLA ၊ ၸုမ်းသိုၵ်းၵဝ်ႈၵၢင်ႉ MNDAA ၊ ၸုမ်းသိုၵ်းရၶႅင်ႇ AA ႁူမ်ႈၸုမ်း PDF တင်း ၶွင်ႇသီႇသိုၵ်းမၢၼ်ႈၶဝ် လႆႈပဵၼ်ပၢင်တိုၵ်းၵၼ် ၼႂ်းၸေႈ ဝဵင်းလႃႈသဵဝ်ႈ ၊ သႅၼ်ဝီ ၊ ၵူတ်ႉၶၢႆ ၊ ၵုၼ်လူင် ၊ ႁူဝ်ပၢင်ႇ ၊ လၢဝ်ႇၵၢႆႇ ၊ မူႇၸေႈ ၊ ပၢင်ႇသၢႆး ၊ ၼမ်ႉၶမ်း ၊ ၵျွၵ်ႉမႄး ၊ ၼွင်ၶဵဝ် ၊ ဝၢၼ်ႈတူင်ႈ ၸဵမ်ၸိူဝ်းၼႆႉသေ ႁဵတ်းႁႂ်ႈမၢၵ်ႇလူင် တူၵ်းတိူဝ်ႉၺႃး ၵူၼ်းမိူင်း ၊ ႁိူၼ်း ယေးၵူၼ်းမိူင်း လႄႈ ၵူၼ်းမိူင်းၼႂ်းပိုၼ်ႉတီႈ လႆႈမၢတ်ႇၸဵပ်း လူႉတၢႆ လႆႈဢွၼ်ၵၼ် ပၢႆႈၽေးပၢင်တိုၵ်း တၢင်းၼမ်ယူႇယဝ်ႉ။ ၵူၼ်းမိူင်းၸိူဝ်းလႆႈပၢႆႈၽေးပၢင်တိုၵ်းၼၼ်ႉ မိူၼ်ၼင်ႇ ၼႂ်းၸေႈဝဵင်းလႃႈသဵဝ်ႈ ၸေႈဝဵင်းသႅၼ်ႈဝီ ၊ ၸေႈဝဵင်း ၵျွၵ်ႉမႄး ၊ ၸေႈဝဵင်းၼမ်ႉၶမ်း ၊ ၸေႈဝဵင်းပၢင်ႇသၢႆး ႁူမ်ႈတၢင်းမူတ်း မီးထိုင် ၼပ်ႉႁူဝ်ႁဵင်ၵေႃႉ သေ တိုၵ်ႉလူဝ်ႇတၢင်းၸွႆႈထႅမ် ၵဵဝ်ႇလူၺ်ႈလွင်ႈၸွႆႈတူၺ်းထိုင် ပၢႆးယူႇလီလႄႈ ၶဝ်ႈၼမ်ႉတၢင်း ၵိၼ် ၸဵမ်ၸိူဝ်းၼႆႉ ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-02T10:56:17

https://ssppssa.org/2023/11/%e1%80%9c%e1%80%b0%e1%80%90%e1%80%ba%e1%82%89%e1%81%b5%e1%82%83%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%a2%e1%80%99%e1%80%ba/

လူတ်ႉၵႃးသိုၵ်းမၢၼ်ႈ ဢမ်ႇၸၢင်ႈၶိုၼ်ႈထႅမ်ႁႅင်း ၼႂ်းပၢင်တိုၵ်းမိူင်းတႆးပွတ်းႁွင်ႇ ယွၼ်ႉ ယွၼ်ႉ TNLA+PDF ပႂ်ႉလေႃႇတိုၵ်း ၼႂ်းၸေႈဝဵင်းၼွင်ၶဵဝ်

လူတ်ႉၵႃးသိုၵ်းမၢၼ်ႈ (50) လမ်း လုၵ်ႉတၢင်းၾၢႆႇၸေႈဝဵင်းပၢင်ႇဢူးသေ ဢၢၼ်းမႃးထႅမ်ႁႅင်းသိုၵ်း ၼႂ်းမိူင်းတႆး ပွတ်းႁွင်ႇ မိူဝ်ႈပႆႇႁွတ်ႈထိုင်ၼႂ်းၼႃႈတီႈၸေႈဝဵင်းၼွင်ၶဵဝ် ၼၼ်ႉ ယွၼ်ႉတပ်ႉသိုၵ်း တဢၢင်း TNLA+PDF တင်း ၸုမ်းၶွင်ႇသီႇသိုၵ်းမၢၼ်ႈ ဢၼ်ဢဝ်ႁူမ်ႇလူမ်ႈသဵၼ်ႈတၢင်း ၼၼ်ႉ ပဵၼ်ပၢင်တိုၵ်းၵၼ်ဝႆႉ ႁၢဝ်ႈႁႅင်းလႄႈ လူတ်ႉ ၵႃးထႅမ်ႁႅင်းသိုၵ်း ၶွင်ႇသီႇသိုၵ်းမၢၼ်ႈ ဢမ်ႇၸၢင်ႈမုင်ႈၼႃႈ ၶိုၼ်ႈတၢင်း မိူင်းတႆးပွတ်းႁွင်ႇ ၼႆယူႇယဝ်ႉ။ မိူဝ်ႈၼႆႉဝၼ်းထီႉ 02/11/2023 ၽွင်းၵႃးသိုၵ်းမၢၼ်ႈ (50) လမ်း လုၵ်ႉတၢင်းၾၢႆႇၸေႈဝဵင်းပၢင်ႇဢူး ထႅမ်ႁႅင်း သိုၵ်း မုင်ႈၼႃႈၸူး မိူင်းတႆးပွတ်းႁွင်ႇ မိူဝ်ႈပႆႇၽႅဝ်ၼႂ်းၼႃႈတီႈၸေႈဝဵင်းၼွင်ၶဵဝ် ၶၢဝ်းယၢမ်းၵၢင်ၼႂ် (04:00) မူင်း ၼၼ်ႉ တပ်ႉသိုၵ်းတဢၢင်း TNLA+PDF ႁႅင်းၵူၼ်း မွၵ်ႈ (70) ၵေႃႉ ၶဝ်ႈလူမ်ႇ တိုၵ်း တပ်ႉသိုၵ်း ၶွင်ႇသီႇသိုၵ်း မၢၼ်ႈ ႁႅင်းၵူၼ်းမွၵ်ႈ (100) ၵေႃႉ ဢၼ် ဢဝ်ႁူမ်ႇလူမ်ႈ ၸွမ်းသဵၼ်ႈတၢင်းၼၼ်ႉလႄႈ သွင်ၾၢႆႇလႆႈပဵၼ်ပၢင် တိုၵ်း ၵၼ် တေႃႇထိုင်ၶၢဝ်းယၢမ်း ၵၢင်ၼႂ် (9:00) မူင်း တီႈႁိမ်းဝၢၼ်ႈဢုင်းမၶႃး ၸေႈဢိူင်ႇဢုင်းမၶႃးဝဵင်းၼွင် ၶဵဝ် ၸိုင်ႈတႆးပွတ်းႁွင်ႇ ၼၼ်ႉသေ လူတ်ႉၵႃးထႅမ်ႁႅင်းသိုၵ်း ၶွင်ႇသီႇသိုၵ်းမၢၼ်ႈ (50) လမ်း ဢမ်ႇၸၢင်ႈၶိုၼ်ႈ ၸူး မိူင်းတႆးပွတ်းႁွင်ႇ လႆႈၵိုတ်းၶၢမ်ဝႆႉ ၸွမ်းသဵၼ်ႈတၢင်း မိူဝ်ႈပႆႇၽႅဝ် ၼႂ်းၼႃႈတီႈ ၸေႈဝဵင်းပၢင်ႇဢူးၼၼ်ႉ ယူႇယဝ်ႉ။ တီႈၼႂ်းပၢင်တိုၵ်းၼၼ်ႉ ၾၢႆႇတပ်ႉသိုၵ်းတဢၢင်း TNLA+PDF သိမ်းလႆႈ ၶိူင်ႈၵွင်ႈသိုၵ်းမၢၼ်ႈ (5) လဝ်းသေ လွင်ႈလူႉတၢႆမၢတ်ႇၸဵပ်း တၢင်းသွင်ၾၢႆႇတေႉ ဢမ်ႇပႆႇလႆႈ ႁူႉၸွမ်း ၼႆယဝ်ႉ။ တေႇဢဝ် မိူဝ်ႈဝၼ်းထီႉ 26/10/2023 တေႃႇထိုင်မိူဝ်ႈၼႆႉ ဝၼ်းထီႉ 02/11/2023 ၶၢဝ်းတၢင်း (8) ဝၼ်း ၸုမ်းဢူၺ်းလီပွတ်း (3) ၸုမ်း မိူၼ်ၼင်ႇ တပ်ႉသိုၵ်းတဢၢင်း TNLA ႁူမ်ႈ PDF ၊ တပ်ႉသိုၵ်းၵဝ်ႈၵၢင်ႉ MNDAA ၊ တပ်ႉသိုၵ်းရၶႅင်ႇ AA ႁူမ်ႈၵၼ် ၶဝ်ႈလေႃႇတိုၵ်း တပ်ႉသိုၵ်းၶွင်ႇသီႇသိုၵ်းမၢၼ်ႈ ၼႂ်းၸေႈဝဵင်းဝၢၼ်ႈတူင်ႈ ၊ ၸေႈဝဵင်းလႃႈသဵဝ်ႈ ၊ ၸေႈဝဵင်းသႅၼ်ဝီ ၊ ၸေႈဝဵင်းၵူတ်ႉၶၢႆ ၊ ၸေႈဝဵင်းမူႇa ၸေႈ ၊ ၸေႈဝဵင်းပၢင်ႇသၢႆး ၊ ၸေႈဝဵင်း ၼမ်ႉၶမ်း ၊ ဝဵင်းလၢဝ်ႇၵၢႆႇ ၊ ဝဵင်းၽွင်းသႅင် ၊ ၸေႈဝဵင်း ၵုၼ်လူင် ၊ ၸေႈဝဵင်း သျိၼ်းသူၺ်ႇႁေႃႇ ၸဵမ်ၸိူဝ်းၼႆႉ သေ ၸုမ်းဢူၺ်းလီ(3) ၸုမ်း တိုၵ်းသိမ်းလႆႈ တပ်ႉပၵ်းသဝ်းၶွင်ႇသီႇသိုၵ်းမၢၼ်ႈ ၵမ်ႈၽွင်ႈ ယူႇယဝ်ႉ။ ယွၼ်ႉပၢင်တိုၵ်း သေ ၵူၼ်းမိူင်းပိုၼ်ႉတီႈ ၼႂ်းၸေႈဝဵင်းလႃႈသဵဝ်ႈ ၊ ၸေႈဝဵင်းသႅၼ်ႈဝီ ၊ ၸေႈဝဵင်းၼမ်ႉၶမ်း ၊ ၸေႈဝဵင်းပၢင်ႇသၢႆး ၊ ၸေႈဝဵင်းၵျွၵ်ႉမႄး ၊ ၸေႈဝဵင်းၼွင်ၶဵဝ် ၊ ၸေႈဝဵင်းၵူတ်ႉၶၢႆ ႁူမ်ႈႁူဝ်ၵူၼ်း ၼပ်ႉႁူဝ်ႁဵင်ၵေႃႉ ၸိူဝ်းဢၼ်ယူႇၸမ် တီႈဢၼ်ပဵၼ်ပၢင်တိုၵ်း ၼၼ်ႉ လႆႈ ဢွၼ်ၵၼ်ပၢႆႈၵႂႃႇႁႃသွၼ်ႈသဝ်းယူႇဝႆႉ ဢွင်ႈတီႈ ပၢင် သဝ်း ၵူၼ်းပၢႆႈၽေး လႄႈ ဝတ်ႉၵျွင်းမုၼ်ၸဝ်ႈ တီႈလႂ်တီႈ ၼၼ်ႈ ယူႇယဝ်ႉ် လွတ်ႈၽေး ပၢင်တိုၵ်းၼၼ်ႉ ယူႇတီႈ ၽူႈမီးပုၼ်ႈၽွၼ်း ၾၢႆႇဢုပ်ႉပိူင်ႇ ၼႂ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၵူႈၸၼ်ႉ ၸၼ်ႉၵေႃႈ တေႁူမ်ႈမိုဝ်းၵၼ် တင်း ပေႃႈမႄႈ ၵူၼ်း မိူင်းသေ ၵႃႈၼင်ႇပွင်ပဵၼ်လႆႈၼၼ်ႉ တေၶတ်းၸႂ် ႁႃလၢႆးတၢင်းၸွႆႈထႅမ်ၵႂႃႇယူႇယဝ်ႉ။ Photo – Credit

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-02T05:55:23

https://ssppssa.org/2023/11/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%90%e1%80%ae%e1%82%88%e1%82%81/

ၵေႃႉသိုၵ်းၵေႃႉႁၢၼ် တီႈႁူင်းႁဵၼ်းသိုၵ်း ငဝ်ႈငုၼ်း SSPP/SSA ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းၸေႈဝဵင်း ဝၢၼ်ႈႁႆး

ၵေႃႉသိုၵ်းၵေႃႉႁၢၼ် တီႈႁူင်းႁဵၼ်းသိုၵ်း ငဝ်ႈငုၼ်း SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ 01/11/2023 ၼၼ်ႉ ၵေႃႉသိုၵ်းၵေႃႉႁၢၼ် တီႈႁူင်းႁဵၼ်းသိုၵ်း ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း 45 ၵေႃႉ ၸွႆႈၵၢၼ်ပေႃႈမႄႈၵူၼ်းမိူင်း ၸွႆႈ ပၢတ်ႇၶဝ်ႈပၼ် လုင်း ဢုၼ်းပၢၼ်း + ပႃႈဢွင်ႇ ဝၢၼ်ႈပၢင် ၶၢၼ် ဢိူင်ႇပၢင်ၶၢၼ် ၸေႈဝဵင်း ဝဵင်းမႂ်ႇဝၢၼ်ႈႁႆး ၸိုင်ႈတႆး ပွတ်းၸၢၼ်း ၼႆယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႆႉ ဢိင်ၼိူဝ်ငဝ်း လၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈ ပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေ ၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-11-01T09:49:05

https://ssppssa.org/2023/11/%e1%81%be%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-ssa-%e1%81%b8%e1%80%bd%e1%82%86%e1%82%88%e1%80%91%e1%82%85/

ၾၢႆႇဢုပ်ႉပိူင်ႇ SSPP/SSA ၸွႆႈထႅမ်ႁၢင်ႈႁႅၼ်း ပၼ် ဢွင်ႈပၢင်သဝ်းၵူၼ်းပၢႆႈၽေး လႄႈ ၶဝ်ႈၼမ်ႉတၢင်းၵိၼ် တႃႇ ၵူၼ်းပၢႆႈၽေး ၼႂ်းၶၢဝ်းပၢင်တိုၵ်း

ၼင်ႇႁိုဝ် ၵူၼ်းမိူင်း ပိုၼ်ႉတီႈ ဢၼ်လႆႈပၢႆႈၽေးပၢင်တိုၵ်း ပေႃးတေမီးတီႈယူႇသဝ်း လႄႈ လွင်ႈၵိၼ်ယမ်ႉ ၼၼ်ႉ ယူႇတီႈၾၢႆႇဢုပ်ႉပိူင်ႇ ၼႂ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA သေ လႆႈႁၢင်ႈႁႅၼ်း ႁဵတ်းသၢင်ႈပၼ် ဢွင်ႈပၢင်သဝ်း ၵူၼ်းပၢႆႈၽေးသေဢမ်ႇၵႃး လႆႈႁၢင်ႈႁႅၼ်း ဝႆႉပႃး ၶဝ်ႈၼမ်ႉတၢင်းၵိၼ် တႃႇ ၵူၼ်းပၢႆႈၽေး ပၢင်တိုၵ်းၼၼ်ႉယူႇယဝ်ႉ။ မိူဝ်ႈၼႆႉ ဝၼ်းထီႉ 01/11/2023 ၼႆႉ ယူႇတီႈၽူႈမီးပုၼ်ႈၽွၼ်း ၼႂ်းပိုၼ်ႉတီႈ ၼႃႈတီႈဢုပ်ႉပိူင်ႇ ပႃႇတီႇမႂ်ႇသုင် ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၼႂ်းၸေႈဝဵင်းပၢင်ႇသၢႆး လႆႈၸွႆႈထႅမ်ႁၢင်ႈႁႅၼ်းဝႆႉပၼ် ဢွင်ႈတီႈ ပၢင်သဝ်း ၵူၼ်းပၢႆႈၽေး လႄႈ ၶဝ်ႈၼမ်ႉတၢင်းၵိၼ် တႃႇၵူၼ်းပၢႆႈၽေး မီးယူႇ(2) ဢွင်ႈတီႈ မိူၼ်ၼင်ႇ ဢွင်ႈတီႈ ၵူၼ်းပၢႆႈၽေး ပၢင်ႇသၢႆး ၊ ဢွင်ႈတီႈၵူၼ်းပၢႆႈၽေး ဝၢၼ်ႈၼမ်ႉသွၼ်း ၼႆယူႇယဝ်ႉ။ ယွၼ်ႉၸုမ်းဢူၺ်းလီ (3) ၸုမ်း ဢၼ်ပဵၼ်တပ်ႉသိုၵ်းၵဝ်ႈၵၢင်ႉ MNDAA ၊ တပ်ႉသိုၵ်းတဢၢင်း TNLA ၊ တပ်ႉ သိုၵ်းရၶႅင်ႇ AA ႁူမ်ႈၸုမ်း PDF လႆႈပဵၼ်ပၢင်တိုၵ်းၵၼ် တင်းၶွင်ႇသီႇသိုၵ်းမၢၼ်ႈ ႁၢဝ်ႈႁႅင်း တီႈၼႂ်းၸေႈဝဵင်း ပၢင်ႇသၢႆးသေ မိူဝ်ႈၼႆႉ ဝၼ်းထီႉ 01/11/2023 ၾၢႆႇၶွင်ႇသီႇသိုၵ်းမၢၼ်ႈ လုၵ်ႉတီႈ (105) ယိုဝ်းမၢၵ်ႇလူင် တူၵ်း တီႈၼႂ်းဝဵင်းပၢင်ႇသၢႆး ၼႂ်းပွၵ်ႉ (3/4) ၼၼ်ႉ လႄႈ ၸၢၵ်ႇမၢၵ်ႇလႆႈတိူဝ်ႉၺႃး ၵူၼ်းမိူင်းမၢတ်ႇၸဵပ်းၸွမ်း ၵူၼ်း မိူင်းၵမ်ႈၽွင်ႈ လႆႈဢွၼ်ၵၼ်ပၢႆႈၽေး ၵႂႃႇသွၼ်ႈသဝ်းဝႆႉတီႈ ဢွင်ႇပၢင်သဝ်းၵူၼ်းပၢႆႈၽေး ၼၼ်ႉ ယူႇယဝ်ႉ။ တိုၵ်ႉမႅၼ်ႈၽွင်း လႆႈႁပ်ႉၵူၼ်းပၢႆႈၽေး သေ ၵူၼ်းပၢႆႈ ၽေး တိုၵ်ႉဢွၼ်ၵၼ်ပၢႆႈၽေးယူႇလႄႈ သဵၼ်ႈမၢႆႁူဝ်ယွႆႈ ၵူၼ်းပၢႆႈၽေးတေႉ ပႆႇလႆႈႁူႉၸွမ်း။ ၼင်ႇႁိုဝ် ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ပေႃးတေလွတ်ႈၽေး ၼႂ်းၵႄႈပၢင်တိုၵ်း ဢၼ်ပဵၼ်ယူႇ ၼႂ်းမိူင်းတႆး ပွတ်းႁွင်ႇၼၼ်ႉ ယူႇတီႈၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ၵူႈၸေႈဝဵင်း ၵူႈၸေႈတွၼ်ႈ ၵေႃႈ ဢိင်ၼိူဝ်ငဝ်းလၢႆးၼႂ်းပိုၼ်ႉတီႈသေ ၵႃႈၼင်ႇပွင်ပဵၼ်လႆႈ ၼၼ်ႉ တေၶတ်းၸႂ် ၸွႆႈထႅမ်ၵႂႃႇ ယူႇယဝ်ႉ။ ၼႂ်းဝၼ်းမိူဝ်ႈၼႆႉၵေႃႈ ၸုမ်းဢူၺ်းလီ (3) ၸုမ်း တင်း ၶွင်ႇသီႇသိုၵ်းမၢၼ်ႈ တိုၵ်ႉသိုပ်ႇပဵၼ်ပၢင်တိုၵ်းၵၼ်ထႅင်ႈ ၼႂ်းၸေႈဝဵင်းပၢင်ႇသၢႆး ၊ ၸေႈဝဵင်းမူႇၸေႈ ၊ ၸေႈဝဵင်း ၼမ်ႉၶမ်း ၊ ၸေႈဝဵင်းသႅၼ်ႈဝီ ၊ ၸေႈဝဵင်းလႃႈသဵဝ်ႈ ၸဵမ်ၸိူဝ်းၼႆႉသေ ၾၢႆႇၶွင်ႇသီႇသိုၵ်းမၢၼ်ႈလႆႈၸႂ်ႉႁိူဝ်းမိၼ်တေႃႉတၢင်ႇ ထႅမ်ႁႅင်းၵူၼ်းၸွႆႈ ၵူႈဝၼ်းယူႇယဝ်ႉ။

['ေၶႃႈပိုၼ်ၽၢဝ်ႇ', 'ၶၢဝ်ႇ']

2023-11-01T09:45:09

https://ssppssa.org/2023/11/%e1%82%81%e1%80%ad%e1%80%b0%e1%80%9d%e1%80%ba%e1%80%b8%e1%80%99%e1%80%ad%e1%81%bc%e1%80%ba%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%99/

ႁိူဝ်းမိၼ်သိုၵ်းမၢၼ်ႈ မႃးႁူတ်းၼမ်ႉ ဢၼ်လီထၢင်ႇထိူမ်ဝႃႈပဵၼ်ၼမ်ႉၵွင်ႉ ၼႂ်းၸေႈဝဵင်း မူႇၸေႈ ၊ၸေႈဝဵင်းသႅၼ်ႈဝီ

မိူဝ်ႈၼႆႉ ယၢမ်းဝၢႆးဝၼ်း ႁိူဝ်းမိၼ်သိုၵ်းမၢၼ်ႈ မႃးႁူတ်း ၼမ်ႉ ဢၼ်လီထၢင်ႇထိူမ်ဝႃႈပဵၼ်ၼမ်ႉၵွင်ႉ ၼၼ်ႉသႂ်ႇ ၼႂ်းဢိူင်ႇၼမ်ႉဢုမ် ၸေႈဝဵင်းမူႇၸေႈ ၊ ၼႂ်းဢိူင်ႇ ပၢင်ႇလေႃႉ ၸေႈဝဵင်းသႅၼ်ဝီ ၸိုင်ႈတႆးပွတ်းႁွင်ႇ ၸဵမ်ၸိူဝ်းၼႆႉ ယူႇယဝ်ႉ။ မိူဝ်ႈၼႆႉ ဝၼ်းထီႉ 31/10/2023 ၶၢဝ်းယၢမ်း ဝၢႆးဝၼ်း 15 : 00 မူင်းၼၼ်ႉ ႁိူဝ်းမိၼ် ၶွင်ႇသီႇသိုၵ်းမၢၼ်ႈ မႃးႁူတ်းၼမ်ႉ ဢၼ်လီထၢင်ႇထိူမ်ဝႃႈပဵၼ်ၼမ်ႉၵွင်ႉ ၼၼ်ႉသႂ်ႇ ၸွမ်းလွႆ ႁိမ်းဝၢၼ်ႈႁၢင်ၵႆႇ ဢိူင်ႇၼမ်ႉဢုမ် ၸေႈဝဵင်းမူႇ ၸေႈ တီႈၼိုင်ႈသေ မႃးႁူတ်းသႂ်ႇ ၸွမ်းလွႆ ႁိမ်းဝၢၼ်ႈသူၼ်ၶၢႆး ဝၢၼ်ႈၽၢႆမွင်ႉ ဢိူင်ႇ ပၢင်ႇလေႃႉ ၸေႈဝဵင်းသႅၼ်ႈဝီၼၼ်ႉတီႈၼိုင်ႈ လႄႈ ၵူၼ်းမိူင်းပိုၼ်ႉ တီႈဢွၼ် ၵၼ်မႆႈၸႂ် ၵူဝ်ပဵၼ်ၼမ်ႉၵွင်ႉ ဢၼ်တေၸၢင်ႈ တုမ်ႉတိူဝ်ႉ ပဵၼ်ၽေးတေႃႇၵူၼ်းမိူင်း ၼႆယူႇယဝ်ႉ။ ၵဵဝ်ႇလူၺ်ႈလွင်ႈၼႆႉသေ ၵူၼ်းမိူင်းပိုၼ်ႉတီႈ လၢတ်ႈ ၼႄဝႃႈ – “ၸႂ်ႈၶႃႈဢေႃႈ ႁိူဝ်းမိၼ်ၶဝ်မိၼ်မႃးသေ ယူႇတီႈၼိူဝ်ၵၢင်ႁၢဝ် ႁူတ်းၼမ်ႉသႂ်ႇၸွမ်းလွႆၼၼ်ႉ ပေႃးမိူၼ်ၼင်ႇ ၾူၼ်ယွႆးၶႃႈဢေႃႈ။ တေပဵၼ်ၼမ်ႉသင်တေႉဢမ်ႇႁူႉ ႁဝ်းၶႃႈႁၼ်ထိုင်တေႉ လိူဝ်သေၼမ်ႉ ငူၼ်ႉ/ၵွင်ႉ တေဢမ်ႇ ၸႂ်ႈၼမ်ႉသင်ၶႃႈ ၵူၺ်းၵႃႈ ၵွင်ႉမၼ်း ႁႅင်းတၢၼ်ႇႁိုဝ် ၸၢင်ႈတုမ်ႉတိူဝ်ႉၵႃႈႁိုဝ်ဢၼ်ဝႃႈ ၼၼ်ႉ တေႉ ပႆႇႁူႉၶႃႈ ႁဝ်း ၶႃႈတေႉမႆႈၸႂ်ႁႅင်းၶႃႈဢေႃႈ ၵူဝ်မၼ်းပဵၼ်ၼမ်ႉၵွင်ႉ ဢၼ်တေတုမ်ႉတိူဝ်ႉ တေႃႇ ၵူၼ်းဝၢၼ်ႈၵူၼ်းသူၼ်ႁဝ်းၶႃႈ ဢေႃႈ ” ဝႃႈၼႆ။ ၸုမ်းဢူၺ်းလီပွတ်းႁွင်ႇ (4) ၸုမ်း မိူၼ်ၼင်ႇၸုမ်း သိုၵ်းတဢၢင်း TNLA ၊ ၸုမ်းသိုၵ်းၵဝ်ႈၵၢင်ႉ MNDAA ၊ ၸုမ်းသိုၵ်းရၶႅင်ႇ AA ၊ ၸုမ်းသိုၵ်းၶၢင် KIA ႁူမ်ႈ ၸုမ်း PDF ၶဝ်လႆႈပဵၼ်ပၢင်တိုၵ်းၵၼ် တင်း ၶွင်ႇသီႇသိုၵ်းမၢၼ်ႈ ၼႂ်း ၸေႈဝဵင်းမူႇၸေႈ ၊ ၸေႈဝဵင်းၼမ်ႉၶမ်း ၊ ၸေႈဝဵင်းႁူဝ်ပၢင်ႇ ၊ ၸေႈဝဵင်းလၢဝ်ႇၵၢႆႇ ၊ ၸေႈဝဵင်း ၶျိၼ်းသူၺ်ႇႁေႃႇ ၊ ၸေႈဝဵင်းၽွင်းသႅင် ၊ ၸေႈဝဵင်း ၵူတ်ႉၶၢႆ ၊ ၸေႈဝဵင်းသႅၼ်ႈဝီ ၊ ၸေႈဝဵင်းလႃႈသဵဝ်ႈ ၊ ၸေႈဝဵင်းဝၢၼ်ႈတူင်ႈ ၊ ၸေႈဝဵင်း ၼွင်ၶဵဝ် ၸဵမ်ၸိူဝ်းၼႆႉ တေႃႇထိုင်မိူဝ်ႈၼႆႉ ၶၢဝ်းတၢင်းႁိုင်မီးထိုင်ၵႂႃႇ (5) ဝၼ်း ယူႇယဝ်ႉ။ တီႈၼႂ်းပၢင်တိုၵ်းၼၼ်ႉ ၾၢႆႇၶွင်ႇသီႇသိုၵ်းမၢၼ်ႈ မီးလွင်ႈ မၢတ်ႇၸဵပ်းလူႉတၢႆ ၊ သုမ်းတပ်ႉပၵ်းသဝ်း ၊ ၶိူင်ႈၵွင်ႈၵၢင်ႇ ၼမ်ၼႃႇ လႄႈ လႆႈၸႂ်ႉႁိူဝ်းမိၼ်တိုၵ်းတၢင်းၼမ် ၶဝ်ႈလေႃႇတိုၵ်းၸွႆႈ ၊ တေႃႇထိုင်မိူဝ်ႈၼႆႉ ဝၼ်းထီႉ 31/10/2023 ၵေႃႈ သွင်ၾၢႆႇတိုၵ်ႉထႅမ်ႁႅင်းသိုၵ်း ပဵၼ်ပၢင်တိုၵ်း ၵၼ်ထႅင်ႈ ၼႂ်း ဢိူင်ႇပၢင်ႇလေႃႉ ၸေႈဝဵင်းသႅၼ်ႈဝီ ၊ ႁိမ်းဝၢၼ်ႈမႂ်ႇသုင် ၸေႈဝဵင်းပၢင်ႇသၢႆး ၸဵမ်ၸိူဝ်းၼႆႉသေ ၵူၼ်းမိူင်းပိုၼ်ႉတီႈ ၼႂ်းဝၢၼ်ႈမႂ်ႇသုင် (375) ၵေႃႉ လႆႈ ဢွၼ်ၵၼ် ပၢႆႈၽေးပၢင်တိုၵ်း ၵႂႃႇသွၼ်ႈယူႇသဝ်းဝႆႉတီႈ ဝတ်ႉၵျွင်းမုၼ်ၸဝ်ႈ ဝဵင်းပၢင်ႇသၢႆး ၼႆယူႇယဝ်ႉ။ Video – ၽွင်းၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တိုၵ်းၸွႆႈ ၼႂ်း ပၢင်တိုၵ်း ၸေႈဝဵင်းပၢင်ႇသၢႆး ၵိင်ႇၽႄ ၸေႈဝဵင်းမူႇ ၸေႈ shanstateprogressparty shanstatearmy SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး ၼမ်ႉငူၼ်ႉ #ၸုမ်းဢူၺ်းလီ #ပၢင်တိုၵ်း #ၶွင်ႇသီႇသိုၵ်းမၢၼ်ႈ

['ၵၢၼ်သိုၵ်း']

2023-10-30T04:31:37

https://ssppssa.org/2023/10/%e1%81%b8%e1%80%af%e1%80%99%e1%80%ba%e1%80%b8%e1%80%a2%e1%80%b0%e1%81%ba%e1%80%ba%e1%80%b8%e1%80%9c%e1%80%ae%e1%80%95%e1%80%bd%e1%80%90%e1%80%ba%e1%80%b8%e1%82%81%e1%80%bd%e1%80%84%e1%80%ba%e1%82%873/

ၸုမ်းဢူၺ်းလီပွတ်းႁွင်ႇ(3) ၸုမ်း ႁူမ်ႈၸုမ်း PDF ၶိုၼ်ႈလေႃႇတိုၵ်းတပ်ႉသိုၵ်းမၢၼ်ႈ ၼႂ်းၸေႈဝဵင်းဝၢၼ်ႈတူင်ႈ ၊ ၸေႈဝဵင်းသႅၼ်ႈဝီ

ၸုမ်းဢူၺ်းလီပွတ်းႁွင်ႇ (3) ၸုမ်း ၶိုၼ်ႈလေႃႇတိုၵ်းတပ်ႉပၵ်းသဝ်း ၶွင်ႇသီႇသိုၵ်းမၢၼ်ႈ ႁိမ်းဝၢၼ်ႈၼမ်ႉႁႆး ဢိူင်ႇမိူင်းမေႃႇ ၸေႈဝဵင်းဝၢၼ်ႈတူင်ႈ လႄႈ တပ်ႉ ၶလယ ဝဵင်းသႅၼ်ႈဝီ ၸိုင်ႈတႆးပွတ်းႁွင်ႇ ၊ ၾၢႆႇၶွင်ႇသီႇသိုၵ်းမၢၼ်ႈ လႆႈၸႂ်ႉႁိူဝ်းမိၼ် ၶဝ်ႈပွႆႇမၢၵ်ႇတိုၵ်းၸွႆႈပႃး တၢင်းသွင်တီႈ ၼႆယူႇယဝ်ႉ။ မိူဝ်ႈၼႆႉ ဝၼ်းထီႉ 29/10/2023 ၶၢဝ်းယၢမ်းၵၢင်ၼႂ် 6 : 00 မူင်းၼၼ်ႉ ၸုမ်းဢူၺ်းလီပွတ်းႁွင်ႇ (3) ၸုမ်း ဢၼ်ပႃး တပ်ႉသိုၵ်းၵဝ်ႈၵၢင်ႉ MNDAA ၊ တပ်ႉသိုၵ်းပူတ်းပွႆႇၸိူဝ်ႉ ၸၢတ်ႈတဢၢင်း TNLA ၊ တပ်ႉသိုၵ်းရၶႅင်ႇ AA ႁူမ်ႈ PDF ၶဝ် ႁူမ်ႈႁႅင်းၵၼ် ၶဝ်ႈလူမ်ႇယိုဝ်း တပ်ႉပၵ်းသဝ်း ၾၢႆႇၶွင်ႇသီႇသိုၵ်းမၢၼ်ႈ ဢၼ်မီးဝႆႉတီႈ ႁူဝ်ဝၢၼ်ႈ ဝၢၼ်ႈ ၼမ်ႉႁႆး ဢိူင်ႇမိူင်းမေႃႇ ၸေႈဝဵင်းဝၢၼ်ႈတူင်ႈ လႄႈ တပ်ႉ ၶလယ (16) ၼႂ်းၸေႈဝဵင်းသႅၼ်ႈဝီ ၼၼ်ႉသေ သွင်ၾၢႆႇလႆႈပဵၼ်ပၢင်တိုၵ်းၵၼ်ႁၢဝ်ႈႁႅင်း တေႃႇထိုင် ယၢမ်းၵၢင်ဝၼ်း 12 :00 မူင်း သဵင်ၵွင်ႈသဵင်မၢၵ်ႇပႆႇယဵၼ် ၊ တီႈၼႂ်းပၢင်တိုၵ်း ၼၼ်ႉ ႁိူဝ်းမိၼ်တိုၵ်း ၶွင်ႇသီႇသိုၵ်းမၢၼ်ႈသွင်လမ်း မႃးပွႆႇမၢၵ်ႇတိုၵ်းယိုဝ်းၸွႆႈ တီႈဢၼ်ပဵၼ်ပၢင်တိုၵ်းၵၼ် ၼၼ်ႉ ၼႆယူႇယဝ်ႉ။ ၸုမ်းဢူၺ်းလီပွတ်းႁွင်ႇ (3) ၸုမ်း မိူၼ်ၼင်ႇ တပ်ႉသိုၵ်းၵဝ်ႈၵၢင်ႉ MNDAA ၊ တပ်ႉသိုၵ်းပူတ်းပွႆႇၸိူဝ်ႉၸၢတ်ႈတဢၢင်း TNLA ၊ တပ်သိုၵ်းရၶႅင်ႇ AA ႁူမ်ႈ ၸုမ်း PDF တင်း ၶွင်ႇသီႇသိုၵ်းမၢၼ်ႈတေႇပဵၼ်ပၢင်တိုၵ်းၵၼ်မႃး ၼႆႉ ၸဵမ်မိူဝ်ႈ ဝၼ်းထီႉ 26/10/2023 တေႃႇပေႃးထိုင်မိူဝ်ႈၼႆႉ ဝၼ်းထီႉ 29/10/2023 ၶၢဝ်းတၢင်း 4 ဝၼ်းထပ်းၵၼ်သေ လႆႈပဵၼ် ပၢင်တိုၵ်းၵၼ် ၼႂ်းၸေႈဝဵင်း သႅၼ်ႈဝီ ၊ ၸေႈဝဵင်းလႃႈသဵဝ်ႈ ၊ ၸေႈဝဵင်း လၢဝ်ႇၵၢႆႇ ၊ ၸေႈဝဵင်းမူႇၸေႈ ၊ ၸေႈဝဵင်းၼမ်ႉၶမ်း ၊ ၸေႈဝဵင်းၵုၼ်လူင် ၊ ၸေႈဝဵင်းဝၢၼ်ႈတူင်ႈ ၊ ၸေႈဝဵင်းၼွင်ၶဵဝ် ၸဵမ်ၸိူဝ်းၼႆႉသေ ဢွင်ႈတီႈၵမ်ႈပႃႈၼမ် ပဵၼ်ၸုမ်းဢူၺ်းလီပွတ်းႁွင်ႇ (3) ၸုမ်း ႁူမ်ႈ PDF ၶဝ်ႈလူမ်ႇတိုၵ်း တပ်ႉပၵ်း သဝ်း ၶွင်ႇသီႇသိုၵ်းမၢၼ်ႈ ယူႇယဝ်ႉ။ တေႃႇထိုင်ၶၢဝ်းယၢမ်း မိူဝ်ႈလဵဝ် ၵၢင်ဝၼ်း 12:00 မူင်း ၼႆႉၵေႃႈ တီႈတပ်ႉၶွင်ႇသီႇသိုၵ်းမၢၼ်ႈ ၶလယ (16) သႅၼ်ႈဝီၼၼ်ႉ တိုၵ်ႉသိုပ်ႇပဵၼ်ပၢင်တိုၵ်းၵၼ်ဝႆႉသေ ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ် (jet) ၼိုင်ႈလမ်း ပွႆႇမၢၵ်ႇတိုၵ်းယိုဝ်းၸွႆႈယူႇၼႆယဝ်ႉ။

['ၵၢၼ်သိုၵ်း']

2023-10-28T13:34:04

https://ssppssa.org/2023/10/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%90%e1%80%84-4/

ၶွင်ႇသီႇသိုၵ်းမၢၼ်ႈ တင်း ၸုမ်းဢူၺ်းလီပွတ်းႁွင်ႇ (3) ၸုမ်း ပဵၼ်ပၢင်တိုၵ်းၵၼ်ထႅင်ႈ ၼႂ်းၸိုင်ႈတႆး ပွတ်းႁွင်ႇ

ၸုမ်းဢူၺ်းလီပွတ်းႁွင်ႇ (3) ၸုမ်း မိူၼ်ၼင်ႇ တပ်ႉသိုၵ်းတဢၢင်း TNLA ၊ တပ်ႉ သိုၵ်း ၵဝ်ႈၵၢင်ႉ MNDAA ၊တပ်ႉသိုၵ်းရၶႅင်ႇ AA ႁူမ်ႈႁႅင်းၵၼ်သေ လႆႈပဵၼ်ပၢင်တိုၵ်းၵၼ်ထႅင်ႈ တင်း ၶွင်ႇသီႇ သိုၵ်းမၢၼ်ႈ ၼႂ်းၸေႈ ဝဵင်းလႃႈသဵဝ်ႈ ၊ ၸေႈဝဵင်းသႅၼ်ႈဝီ ၸိုင်ႈတႆးပွတ်းႁွင်ႇ ၸဵမ်ၸိူဝ်းၼႆႉယူႇယဝ်ႉ။ မိူဝ်ႈၼႆႉ ဝၼ်းထီႉ 28/10/2023 ၶၢဝ်းယၢမ်းၵၢင်ၼႂ် 5:00 မူင်းၼႆႉ ၸုမ်းဢူၺ်းလီပွတ်းႁွင်ႇ (3) ၸုမ်း ၶဝ်ႈတိုၵ်း တပ်ႉပၵ်းသဝ်း ၶွင်ႇသီႇသိုၵ်းမၢၼ်ႈ တပ်ႉၶလယ (68) ၸေႈဝဵင်းလႃႈသဵဝ်ႈသေ သွင်ၾၢႆႇလႆႈပဵၼ်ပၢင်တိုၵ်းၵၼ် တေႃႇထိုင် ၶၢဝ်းတၢင်းႁိုင် မွၵ်ႈ ၼိုင်ႈၸူဝ်ႈမူင်း လႄႈ မိူဝ်ႈယၢမ်းၵၢင်ၼႂ် 8:45 မူင်းၼၼ်ႉၵေႃႈ ၸုမ်းဢူၺ်းလီ ပွတ်းႁွင်ႇ (3) ၸုမ်း ၶဝ်ႈလူမ်ႇတပ်ႉသိုၵ်း ၶွင်ႇသီႇသိုၵ်းမၢၼ်ႈ ဢၼ်ပဵၼ်တပ်ႉပၵ်းသဝ်း ၶလယ(16) သႅၼ်ႈဝီ ၼၼ်ႉ တေႃႇထိုင်ၶၢဝ်းယၢမ်း ၵၢင်ၼႂ် 11:30 မူင်းၵေႃႈ သဵင်မၢၵ်ႇတိုၵ်ႉယူႇယူႇပၼ်း ဝႆႉယူႇ ၼႆယဝ်ႉ။ တီႈၼႂ်းပၢင်တိုၵ်း ဢၼ်ၸုမ်းဢူၺ်းလီ (3) ၸုမ်း ၶဝ်ႈလေႃႇတိုၵ်း တပ်ႉပၢင်သဝ်းသိုၵ်းမၢၼ်ႈ ၶလယ (16) သႅၼ်ႈဝီၼၼ်ႉ ၾၢႆႇၶွင်ႇသီႇသိုၵ်းမၢၼ်ႈၶဝ် လႆႈၸႂ်ႉႁိူဝ်းမိၼ်တိုၵ်း ၼိုင်ႈလမ်း မႃးပွႆႇမၢၵ်ႇတိုၵ်းယိုဝ်းၸွႆႈ သေ လွင်ႈလူႉတၢႆမၢတ်ႇၸဵပ်း တီႈၼႂ်းပၢင်တိုၵ်းတေႉ ပႆႇလႆႈႁူႉၸွမ်း ၼႆယူႇယဝ်ႉ။ ၸုမ်းဢူၺ်းလီပွတ်းႁွင်ႇ(3) ၸုမ်း တင်းၶွင်ႇသီႇသိုၵ်းမၢၼ်ႈ လႆႈ တေႇပဵၼ်ပၢင်တိုၵ်းၵၼ်မႃး ၼႆႉ တင်ႈတေႇ ၼႂ်းဝၼ်းထီႉ 26/10/2023 ၼၼ်ႉသေ တေႃႇထိုင်မိူဝ်ႈၼႆႉ ဝၼ်းထီႉ 28/10/2023 သွင်ၾၢႆႇ လႆႈပဵၼ်ပၢင်တိုၵ်း ၵၼ် လၢႆလၢႆ တီႈ မိူၼ်ၼင်ႇ ႁိမ်းဝၢၼ်ႈႁူဝ်ၼမ်ႉ ၸေႈဝဵင်းလႃႈသဵဝ်ႈ ၊ တီႈတပ်ႉၶွင်ႇသီႇ သိုၵ်းမၢၼ်ႈ မၢႆတပ်ႉ ၶလယ (68) ၸေႈဝဵင်း လႃႈသဵဝ်ႈ ၊ ၸွမ်းၵွင်းထူဝ်ႇလိၼ် ပွၵ်ႉမၢႆ(3) ၸေႈဝဵင်းသႅၼ်ႈဝီ ၊ တီႈတပ်ႉပၵ်းသဝ်း ၶွင်ႇသီႇသိုၵ်းမၢၼ်ႈ တပ်ႉ ၶလယ (16) သႅၼ်ႈဝီ ၊ ၸွမ်းၵိၵ်ႉၼမ်ႉဢုၼ်ႇ သႅၼ်ႈဝီ ၊ တီႈ ၾၢႆႇၸၢၼ်းလွႆတေးမိူင်း ၼႂ်းဢိူင်ႇ ၸေႈလၢၼ်ႉ ၸေႈဝဵင်းမူႇၸေႈ ၊ တီႈၾၢႆႇၼိူဝ် လွႆၵွင်းမူး ဝဵင်းပၢင်ႇသၢႆး ၵိင်ႇၽေၸေႈဝဵင်းမူႇၸေႈ ၊ တီႈတပ်ႉသၶၢၼ်းတိတ်ႉ ၶွင်ႇသီႇ သိုၵ်းမၢၼ်ႈ ၼႂ်းၸေႈဝဵင်းၼမ်ႉၶမ်း ၊ ၼႂ်း ၸေႈဝဵင်းၵုၼ်လူင် ၊ ဝဵင်းလၢဝ်ႇၵၢႆႇ ၊ ဝဵင်း ၶျိၼ်းသူၺ်ႇႁေႃႇ ၸဵမ်ၸိူဝ်းၼႆႉယူႇယဝ်ႉ။ တီႈၼႂ်းပၢင်တိုၵ်းၼၼ်ႉ ၾၢႆႇ ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ် တိုၵ်းယိုဝ်းၸွႆႈသေတႃႉ ၾၢႆႇၸုမ်းဢူၺ်းလီ (3) ၸုမ်း ၶဝ်ႈသိမ်း လႆႈ တပ်ႉပၵ်းသဝ်း ၶွင်ႇသီႇသိုၵ်း မၢၼ်ႈလၢႆလၢႆတီႈ သေ ၾၢႆႇၶွင်ႇသီႇသိုၵ်းမၢၼ်ႈႁူမ်ႈၸုမ်းပ လိၵ်ႈ ဢၼ်တင်ႈၵိၵ်ႉလၢၼ်ႇၵူတ်ႇထတ်း ၼႂ်းၵႄႈ ၶျိၼ်းသူၺ်ႇႁေႃႇ – လၢဝ်ႇၵၢႆႇၼၼ်ႉၵေႃႈ ထုၵ်ႇၺႃးၸုမ်း ဢူၺ်းလီ(3) ၸုမ်း ၶဝ်ႈလူမ်ႇတိုၵ်း လႄႈ လႆႈတူၵ်းသုမ်းလူႉတၢႆ ၼပ်ႉႁူဝ်သိပ်းၵေႃႉ ၼႆယူႇယဝ်ႉ။ မိူဝ်ႈၽွင်းပဵၼ်ပၢင်တိုၵ်းၵၼ်ၼၼ်ႉ မၢၵ်ႇလူင် တူၵ်းတိူဝ်ႉၺႃး ႁိူၼ်းၵူၼ်းမိူင်း ၸၢဝ်းလွႆ/မၢၼ်ႈ (ၽူဝ်ပဵၼ်မၢၼ်ႈ မေးပဵၼ် လွႆ) ဢၼ်ယူႇ ပွၵ်ႉ တႃႇယႃႇၵူင်း (ပွၵ်ႉၵတ်းယဵၼ်) ႁိမ်းသၶၢၼ်းတိတ်ႉ တပ်ႉသိုၵ်းမၢၼ်ႈ ၼႂ်းၸေႈဝဵင်းၼမ်ႉ ၶမ်း လင်ၼိုင်ႈ လႆႈလူႉၵွႆ ၸၢၵ်ႇမၢၵ်ႇတိူဝ်ႉၺႃး လုၵ်ႈဢွၼ်ႇ ၸၢဝ်းလွႆ/မၢၼ်ႈ ၼၢင်းမျႃဝ်းမျႃဝ်းဢေး ဢႃႇယု(12) ၶူပ်ႇ ၊ ၸၢႆး မျႃဝ်းမိၼ်းၵျေႃႇ ဢႃႇယုလႆႈ (8) ၶူပ်ႇ သွင် ၵေႃႉပီႊၼွင်ႉလႆႈလူႉတၢႆ ထၢင်တီႈ ၸၢႆးမျႃဝ်းမိၼ်းၶၢၼ်ႉ ဢႃႇယု (5) ၶူပ်ႇ လႆႈတိူဝ်ႉၺႃးမၢတ်ႇၸဵပ်း ႁၢဝ်ႈႁႅင်း လႄႈ လႆႈသူင်ႇယူတ်းယႃ တူဝ်ဝႆႉ တီႈႁူင်းယႃလူင် မိူင်းမၢဝ်း ၼႆယူႇယဝ်ႉ။ မၢၵ်ႇလူင်ဢၼ်တပ်ႉ ၶလယ (68) ၸေႈဝဵင်းလႃႈသဵဝ်ႈ ယိုဝ်းသႂ်ႇ ၸုမ်းဢူၺ်းလီပွတ်းႁွင်ႇ(3) ၸုမ်း ၼႂ်းဝၢၼ်ႈ ႁူဝ်ၼမ်ႉ ၊ ဝၢၼ်ႈၵွင်းၵၢင် မိူဝ်ႈဝၼ်းထီႉ 26-27/10/2023 ၼၼ်ႉၵေႃႈ တူၵ်းတႅၵ်ႇတိူဝ်ႉၺႃး ႁိူၼ်းၵူၼ်းမိူင်း ဝၢၼ်ႈၵွင်းၵၢင် ဢိူင်ႇ မိူင်းတဵမ် လႆႈလူႉၵွႆၵႂႃႇၸွမ်း (4) လင် ဝူဝ်းၼိုင်ႈတူဝ် လူတ်ႉၶိူင်ႈၼိုင်ႈလမ်း လႄႈ တူၵ်းတိူ ဝ်ႉၺႃး ႁိူၼ်းၵူၼ်းမိူင်း ဝၢၼ်ႈႁူဝ်ၼမ်ႉ ဢိူင်ႇမိူင်းယၢင်း ၸေႈဝဵင်းလႃႈသဵဝ်ႈ (3) လင် လႆႈလူႉၵွႆသေ ၵူၼ်းဝၢၼ်ႈ ႁူဝ်ၼမ်ႉ လႆႈလူႉတၢႆယွၼ်ႉၸၢၵ်ႇမၢၵ်ႇ (1)ၵေႃႉ ၊ မၢတ်ႇ ၸဵပ်းၸွမ်းႁၢဝ်ႈႁႅင်း(2) ၵေႃႉ ၼႆယူႇယဝ်ႉ။ ၵူၼ်းမိူင်း ဝၢၼ်ႈႁူဝ်ၼမ်ႉ ဢိူင်ႇမိူင်းယၢင်း ၸေႈဝဵင်းလႃႈသဵဝ်ႈ ဢၼ်ၺႃးၸၢၵ်ႇမၢၵ်ႇ သေလႆႈလူႉတၢႆၼၼ်ႉ ၸိုဝ်ႈႁွင်ႉ ပႃႈၸၢမ်ႇ ဢႃႇယု (50) ပီႊ လႄႈ ဢၼ်လႆႈမၢတ်ႇၸဵပ်းၸွမ်းသွင်ၵေႃႉ ၸိုဝ်ႈႁွင်ႉ ပႃႈပႅင်း ဢႃႇယု (48) ပီႊ ၸၢၵ်ႇမၢၵ်ႇတိူဝ်ႉၺႃးၵႅမ်ႈ ၊ ၼၢႆးႁၢၼ်ႇ ဢႃႇယု(80) ၸၢၵ်ႇမၢၵ်ႇတိူဝ်ႉၺႃးတီႈႁူဝ် တီႈၼႃႈဢိုၵ်း သေ ၵူၼ်း မိူင်း ဢၼ်မၢတ်ႇၸဵပ်း (2) ၵေႃႉၼၼ်ႉ ယူႇတီႈၸုမ်းၾၢႆႇၸွႆႈထႅမ်ၶဝ် လႆႈဢဝ်သူင်ႇယူတ်းယႃတူဝ် တီႈႁူင်းယႃ လူင် ဝဵင်းလႃႈသဵဝ်ႈ ယူႇယဝ်ႉ။ ယွၼ်ႉပၢင်တိုၵ်းၼႆႉသေ ၵူၼ်းမိူင်းၸေႈဝဵင်းသႅၼ်ႈဝီ ၊ ၸေႈဝဵင်းလႃႈသဵဝ်ႈ (3000) သၢမ်ႁဵင်ၵေႃႉပၢႆ လႆႈဢွၼ် ၵၼ် ၸုၼ်ႉပွႆႇပႅတ်ႈ တိူၵ်ႇႁႆႊလွၵ်းၼႃး ႁိူၼ်းယေး သတ်းလဵင်ႉ ၸိူဝ်းၼႆႉလႄႈ လႆႈဢွၼ်ၵၼ် ပၢႆႈၽေးပၢင် တိုၵ်း ၵႂႃႇသွၼ်ႈသဝ်းယူႇဝႆႉတီႈ ဝတ်ႉၵျွင်းၵုင်းသႃႇ ၊ ဝတ်ႉၵျွင်းဝၢၼ်ႈသူႈ ၊ ဝတ်ႉၵျွင်းမိူင်းတဵမ် ၊ ဝတ်ႉၵျွင်း ႁူဝ်ပိုၵ်ႉ ဢၼ်မီးၼႂ်းၸေႈဝဵင်းလႃႈသဵဝ်ႈ ၸဵမ်ၸိူဝ်းၼႆႉသေ ထူပ်းလွင်ႈယၢပ်ႇၽိုတ်ႇ လွင်ႈၵိၼ်ယႅမ်ႉ ၽႃႈႁူမ်ႇ ၶူဝ်းၼွၼ်း ၸဵမ်ၸိူဝ်းၼႆႉ ယူႇယဝ်ႉ။ #shanstateprogressparty #shanstatearmy SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး ပၢင်တိုၵ်း #ၶွင်ႇသီႇသိုၵ်းမၢၼ်ႈ #ၸုမ်းဢူၺ်းလီပွတ်းႁွင်ႇ #ၵူၼ်းပၢႆႈၽေး

['ၵၢၼ်သိုၵ်း']

2023-10-28T13:29:41

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87-9/

ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸွႆႈၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈ ၼၼ်ႉ ၸွႆႈၵၢၼ် ပေႃႈမႄႈ ၵူၼ်းမိူင်း တေႃႉသၢႆးသိူဝ်ႇပိုၼ်ႉဝၢင်းၵျွင်း ၼႂ်းပိုၼ်ႉတီႈ။ မိူဝ်ႈဝၼ်းထီႉ25-10-2023 ၶၢဝ်းယၢမ်း 06:00 မူင်းတေႃႇထိုင် ဝၢႆးဝၼ်း 15:30 မူင်းၼၼ်ႉ ၵေႃႉသိုၵ်း ၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (6)ၵေႃႉ ၸွႆႈထႅမ်ၵၢၼ် ပေႃႈမႄႈၵူၼ်းမိူင်း ၸွႆႈၼွၵ်းသၢႆး၊ တေႃႉသၢႆးသေ သိူဝ်ႇပိုၼ်ႉဝၢင်းၵျွင်း ဝတ်ႉၼႃးၸွၵ်ႇ ဝၢၼ်ႈၼႃးၸွၵ်ႇ ဢိူင်ႇၼႃးၸွၵ်ႇ ထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ ၼႆယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်း မိူၼ်ၼင်ႇ ၵၢၼ်ပၢႆးပိင်ႇၺႃႇ၊ ၵၢၼ်တွၼ်ႈလိၼ်ၶိုၼ်ႈယႂ်ႇ၊ ၵၢၼ်သႃႇသၼႃႇ ၸိူဝ်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇ ၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-27T14:30:15

https://ssppssa.org/2023/10/%e1%81%b8%e1%80%af%e1%80%99%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba%e1%82%87-%e1%80%84%e1%80%9d%e1%80%ba%e1%82%88%e1%80%84%e1%80%af-3/

ၸုမ်းၵူၼ်းၼုမ်ႇ ငဝ်ႈငုၼ်း SSPP/SSA ၸတ်းႁဵတ်း ပၢင်လဵၼ်ႈႁႅင်း ၶေႉၶဵင်ႇ ပိတ်ႉမၢၵ်ႇၼင်လွမ်ႈဢွင်ႇမၢၼ်ယဝ်ႉတူဝ်ႈ

ယိူင်းဢၢၼ်းပိူဝ်ႈတႃႇ ၵူၼ်းၼုမ်ႇၼႂ်းမိူင်းတႆး ပေႃးတေၸမ်ၸႂ်မိုတ်ႈၵိုဝ်းၵၼ်လႄႈ တေၵၢင်းယၢၼ်ၽေး ယႃႈမဝ်းၵမ်ၼၼ်ႉၼႆသေ ယူႇတီႈ ၸုမ်းၵူၼ်းၼုမ်ႇ ငဝ်ႈငုၼ်း SSPP/SSA လႆႈဢွၼ်ႁူဝ် ၸတ်းႁဵတ်း ပၢင်လဵၼ်ႈႁႅင်း ၶေႉၶဵင်ႇ ပိတ်ႉမၢၵ်ႇၼင်လွမ်ႈ ၼႆယူႇယဝ်ႉ။ ပၢင်လဵၼ်ႈႁႅင်း ၶေႉၶဵင်ႇ ပိတ်ႉမၢၵ်ႇၼင်လွမ်ႈ ၼႆႉ လႆႈ တႄႇၸတ်းႁဵတ်းမႃး မိူဝ်ႈဝၼ်းထီႉ 24 /09/ 2023 ၼၼ်ႉသေ ဢွင်ႇမၢၼ်ယဝ်ႉတူဝ်ႈၵႂႃႇ ၼႂ်းဝၼ်းထီႉ 26 .10.2023 ၼၼ်ႉလႄႈ ၼႂ်းၼၼ်ႉမီးၸုမ်း ၵူၼ်းၼုမ်ႇပိတ်ႉမၢၵ်ႇၼင်လွမ်ႈ (32) ၸုမ်း ၶဝ်ႈႁူမ်ႈ လဵၼ်ႈႁႅင်း ၶေႉၶဵင်ႇပိတ်ႉမၢၵ်ႇ ၼင်ႇလွမ်ႈ ၸွမ်းၵၼ်ယူႇယဝ်ႉ။ ၼႂ်းပၢင်ၶႄႉၶဵင်ႇလဵၼ်ႈႁႅင်းပိတ်ႉမၢၵ်ႇၼင်လွမ်ႈ ၼၼ်ႉ ၸုမ်းဝၢၼ်ႈႁႆး (ၵ)(FC) လႆႈသူးထီႉ (1) ၊ ၸုမ်း ၵူၼ်းၼုမ်ႇၼမ်ႉလဝ်း (FC) လႆႈသူးထီႉ (2) ၊ ၸုမ်း ၵူၼ်းၼုမ်ႇဝၢၼ်ႈဝႃႉ ဝဵင်းမႂ်ႇဝၢၼ်ႈႁႆး လႆႈသူးထီႉ (3) သေ ယူႇတီႈငဝ်ႈငုၼ်း SSPP/SSA လႆႈယိုၼ်ႈမွပ်ႈပၼ် သူးထီႉ(1) ဢုပ်းၵႅဝ်ၶမ်း ႁူမ်ႈ ငိုၼ်းသူး (2,800,000) သဝ်းပႅတ်ႇသႅၼ် ၵျၢပ်ႈ ၊ သူးထီႉ(2) ငိုၼ်းသူး (2,300,000) သဝ်းသၢမ်သႅၼ်ၵျၢပ်ႈ ၊ သူးထီႉ(3) ငိုၼ်းသူး (1,800,000) သိပ်းပႅတ်ႇသႅၼ်ၵျၢပ်ႈ ၊ ၵႃႈသိူဝ်ႈၶူဝ်း ၼိုင်ႈၸုမ်း (300,000) သၢမ်သႅၼ်ၵျၢပ်ႈ ၊ သူးၶတ်း ၸႂ် ၼိုင်ႈၵေႃႉ (100,000) ၵျၢပ်ႈ လႄႈ လိူဝ်သေ ၼၼ်ႉ လႆႈယိုၼ်ႈမွပ်ႈပၼ် သူးလဝ်ႇ ၸႂ် ၼိုင်ႈၸုမ်းလႂ် (1,300 ,000) သိပ်းသၢမ်သႅၼ်ၵျၢပ်ႈ ၵႂႃႇၵူႈၸုမ်း ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-26T09:38:22

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8-%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8-2/

ၵေႃႉသိုၵ်း ​​ၵေႃႉႁၢၼ် SSPP/SSA ၸွႆႈထႅမ်ၵၢၼ် ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းၼွင်ၶဵဝ်

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၼွင်ၶဵဝ်ၼၼ်ႉ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ။ မိူဝ်ႈၼႆႉ ဝၼ်းထီႉ25-10-2023 ၵေႃႉသိုၵ်း ၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (12)ၵေႃႉ ၸွႆႈၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇ ပၼ်လုင်းၵျေႃႇ ဝၢၼ်ႈသၢႆးၶၢဝ် ဢိူင်ႇၵျွၵ်ႉၵျီး ၸေႈဝဵင်းၼွင်ၶဵဝ် ၸိုင်ႈတႆးပွတ်းႁွင်ႇ ၼႆႉယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင် ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇ ၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-25T15:45:09

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-94/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ထုၺ်တၢင်း/ၶႂၢၵ်ႈတၢင်းပၼ် ပေႃႈမႄႈၵူၼ်းမိူင်းၼႂ်းပိုၼ်ႉတီႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၼွင်ၶဵဝ် ၸွႆႈထုၺ်တၢင်း /မႄးၶႂၢၵ်ႈတၢင်းပၼ် ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ။ မိူဝ်ႈၼႆႉ ဝၼ်းထီႉ22-10-2023 ၼင်ႇႁိုဝ် သဵၼ်တၢင်း​​ပေႃႈမႄႈၵူၼ်းမိူင်းပိုၼ်ႉတီႈ ​​ပေႃး​​တေၵႂႃႇငၢႆႈမႃးလီၼၼ်ႉ ယုႇတီႈၵေႃႉသိုၵ်း ၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း၊ ၵူၼ်းမိူင်း ႁူမ်ႈ (12)ၵေႃႉသေ ၵႃးထုၺ်တၢင်း(1) လမ်း ၸွႆႈထႅမ်ပေႃႈမႄႈၵူၼ်းမိူင်း ၸွႆႈထုၺ်တၢင်း/မႄးၶႂၢၵ်ႈသဵၼ်ႈတႃႇသၢႆတၢင်း ၼႂ်းၵႄႈဝၢၼ်ႈလူင်ၶုၵ်ႉ လႄႈ ဝၢၼ်ႈပၢၼ်ႉပူၺ်းၶျႅင်း ဢိူင်ႇပၢၼ်ႇပူၺ်းၶျႅင်း ၸေႈဝဵင်းၼွင်ၶဵဝ် ၸိုင်ႈတႆးပွတ်းႁွင်ႇ ၼႆႉယူႇယဝ်ႉ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2023-10-25T11:38:21

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8-%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8/

ၵေႃႉသိုၵ်း ​​ၵေႃႉႁၢၼ် SSPP/SSA ၸွႆႈထႅမ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းလၢႆးၶႃႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းလၢႆးၶႃႈ ၸွႆႈထႅမ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ22-10-2023 ၶၢဝ်းယၢမ်း 08:00 မူင်းတေႃႇထိုင် တၢမ်းၶမ်ႈ 3:00 မူင်းၼၼ်ႉ ၵေႃႉသိုၵ်း ၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း၊ ၵူၼ်းမိူင်း ႁူမ်ႈ (20)ၵေႃႉသေ ၸွႆႈထႅမ်ၵၢၼ် ပေႃႈမႄႈၵူၼ်းမိူင်း ၸွႆႈၵၼ်တီႇၸွမ်းၵိဝ်ႇ၊ လႅၼ်ဝၢၼ်ႈ ဝၢၼ်ႈၼွင်ၵိုၼ် ဢိူင်ႇဝၢၼ်ႈထီႇ ၸေႈဝဵင်းလၢႆးၶႃႈ ၸိုင်ႈတႆးပွတ်းၸၢၼ်း ၼႆႉယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၵၢၼ်ပၢႆးပိင်ႇၺႃႇ၊ ၵၢၼ်တွၼ်ႈလိၼ်ၶိုၼ်ႈယႂ်ႇ ၸိူဝ်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇ ၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2023-10-25T04:30:59

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-93/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ် ပေႃႈမႄႈၵူၼ်းမိူင်း ၼႂ်းပုၼ်ႉတီႈၸေႈဝဵင်းသႅၼ်ဝီ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAၸိူဝ်းဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းသႅၼ်ဝီၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ။ မိူဝ်ႈဝၼ်းထီႉ 20-10-2023ၶၢဝ်းယၢမ်းၵၢင်ၼႂ် 8:00မူင်းတေႃႇထိုင် တမ်းၶမ်ႈ4:00မူင်းၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈ ႁႅင်းၵူၼ်းသိုၵ်း(6)ၵေႃႉၸႅၵ်ႇၵၼ်သေ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈပုမ်ႇၶဝ်ႈ ၵၢၼ်ႉၶဝ်ႈၵၢပ်ႇပၼ် လုင်းသႃႇ+ၼၢင်းငူၺ်ႇ လႄႈလုင်းသႃႇဢေး+ပႃႈတၢၼ်း ဝၢၼ်ႈၶွၵ်ႈၵႂၢႆး ဢိူင်ႇၶမ်းတိူၼ်း ၸေႈဝဵင်းသႅၼ်ဝီ ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈ ပၼ်သေၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇ ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-24T10:45:06

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87-8/

ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းတႆး SSPP/SSA ႁူမ်ႈပေႃႈမႄႈၵူၼ်းမိူင်း သိူဝ်ႇ/‌မႄး တၢင်း ၼႂ်းပိုၼ်ႉတီႈ ၸေႈဝဵင်းမိူင်းၵိုင်

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းမိူင်းၵိုင် ၼၼ်ႉႁူမ်ႈၵၼ် တင်း ပေႃႈမႄႈ ၵူၼ်းမိူင်း သေ သိူဝ်ႇ/မႄး သဵၼ်ႈတႃႈသၢႆတၢင်း ၼႂ်းပိုၼ်ႉတီႈ။ မိူဝ်ႈဝၼ်းထီႉ23-10-2023ၼၼ်ႉ ၵေႃႉသိုၵ်း ၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း၊ ၵူၼ်းမိူင်း ႁူမ်ႈ ၵၼ် (96 )ၵေႃႉ ၸႅၵ်ႇၵၼ် ႁဵတ်း (2) ၸုမ်းသေ ၸွႆႈထႅမ် ၵၼ် တေႃႉသႆၢးသိူဝ်ႇ/မႄးတၢင်း ပၼ် ပေႃႈမႄႈၵူၼ်းမိူင်း လုၵ်ႉတီႈဝၢၼ်ႈၵုင်းၶမ်း တေႃႇထိုင် ၸဝ်ႈမိူင်းႁၢမ်းငၢႆး လႄႈ လုၵ်ႇတီႈ ဝၢၼ်ႈၽွင်းသႅင် တေႃႇထိုင် ဝၢၼ်ႈပၢင်သၵ်း ဢိူင်ႇပၢင်သၵ်း ၸေႈဝဵင်းမိူင်းၵိုင် ၸိုင်ႈတႆးပွတ်း ၸၢၼ်း ၼႆႉယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်း မိူၼ်ၼင်ႇ ၵၢၼ်ပၢႆးပိင်ႇၺႃႇ၊ ၵၢၼ်တွၼ်ႈလိၼ်ၶိုၼ်ႈယႂ်ႇ ၸိူဝ်းၼႆႉ ဢိင်ၼိူဝ်ငဝ်းလၢႆး လွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇ ၸွႆႈလႆႈ ပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇ ၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2023-10-24T04:57:11

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-92/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းၵုၼ်ႁဵင်

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၵုၼ်ႁဵင် ၼၼ်ႉၸွႆႈထႅမ်ၵၢၼ်ပေႃႈ မႄႈ ၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ23-10-2023 ၶၢဝ်းယၢမ်းၵၢင်ၼႂ်8:00မူင်းတေႃႇထိုင်ဝၢႆးဝၼ်း 4:00မူင်းၼၼ်ႉ ၵေႃႉသိုၵ်းၵေႃႉ ႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(15)ၵေႃႉ ႁူမ်ႈ ၵၼ်သေၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈ ၵၢပ်ႇပၼ်လုင်းလၢဝ်ၾႃႉ+ပႃႈသႃႇ ဝၢၼ်ႈၼမ်ႉတွတ်ႇ ဢိူင်ႇၼမ်ႉတွတ်ႇ ၸေႈဝဵင်ၵုၼ်ႁဵင် ၸိုင်ႈတႆးပွတ်းၸၢၼ်း ၼၼ်ႉယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-24T04:54:58

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-91/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းသႅၼ်ဝီ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းသႅၼ်ဝီ ၼၼ်ႉၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ23-10-2023 ၶၢဝ်းယၢမ်းၵၢင်ၼႂ်10:00မူင်းတေႃႇထိုင်ဝၢႆးဝၼ်း 4:00မူင်းၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁူမ်ႈႁႅင်းၵူၼ်းသိုၵ်း(8) ၵေႃႉ လႆႈၸႅၵ်ႇၵၼ်သေၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈပုမ်ႇၶဝ်ႈပၼ်လုင်းမူၼ်ႇ+ပႃႈထွၼ်း လႄႈလုင်းၵီႇ+ပႃႈလူင် ဝၢၼ်ႈတၢတ်ႇၽႃႉ ဢိူင်ႇၶမ်းတိူၼ်း ၸေႈဝဵင်းမၢႆ (30) သႅၼ်ဝီ ၸေႈတွၼ်ႈမၢႆ(8) ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-23T03:55:59

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-90/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၼႂ်းပိုၼ်ႉတီႈ ၸေႈဝဵင်းၵျွၵ်ႉမႄး

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈၸေႈဝဵင်းၵျွၵ်ႉမႄး ၼၼ်ႉၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ20-10-2023ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁူမ်ႈႁႅင်းၵူၼ်းသိုၵ်း(15)ၵေႃႉ လႆႈၸႅၵ်ႇၵၼ်ႁဵတ်းပဵၼ် (3)ၸုမ်းသေၵႂႃႇၸွႆႈထႅမ်ၵၢၼ်ပေႃႈမႄႈၵူၼ်းမိူင်း ႁႅင်းၵူၼ်းသိုၵ်း(5)ၵေႃႉၸွႆႈထႅမ် ၵၢၼ်ႉ ၶဝ်ႈၵၢပ်ႇ တၢင်ႇၶဝ်ႈၵၢပ်ႇပၼ် လုင်းၺုၼ်ႇၼႃႉ+ ပႃႈ ၸေႃးမိၼ်ႉ ဝၢၼ်ႈလူင်မိူင်း ထႅင်ႈႁႅင်းၵူၼ်းသိုၵ်း (4)ၵေႃႉ ၵႂႃႇ ၸွႆႈဢိတ်ႇၶဝ်ႈၵၢပ်ႇ ပၼ်လုင်းဝီႉ+ပႃႈၶႄႇ ဝၢၼ်ႈၵွင်း ဢိူင်ႇပၢင်ပဝ်း လႄႈထႅင်းႁႅင်းၵူၼ်းတႃႇ(6)ၵေႃႉ လႆႈၵႂႃႇ ၸွႆႈထႅမ်ဢိတ်ႇၶဝ်ႈၵၢပ်ႇ ပၼ်လုင်းမူး+ပႃႈၽိတ်ႈ ဝၢၼ်ႈ ၼႃးသွင်း ဢိူင်ႇႁၢႆးၵုၺ် ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-23T03:53:44

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-89/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵျွၵ်ႉမႄး

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းၵျွၵ်ႉမႄး ၼၼ်ႉ ၸွႆႈၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 18-10-2023 ယၢမ်းၵၢင်ၼႂ် 8:00 မူင်း တေႃႇထိုင် ႁူဝ်ၶမ်ႈ 4:00 ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ၼ်ႂးပႃႇတီႇမႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆး SSPP/SSA ႁႅင်းၵူၼ်းသိုၵ်း (10) ၵေႃႉ ၸွႆႈၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇပၼ် လုင်းသူႉ+ ပႃႈၼွႆး ဝၢၼ်ႈလွႆဢွႆႇ ဢိူင်ႇမၢႆ(4) ၸေႈဝဵင်း(24) ၵျွၵ်ႉမႄး ၸိုင်ႈတႆးပွတ်းႁွင်ႇ ၼႆယူႇယဝ်ႉ ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈ ပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇယဝ်ႉ ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-20T12:36:22

https://ssppssa.org/2023/10/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%81%b8%e1%82%82-3/

ၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ် ပွႆႇမၢၵ်ႇၸူး တပ်ႉပၢင်သဝ်း သိုၵ်းၶၢင် KIA ၼႂ်းၸေႈဝဵင်းမူႇၸေႈ

ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ်တိုၵ်း (Jet Fighter) ၼိုင်ႈလမ်းသေ ပွႆႇမၢၵ်ႇသႂ်ႇ တပ်ႉပၢင်သဝ်းၸူဝ်ႈၶၢဝ်း သိုၵ်းၶၢင် KIA ဢၼ်မီးၼႂ်းဢိူင်ႇတီးမ ၸေႈဝဵင်းမူႇၸေႈ ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ။ မိူဝ်ႈၼႆႉဝၼ်းထီႉ 20/10/2023 ၶၢဝ်းယၢမ်း ဝၢႆးဝၼ်း 2:25 မူင်းၼၼ်ႉ ၾၢႆႇၶွင်ႇသီႇသိုၵ်းမၢၼ်ႈ ၸႂ်ႉႁိူဝ်းမိၼ် တိုၵ်း (Jet Fighter) ၼိုင်ႈလမ်းသေ ပွႆႇမၢၵ်ႇသႂ်ႇ တပ်ႉပၢင်သဝ်းၸူဝ်ႈၶၢဝ်း တပ်ႉသိုၵ်းလွတ်ႈလႅဝ်းသဝ်းၶေႃၶၢင် KIA တီႈလွႆၼွင်ၶဵဝ် ဢၼ်မီးၾၢႆႇၸဵင်ႇႁွင်ႇဝၼ်းဢွၵ်ႇဝၢၼ်ႈတီးမ ယၢၼ်ၵႆဝၢၼ်ႈတီးမ မွၵ်ႈ (4) လၵ်း ၼႂ်းဢိူင်ႇတီးမ ၸေႈဝဵင်းမူႇၸေႈ ၸိုင်ႈတႆးပွတ်းႁွင်ႇ ၊ လွင်ႈလူႉတၢႆမၢတ်ႇၸဵပ်း မီးဢမ်ႇမီးတေႉ ပႆႇလႆႈႁူႉၸွမ်း ၼႆယဝ်ႉ။ ၵဵဝ်ႇလူၺ်ႈလွင်ႈၼႆႉသေ ၵူၼ်းမိူင်းပိုၼ်ႉတီႈၵေႃႉၼိုင်ႈ လၢတ်ႈၼႄဝႃႈ- ” ၸႂ်ႈၶႃႈဢေႃႈ ႁိူဝ်းမိၼ် မႃးယိုဝ်းတပ်ႉသိုၵ်းၶၢင် ဢၼ်မီးၾၢႆႇဢွၵ်ႇဝၢၼ်ႈတီးမၼႆႉဢေႃႈ ႁိူဝ်းမိၼ်တေႉလမ်းလဵဝ်ၵူၺ်း မႃးယိုဝ်းမွၵ်ႈသွင်လုၵ်ႈသေ ၶိုၼ်းပၼ်ႇၵႂႃႇပၼ်ႇမႃး ယူႇယူႇမႃးယိုဝ်း ႁဵတ်း ၼၼ် ဢေႃႈ တေႃႇပေႃးထိုင်ယၢမ်းဝၢႆးဝၼ်း 2:50 ၼႆႉ ဢေႃႈ။ ၶဝ်ယိုဝ်းမႅၼ်ႈ 11 လုၵ်ႈယဝ်ႉၶႃႈ ” ဝႃႈၼႆ။ တီႈၼႂ်းဢိူင်ႇတီးမ ၸေႈဝဵင်းမူႇၸေႈၼႆႉ လိူဝ်သေ တပ်ႉသိုၵ်းပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA ယဝ်ႉ မီးတပ်ႉသိုၵ်းလွတ်ႈလႅဝ်းသဝ်းၶေႃ ၶၢင် KIA ၊ တပ်ႉသိုၵ်းပူတ်းပွႆႇၸိူဝ်ႉၸၢတ်ႈတဢၢင်း TNLA လႄႈ ၾၢႆႇၶွင်ႇသီႇသိုၵ်းမၢၼ်ႈၶဝ် တူင်ႉၼိုင်ၵႂႃႇမႃးသေ ၶွင်ႇသီႇသိုၵ်းမၢၼ်ႈတင်း ၸုမ်းယိပ်းၵွင်ႈၵၢင်ႇ ၸၢဝ်းၶိူဝ်းၶဝ်ၵေႃႈ ယူႇယူႇၵႆႉလႆႈပဵၼ်ပၢင်တိုၵ်းၵၼ် ယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-20T06:49:55

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-88/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈၸေႈဝဵင်းၼွင်ၶဵဝ်

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၼွင်ၶဵဝ်ၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်မိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ19-10-2023ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(4)ၵေႃႉ လႆႈၵႂႃႇ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈဢိတ်ႇၶဝ်ႈၵၢပ်ႇပၼ် လုင်းၸေႃး+ပႃႈငိုၼ်းလူႇ ဝၢၼ်ႈသီႇၶူႈ ဢိူင်ႇသီႇၶူႈ ၸေႈဝဵင်းၼွင်ၶဵဝ် ၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-20T06:47:41

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-87/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈၸေႈဝဵင်းၼမ်ႉတူႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၼမ်ႉတူႈၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်မိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ19-10-2023ၶၢဝ်းယၢမ်းၵၢင်ၼႂ်8:00မူင်းတေႃႇထိုင်ဝၢႆးဝၼ်း3:00မူင်းၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(3)ၵေႃႉ လႆႈၵႂႃႇ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇပၼ် လုင်းၼူႉ+ပႃႈသႅင်ၵျၢၼ်ႇ မိူင်းယဵၼ် ဢိူင်ႇမိူင်းယဵၼ် ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ် ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေၵႃႈၼင်ႇ ၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-20T06:45:36

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%80%95%e1%82%83%e1%82%87-7/

ၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းတႆး SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵျွၵ်ႉမႄး

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၵျွၵ်ႉမႄးၼၼ်ႉ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ19-10-2023ၼၼ်ႉ ၵေႃႉသိုၵ်း ၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(9 )ၵေႃႉ ၸႅၵ်ႇ ၵၼ်သေ ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈ ၵၢပ်ႇ ပၼ်လုင်းဢေႃး+ပႃႈဢူး ဝၢၼ်ႈၼႃးသွင်း လႄႈ လုင်းသူႉ+ ပႃႈၸေႃးဢုင်ႇ ဝၢၼ်ႈလွႆ ဢိူင်ႇႁၢႆးၵုၺ် ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။ #shanstateprogressparty #shanstatearmy SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-19T04:08:34

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-86/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵျွၵ်ႉမႄး

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းၵျွၵ်ႉမႄးၼၼ်ႉ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ18-10-2023ၶၢဝ်းယၢမ်းၵၢင်ၼႂ်8:00မူင်းတေႃႇထိုင်ၵၢင်ဝၢႆးဝၼ်း 4:40မူင်းၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(7)ၵေႃႉႁူမ်ႈၵၼ်ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇပၼ်လုင်းဢေႃး+ပႃႈဢူး ဝၢၼ်ႈၼႃးသွင်း ဢိူင်ႇႁၢႆးၵုၺ် ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-19T04:05:33

https://ssppssa.org/2023/10/5802/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵုၼ်ႁဵင်

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းၵုၼ်ႁဵင် ၼၼ်ႉ ၸွႆႈ ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 18-10-2023 ၶၢဝ်းယၢမ်းၵၢင်ၼႂ် 08:00 မူင်း တေႃႇထိုင်ဝၢႆးဝၼ်း 17:00 မူင်း ၼၼ်ႉၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (9) ၵေႃႉ ၸွႆႈၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇ ပၼ်လုင်းၸႃႇလိင်ႇ+ပႃႈၶမ်းလူႇ ဝၢၼ်ႈၼမ်ႉတွတ်ႇ ဢိူင်ႇၼမ်ႉတွတ်ႇ ၸေႈဝဵင်းၵုၼ်ႁဵင် ၸိုင်ႈတႆးပွတ်းၸၢၼ်းၼႆယူႇယဝ်ႉ ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈ ပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-19T04:03:35

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-85/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းသႅၼ်ဝီ

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းသႅၼ်ဝီ ၼၼ်ႉ ၸွႆႈ ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 18-10-2023 ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (4) ၵေႃႉ ၸွႆႈ ၵၢၼ်ပေႃႈမႄႈၵူၼ်းမိူင်း ၸွႆႈပၢတ်ႇၶဝ်ႈပၼ် ၸၢႆးသူၺ်ႇ ဢွင်ႇ+ၼၢင်းၶမ်း ဝၢၼ်ႈၶွၵ်ႈၵႂၢႆး ဢိူင်ႇၶမ်းတိုၼ်း ထုင်ႉမိူင်းပႃး ၸေႈဝဵင်းသႅၼ်ဝီ ၸိုင်ႈတႆးပွတ်းႁွင်ႇၼႆယူႇယဝ်ႉ ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈ ပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-18T04:32:52

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-84/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ထုင်ႉမိူင်းယဵၼ် ၸေႈဝဵင်းၼမ်ႉတူႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈထုင်ႉမိူင်းယဵၼ် ၸေႈဝဵင်းၼမ်ႉတူႈၼၼ်ႉ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ 17-10-2023 ၶၢဝ်းယၢမ်းၵၢင်ၼႂ်7:00မူင်းတေႃႇထိုင်ၵၢင်ဝၼ်း12:00မူင်းၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(3)ၵေႃႉႁူမ်ႈၵၼ်ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈဢိတ်ႇၶဝ်ႈၵၢပ်ႇပၼ် လုင်းသၢင်ႇ+ပႃႈပေႉ ဝၢၼ်ႈၵုင်းမူင်ႈ ဢိူင်ႇဝၢၼ်ႈသႃႇလူင် ထုင်ႉမိူင်းယဵၼ် ၸေႈဝဵင်းၼမ်ႉတူႈ ၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-18T02:16:33

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-83/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ထုင်ႉမိူင်းယဵၼ် ၸေႈဝဵင်းၼမ်ႉတူႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းၼမ်ႉတူႈ ၼၼ်ႉ ၸွႆႈၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 17-10-2023 ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (3) ၵေႃႉ ၸွႆႈ ၵၢၼ်ပေႃႈမႄႈၵူၼ်းမိူင်း ၸွႆႈၽတ်ႉၶဝ်ႈၵၢပ်ႇ ပၼ် လုင်းမွင်ႇငူၺ်ႇ+ ပႃႈမုင်ႇ ဝၢၼ်ႈၵုင်းမူင်ႈ ဢိူင်ႈဝၢၼ်ႈသႃႇလူင် ထုင်ႉမိူင်းယဵၼ် ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈ ပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-18T02:06:14

https://ssppssa.org/2023/10/5781/

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်း ၼွင်ၶဵဝ်

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈ ၸေႈဝဵင်းၼွင်ၶဵဝ်ၼၼ်ႉ ၸွႆႈၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ16-10-2023ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(5)ၵေႃႉ ၸွႆႈထႅမ် ၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇ ပၼ်လုင်းသူၺ်ႇ+ ပႃႈၺုၼ်ႉ ဝၢၼ်ႈၵႆႇဢႅၵ်ႇ ဢိူင်ႇပၢင်တီး ၸေႈဝဵင်း ၼွင်ၶဵဝ် ယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇ ယူႇယဝ်ႉ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-17T08:53:57

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-82/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵုၼ်ႁဵင်

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းၵုၼ်ႁဵင် ၼၼ်ႉ ၸွႆႈ ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 16-10-2023 ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (16) ၵေႃႉ ၸႅၵ်ႇ ၵၼ်သေ ၸွႆႈၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇပၼ် လုင်းမူၼ်း + ပႃႈယွၼ်းလီ လႄႈ လုင်း ဢႃႇၸေႇယ + ပႃႈၶမ်းလီ ဝၢၼ်ႈၼမ်ႉတွတ်ႇ ဢိူင်ႇၼမ်ႉတွတ်ႇ ၸေႈဝဵင်းၵုၼ်ႁဵင် ၸိုင်ႈတႆးပွတ်းၸၢၼ်းၼႆယူႇယဝ်ႉ ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈ ပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-17T08:51:07

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-81/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းပၢင်ႇသၢႆး

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းပၢင်ႇသၢႆးၼၼ်ႉ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ16-10-2023ၶၢဝ်းယၢမ်းၵၢင်ၼႂ်9:00မူင်းတေႃႇထိုင်ဝၢႆးဝၼ်း3:30မူင်းၼၼ်ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(5)ၵေႃႉႁူမ်ႈ ၵၼ်ၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈဢိတ်ႇၶဝ်ႈၵၢပ်ႇ ပၼ်လုင်းၽူဝ်းၸိင်ႇ+ပႃႈယဵၼ်ႇ ဝၢၼ်ႈၵွင်းၶၢင် ၸေႈဝဵင်းပၢင်ႇသၢႆး ၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-17T08:48:18

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-80/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵုၼ်ႁဵင်

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းၵုၼ်ႁဵင်ၼၼ်ႉ ၸွႆႈ ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 15-10-2023 ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (15) ၵေႃႉ ၸွႆႈ ၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇပၼ် ၸၢႆးလဝ်း + ၼၢင်းၸိင်ႇၼူႉ ဝၢၼ်ႈၼမ်ႉတွတ်ႇ ဢိူင်ႇၼမ်ႉတွတ်ႇ ၸေႈဝဵင်းၵုၼ်ႁဵင် ၸိုင်ႈတႆးပွတ်းၸၢၼ်းၼႆယူႇယဝ်ႉ ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈ ပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-17T08:45:58

https://ssppssa.org/2023/10/%e1%80%9a%e1%80%bd%e1%81%bc%e1%80%ba%e1%82%89%e1%81%bc%e1%80%99%e1%80%ba%e1%82%89%e1%80%9a%e1%82%82%e1%80%ba%e1%82%87%e1%81%bc%e1%80%99%e1%80%ba%e1%82%89%e1%81%bc%e1%80%bd%e1%80%84%e1%80%ba%e1%80%b8/

ယွၼ်ႉၼမ်ႉယႂ်ႇၼမ်ႉၼွင်းသေ ၵူၼ်းမိူင်းတႆးပွတ်းႁွင်ႇ ၼႂ်းၸေႈဝဵင်းၼမ်ႉတူႈ ၊ ၸေႈဝဵင်းလႃႈသဵဝ်ႈ မီးလွင်ႈ လူႉသုမ်းၼမ်

ယွၼ်ႉၾူၼ်တူၵ်း ၼမ်ႉၶိုၼ်ႈၼမ်ႉၼွင်းသေ ၵူၼ်းမိူင်းတႆးပွတ်းႁွင်ႇ မိူၼ်ၼင်ႇၼႂ်းၸေႈဝဵင်းၼမ်ႉတူႈ ၊ ၸေႈ ဝဵင်းလႃႈသဵဝ်ႈ မီးလွင်ႈလူႉသုမ်း တိူၵ်ႇ ႁႆႊလွၵ်းၼႃး ၊ သူၼ် ၊ ႁိူၼ်း ၸွမ်းတင်းၼမ် ၼႆယူႇယဝ်ႉ။ မိူဝ်ႈဝၼ်းထီႉ 12/10/2023 ၼၼ်ႉ ယွၼ်ႉၾူၼ်လူင်တူၵ်း ႁႃႇယႂ်ႇၼႂ်းမိူင်းတႆးပွတ်းႁွင်ႇ လႄႈ ႁဵတ်းႁႂ်ႈ ၼမ်ႉ ႁွင်ႈလဵၵ်ႉ ၊ ႁွင်ႈယႂ်ႇမိူၼ်ၼင်ႇႁွင်ႈၼမ်ႉတူႈ ၼွင်းၶိုၼ်ႈႁႅင်းလိူဝ်ၵူႈပီႊပီႊသေ ထူမ်ႈပႃး တိူၵ်ႇႁႆႈလွၵ်းၼႃး ၊ သူၼ် ၊ ႁိူၼ်း ၵူၼ်းမိူင်းပိုၼ်ႉတီႈ ၼႂ်းၸေႈဝဵင်း ၼမ်ႉတူႈ ၊ ၸေႈဝဵင်းလႃႈသဵဝ်ႈ ၊ ၸေႈဝဵင်းသီႇပေႃႉ ၸဵမ်ၸိူဝ်း ၼႆႉ လႆႈလူႉသုမ်းၸွမ်း တင်းၼမ်ယူႇယဝ်ႉ။ၵူၼ်းမိူင်းပိုၼ်ႉတီႈ ဢၼ်လႆႈထုၵ်ႇၺႃးၽေးၼမ်ႉထူမ်ႈ တိူၵ်ႇႁႆႊလွၵ်းၼႃး ၊ သူၼ် ၊ ႁိူၼ်း ၸိူဝ်းၼၼ်ႉ မိူၼ် ၼင်ႇၼႂ်းၸေႈဝဵင်းၼမ်ႉတူႈ ၼႂ်းဢိူင်ႇမိူင်းယဵၼ် ဝၢၼ်ႈပၼ်ႇတွင်း ၊ ဝၢၼ်ႈပဵင်းၼိမ် ၊ ဝၢၼ်ႈပၢင်ႇၶမ်း ၊ ဝၢၼ်ႈ ဝဵင်း ၼၼ်ႈ ၊ ဝၢၼ်ႈတီး ၊ ဝၢၼ်ႈၵွင်းသၢင်း ၊ ဝၢၼ်ႈၵွင်းၵႄး ၊ ဝၢၼ်ႈၶူဝ်ၶမ်း ၊ ဝၢၼ်ႈၼွင်ၵႂၢင် ၊ ဝၢၼ်ႈမိူင်းယဵၼ် ပွၵ်ႉမၢႆ(1/2/3/4) ၊ ဝၢၼ်ႈၶူဝ်မႃႉ ၊ ဝၢၼ်ႈၼႃးႁႆး ၊ ဝၢၼ်ႈပၢင်ႇ ၊ ဝၢၼ်ႈပၢင်ႇလွၵ်း လင်ႁိူၼ်း ႁူမ်ႈ (480) လင် လႆႈ လူႉသုမ်းၶဝ်ႈၼႃး (1174) ဢေႊၵ ၊ သူၼ်ၶဝ်ႈၵၢပ်ႇ (538) ဢေႊၵ ၊ လင်ႁိူၼ်း (16) လင် ၊ ၼႂ်း ဢိူင်ႇၼႃးသၢႆး မိူၼ် ၼင်ႇဝၢၼ်ႈၼႃးသၢႆး ၊ ဝၢၼ်ႈပၢင်ႇၼွတ်ႈ ၊ ဝၢၼ်ႈၼမ်ႉယၢင်း လင်ႁိူၼ်းႁူမ်ႈ(46)လင် လႆႈလူႉသုမ်း ၶဝ်ႈ ၼႃး ၊ သူၼ်ၶဝ်ႈၵၢပ်ႇ ၊ ၶူဝ်းႁိူၼ်း ၊ သူၼ်ၽၵ်း ၊ ႁိူၼ်း(1) လင် ၵႃႈၶၼ်တေတူၵ်းမႅၼ်ႈသၢင်ႉငိုၼ်း (45,260,000) သီႇပၢၵ်ႇႁႃႈသိပ်းသွင်သႅၼ် ႁူၵ်းမိုၼ်ႇ ၵျၢပ်ႈ ၊ ဢိူင်ႇၼမ်ႉပၢႆႇ မိူၼ်ၼင်ႇ ဝၢၼ်ႈ ၼႃးတူင်ႈ ၊ ဝၢၼ်ႈၼႃးၵႅင်း ၊ ဝၢၼ်ႈပဵင်းလူင် ၊ ဝၢၼ်ႈၼႃးၵႄး ၊ ဝၢၼ်ႈသူပ်းမွၼ်း ၊ ဝၢၼ်ႈႁူၺ်ႈ ၽၵ်း လင်ႁိူၼ်းႁူမ်ႈ (57) လင် ၶူဝ်းၶွင်ဢၼ်လႆႈလူႉသုမ်း ၶဝ်ႈၼႃး ၊ သူၼ်ၶဝ်ႈၵၢပ်ႇ ၊ သူၼ်ၽၵ်း ၊ သူၼ်ၵူၺ်ႈ ၊ ၶူဝ်းႁိူၼ်း တၢင်းမူတ်း တေတူၵ်းမႅၼ်ႈသၢင်ႉငိုၼ်း (68,491,700) ႁူၵ်းပၢၵ်ႇ ပႅတ်ႇသိပ်းသီႇသႅၼ် ၵဝ်ႈမိုၼ်ႇ ၼိုင်ႈႁဵင်ၸဵတ်းပၢၵ်ႇၵျၢပ်ႈ ၊ ဢိူင်ႇဝၢၼ်ႈသႃႇလူင် မိူၼ် ၼင်ႇ ဝၢၼ်ႈသႃႇ လူင် ၊ ဝၢၼ်ႈဢၢႆႇ ၊ ၵုင်းမူင်ႈ ၊ ဝၢၼ်ႈ ၼႃးပဵင်း ၊ ဝၢၼ်ႈ သႃႇဢွၼ်ႇ ၊ ဝၢၼ်ႈၼႃးသၢင်း ၊ ဝၢၼ်ႈလွၵ်းလူင် ၊ ဝၢၼ်ႈၵုင်း မူင်ႈ ၊ ဝၢၼ်ႈၼႃးလိၼ်း ၊ ဝၢၼ်ႈႁေႃၼႃး လင် ႁိူၼ်းႁူမ်ႈ (237) လင် ၶူဝ်းၶွင်လႆႈလူႉသုမ်း ၶဝ်ႈ ၼႃး (692) ဢေႊၵ ၊ ၶဝ်ႈၵၢပ်ႇ(405) ဢေႊၵ ၊ ဢိူင်ႇသၢႆး ၶၢဝ် မိူၼ်ၼင်ႇဝၢၼ်ႈ ၼမ်ႉၵၢၼ်ႇ ၊ ဝၢၼ်ႈၼမ်ႉမႅင်းသေႃႉ ၊ ဝၢၼ်ႈပၢင် ဝူဝ်း လင်ႁိူၼ်းႁူမ်ႈ (46) လင် ၶူဝ်းၶွင်လႆႈ လူႉသုမ်း ၶဝ်ႈၼႃး ၊ သူၼ်ၽၵ်း ၊ ၶူဝ်းႁိူၼ်း ၊ ၶူဝ်း ၽုင်ႇ တၢင်းမူတ်း ၵႃႈၶၼ် တေတူၵ်းမႅၼ်ႈ သၢင်ႉငိုၼ်း (18,000,000) ၼိုင်ႈပၢၵ်ႇ ပႅတ်ႇသိပ်းသႅၼ်ၵျၢပ်ႈ ၼႆယူႇယဝ်ႉ။

['ၶၢဝ်ႇ']

2023-10-16T07:07:52

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-79/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းလႃႈသဵဝ်ႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈၸေႈဝဵင်းလႃႈသဵဝ်ႈၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ15-10-2023 ၶၢဝ်းယၢမ်းၵၢင်ၼႂ် 9:30 မူင်းတေႃႇထိုင်ၵၢင်ဝၼ်း12:30 မူင်းၼၼ်ႉ ၵေႃႉသိုၵ်း ၵေႃႉ ႁၢၼ် ၾၢႆႇတပ်ႉၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(2) ၵေႃႉ ႁူမ်ႈတၢင်းပေႃႈမႄႈၵူၼ်းမိူင်း(25)ၵေႃႉသေၸွႆႈၵၼ်ၶုတ်းထူမ် သဵၼ်ႈတႃႈသၢႆတၢင်း ၽၢႆႇတူၵ်းဝၢၼ်ႈပၢင်ထူဝ်ႇလိၼ်ဢိူင်ႇၵေးၶၢင် ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-15T10:25:02

https://ssppssa.org/2023/10/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%a2%e1%80%9d%e1%80%ba/

ၶွင်ႇသီႇသိုၵ်းမၢၼ်ႈ ဢဝ်ၵိၼ်ၶူဝ်းၶွင်ၵူၼ်းဝၢၼ်ႈ လႄႈ လွၵ်ႇငိူတ်ႈၵူၼ်းဝၢၼ်ႈ ႁႂ်ႈႁဵတ်း ပျီႇတုၸိတ်ႉ

ၶွင်ႇသီႇသိုၵ်းမၢၼ်ႈ ဢၼ်တူင်ႉၼိုင်ပၵ်းသဝ်း ၼႂ်းဢိူင်ႇႁၢႆးသႅင် ၸေႈဝဵင်းလၢႆးၶႃႈၼၼ်ႉ ဢႃးထမ်ႇမ ဢဝ် ၵိၼ်ၵႆႇ ၵူၼ်းဝၢၼ်ႈ လႄႈ လၢတ်ႈၵႂၢမ်းတဵၵ်းတဵင်လွၵ်ႇငိူတ်ႈ တီႈၵူၼ်းဝၢၼ်ႈ ႁႂ်ႈႁဵတ်းသိုၵ်း ပျီႇတုၸိတ်ႉ ၼိုင်ႈ ႁိူၼ်းလႂ် ၼိုင်ႈၵေႃႉ ၼႆယူႇယဝ်ႉ။ မိူဝ်ႈဝၼ်းထီႉ 11.10.2023 ၶၢဝ်းယၢမ်း ၵၢင်ၼႂ် 7:00 မူင်းၼၼ်ႉ ၶွင်ႇသီႇသိုၵ်းမၢၼ်ႈ ဢၼ်ပၵ်းသဝ်းတူင်ႉ ၼိုင်ဝႆႉ တီႈၵွင်းမူးႁၢႆးသႅင် ဢိူင်ႇႁၢႆးသႅင် ၸေႈဝဵင်းလၢႆးၶႃႈ ၼၼ်ႉ မိူဝ်းလၵ်ႉပိုတ်း ဢဝ်ၵိၼ်ၵႆႇ ၵူၼ်းဝၢၼ်ႈ ၼႂ်းဝၢၼ်ႈ ၵၢင်းဢုၼ် ဢိူင်ႇႁၢႆးသႅင် သေ တဵၵ်းတဵင်လွၵ်ႇငိူတ်ႈ လၢတ်ႈတီႈၵူၼ်းဝၢၼ်ႈ ႁႂ်ႈၵူၼ်းဝၢၼ်ႈ ႁဵတ်း သိုၵ်းပျီႇတုၸိတ်ႉ ၼိုင်ႈႁိူၼ်းလႂ်ၼိုင်ႈၵေႃႉ ၊ ၵူၼ်းဝၢၼ်ႈဢွၼ်ၵၼ်ၵူဝ် ယွၼ်ႉဢမ်ႇၶႆႈႁဵတ်းသိုၵ်း ပျီႇတု ၸိတ်ႉ လႄႈ ၵမ်ႈၽွင်ႈ ၵေႃႈ ႁၢင်ႈႁႅၼ်းတႃႇတေ ဢွၵ်ႇပၢႆႈႁႂ်ႈလွတ်ႈႁဵတ်းသိုၵ်း ပျီႇတုၸိတ်ႉ ၼႆယူႇယဝ်ႉ။ ၵူၼ်းမိူင်းပိုၼ်ႉတီႈ ၵေႃႈၼိုင်ႈလၢတ်ႈၼႄႁဝ်းၶႃႈဝႃႈ- “ ၸႂ်ႈၶႃႈဢေႃႈ သိုၵ်ႈမၢၼ်ႈဢၼ်ပၵ်းသဝ်းဝႆႉ တီႈၵွင်းမူးႁၢႆးသႅင်ၼၼ်ႉ ၶဝ်လူင်းမႃးၼႂ်းဝၢၼ်ႈႁဝ်းၶႃႈသေ မႃးပိုတ်း ဢဝ်ၵႆႇၵႂႃႇဢေႃႈ။ လိူဝ်သေၼၼ်ႉ ၶဝ် လၢတ်ႈတီႈၵူၼ်းဝၢၼ်ႈႁဝ်းၶႃႈဝႃႈ ၼႂ်းဝၢၼ်ႈၵၢင်းဢုၼ်ၼႆႉ ၼိုင်ႈႁိူၼ်း တေလႆႈႁဵတ်းသိုၵ်း ပီႇတုၸိတ်ႉ (1) ၵေႃႉ ပေႃးၵူၼ်းဝၢၼ်ႈ ဢမ်ႇႁဵတ်းၼႆ ၶဝ်ဢမ်ႇဢၢၼ်းမိူဝ်းၶိုၼ်း ဝႃႈၼႆဢေႃႈ။ ႁဝ်းၶႃႈတေႉ တိုၼ်းဢမ်ႇၶႆႈ ႁဵတ်းသိုၵ်းပျီႇတုၸိတ်ႉၶႃႈ ယွၼ်ႉၼၼ် ၵူၼ်းဝၢၼ်ႈၵမ်ႈၽွင်ႈၵေႃႈ ၵူဝ်လႆႈႁဵတ်းသိုၵ်းပျီႇတုၸိတ်ႉလႄႈ ဢွၼ်ၵၼ်ၶိုင် ၶႂ်ႈပၢႆႈယဝ်ႉၶႃႈ ဢၼ်ၶဝ်လၢတ်ႈၼၼ်ႉ လၢတ်ႈတေႉႁိုဝ်လၢတ်ႈလဵၼ်ႈဢမ်ႇႁူႉၶႃႈလႄႇၼေႃႈ ၵူၼ်းဝၢၼ်ႈၶဝ်တေႉဢွၼ်ၵၼ်ၵူဝ်ဝႆႉ ယဝ်ႉၶႃႈ ” ဝႃႈၼႆ။ဝၢႆးသေၶွင်ႇသီႇသိုၵ်းမၢၼ်ႈ ယိုတ်းသိမ်းဢႃႇၼႃႇၸိုင်ႈမိူင်းမႃးၼႆႉ ၵၢၼ်မိူင်းၵၢၼ်သိုၵ်း ၼႂ်းမိူင်းၵေႃႈ ဢမ်ႇ မီးလွင်ႈၼိမ်သဝ်း ၶွင်ႇသီႇသိုၵ်းမၢၼ်ႈတင်း တပ်ႉသိုၵ်းၵႅတ်ႇ ၶႄၵူၼ်းမိူင်း PDF ၊ ၸုမ်းယိပ်းၵွင်ႈၵၢင်ႇၸၢဝ်း ၶိူဝ်းၶဝ် လၢႆလၢႆၸုမ်း ၵႆႉၵႆႉပဵၼ်ပၢင်တိုၵ်းၵၼ်လႄႈ ၾၢႆႇၶွင်ႇသီႇသိုၵ်းမၢၼ်ႈ မီးလွင်ႈလူႉယႂ်ႇသုမ်းၼမ်သေ တႃႇတေတူင်ႉ ၼိုင် ၼႂ်းပိုၼ်ႉတီႈလၢႆတီႈလၢႆတၢင်းၼၼ်ႉ ၶွင်ႇသီႇသိုၵ်းမၢၼ်ႈ လႆႈၸႂ်ႉပႃး ႁႅင်းသိုၵ်း ပျီႇတု ၸိတ်ႉ တူင်ႉၼိုင်ၸွမ်းပႃး ၼႆယူႇယဝ်ႉ။ Photo-Crd:

['သုၼ်ႇလၢႆႈၵူၼ်း']

2023-10-13T07:54:12

https://ssppssa.org/2023/10/%e1%81%bd%e1%80%b0%e1%81%bc%e1%80%ba%e1%80%90%e1%80%b0%e1%81%b5%e1%80%ba%e1%80%b8%e1%82%81%e1%82%83%e1%82%87%e1%80%9a%e1%82%82%e1%80%ba%e1%82%87%e1%80%9c%e1%81%a2%e1%82%86%e1%80%9d%e1%81%bc%e1%80%ba/

ၽူၼ်တူၵ်းႁႃႇယႂ်ႇလၢႆဝၼ်းထပ်းၵၼ် မိူင်းတႆးပွတ်းႁွင်ႇ ၼမ်ႉၶိုၼ်ႈႁႅင်း ၶူဝ်းသူၼ် ၊ ႁိူၼ်းယေးၵူၼ်း မိူင်းလူႉသုမ်းၼမ်

ယွၼ်ႉၽူၼ်လူင်တူၵ်းႁႅင်း ၼႂ်းပိုၼ်ႈတီႉ မိူင်းတႆးပွတ်းႁွင်ႇ လႄႈ ႁဵတ်းႁႂ်ႈၼမ်ႉၼွင်းလူၵ်ႈထူမ်ႈ သူၼ်တိူၵ်ႇႁႆႊလွၵ်း ၼႃး ၵူၼ်းမိူင်း ႁိူၼ်းၵူၼ်းမိူင်းပိုၼ်ႉတီႈ လူႉၵွႆလူႉသုမ်း တင်းၼမ် ႁဵတ်းႁႂ်ႈမီးၵူၼ်း လူႉတၢႆပႃးၸွမ်း။ မိူဝ်ႈဝႃး ဝၼ်းထီႉ 12/10/2023 ၼၼ်ႉ ၽူၼ်လူင်တူၵ်းႁႅင်း လႄႈ ၼမ်ႉႁူၺ်ႈၼမ်ႉလွႆၼွင်းႁႅင်း ၼမ်ႉယိုင်ႈၶိုၼ်ႈႁႅင်းလူၵ်ႈၼွင်း ၼႂ်းဝၢၼ်ႈၼႂ်းသူၼ်၊ ပႃးၸဵမ်ႁိူၼ်း ၵူၼ်းမိူင်းပိုၼ်ႉတီႈ လႆႈလူႉၵွႆတင်းၼမ်၊ မိူၼ်ၼင်ႇ ထုင်ႉမိူင်းယဵၼ် ၸေႈဝဵင်းၼမ်ႉတူႈ ၊ ဝဵင်းသီႇပေႃႉၸိူဝ်းၼႆႉ ၵူၼ်းမိူင်းဢမ်ႇၸၢင်ႈၵႂႃႇမႃး ၵူၺ်းဢမ်ႇၵႃး ႁဵတ်းႁႂ်ႈမီးလိၼ် ၵူၼ်ႇလိၼ်ပင်း တဵင်သႂ်ႇ ၵူၼ်းမိူင်း ဝၢၼ်ႈၼႃးၵႅင်း ဢိူင်ႇ ၼမ်ႉပၢႆႇ ၸေႈဝဵင်းၼမ်ႉတူႈ မီးလွင်ႈလူႉတၢႆ ၼိုင်ႈၵေႃႉ မၢတ်ႇၸဵပ်း 2 ၵေႃႉ ၊ ၵူၼ်း ဢၼ်မၢတ်ႇၸဵပ်းႁၢဝ်ႈႁႅင်း 2 ၵေႃႉၼၼ်ႉ တိုၵ်ႉသူင်ႇယူတ်းယႃတူဝ်ဝႆႉ တီႈႁူင်းယႃလူင်ဝဵင်းသီႇပေႃႉ ယူႇယဝ်ႉ။ ၵူၼ်းမိူင်းပိုၼ်ႉတီႈ မိူင်းယဵၼ်ၵေႃႉၼိုင်ႈလၢတ်ႈၼႄသိုဝ်ႇၶၢဝ်ႇႁဝ်းၶႃႈဝႃႈ – “မိူဝ်ႈၼႆႉၽူၼ်တူၵ်းႁႅင်း ၼႃႇ ၼမ်ႉ ၼွင်းယိုင်ႈၶိုၼ်ႈဝႆးႁႅင်း လႄႈ ၶူဝ်ၶၢမ်ႈၼမ်ႉ ၊ တူင်ႈ ၼႃး ႁိူၼ်းယေးၼႂ်းဝၢၼ်ႈ ၸိူဝ်းၼႆႉ ၺႃးၼမ်ႉလူၵ်ႈၵႂႃႇမူတ်း ၊ ၶဝ်ႈၼႂ်းၼႃး ၊ သူၼ်မၢၵ်ႇၸွၵ်းၵေႃႈ ထုၵ်ႇၼမ်ႉလူၵ်ႈၵႂႃႇမူတ်းယဝ်ႉၶႃႈ ၊ လိူဝ်ၼၼ်ႉၵေႃႈ ႁိူၼ်းယေး ၵူၼ်းမိူင်းၼႆႉ ၺႃးၼမ်ႉထူမ်ႈတႄႉထူမ်ႈဝႃႈ လူႉသုမ်ႉတႄႉၶႃႈဢေႃႈပီႊ ၼႆႉ ၵူႈပီႊၼႆႉ ၼမ်ႉဢမ်ႇတွၼ်ႉၶိုၼ်ႈတၼ်ႇၼႆႉသေပွၵ်ႈ ၶႃႈ။ ဢၼ်လီမႆႈၸႂ်တေႉ ၽၢႆ (သႄႇမျွင်း) တီႈမိူင်းယဵၼ် ၼႆႉဢေႃႈ ပေႃးၽၢႆၼႆႉ ၵွႆတေႉ ဝၢၼ်ႈႁိမ်းႁွမ်း မွၵ်ႈ 3 ဝၢၼ်ႈ ၼႂ်းမိူင်းယဵၼ်ၼႆႉထႅင်ႈ 4 ပွၵ်ႉတေၺႃးၽေးၼမ်ႉထူမ်ႈမူတ်းယဝ်ႉၶႃႈ မိူဝ်ႈလဵဝ်ၼမ်ႉၼႆႉ ၼမ်ႉလူၼ်ႉၽၢႆဝႆႉယဝ်ႉၶႃႈ” ဝႃႈၼႆ။ လိူဝ်သေၼၼ်ႉ မိူၼ်ၼင်ႇ ၸွမ်းဝၢၼ်ႈပၢင်ဝူဝ်း ၊ ဝၢၼ်ႈ ၼမ်ႉမႅင်းသေႃႉ ဢိူင်ႇသၢႆးၶၢဝ် ၸေႈဝဵင်းၼမ်ႉ တူႈၼႆႉ ၵေႃႈ ယွၼ်ႉႁွင်ႈၼမ်ႉဢွၼ်ႇ ၼမ်ႉႁၢတ်ႇဢူႈ ၼွင်းၶိုၼ်ႈလႄႈ ထူမ်ႈၺႃး ႁိူၼ်း ၊ သူၼ် ၊ ၼႃး ၵူၼ်းမိူင်း ၸဵမ်ၸိူဝ်းၼႆႉသေ မိူၼ်ၼင်ႇ ၼႂ်းဝၢၼ်ႈပဵင်းလူင် ဢိူင်ႇၼႃးၵႄး ၵေႃႈ ယွၼ်ႉၼမ်ႉမီႇ ၵိုင်ႉ ၵၢင်ႉ ၼွင်းၶိုၼ်ႈထူမ်ႈပႃးႁိူၼ်း ၵူၼ်းဝၢၼ်ႈ သူၼ်ႁႆႊ ၊ ၼႃး ၸဵမ်ၸိူဝ်းၼႆႉ ၼႆယူႇယဝ်ႉ။ ၵူၼ်းမိူင်းၼမ်ႉတူႈ လၢတ်ႈဝႃႈ – ၼမ်ႉထူမ်ႈဝႆးႁႅင်းၼႃႇၶႃႈ တီႈဝၢၼ်ႈၼႃးၵႅင်းၼၼ်ႉ ၵူၼ်းႁိူၼ်းၶဝ် 3 ၵေႃႉ ၺႃးလိၼ်ၵူၼ်ႇမႃးၸွမ်းၼမ်ႉၼွင်း လႄႈ လႆႈလူႉတၢႆပႅတ်ႈၼိုင်ႈၵေႃႉ မၢတ်ႇၸဵပ်း 2 ၵေႃႉၶႃႈ ဢေႃႈ ၊ သမ်ႉပဵၼ်ၵူၼ်း ဢႃႇယူႉယႂ်ႇ လႄႈ ဢမ်ႇတၼ်းႁူႉတူဝ်ႁိုဝ်ၵေႃႈဢမ်ႇယဝ်ႉၶႃႈ လိူဝ်သေၼၼ်ႉ ႁိူၼ်းယေးၸိူဝ်းဢၼ်ၸမ်ၽင်ႇၼမ်ႉတႄႉ ထူမ်ႈၼမ်ဢေႃႈ ၼမ်ႉၶိုၼ်ႈထူမ်ႈပေႃး ဢမ်ႇၸၢင်ႈၵႂႃႇ မႃးၶႃႈယဝ်ႉ၊ ပၢႆသလိူဝ်ပဵၼ်ၶၢဝ်း ၸမ်လူဝ်ႇ ဢဝ်မၢၵ်ႇၶဝ်ႈတဝ်ႈၼမ်ႉ ဢၼ်ဢွၵ်ႇၼႂ်းသူၼ် ၸိူဝ်းၼႆႉ ၶႃႈယဝ်ႉ ဝႃႈၼႆ။ တၢင်းပိုၼ်ႉတီႈ မိူင်းတႆးပွတ်းႁွင်ႇၼႆႉ ၽူၼ်းတူၵ်းႁႅင်း (4) ဝၼ်း ထပ်းၵၼ် ႁဵတ်းႁႂ်ႈၼမ်ႉၶိုၼ်ႈဝႆး သူၼ် မၢၵ်ႇ သူၼ် ၼႃး ၊ ႁိူၼ်းယေးၵူၼ်းမိူင်း ထုၵ်ႇၼမ်ႉထူမ်ႈ ၼပ်ႉႁူဝ်ပၢၵ်ႇ ႁဵတ်းႁႂ်ႈၵူၼ်းမိူင်းပိုၼ်ႉတီႈ မီး လွင်ႈယၢပ်ႇၽိုတ်ႇ ၽေးသၽႃႇဝ ၼမ်ႉလူၵ်ႈၼမ်ႉၼွင်း ပွၵ်ႈၵမ်းၼႆႉတႄႉတႄႉ၊ ၵဵဝ်ႇလူၺ်ႈ ၵူၼ်းမိူင်း ထူပ်းၽေး ၼႂ်းပွၵ်ႈၵမ်းၼႆႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၸီႉသင်ႇ ၽၢႆႇဢုပ်ႉပိူင်ႇၵူႈတီႈတီႈ ႁႂ်ႈမီးလွင်ႈတူၺ်းထိုင် ၸွႆႈထႅမ်ၵူၼ်းမိူင်းၸိူဝ်းထူပ်းၽေး သၽႃႇဝ ၼမ်ႉထူမ်ႈ ၼမ်ႉလူၵ်ႈ လႄႈ ၵဵပ်းသဵၼ်ႈမၢႆ လွင်ႈလူႉသုမ်းၵူၼ်းမိူင်းၵူႈတီႈတီႈ သူင်ႇထိုင်ငဝ်ႈငုၼ်း SSPP/SSA ၵႂႃႇ ၼႆယူႇယဝ်ႉ။

['ၶၢဝ်ႇ']

2023-10-12T11:22:48

https://ssppssa.org/2023/10/%e1%80%99%e1%80%af%e1%81%b5%e1%80%ba%e1%82%89%e1%81%b8%e1%80%af%e1%80%99%e1%80%ba%e1%80%b8%e1%81%bc%e1%81%a2%e1%80%84%e1%80%ba%e1%80%b8%e1%80%9a%e1%80%ad%e1%80%84%e1%80%ba%e1%80%b8%e1%80%84%e1%80%9d-2/

မုၵ်ႉၸုမ်းၼၢင်းယိင်းငဝ်ႈငုၼ်း SSPP/SSA ႁူပ်ႉထူပ်းပေႃႈမႄႈၵူၼ်းမိူင်း ၼႂ်းပိုၼ်ႉတီႈ ဢိူင်ႇၶွၵ်ႈၸၢင်ႉ ၸေႈဝဵင်းဝၢၼ်ႈႁႆး

မုၵ်ႉၸုမ်းၼၢင်းယိင်း ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လူင်းႁူပ်ႉထူပ်းပေႃႈ မႄႈၵူၼ်းမိူင်း ဢၼ်ပဵၼ်မႄႈ လႄႈ လုၵ်ႈဢွၼ်ႇ ၼႂ်းပိုၼ်ႉတီႈ ဝၢၼ်ႈပၢင်ႇၶၢႆးလူင် ဢိူင်ႇၶွၵ်ႈၸၢင်ႉၸေႈဝဵင်း ဝၢၼ်ႈ ႁႆး ၸိုင်ႈတႆးပွတ်းၸၢၼ်း ၼႆယူႇယဝ်ႉ။ မိူဝ်ႈဝၼ်းထီႉ 11.10.2023 တႄႇၶၢဝ်းယၢမ်းၵၢင်ၼႂ် 10:00 မူင်း တေႃႇထိုင် 11 :50 မူင်း ၼၼ်ႉ ယူႇတီႈမုၵ်ႉ ၸုမ်းၼၢင်းယိင်း ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢွၼ်ႇႁူဝ်မုၵ်ႉၸုမ်းၼၢင်း ယိင်းလႄႈ ႁွင်ႈၵၢၼ်လူင်ၾၢႆႇပၢႆးယူႇလီငဝ်ႈငုၼ်း လူင်းႁူပ်ႉ ထူပ်းပေႃႈမႄႈ ၵူၼ်းမိူင်း ၸိူဝ်းပဵၼ် မႄႈ လႄႈ လုၵ်ႈ ဢွၼ်ႇ ၼႂ်းဝၢၼ်ႈပၢင်ႇၶၢႆးလူင် ဢိူင်ႇၶွၵ်ႈၸၢင်ႉ ၸေႈဝဵင်း ဝၢၼ်ႈႁႆး သေ တီႈၼႂ်းပၢင်ႁူပ်ႉထူပ်းၼၼ်ႉ ၽူႈၶိုၼ်ႈႁွတ်ႈတၢင်းသဵင်ႈမီး ( 213 ) ၵေႃႉ ယူႇယဝ်ႉ။ တီႈၼႂ်းပၢင်ႁူပ်ႉထူပ်းၼၼ်ႉ ၽူႈၶဝ်ႈပႃးၵေႃႇမတီႇဢွၼ် ႁူဝ် မုၵ်ႉၸုမ်းၼၢင်းယိင်းၵေႃႉၼိုင်ႈ မွၵ်ႈလၢတ်ႈၶေႃႈ ၵႂၢမ်း ပိုတ်ႇပၢင် ၊ ၵႅမ်ၽူႈဢွၼ်ႁူဝ်ထီႉ(3) မုၵ်ႉၸုမ်းၼၢင်းယိင်း မွၵ်ႇလၢတ်ႈၶေႃႈၵႂၢမ်း ၵပ်းသိုပ်ႇၼႄ ပိုၼ်းၵႅပ်ႈ မုၵ်ႉ ၸုမ်းၼၢင်းယိင်း ၵဵဝ်ႈလူၺ်ႈလွင်ႈ ၸုမ်းၼၢင်းယိင်း တေႇမႃးမိူဝ်ႈလႂ် ၊ ယိူင်းဢၢၼ်း ပိူဝ်ႈတႃႇသင် ၸဵမ် ၸိူဝ်းၼႆႉ ၵႂႃႇသေ ၽူႈဢွၼ်ႁူဝ်ၸုမ်းမေႃယႃၵေႃႉၼိုင်ႈ မွၵ်ႈလၢတ်ႈၶေႃႈၵႂၢမ်း ပၼ်ပိုၼ်းႁူႉ ၵဵဝ်ႈၵပ်းလွင်ႈ ၽၢႆႇပၢႆးယူႇလီ လႄႈ ၵွၼ်းဢိူင်ႇၶွၵ်ႈၸၢင်ႉ တၢင်တူဝ် ပေႃႈမႄႈၵူၼ်းမိူင်း မွၵ်ႈလၢတ်ႈၶေႃႈၵႂၢမ်း လူပ်းလင် ပၢင်ၵုမ်ၵႂႃႇ ယူႇယဝ်ႉ။ ဝၢႆးပၢင်ႁူပ်ႉထူပ်းပေႃႈမႄႈ ၵူၼ်းမိူင်းယဝ်ႉတူဝ်ႈၵႂႃႇ ၼၼ်ႉ ယူႇတီႈၸုမ်းၼၢင်း လႄႈ ၸုမ်းၽၢႆႇယူႇလီ ႁူမ်ႈ ၵၼ် ၸွႆႈၵူတ်ႇထတ်း ပၼ်ပၢႆးယူႇလီ တူၺ်းထိုင် ယူတ်းယႃပၼ် တၢင်းပဵၼ် ၸိူဝ်းပဵၼ် မႄႈ လႄႈ လုၵ်ႈဢွၼ်ႇ ဢိၵ်ႇပႃးၵူၼ်းထဝ်ႈ ၸဵမ်ၸိူဝ်းၼႆႉ သေ လႆႈၸႅၵ်ႇပႃးဢႃႇ ႁႃႇရ တၢင်းၵိၼ် ၸိူဝ်းဢၼ်ပဵၼ်ႁႅင်း ပၼ်ၽွၼ်းလီ တႃႇ ပၢႆးယူႇလီ ၸိူဝ်းၼႆႉယူႇယဝ်ႉ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #မုၵ်ႉၸုမ်းၼၢင်းယိင်း #မႄႈႄလႈလုၵ်ႈဢွၼ်ႇ #ၾၢႆႇပၢႆးယူႇလီ

['ၸုမ်းၼၢင်းယိင်း', 'ပၢႆးယူႇလီ']

2023-10-11T09:00:30

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%80%90%e1%80%84-2/

ၵေႃႉသိုၵ်းၵေႃႉႁၢၼ် SSPP/SSA တင်းပေႃႈမႄႈ ၵူၼ်းမိူင်း ႁူမ်ႈၵၼ် ႁဵတ်းၵၢၼ်လီၵုသူဝ်ႇ ၼႂ်းပိုၼ်ႉတီႈ ၸေႈဝဵင်း ၵျွၵ်ႉမႄး

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းၵျွၵ်ႉမႄး ၼၼ်ႉ ႁူမ်ႈၵၼ်တင်းပေႃႈမႄႈၵူၼ်းမိူင်းသေ ႁဵတ်းၵၢၼ်လီၵုသူဝ်ႇ ၼႂ်းပိုၼ်ႉတီႈ။ မိူဝ်ႈဝၼ်းထီႉ 10-10-2023 ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (7) ၵေႃႉ ၊ ပေႃႈမႄႈ ၵူၼ်းမိူင်း (10) ၵေႃႉ သေ ႁူမ်ႈၵၼ်ႁဵတ်းၵၢၼ်လီၵု သူဝ်ႇ ဢွၼ်ၵၼ်ၸွၼ်ႉဝၢင်းၵျွင်း တီႈဝၢၼ်ႈႁူးသူၼ် ဢိူင်ႇႁူးသူၼ် ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇၼႆယူႇယဝ်ႉ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈ ပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇယဝ်ႉ ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-11T07:21:52

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-78/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းမိူင်းယႆ

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းမိူင်းယႆ ၼၼ်ႉ ၸွႆႈထႅမ်ၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 10-10-2023 ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (5) ၵေႃႉ သေ ၸွႆႈထႅမ်ပေႃႈမႄႈ ၵူၼ်းမိူင်းၼွၵ်းသၢႆးသိူဝ်ႇသၢႆးၼႂ်းဝၢင်း ၵျွင်းပၢင်ႇႁႆႊ ၸေႈဝဵင်းမိူင်းယႆ ၸိုင်ႈတႆးပွတ်းႁွင်ႇၼႆယူႇယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-11T07:16:06

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-77/

ၵေႃႉသိုၵ်းၵေႃႉႁၢၼ် SSPP/SSA ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈ

ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်း ဢၼ်ပၵ်းသဝ်းတူင်ႉၼိုင်ဝႆႉ ၼႂ်းၼႃႈတီႈထုင်ႉၼမ်ႉပွင်ႈ ၸေႈဝဵင်းလႃႈသဵဝ်ႈၼၼ်ႉ ၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ။ မိူဝ်ႈဝၼ်းထီႉ10-10-2023ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉ ၾၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း(17)ၵေႃႉ ၸႅၵ်ႇ ၵၼ်သေၸွႆႈထႅမ်ၵၢၼ်ပေႃႈမႄႈၵူၼ်းမိူင်း ၸွႆႈဢိတ်ႇၶဝ်ႈ ၵၢပ်ႇ ပၼ်လုင်းဢွင်ႇထုၼ်း+ပႃႈပီး ဝၢၼ်ႈႁူဝ်ပၢႆၸၢၼ်း လႄႈၸွႆႈၵွၵ်းၶဝ်ႈၵၢပ်ႇပၼ် လုင်းၸိင်ႇ+ပႃႈၶေႇ ဝၢၼ်ႈႁူဝ်ပၢႆ ဢိူင်ႇမိူင်းပၢႆ ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ ၼၼ်ႉယူႇယဝ်ႉ။ လွင်ႈလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်းၼႂ်းပိုၼ်ႉတီႈပၼ်သေ ၵႃႈၼင်ႇၸွႆႈလႆႈပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSAတေသိုပ်ႇၶတ်းၸႂ်ၸွႆႈထႅမ်ၵႂႃႇယူႇယဝ်ႉ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-11T04:25:11

https://ssppssa.org/2023/10/%e1%80%99%e1%80%af%e1%81%b5%e1%80%ba%e1%82%89%e1%81%b8%e1%80%af%e1%80%99%e1%80%ba%e1%80%b8%e1%81%bc%e1%81%a2%e1%80%84%e1%80%ba%e1%80%b8%e1%80%9a%e1%80%ad%e1%80%84%e1%80%ba%e1%80%b8%e1%80%84%e1%80%9d/

မုၵ်ႉၸုမ်းၼၢင်းယိင်းငဝ်ႈငုၼ်း SSPP/SSA တေႇႁပ်ႉသဵၼ်ႈမၢႆ ၽူႈပၼ်ႁႅင်း ဝႂ်ၸၢမ်းၵၢမ်ႇပွၵ်ႈၵမ်း (1) ဢၼ် တေပိုတ်ႇၽုၺ်ႇၼႂ်းၶၢဝ်းပီႊမႂ်ႇတႆး 2118 ၼီႊ

ပုၼ်ႈတႃႇငိုၼ်းၵွင်ၵၢင်ၼႂ်းမုၵ်ႉၸုမ်းၼၢင်းယိင်း ငဝ်ႈငုၼ်း SSPP/SSA ၼႆသေ ယူႇတီႈမုၵ်ႉၸုမ်းၼၢင်းယိင်း လႆႈဢွၼ်ႁူဝ်သေ ၸတ်းႁဵတ်း ဝႂ်ၸၢမ်းၵၢမ်ႇ ပွၵ်ႈၵမ်း(1) ဢၼ်တေပိုတ်ႇ ၼႂ်းၶၢဝ်း ပီႊမႂ်ႇတႆး 2118 ၼီႊ ဢွင်ႈ တီႈ ပၢင်ပွႆး ပီႊမႂ်ႇတႆး တီႈဝဵင်းမႂ်ႇဝၢၼ်ႈႁႆး ၼႆယူႇယဝ်ႉ။ ဝႂ်ၸၢမ်းၵၢမ်ႇ ပွၵ်ႈၵမ်း(1) ၼႆႉ လႆႈတေႇႁပ်ႉသဵၼ်ႈမၢႆ ၽူႈပၼ်ႁႅင်းၵႂႃႇ ၼႂ်းလိူၼ် October ပီႊ 2023 ၼီႊၼႆႉသေ တေပိုတ်ႇၽုၺ်ႇၵႂႃႇ ၼႂ်းဝၼ်းပီႊမႂ်ႇတႆး 2118 ၼီႊ လိူၼ် ၸဵင်မႂ်ႇ(1) ၶမ်ႈ တူၵ်းမႅၼ်ႈဝၼ်းထီႉ 13/12/2023 လႄႈ ဝႂ်ၸၢမ်းၵၢမ်ႇ (1) ဝႂ်လႂ် တူၵ်းမႅၼ်ႈသၢင်ႉငိုၼ်း (20,000) ၵျၢပ်ႈ ၼႂ်းဝႂ်ၸၢမ်းၵၢမ်ႇၼၼ်ႉ သူးႁူမ်ႈ တေမီး (45) သူး မိူၼ်ၼင်ႇ ၵႃး TOYOTA Revo (1) လမ်း၊ IPhone 15 promax (1) လုၵ်ႈ ၊ IPhone 15 pro (1) လုၵ်ႈ၊ သၢႆၶေႃး ၶမ်း (2) သဵၼ်ႈ၊ လူတ်ႉၶိူင်ႈ သႅၼ်း125 (5) လမ်း ၊ Phone oppo (5) လုၵ်ႈ ၊ ၸၢၵ်ႈပၢတ်ႇယိူဝ်ႈ (15) ဢၼ် ၊ ၸၢၵ်ႈယဵပ်ႉၶူဝ်း (15) လုၵ်ႈ ၼႆယူႇယဝ်ႉ။ ၼႂ်းၶႅပ်းဝႂ်ၸၢမ်းၵၢမ်ႇၼၼ်ႉတေမီးတူဝ်ၼပ်ႉ(8)တူဝ် တေပၼ်ဝႆႉတူဝ်ၼပ်ႉၾၢႆႇၼႃႈမၼ်း (4) တူဝ် တေလႆႈ ၸူၵ်းဢဝ်တူဝ်ၼပ်ႉ ၾၢႆႇလင်ထႅင်ႈ (4) တူဝ် သေ ၵေႃႉလႂ်ၸူၵ်းလႆႈ မၢၼ်ႇမႅၼ်ႈ မိူၼ်ၼင်ႇတူဝ်ၼပ်ႉ ဢၼ် ပႃးဝႆႉၸွမ်းသူးလဝ်ႇၸႂ်ၼၼ်ႉၸိုင် တေလႆႈႁပ်ႉသူးလဝ်ႇၸႂ် ၵႂႃႇၵမ်းလဵဝ် ၼႆယူႇယဝ်ႉ။ သင်ပီႈၼွင်ႉႁဝ်းၶႃႈ တီႈၸမ် တီႈၵႆမီးၼမ်ႉၸႂ် ၸေႇတ ၼႃႇ ၶႆႈပၼ်ႁႅင်းၶႅပ်းဝႂ်ၸၢမ်းၵၢမ်ႇ ႁဝ်းၶႃႈၼႆၸိုင် ၵပ်း သိုပ်ႇသိုဝ်ႉလႆႈ တီႈမၢႆၾူင်း ( 09255534957 ) (ဢမ်ႇ ၼၼ်) မႃးသိုဝ်ႉလႆႈတီႈ လုမ်းမုၵ်ႉၸုမ်းၼၢင်းယိင်း ၊ ပွၵ်ႉ မၢႆ(5) ဝဵင်းမႂ်ႇဝၢၼ်ႈႁႆးလႆႈ ယူႇၶႃႈ။ #shanstateprogressparty #shanstatearmy #SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #မုၵ်ႉၸုမ်းၼၢင်းယိင်း #ဝႂ်ၸၢမ်းၵၢမ်ႇ

['ၸုမ်းၼၢင်းယိင်း', 'ေၶႃႈပိုၼ်ၽၢဝ်ႇ']

2023-10-10T11:55:27

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-76/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵျွၵ်ႉမႄး

ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းၵျွၵ်ႉမႄး ၼၼ်ႉ ၸွႆႈၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 09-10-2023 ၼၼ်ႉ ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (14) ၵေႃႉ ၸွႆႈ ၵၢၼ်ပေႃႈမႄႈၵူၼ်းမိူင်း ၸွႆႈၵၢၼ်ႉၶဝ်ႈၵၢပ်ႇ ၊ ၸွႆႈၽတ်ႉၶဝ်ႈၵၢပ်ႇ ပၼ် လုင်းတႃႇထေး + ပႃႈမျၢတ်ႈ ဝၢၼ်ႈလူင် ဢိူင်ႇမိူင်းတၢင်ႈ ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈ ပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇယဝ်ႉ ။ #shanstateprogressparty #shanstatearmy SSPP #SSA #ပႃႇတီႇမႂ်ႇသုင်ၸိုင်ႈတႆး #တပ်ႉသိုၵ်းၸိုင်ႈတႆး #ၸွႆႈၵၢၼ်ပေႃႈမႄႈၵူၼ်းမိူင်း

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2023-10-09T06:44:29

https://ssppssa.org/2023/10/%e1%81%b6%e1%80%bd%e1%80%84%e1%80%ba%e1%82%87%e1%80%9e%e1%80%ae%e1%82%87%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%9a%e1%80%ad%e1%80%af/

ၶွင်ႇသီႇသိုၵ်းမၢၼ်ႈ ယိုဝ်းၵွင်ႈလူင် တိူဝ်ႉၺႃးႁိူၼ်းၵူၼ်းမိူင်း လႄႈ မႄႈပႃတွင်ႉမၢတ်ႇၸဵပ်းၸွမ်း

ၶွင်ႇသီႇသိုၵ်းမၢၼ်ႈ လၢမ်းယိုဝ်းၵွင်ႈလူင်ၾၢႆႇလဵဝ် တူၵ်းတိူဝ်ႉၺႃး ႁိမ်းႁိူၼ်းၵူၼ်းမိူင်းပိုၼ်ႉတီႈ ၼႂ်းဢိူင်ႇၵုၼ် ၵွၵ်ႇ ၸေႈဝဵင်းသႅၼ်ဝီသေ ၸၢၵ်ႇမၢၵ်ႇသဵၼ်တိူဝ်ႉပႃး ႁိူၼ်းယေး လႄႈ မႄႈပႃးတွင်ႉၵေႃႉၼိုင်ႈလႆႈမၢတ်ႇၸဵပ်း ၸွမ်း ၼႆယူႇယဝ်ႉ။မိူဝ်ႈၼႆႉ ဝၼ်းထီႉ 09/10/2023 ၶၢဝ်းယၢမ်း ၵၢင်ၼႂ် 10:00 မူင်း ၶွင်ႇသီႇသိုၵ်းမၢၼ်ႈ ယူႇတီႈဝၢၼ်ႈပၢင်ႇ ၼႂ်း ဢိူင်ႇၸေႈဢူ တီႈၼိုင်ႈ ၊ လုၵ်ႉဢဝ်တီႈ တပ်ႉၼမ်ႉၸလၢပ်ႈ ဢိူင်ႇၼမ်ႉၸလၢပ်ႈ တီႈၼိုင်ႈသေ ယိုဝ်းၵွင်ႈ လူင် ၵႂႃႇတူၵ်းႁိမ်း ဝၢၼ်ႈပဵင်းၵၢင်း (2) လုၵ်ႈ ၊ တူၵ်းၼႂ်းဝၢၼ်ႈ ၵွင်းၶဵဝ် (2) လုၵ်ႈ ၊ မၢၵ်ႇဢၼ်တူၵ်းၺႃးၼႂ်း ဝၢၼ်ႈ ၵွင်းၶဵဝ် ၼၼ်ႉ တူၵ်းတႅၵ်ႇတိူဝ်ႉၺႃးႁိူၼ်းၵူၼ်းဝၢၼ်ႈ လင်ၼိုင်ႈ ၸၢၵ်ႇမၢၵ်ႇသဵၼ်တိူဝ်ႉၺႃးပႃး ၵေႃႉ ပဵၼ် ၸဝ်ႈႁိူၼ်း ၼၢင်းသႅင် ဢႃႇယူႉ (30) ပၢႆ ဢၼ်ပဵၼ်မႄႈပႃးတွင်ႉဝႆႉ ၼၼ်ႉလႆႈတၢင်းမၢတ်ႇၸဵပ်းၸွမ်း တီႈၵွင်းလင် ၼႆယူႇယဝ်ႉ။ ၼၢင်းသႅင်ၵေႃႉဢၼ် ၸၢၵ်ႇမၢၵ်ႇသဵၼ်တိူဝ်ႉၺႃးမၢတ်ႇၸဵပ်းတီႈၵွင်းလင် ၼႆႉ လႆႈဢဝ်သူင်ႇယူတ်းယႃတူဝ်ဝႆႉ တီႈႁူင်းယႃ ဢိူင်ႇၼမ်ႉၸလၢပ်ႈသေ ယွၼ်ႉလႆႈမႆႈၸႂ် ၵူဝ်မီးလွင်ႈတုမ်ႉတိူဝ်ႉပႃး လုၵ်ႈဢွၼ်ႇၼႂ်းတွင်ႉၼႆလႄႈ တေၶိုၼ်း သိုပ်ႇသူင်ႇၵႂႃႇယူတ်းယႃ တီႈႁူင်းယႃလူင် ဝဵင်းလႃသဵဝ်ႈ ၼႆယူႇယဝ်ႉ။

['ၵၢၼ်သိုၵ်း']

2023-10-09T02:58:07

https://ssppssa.org/2023/10/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-sspp-ssa-%e1%81%b8%e1%80%bd-75/

ၵေႃႉသိုၵ်းၵေႃႉႁၢၼ် SSPP/SSA ၸွႆႈၵၢၼ်ပေႃႈမႄႈ ၵူၼ်းမိူင်းၼႂ်းပိုၼ်ႉတီႈ ၸေႈဝဵင်းၵျွၵ်ႉမႄး

SSPPInfo08-10-2023 ၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢၼ်ပၵ်းသဝ်းတူင်ႉၼိုင် ၼႂ်းၼႃႈတီႈ ၸေႈဝဵင်းၵျွၵ်ႉမႄး ၼၼ်ႉ ၸွႆႈၵၢၼ်ပေႃႈမႄႈ ၵူၼ်းမိူင်း ၼႂ်းပိုၼ်ႉတီႈ ။ မိူဝ်ႈဝၼ်းထီႉ 05-10-2023 ၼၼ်ႉၵေႃႉသိုၵ်းၵေႃႉႁၢၼ် ၾၢႆႇတပ်ႉၾၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁႅင်းၵူၼ်းသိုၵ်း (14) ၵေႃႉ ၸွႆႈ ၵၢၼ်ႉၶဝ်ႈၵၢပ်ႇ ၊ တၢင်ႇၶဝ်ႈၵၢပ်ႇပၼ် ပႃႈလႅင်ႇ ဝၢၼ်ႈလူင် ဢိူင်ႇမိူင်းတၢင်ႈ ၸေႈဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ။ လွင်ႈၸွႆႈထႅမ်ၵၢၼ်ပေႃႈမႄႈၵူၼ်းမိူင်းၼႆႉ ဢိင်ၼိူဝ်ငဝ်းလၢႆးလွင်ႈၼိမ်သဝ်း ၼႂ်းပိုၼ်ႉတီႈပၼ်သေ ၵႃႈၼင်ႇပွင်ပဵၼ်လႆႈၼၼ်ႉ ယူႇတီႈၵေႃႉသိုၵ်းၵေႃႉႁၢၼ် ပႃႇတီႇမႂ်ႇသုင်ၸိုင်ႈတႆးတပ်ႉသိုၵ်းၸိုင်ႈတႆး SSPP/SSA တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇယဝ်ႉ ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']